
REGÖS  ESEK  GÖCSEJBŐL 

1.  Mégjiyüttek.  szeginy  szent  István  szol{jál  hideg 
havas  országbu,  efagyott  kinek  fülö,  kinek  lábo;  a 
kentek  adományába  akargyuk  méggyuógyittanyi. 

2.  Mongyuk-é  vaj  nyomgyuk? 
Mongyuk! 

Kell  föl,  gazda,  kell  föl, 

Szállott  Isten  házodra 

Sokável,  seregivel, 

Szárnyos  angyalável. 

Vetett  asztalável 

Teli  poharável. 

::  Riétöki  régi  törviny 

Hej  regüő  rejtem!  ::   (Refr.) 

3.  Amott  keletkezik 
Egy  kis  kerek  pázsit, 
Azon  legeliészik 
Csuda  fiu  szarvas, 
Csuda  fiu  szarvasnak 
Ezer  ága  boga. 
Ezer  mise  gyertya, 

::  Gyojtatlan  gyulladjék, 
Ojtatlan  alugyék.  ::    (Refr.) 

4.  Azt  is  megengedte  nekünk  az  nagy  ur  Isten, 
Hogy  szent  oltár  mi  asztalunk  lehessen. 
Misemonduó  ruha  mi  abroszunk  lehessen, 

A  szent  kelhé  mi  poharunk  lehessen, 

::  A  szent  ostya  mi  kényerünk  lehessen.  ::   (Refr.) 

5.  Aggyon  ez  ur  Isten  ennek  e  gazdának 
Kiét  kis  ökröt,  ékkis  birest; 

Annak  e  kézibe  arany  eke  szarvat, 

::  Az  ökör  hajtuónak  arany  szál  sudarat.  ::   (Refr.) 

6.   Adgyoii  ez  ur  Isten  ennek  e  gazdának 
Egy  huód  füődön  ezer  kérészt  búzát, 
Csöngüős  csilinküős  aranyozott  szekeret, 
::  Bele  arany  kereket.  ::    (Refr,) 

f.  Aggyon  ez  ur  Isten  ennek  ez  asszonynak 
Egy  tik  alatt  száz  csibe  fiat. 

Egy  puóka  alatt  száz  puóka  fiat, 

Egy  lud  alatt  száz  zsiba  fiat. 

Egy  disznuó  alatt  kilenc  sima  malacot, 

::  Egy  tehién  alatt  száz  vindüő  vajat.  ::   (Refr.) 

8.   Itt  is  vagyon  égy  szíp  leginy, 
Kinek  neve  Pésta; 
Amott  is  van  égy  szíp  leány, 
Kinek  névé  Naca, 
Isten  még  sé  mentse, 
Kebelibe  ejlsé. 
Belé  pöndörgessé, 
Mint  e  cica  farkát, 
Miég  anná  is  jobban, 
Mint  e  ruóka  farkát.  (Refr.) 

g.  Ágybo  fekszik  e  mi  gazdánk. 
Csatos  erszíny  a  dérékán. 
Abba  vagyon  kiét  száz  forint, 
Felé  szegi tiy  regüősökie, 
Fele  e  gazdájié. 
Hajdinaszár  köntösünk. 
Cserfa  kéreg  bocskorunk. 

Ha  kiereszt  kenték, 
Kicsúszunk  a  fagyon. 
Dicsírtessik! 


SZENT    ISTVÁN    KIRÁLYRÓL 

MISERORUM  PIA  ADIUTRIX 

Bínösöknek  kegyös  Segcdség, 
És  mindön  nyomorultaknak 
Vígasztalója,  megújítója! 
Légy  énneköm,  asszonyom, 
Jó  segédségöm. 
És  jó  urvosora; 

Mert  én  testöm  nagyon  kénzatik, 
f'ene  farkasnak  sebével 
Sephesűltetik  és  gyöttretik! 
Nincsen  kitől  gyógyittassék, 
Sem  segéltessék, 
És  vigasztassék. 

Kérlek  tégöd,  szízeknek  rózsája! 

Ki  mondatol  mindönöknek 

Malasztos  anyjának,  siralmasoknak! 

Esedözjél  kórságomért 

Jézus  fiadnál: 

Gyógy í hon  meg  engöm. 


ÉXEK  SZENT  ISTVÁX  KIRÁLYRÓL 

Idvezlégy  bódog  szent  István  királ! 
Te  népednek  nemes  reménsége! 
Idvezlégy  mi  megtérésönknek 
Bizon  doktora  és  apostola: 
Idvezlégy  minden  szentségnek 
És  igasságnak  fénes  tíköre. 

Te  miattad  hittönk  Krisztus  Jézusban, 

Te  miattad  üdvözölünk  és  Krisztusban  kérünk: 

Itnágy  ez  te  népedért, 

Imágy  egyházi  szolgálókért  es, 
Hogy  egy  ellenség  se  légyen 
Ragadozó  ez  te  néped  között.   Ámen. 


ÉNEK  SZENT  LÁSZLÓ  KIRÁLYRÓL 

Idvezlégy  kegyelmes  szent  László  kerály! 
Magyarországnak  édes  oltalma, 
Szent  kerályok  közt  drágalálus  gyöngy, 
Csillagok  között  fénességes  csillag. 

Szentháromságnak  vagy  te  szolgája, 
Jézus  Krisztusnak  nyomdoka  követi; 
Te  szent  léleknek  tiszta  edénye, 
Szíz  Máriának  választott  vitéze. 

Magyarországnak  vagy  kerály  magzattya, 
Szent  kerályoknak  fénes  tűköre: 
Tenéked  atyád  kegyes  Béla  kerály. 
Hogy  hozzáképest  kegyes  kerály  lennél ! 

Nekönk  sziletíl  Lengyelországban, 
Menyből  adatai  nagy  csudaképpen. 
Másszor  sziletíl  szent  keresztvíztől. 
Ősödnek  nevén  László  lőn  neved. 

Mikoron  méglen  gyermegded  volnál, 
Kihoza  Béla  kerály  jó  Magyarországba, 
Hogy  dicsekednél  te  két  országban, 
Magyarországban  és  menyországban. 

Letelepedél  Bihar- Váradon, 
Ah  várusnak  lől  édes  oltalma; 
Templomot  rakatál  szíz  Máriának, 
Kiben  most  nyúgoszol  menden  tisztességvei 

Környőlfekesznek  tegyed  császárok, 
Püspökök,  kerályok  es  jobbágy  urak; 
Olaj  származik  szent  koporsódból, 
Tetemed  foglalták  az  szép  sár-aranyból. 

Téged  dicsérnek  szent  zolozmával 
Papok,  diákok  és  várusnépek; 
Téged  földnek  kereksége. 
Mert  téged  dicsérnek  Istennek  angyeli. 

Te  dicsekedel  kerály-székedben. 
Képed  fel-tötték  az  magas  kőszálra; 
Fénlik  mint  nap,  salyog  mint  arany: 
Nem  elégeszik  senki  tereád  nézni. 

Te  arcúi  tellyes  szép  piros  valál, 
Tekéntetedben  embereknél  kedvesb; 
Beszédedben  ékes,  karodban  erős. 
Lám  mendent  te  ejtesz  ki  tevéled  küzdik. 

Tagodban  ékes,  termetedben  díszes, 
Válladtúl  fogva  mendeneknél  magasb; 
Csak  szépséged  császárságra  méltó. 
Hogy  szent  korona  téged  méltán  illet. 

Testedben  tiszta,  lelkedben  fénes. 
Szívedben  bátor  miként  vad  oroszlán. 
Azért  neveztek  bátor  Lászlónak, 
Mikoron  méglen  iffjúdad  volnál. 

Mert  válaszia  az  szíz  Mária, 

Megdicsőite  sok  jó  ajándékkal, 
Hogy  te  őriznéd  és  oltalmaznád, 
Neki  ajánlád  jó  Magyarországot. 

Fejedben  kelé  az  szent  korona, 
Megbátorejta  téged  az  szent  lélek; 

Kezded  követni  atyádnak  életét, 
Rózsákot  szagfgatál  koronádban  fízéd. 

Dicsériik  magyarok  szent  László  kerált ! 
Bizony  érdemli  mi  dícséretönköt. 
Dícsérjiik  őtet  angyelok  mondván: 
Idvezlégy  kegyelmes  szent  László  kerály ! 


PESTI  GYERMEKEK  UTCAI  ÉNEKE 
Hunyadi  Mátyásnak  királlyá  választatásakor  i458 

Mátyást  mostan  választotta 
Mind  ez  ország  királyságra, 
Mert  ezt  adta  ísten  nekünk 
Mennyországból  oltalmunkra. 

Azért  mi  is  választottuk, 
Mint  istennek  ajándékát, 
Kiből  Isten  dicsértessék, 
És  örökre  mondjuk:  Ámen. 

Supra  aggnő,  szökj  fel  kabla, 
Hazajött  fírjed,  tombj  Kató! 
Az  te  szíp  palástodban, 
Gombos  sarudban; 
Haja  haja  virágom! 

Áldott  szép  pünkösdnek  gyönyörű  ideje, 
Mindent  egészséggel  látogató  ege, 
Hosszú  úton  járókat  könnyebbítő  szele! 

Te  nyitod  rózsákat  meg  illatozásra. 

Néma  fülemile  torkát  kiáltásra. 

Fákat  is  te  öltöztetsz  sokszínű  rubákba. 

Néked  virágoznak  bokrok,  szép  violák, 
Folyóvizek,  kutak  csak  néked  tisztulnak, 
Az  jó  hamar  lovak  is  csak  benned  vígadnak. 

Mert  fáradtság  után  fejeket,  tagjokat, 
Szép  harmatos  fűvel  hizlalod  azokat, 
Uj  erővel  építvén  űzéshez  inokat. 

Sőt  még  az  végbeli  jó  vitéz  katonák. 

Az  szép  szagú  mezőt  kikszéllyel  bejárják, 

Most  azok  is  vígadnak,  az  üdőt  mulatják. 

Ki  szép  füven  lévén  bánik  jó  lovával, 

Ki  vígan  lakozik  vitéz  barátjával, 

S  ki  penig  vitéz  fegyvert  tisztíttat  csiszárral. 

Újul  még  az  föld  is  mindenütt  tetőled, 
Tisztul  homályából  az  ég  is  tevéled. 
Minden  teremptetl  állat  megindul  tebenned: 

Ily  jó  időt  érvén  Isten  kegyelmébül 
Dicsírjük  szent  nevét  fejenkint  jó  szíbül. 
Igyunk,  lakjunk  egymással  vígan,  szeretetbül. 

ÖRÖK  SZERELEM 

Idővel  paloták,  házak,  erős  várak,  városok  elromol- 
nak. 
Nagy  erő,  vastagság,  sok  kincs,  nagy  gazdagság  idővel 

mind  elmúlnak, 
Tavaszi  szép  rózsák,   liliom,  violák  idővel  mind  el- 
hullnak. 

Királyi  méltóság,  tisztesség,  nagy  jószág  idővel  mind 

elvesznek. 

Nagy  kövek  hamuvá  s  hamu  kősziklává  nagy  idővel 

lehetnek, 
Jó  hírnév,  dicsőség,  angyali  nagy  szépség  idővel  porrá 

lesznek. 

Még  az  föld   is  elagg,   hegyek   fogyatkoznak,  idővel 

tenger  apad, 
Az  ég  is  beborul,  fényes  nap  setétül,  mindennek  vége 

szakad, 
Márvánkőbe  metszett  irás  kopik,  veszhet,  egy  helyi- 
ben más  támad. 

Meglágyul  keménység,  megszűnik  irigység,  jóra  for- 
dul gyűlölség. 
Isteniül  mindenben  adatott  idővel  változás,  bizonyos 

vég. 
Csak  én  szerelmemnek,   mint  pokol   tüzének,   nincs 

vége,  mert  égten  ég. 

Véghetetlen  voltát,   semmi  változását  szerelmemnek 

hogy  látnám. 
Kiben  Juliátul,  mint  Lázár  ujjátul,  könnyebbségemet 

várnám. 
Ezeket  úgy  írám  s  az  többi  után  Júliának  ajánlám. 

AEG  YES,  VÍDÁMSZEMÜ . . . 

Kegyes  vídámszemű,  piros  rózsa  színű  én  édes  fejér 

hölgvem ; 
Kin  hű  szerelemmel  s  teljes  reménységgel  nyugszik 

tüzesük  lelkem, 
Nemde  nem  siralmas  kár-e  énnekem  az,  hogy  elfeled- 
tél engem? 

Jó  vitézek  harca  hol  volt  —  gondolhaddsza   —   piros 

vérontás  nélkül? 
Szerelemben  esett  vígan  ki  élhetett  külön  szerelme- 
sétül? 
Ne  felejts  engemet,  ne  veszesd  lelkedet  hitetlen,  félj 

istentül! 

Az  szelíd  daruhoz  szintén  hasonlatos  te  kegyes  tekin- 
teted, 
Rózsát  jegyez  orcád,   kláris  te  kis  szép  szád,  mézet 

ereszt  beszéded. 
Jöjj  immár  élőmben,  mondjam  örömömben:  az  isten 

hozott  téged ! 

Kerített  várasok,  kertek,  mezők,  szép  lók  nálad  nél- 
kül mind  tümlöc, 
Mint  sólyom  kis  fuat*,  bús  lelkem  magadat  szerel- 
mében úgy  üldöz. 
Jussak  már  eszedben,  láss  meg  keservemben,  magad 

jűjj,  mást  ne  küldözz. 

Hangos  fülemile  gyönyörű  szép  kertbe  zöld  ágak  kö- 
zött csattog. 
Én  is  szegény  rabod  új  verset  kiáltok  hozzád,  hogy 

lelkem  buzog. 
Mit  vétettem,  kérlek,  hogy  nem  szánsz  engemet,  ki- 
nek szíve  háborog? 

*  vadréce 

Érted,  hogy  elementél  és  elfelejtettél  engem,  szegény 

árvádat, 
Ily  reménytelenül,  szép  személyed  nélkül  ne  hagyd 

veszni  szolgádat, 
Emlékezzél  rólam  fényes  fejér  rózsám,  add  már  látni 

magadat! 

Szívem  nagy  szerelmét  s  titkon  felgyúlt  tüzét  jelen- 
teni nem  merem, 
Mert  ha  megjelentem,  nagy  tüzemroel  —  féltem,  hogy 

—  sokat,  eszit  vesztem, 
Ha  penig  titkolom,  csak  magam  fogyatom,  mert  belső 

tűz  veszt  engem. 

Török  szép  versekből  szerelmese  felől  csak  nem  régen 

fordíttá, 
Igérül  igére  nem  szinte  teheté,  de  hertelen  jobbítá. 
Régi  szörnyű  kárán  így  veszett  bánkódván,  Júliának 

ajánlá. 


KATONAÉNEK 

Vitézek  mi  lehet  e  széles  föld  felett  szebb  dolog  a 

végeknél? 

Holott  kikeletkor  a  sok  szép  madár  szól,  kivel  ember 

ugyan  él : 

Mező  jó  illatot,  az  ég  szép  harmatot,  ád,  ki  kedves 

mindennél. 

Ellenség    hírére,  vitézeknek  szíve  gyakorta  ott  fel- 
buzdul; 
Sőt  azon  kívül  is  csak  jó  kedvéből  is,   vitéz  próbára 

indul; 
Holott  sebesedik,   öl,   fog,   vitézkedik,  homlokán  vér 

lecsordul. 

Véres  zászlók  alatt  lobogós  kópiát  vitézek  ott  viselik; 
Roppant  sereg  előtt,  távol  a  sík  mezőt  széllyel  nyar- 
galják, nézik. 
A  párduc  kapákkal,  fényes  sisakokkal,  forgókkal  szép 

mindenik. 

Jó  szerecsen  lovak  alattok  ugrálnak,   hogyha  trom- 
bita riadt: 
Köztök  ki   strását  áll,    ki   lováról   leszáll,    nyugszik 

reggel,  hol  viradt, 
Midőn  éjten-éjjel  csata-viseléssel  mindenik  lankadt, 

fáradt. 

Az  jó  hírért,   névért,  a  szép  tisztességért  ők  mindent 

hátrahagynak ; 
Emberségről  példát,  vitézségről  formát  mindeneknek 

ők  adnak. 
Midőn  mint  jó  sólymok,  mezőn  széllyel  járnak,  vag- 
dalkoznak, futtatnak. 

Ellenséget    látván,    örömmel    kiáltván    ők    kópiákat 

törnek; 
S  ha  súlyosan  vagyon  a  dolog  harcokon,  szólítatlan 

megtérnek; 
Sok  vérben  fertezvén,  arcul  reá  térvén  űzőt  sokszor 

megvernek. 

A  nagy  széles  mező  s  a  szép  liget-erdő  sétáló  palotájok; 
Az  utaknak  lese  kemény  harcok  helye,  tanuló  osko- 
lájuk; 
Csatán  való  éhség,  szomjúság  s  nagy  hévség,  fáradt- 
ság-mulatságok. 

Az  éles  szablyákkal  méltán  örvendeznek,  mert  fejeket 

ők  szednek; 
Viadalhelyeken  véresen,  sebesen  halva  sokan  feküsz- 

nek 

Sok  vad   madár  gyomra  gyakran  koporsója  vitézül 

holt  testeknek. 

Oh  végbelieknek,  ifjú  vitézeknek  dicséretes  serege! 
Kiknek  e  világon  szerte  szerént  vagyon  mindeneknél 

jó  neve: 
Mint  sok  fát  gyümölccsel,  sok  jó  szerencsékkel  áldjon 

isten  mezőkbe' ! 


BOLDOGTALAN  VAGYOK 

Boldogtalan  vagyok, 

Mert  kínaim  nagyok. 

Beborult  ifjúságom. 

A  szokatlan  dolgot 

És  a  nehéz  jármot 

Már  megszokni  nem  tudom. 

Régi  időm  elmúlt, 

Most  másképen  fordult,  — 

Szomorú  az  én  sorsom, 

Őszi  harmat  után. 
Végre  mikor  aztán 
Fújdogál  a  hideg  szél, 
Nem  sok  idő  múlván 
Sárgul,  hulldogálván 
Fáról  a  gyönge  levél. 
Zöld  erdő  harmatját,^ 
Piros  csizmám  nyomát 
Hóval  lepi  bé  a  tél. 

Én  szemeim  sírván. 
Könnyeim  csordulván. 
Néznek  csak  keservesen; 

Bús  szívem  zokogván, 
Csaknem  meghasadván, 
Bánkódik  nagy  erősen; 
Ki  miatt  naponkint 
Látok  szomorú  kínt, 
Szenvedek  én  testemben. 

Istenem,  mit  tegyek? 
Immár  hová  legyek? 
Mire  jutok  végtére? 
Ha  mind  búval  élek,  — 
Ezentúl  mit  érek. 
Élek-e  még  kedvemre? 
Vagy  mind  holtig  árván 
Járok  csak  bút  látván, 
Megyek  keserűségre. 

Ennyi  gyötrelemmel, 
Vagy  ennél  is  többel 
Ifjúságom  mint  éljem? 
Jobb  lesz  a  darvakkal 
Vagy  más  madarakkal 
Ősszel  búcsúmat  vennem. 
S  mennem  oly  országra. 
Hol  irígyim  soha 
Nem  szólhatnak  ellenem! 

Talán  elmentemmel. 
Búcsú-vételemmel 
Ha  utamat  követem : 
Gonosz  irígyimnek. 
Kik  most  reám  törnek, 
Nyelvök  elkerülhetem. 
Ha  nem  látnak,  talám 
Nem  szólhatnak  reám,  — 
így  kedvök  bétölthetem. 

Azért  szerelmedre, 
Világod  kedvedre 
Éld  ezentúl,  kivánom ; 
De  én  fáradságom, 
Kedves  virágszálom, 
Éretted  nem  sajnálom. 
Légy  jó  egészségben 
Addig,  mig  az  isten 
Éltet,  szivből  óhajtom  1 

Szivem,  isten  hozzád ! 
Megbocsáss,  ha  szolgád 
Vétett  ő  beszédében ; 
Mert  noha  nehezen,  — 
De  tőled  elmegyen. 
Ki  téged  szán  szívében. 
Lesz-e  véled  szemben? 
Láthatd-e  e  testben?  • 
Maga  tudja  az  isten! 

Immár  sólymocskádat. 
Kedves  madárkádat. 
Kit  karodon  hordottál, 
Klárisokkal  rakott, 
Szkófíummal  varrott 
Lábzsinóron  tartottál  — 
Bocsásd  el  békével 
Szegényt,  hadd  menjen  el. 
Reá  ne  haragudjál ! 


BÚCSÚ  A  HAZÁTÓL 

Oh  én  édes  hazám,  te  jó  Magyarország! 
Ki  keresztyénségnek  viseled  paizsát; 
Viselsz  pogány  vérrel  festett  éles  szablyát. 
Vitézlő  oskola,  immár  isten  hozzád! 

Egriek,  vitézek,  vé{jeknek  tüköri, 
Kiknek  vitézsé{jét  minden  föld  beszéli. 
Régi  vitézséghez  dolgotokat  veti: 
Istennek  ajánlva  légvetek  immár  ti. 

Ti  is  ráró-szárnyon  járó  hamar  lovak ! 
Az  kiknek  hátokon  az  jó  vitéz  ifjak 
Gyakorta  kergetnek  s  hol  penig  szaladnak,— 
Adassék  egészség  már  mindnyájatoknak. 

Fényes  sok  szép  szerszám,  vitézlő  nagy  szépség 
Katonatalálmány,  új  forma  ékesség, 
Seregben  tündöklő  és  fénylő  frissesség 
Én  tőlem  istentül  légyen  már  békesség! 

Sok  jó  vitéz  legény,  kiket  felemeltem, 

S  kikkel  sok  jót  tettem,  tartottam,  neveltem,  — 

Maradjon  nálatok  jó  emlékezetem. 

Jusson  eszetekbe  jó  tétemrül  nevem! 

Vitéz  próba  helye,  kiterjedt  sík  mező! 
S  fákkal,  kősziklákkal  bővös  hegy,  völgy,  erdő, 
Kit  az  sok  csata  jár  s  jó  szerencse-leső,  — 
Legyen  isten  hozzád  sok  vitézt  legelő ! 

Igaz  atyámfia  s  meghitt  jó  barátim  ! 
Kiknél  nyilván  vannak  keserves  bánátim. 
Ti  jutván  eszembe  hullnak  sok  könnyeim. 
Már  isten  hozzátok,  jó  vitéz  rokonim! 

Ti  is  angyal-képet  mutató  szép  szüzek. 
És  szemmel  öldöklő  örvendetes  menyek. 
Kik  hol  vesztettek  s  hol  élesztettetek; 
Isten  s  jó  szerelem  maradjon  veletek' 

Sőt  te  is,  oh  én  szerelmes  ellenségem. 

Hozzám  háládatlan,  kegyetlen  szerelmem, 

Ki  érdemem   —    —  —   —  —  —  —  —  —  — 

Ti  penig  szerzettem  átkozott  sok  versek, 
Búnál  kik  egyebet  nékem  nem  nyertetek, 
Tűzben  mind  fejenként  égjetek,  vesszetek. 
Mert  haszontalanok,  jót  nem  érdemletek. 


KEGYELMES  ISTEN 

Kegyelmes  Isten! 
Kinek  kezében 
Életemet  adtam; 
Viseld  gondomat, 
Vezérld  utamat. 
Mert  csak  rád  maradtam. 

Gyermekségemtől 
Fogván  egyedül 
Csak  tetőled  vártam; 
Mint  atyja  után 
Fiú  kiáltván. 
Könyörögvén  jártam. 

Most  is  csak  benned 
Reménségemet, 
Uram,  helyheztettem: 
Magam  rád  hagytam. 
Rád  támaszkodtam, 
Te  alád  vetettem. 

Mi  hasznod  benne, 
Hogyha  veszélyre 
Jutok  kétség  miatt? 
Kit  fiad  által 
Hozzád  váltottál. 
Mint  fogadott  fiat. 

Hallgass  meg  azért 
Te  nagy  nevedért 
Én  könyörgésemben; 
Mutasd  meg  jódat, 
Sok  áldásodat 
Az  én  szerencsémben. 

Add  meg  énnékem 
Én  reménségem 
Szerént  való  jódat. 
Áldd  meg  fejemet, 
Ki  bízik  benned 
S  viseljed  gondomat. 

A  szép  harmatot 
Miként  hullatod 
Tavasszal  virágra; 
Sok  jódat,  uram, 
Úgy  hullasd  reám, 
Te  régi  szolgádra! 

Hogy  mind  holtomig 
Szívem  légyen  víg. 
Téged  magasztalván,  — 
Mindenek  előtt 
S  mindenek  fölött 
Szent  nevedet  áldván. 

Ezeket  írára 
A  tenger  partján, 
Oceánum  mellett, 
Kilencvenegyet 
Mikor  jegyzettek 
Másfél  ezer  felett. 

Rí  MAY  JÁNOS 

1537— i63i 

BIZTATÁS 

Az  idő  ósága  nevel  magasságot. 
Mint  tél  után  nyárhoz  kórókra  virágot, 
így  koporsó  terjeszt  hírnek  névnek  magot, 
Halál  sötétjéből  hozván  rá  világot. 

Ne  várd  hát  éltedben,  bár  nagy  érdemű  légy, 
Hogy  itt  holtod  előtt  nagy  becsületet  végy; 
Híredet  nevedet  tapodja  sok  irégy: 
Mindazáltal  jó  légy  s  mással  is  sok  jót  tégy. 

Bizd  a  jövendőkre  érdemed  jutalmát. 
Ha  szolgáltad,  időt  vékony  alafát  ád. 
Te  a  czélra  vigyázz  s  a  centrumot  találd: 
Ne  várd  halandóktól  s  az  úristen  megáld. 


GRÓF  zrínyi  MIKLÓS 

1620 — 1664 

ELÉGIA  FIA  HALÁLÁRA 

Elég  volt  Istennél  Ábrahám  jó  kedve, 
Fiának  halála  mert  meg  volt  engedve: 
Másképpen  vagyok  én  Istentől  büntetve. 
Avagy  talán  inkább  Istentől  szeretve. 

Meglátá  kis  Izsákot  és  megszereté, 
Kar-angyalok  köziben  el  is  viteté, 
Ezt  az  áldozatot  menyben  helyhezteté, 
Paradicsom  kertiben  űtet  teteté. 

Tudom,  miért  köllött  most  szintén  az  Urnák 
Paradicsom  kertiben  kis  virág  Izsák, 

Tavasszal  ug;yanis  virágot  plántálják, 
Űtet  is  most  ültetik  kisded  angyalkák. 

Virágjában  megmarad  mindenkor  ottan, 
Itt  penig  az  földön  lett  volna  hervadtán. 
Ottan  örök  öröme  neki  az  Úrban, 
Itt  búbánat  űtet  verné  világban. 

Ebben  csak  egy  ok  van, 
Az  kit  én  szüvem  bán. 
Hogy  nem  élem  gyümölcsét 
Urának,  hazának 
És  nagy  Jehovának 
Had  talált  volna  kedvét. 
Mint  pálmafa  termett, 
Ugy  őneki  köllött 
Elröndölni  menését. 

De  heában  sirok, 
Utánna  óhajtok. 
Fátum  irigy  énnekem. 
Hogy  ha  ember  korban 
O  gyuthatott  volna 
Azt  bizonnyal  elhittem, 
O  Zriny  jó  névvel. 
Vitéz  magyar  kézzel 
Kedvet  tett  volna  nékem. 

így  akarta  Isten, 

Az  ember  mit  tegyen? 

Vele  nem  pörölhetni. 

Az  mi  dolgunk  nem  más, 

Csak   mint  pironkodás, 

Mindent  el  kell  szenvedni; 

Mind  jóért,  körösztért, 

És  balszöröncséjért 

Az  Istent  köll  áldani. 

lm  mast  ifiadik  megvénült  esztendő, 
Tavaszra  fordul  a  téli  kemény  üdő, 
Újul  föld,  frissül  víz,  vigfadik  az  erdő, 
Teli  szép  madarakkal  magas  levegő. 

Az  szép  fülemile  sirassál  ugy  tetszik, 
Régi  bánatjáért  hogy  panaszolkodik, 
De  nem,  hanem  még  inkább  ű  vigadozik, 
Hálát  Istennek  ad,  néz  fel,  imádkozik. 

Ah  az  én  tavaszomat  irigy  elrontá 
Szerencse,  sőt  még  inkább  télre  forditá; 
Derűit  szemeimet  essőnek  bocsátá. 
Jéggel  én  szüvemet  s  búval  beburitá. 

Gyönyörű  madárkám,  kicsin  fülemilém, 
Ah  igen  hirtelen  elröpüle  tülem, 
Az  énnékem  vala  minden  reniénségem, 
De  mint  könnyű  árnyék  elkele  előlem. 

így  számlálom  vala  az  én  jövendőmet. 
Hogy  sok  üdő  múlván  ez  megvált  engemet, 
Hogy  követi,  meg  is  haladja  vei'semet, 
És  szegény  hazánkért  igyekezetemet. 

S  zengőbb  trombitával  magyar  vitézséget. 
Fogja  énekleni  erős  kar  erejét. 
És  hogy  ű  is  osztán  érdemeljen  ilyet, 
Kinek  énekelhessék  cselekedetét. 

Ah,  szép  fülemilét  az  irigy  halál 
Lecsapá  kebelemben  szörnyű  kaszával, 
Izsákot,  mely  vala  mint  egy  szép  virágszál. 
Kertek  szépségére  mely  oly  gyönyörűn  áll. 

PATYOLAT  A  KURUC 

Patyolat  a  kuruc 
Gyöngy  a  felesége; 
Hetes  vászon  a  hajdú  — 
Köd  a  felesége  .  . . 

Szántóvető  parasztember 

Szántóvető  parasztember 

Szép  a  felesége 

Szép  a  felesége 

Sárgalábú  kis  kakas 
Kiugrott  a  gyöpre; 
Patyolatos  töröknek 
Gyöngy  a  felesége  . . . 

Kopasz  fejű  vén  basának 

Kopasz  fejű  vén  basának 

Száz  a  felesége 

Száz  a  felesége. 


MENJ  EL  MADÁR,  MENJ  EL 

Menj  el  madár,  menj  el, 
Mondd  szolgálatomat 
Az  én  asszonyomnak. 
Kedves  szép  rózsámnak. 

Vidd  el  levelemet, 
Mondd  meg  hűségemet: 
Engem  oda  várjon 
És  el  ne  aludjon  ! 

Szive  ne  búsuljon. 
Azon  ne  óhajtson: 

Ha  véle  szólásom, 
Gyakran  nem  volt  titkon. 

Ez  jövendő  éjjel 
Otet  naQY  öremmel 
Higvjed  megkeresem  — 
Csak  legyen  örömben. 

Mondjad,  hogy  szeressen, 
Engem  meg  ne  vessen 
Egy  hitván  nyalkáért. 
Egy  rút  fertelmesért. 

Mert  ha  egy  nyalkáért. 
Megvet  csak  egy  rosszért: 
Kész  az  koporsóban 
Vagyok  leszállanom. 

Mint  az  gerlicének, 
Nem  szabad  már  nékem 
Zöld  ágra  szállanom, 
S  tiszta  vizet  innom. 

Tudod,  hogy  szeretlek 
Tégedet,  kedvellek 
Gyenge  liliomom, 
Gyenge  majoránnám. 

Kertemben  mint  rózsám, 
Arany-vessző-szálom, 
•Olyan  vagy  te  nálom 
Mosolygó  szép  poskám. 

Megnyugodtam  rajta. 
Amit  minap  mondái, 
Midőn  szép  csókokkal 
Engem  látogattál. 

Ha  tetszem  kedvednek, 
Ékes  termetednek : 
Engedek  mindenben  - 
Csak  legyek  kedvedben ! 

Hogy  te  víg  kedvedet 
Nyerném  szerelmedet; 
Soha  mást  kivűled 
Ne  keressek  szivet. 

Soha  az  mig  élek 
El  nem  felejtkezlek : 
Mert  szivem  közepin 
Följegyzettelek. 

Légyen  egészségben 
Az  kit  verseimben 
Most  kit  emlegetek 
Ez  kis  énekemben. 

MOST  JÖTTEM  ERDÉLYBŐL 

Most  jöttem  Erdélyből,  -  Erdélyországából  - 
Lovastól,  nyergestől,  egy  nyargalt  szolgástól. 

Szolgámnak  a  neve  Hányd-el-vesd-el  Gyurka, 
Magamnak  a  neve:  bujdosó  katona. 

Nem  vétettem  semmit,  az  ég  bizonyságom : 
Még  sincs  maradásom,  köztetek  lakásom  .  .  . 

Szegény  árva  fejem  nincs  hová  hajtanom  - 
Szegény  árva  fejem  nincs  hová  hajtanom. 

Elment  az  én  uram  idegen  országra : 
Levelet  Íratott,  hogy  menjek  utána  .  .  . 

Elment  az  én  uram  a  török  láborra  — 
Meggyászolom  őtet  fekete  bársonyba. 

Délig  feketébe,  —  délután  veresbe 
Hajnalkor  peniglen  öltözöm  fegyverbe  .  .  . 

Ülök  paripára  —  jó  lovam  hálára: 

ügy  megyek  utána  —  nagy  Törökországba. 


SZERENCSÉT  PRÓBÁLTAM 

Szerencsét  próbáltam, 
Csatákon  forgottam, 
Magyar  hirért,  névért 
Vígan  vagdalkoztam. 

Az  szép  hirért-névért 
Ragyogó  fegyverrel. 
Használok  én  immár 
Szép  böcsületemmel. 

Az  pogány  törökkel, 
Mintegy  ellenséggel. 
Bátran  szemben  mentem 
Vitéz  legényimmel. 

Sok  fohászkodással, 
Gyakor  óhajtással 
Mulatom  időmet, 
Rönyhullatásimmal. 

Játszik  az  szerencse 
Most  szegény  fejemmel, 
Örül  veszélyemmek  — 
Nyomorúk  fejemnek. 

Tengeri  háború 
Megemészt  a  sok  bú  — 

Én  idegen,  szegény, 
Igen  nagy  nyomorúk. 

Társaim,  társaim. 
Szerelmes  barátim: 
Hová  távoztatok 
Vitéz  jó  barátim? 

Vájjon  s  mikor  látom 
Jóakaróimat? 
Vájjon  s  mikor  látom 
Vitéz  barátimat?! 

Vajha  tündér  volnék, 
Testem  hogy  eltűnnék: 
Bizony  elrepülnék  — 
Virágomhoz  mennék. 

Átkozott  irígyini 
Szüntén  rám  dühödtek  — 
Nyomorult  sarcomon 
örülnek  s  tombolnak. 

No  az  is  hadd  legyen, 
Csak  Isten  megáldjon: 
Hordozzon  jó  utón  — 
Az  hová  gondolom! 

Ez  éneket  szerzé 
Az  Olt  vize  mellett 
Fogaras  várában 
Egy  ifjú  magában. 

Nevét  föl  jegyzetté 
Az  versek  fejekben  .  . . 
Oltalmazza  Isten 
Mindet  ily  igyében ! 


32  KURUC    DALOK 

MIT  BÚSULSZ  KENYERES 

Mit  búsulsz  Kenyeres,  midőn  semmid  nincsen? 
Jó  az  Isten,  jót  ád,  légy  jó  reménségben!  .  .  . 
Fölnyílik  az  idő  majd  az  gyenge  fűre  — 
Hová  két  szemünk  lát,  oda  megyünk  ketten! 

Oh  édes  pajtásom,  hogyne  búsulkodnék: 
Midőn  az  sok  gondok  rajtam  uralkodnak; 
Sok  gondolkodások  szüntelen  fárasztnak  —  . 
Minden  órán  engem  elmémben  bágyasztnak. 

Rongyos  az  dolmányom,  ki  van  az  oldalom, 
Az  sok  folttul  ugyan  nehéz  az  nadrágom. 
Hátam  lapockáját  veri  az  kalpagom  — 
Zsirtúl  ködmenyem  is  igen  megavult  már. 

Az  köpönyegem  is  igen  jó-viselt  már, 
Az  sok  essö  miatt  vagyon  benne  sok  kár, 
Mind  elrothasztotta  az  csizmámat  nagy  sár  — 
És  nyereségemmel  kerest  pénz  szűkön  jár, 

Nincsen  abrak,  széna,  rút  hitvány  az  lovam, 
Rongyos  az  istállóm,  igen  puszta  házam. 
Mind  eltöredezett  szegen  az  nyeregfám  — 
Mind  lekopott  róla  az  sok  szép  nyert  szerszám. 

Kenyerem,  pecsenyém  igen  szűkön  vagyon, 
Morzsalék  sem  hever  mást  az  tarsolyomban. 
Pénzem  penig  nincsen,  mást  az  oldalamon 
Kiürült  az  gyüszőm,  elkölt  kóborlásom. 

Az  lovamrul  igen  lekopott  az  patkó, 

Az  ki  még  rajta  van,  az  is  nem  igen  jó; 

Ha  nem  patkoltatok,  elhal  tűlem  az  ló, 

Csak  gyalog  maradok,  mint  egy  rút  kóborló  . . . 

Az  farkasbőrömnek  lekopott  az  szőre, 
Pókháló  palackom  az  szegen  belepte; 

Nyargalódzik.  rajtam  az  tetvek  serege, 
Mert  szurkos  az  ingem,  nincs  ki  fejerítse. 

Ördög  már  az  anyja!  mint  élhetek:  élek, 
Kivetem  hasamat  az  szép  verőfénynek; 
Csak  úgy  dohányozok  —  az  midőn  éhezek, 
így  én  is  másokkal  szépen  eltöngődek. 


ÁLLJ  ELÖMBE  RÓZSÁM  .  .  . 

Állj  élőmbe,  rózsám,  hadd  búcsúzzam  tőled, 
Ha  el  nem  búcsúzom;  bujdossunk  el  ketten! 
Vagy  meghalok  érted, 
Vagy  enyimmé  teszlek, 
Édes  szivem! 

Fekete  két  szemed  mire  csalt  meg  engem? 
Gyenge  szép  termeted  mire  hozott  engem? 
Vagy  meghalok  érted, 
Vagy  enyimmé  teszlek, 
Édes  szivem ! 

Ne  menj  el  galambom,  ne  repülj  el  tőlem. 
Jöjj  vissza  madaram,  szállj  bé  ablakomban! 
Vagy  meghalok  érted. 
Vagy  enyimmé  teszlek. 
Édes  szivem! 

Ha  elmégy  is  szívem,  csak  hozzám  igaz  légy. 
Igaz  szereteted  hamisra  ne  fordítsd! 
Vagy  meghalok  érted. 
Vagy  enyimmé  teszlek. 
Édes  szivem! 

ÉDES  HAZÁM,  SZÁNJAD  VÁLÁSOM  . . . 

Edes  hazám,  szánjad  válásom, 

Messze  földre  van  indulásom; 

ügy  fordulhat,  világból  is  lesz  kimúlásom  — 

ügy  fordulhat,  világból  is  lesz  kimúlásom. 

Most  bocsátod  el  hiv  szolgádat. 
Nem  szánod-é  szegény  árvádot? 
Tőled  szintén  eltávozni  kedves  fiadot  — 
Tőled  szintén  eltávozni  kedves  fiadot. 

Nem  lészen-é  nehézségedre, 

Nem  fordul-é  nagy  sérelmedre, 

Hogy  ugy  viselsz  gondot  rám,  mint  idegenre? 

Hogy  ugy  viselsz  gondot  rám,  mint  idegenre? 

Az  kisdedek  anyjok  tejétől, 

Az  szoptató  anyjok  mellétől, 

Még  az  madár  sem  távozik  messze  fészkétől, 

Még  az  madár  sem  távozik  messze  fészkétől . . . 

Más  nemzetségek  országára. 

Idegen  föld  tartományára 

Hát  én  szegény,  hogy  induljak  más  határára? 

Hát  én  szegény,  hogy  induljak  más  határára? 

Föld  idegen,  valahol  járok. 
Csak  kegyelmet  héjában  várok  ; 
Emberek  kegyetlensége  vélem  határos  — 
Emberek  kegyellensége  vélem  határos. 

Jaj,  hol  lészen  megmaradásom! 
Hegyek-völgyek  közt  bujdosásom, 
Mely  nehéz  volt  kicsinségtől  fogva  lakásom  — 
Mely  nehéz  volt  kicsinségtől  fogva  lakásom ! 

Hol  lészen  éjjel  lefekvésem? 

Vad  gyomrában  lesz  temetésem  .  .  . 

Édes  hazám  most  hallfjasd  meg  az  én  kérésem, 
Édes  hazám  most  hallgasd  meg  az  én  kérésem. 

Veszedelmes  tenger  örvénye 
Beteg  ember  keserves  élte 
Bizonytalan  az  idegen  ország  ösvénye, 
Bizonytalan  az  idegen  ország  ösvénye. 

lm  az  égi  háborúk  ellen. 

Az  ellenség  rajtunk  kegyetlen. 

Hova  hajtsam  te  kivüled  magam  hirtelen  — 

Hova  hajtsam  te  kivüled  magam  hirtelen? 

Ne  hagyd  hejaba  könyhullásom, 

Nem  sok  tőled  én  kivánságom; 

Csak  hogy  szánjad,  édes  hazám,  tőled  válásom, 

Csak  hogy  szánjad,  édes  hazám,  tőled  válásom. 


AMOTT  KEREKEDIK  .  .  . 

Amott  kerekedik 
Egy  fekete  felhő. 
Abban  tollászkodik 
Egy  fekete  holló. 

Várj  meg  holló,  várj  meg. 
Hadd  izenjek  tőled, 
Apámnak,  anyámnak, 
Jegybéli  mátkámnak. 

Könnyen  megösmerhetd 
Ennek  háza  táját; 
Piros  rózsák  lepik 
Aranyalma-fáját. 

Gyémánt  az  ablakja. 
Üveg  az  ajtaja. 

Magának  kék  szeme, 
Aranyszínű  haja! 

Ha  kérdik  hol  vagyok'' 
Mondd  meg,  hogy  rab  vagyok, 
A  török  udvarban, 
Talpig  vasban  vagyok. 


BOTLASZ  VÉRSZOPÓ 

Botiasz  vérsxopó  s  megcsalod 
Magadat,  ki  azt  gondolod. 
Hogy  büntetsz,  ha  ölsz  engemet, 
Halandó  s  romlott  testemet. 

Belől  vagyon  még  más  ember, 
De  nem  árthat  ennek  ember; 
Szabad,  csendes,  tökélletes 
S  távul  tőle  kínszenvedés. 

Készülsz  ily  nagy  dühösséggel, 
Hogy  a  külső  embert  rontsd  el; 
E  csak  romló  cserépedény 
S  igen  könnyen  töredékeny. 

Sőt  inkább,  nossza  légy  rajta: 
Vágjad,  üsd,  ha  karod  fogja. 
Ki  megáll  belül  s  csúfolva 
Bolondságodat  tapodja. 

Ezt  bosszantsad,  ezt  csapdossad, 
De  bizony  semmit  nem  ad  rajtad. 
Semmi  szél  ezt  meg  nem  hajtja; 
Térdét  csak  istennek  hajtja. 

FALUDI FERENC 

1704-1779 

FORGANDÓ  SZERENCSE 

Fortuna  szekerén  okosan  ülj. 

Úgy  forgasd  tengelyét,  hogy  ki  ne  dűlj : 

Ha  miben  kedvezett, 

Ha  szépen  vezetett, 
Meg  ne  örülj, 
í'ortúna  szekerén  okosan  ülj. 

Jó  kedve  s  kereke  egyaránt  jár: 
Forgandó,  változó:  ma  kinccsel  vár, 

Holnap  lenyomorit, 

És  megint  boldogít. 
Elhigved  bár: 
Jó  kedve  s  kereke  egyaránt  jár. 

Érdemre  nem  tekint,  szemtelen,  vak: 
Kire  ma  vont  aranyt,  holnap  szűrt  rak. 

Tudják,  kik. táborát. 

Lakták  és  udvarát. 
Sok  nagy  urak ; 
Érdemre  nem  tekint,  szemtelen,  vak. 

Hol  édes  jó  anyád,  hol  mostohád. 
Dolgáról  senkinek  számot  nem  ád. 

Megbecsül,  megaláz, 

Magasztal,  legyaláz, 
Bút  hoz  reád ; 
Hol  édes  jó  anyád,  hol  mostohád. 

ÁNYOS  PÁL 

1756— 1784 

EGY  BOLDOGTALANNAK  PANASZAI  A  HALAVÁNY 
HOLDNÁL 

Szomorú  csillagzat!  mely  bús  sugárokkal 
Játszol  a  csendesen  csergő  patakokkal,  — 
Csak  te  vagy  még  ébren  boldogtalanokkal. 
Kiknek  szívek  vérzik  s  küzködik  bajokkal ; 

Hallod,  hogy  sóhajtnak  estvély  homályában, 
Midőn  a  természet  szunnyadoz  álmában. 
Nincs  álom  ezeknek  gyászos  kunyhójában! 
Eltűnt!  Eltávozott  boldogabb  házában! 

Ott  egy  temetőnek  látom  keresztjeit: 
Bágyadt  szél  mozgatta  ciprus-leveleit: 
Oh !  az  árnyékozza  soknak  tetemeit, 
Kik  velem  érezték  az  élet  terheit !  — 

Egy  fejér  árnyékot  szemlélek  sírjából 
Suhogva  felkelni  halottas  honjából;  — 
Valyon  nem  lesz-e  ez  azoknak  számából. 
Kik,  mint  én,  könnyeztek  szívek  fájdalmából? 

Oh!  bár  felém  jönne,  nem  félnék  képétől; 
Többet  reményiének  borzasztó  lelkétől. 
Mint  élő  halandók  szemfényvesztésétől. 
Kiknek  számkivetve  vagyok  kegyelmétől! 

Jaj!  de  ismét  eltűnt,  ez  is  fut  engemet! 
Talán  észrevette  hullani  könnyemet! 
Oh!  hát  nincs  már  senki,  aki  nyögésemet 
Hallaná,  s  enyhítni  akarná  ügyemet? 

Üss  te  boldog  óra!  amely  Ínségemből 
Ki  fogsz  szólítani  ily  sok  gyötrelmemből! 


BARÓTI    SZABÓ    DÁVID  Sg 

Szakaszd  ki  e  sebes  szívet  kebelemből ! 

S  csinálj  port  agyagból-készített  testemből! 

Talán  majd  valaki  jő  sírom  szélére!  .  .  . 
S  akasztván  egy  darab  fátyolt  keresztjére, 
Reá  emlékezik  barátja  szívére,  — 
Egy  könnyet  gördítvén  hideg  tetemére! 


BARÓTI SZABÓ  DÁVID 

1739-1819 

EGY  LEDŐLT  DIÓFÁHOZ 

Mely  magas  égnek  szegezett  fejeddel, 
Mint  király,  állasz  vala  társaid  közt: 
Tégedet  látlak,  gyönyörű  diófa, 
Földre  terítve? 

Elszakadt  testes  derekad  tövétől. 
Csak  kicsiny  kéreg  maradott  kötésül, 
Agaid  csüggnek,  levelid  kivesznek, 
Nedvek  elhagyván. 

Sorvadó  kebled  csecsemős  gyümölcsit 
Hasztalan  szülvén,  elereszti:  hullnak 
Ok,  és  nem  tudván  rövid  életekről 
Rendre  kihalnak. 

Annyi  szélvészen  diadalt  nyerett  fa! 
Nemtelen  porban  hever  a  nemes  dísz? 
Ezt  leendőnek  lehetett-é  valyon 
Vélni  felőled? 

Senkinek  kárán  nem  örült;  sokaknak 
Hűvös  árnyékkal  feles  hasznot  hajtó, 
S  kedvek',  étkeddel  kereső  kegyes  fa! 
Monddsza,  ki  bántott? 


4o  DAY KA    GÁBOR 

Ah,  minek  kérdem!  szemeimbe  tűnnek 
Gyilkosid.   Nem  volt  külerőszak:  ott  benn 
Önmagádban  volt  megölő  mirigyed, 
S  titkos  elejtőd. 

lm  egész  bélig  gyökered  kirágták 
A  gonosz  férgek  s  az  elett  odúba 
Hangyabolyt  hittak!  Mi  nyüzsögve  járnak 
Most  is  alattad ! 

Átkozott  vendég!  viperák  szülötti! 
Ah  szerencsétlen  fa!  —  Hazánk!  szelíd  ég! 
Szűz  virágjában  tehetős  karoddal 
Tartsd  meg  örökké! 


DAYKA  GÁBOR 

,768-1796 

KESERGÉS 

A  csendes  éj  bús  asszonya  csillagos 
Fejével  intett,  s  a  csecsemő  korát 
Felül  nem  élt  királyi  nappal 

Anyja  szelid  kebelébe  süllyedt. 

A  játszi  Morpheus  álmadozásival 
Elszenderítő  mákszemeit  rokon 

Kezekkel  hinti  széljel  a  lágy 

Szunnyadozásnak  eredt  szemekre. 

Halotti  csendben  fekszik  az  érező 
Természet,  és  a  nappali  gondokat, 
S  a  bút,  s  az  élet  aggodalmit 
Megfeledő  nyugalommal  űzi. 


DAYKA    GÁBOR 


Csak  én  panaszlom  régi  keseivimet 
Lengő  homályban  a  könyörületes 
Ecliónak ;  —  ah  6  bánátimra 
Itt  rokon  hangzatain  felelget 


Csak  nékem  hullanak,  fátyolos  asszonya 
A  csendes  éjnek  gyöngyeid  hasztalan! 

Csak  nékem!  ah,  mert  jőni  álmot 
Harmatozó  szemeimre  tiltasz! 

De  nem  sokára  bús  alakú,  szelid 
Testvéred  immajd,  a  tehetősb  halál. 
Int,  és  puhább  álomra  mindent 
Átölelő  kebelébe  hajlok. 


A  RETTEXETES  ÉJ 

A  barna  felleg  szárnyain  az  éj 
A  földre  borzasztó  árnyékot  hint, 
A  hold  csillámló  fénye  beborul. 
Homályba  sülyednek  csillagjaink, 
A  záporral  teljes  köd  megszakad, 
S  öxönbe  fojtja  a  természetet. 
Nézd  a  gyilkos  villám  mint  hempereg. 
Mint  csattogtatja  mennykövét  alá 
A  zordon  ég.    A  pusztító  tüzek 
Hasítják  a  kősziklás  bérceket. 
Az  öldöklő  villámok  fényinél 
A  halvány  orca  rettegést  mutat. 
Felrémül  ágyából  a  jámbor, 
S  szentelt  világgal  űzi  a  halált. 
lm  újra  csattan,  és  a  gyenge  szűz 
Lelkét  kedveltje  karján  liörgi  ki.  — 
Tovább,  tovább  kérlelhetetlen  ég! 
Forgasd  fel  a  rémült  természetet, 

S  szegezd  rám  életoltó  nyiladat! 

De,  jaj,  megszűnt  a  gyilkos  fergeteg, 

A  hold  előjön  a  homály  megöl, 

A  csillagok  halvány  fényt  hintenek, 

Az  ég  derűi.    Rémitő  éjtszaka! 

Az  —  holnap  ismét  hajnalom  hasad! 


CSOKONAI  VITÉZ  MIHÁLY 

1773— i8o5 

ÉDES  KESERŰSÉG 

Oh  Cypria  terhes  igája! 

Hogy  kell  magam  adnom  alája! 
Nyakamat  vaslánca  keríti, 
Szívem  siralomba  meríti. 

Nem  nyughatom,  és  csak  epesztem 
Magamat  sírásnak  eresztem. 
Éjjel  szememet  le  sem  zárván 
Siratom  bal  sorsomat  árván. 

Mint  a  szomorú  egek  éjjel 
Sírnak  mezeinkre  le  széljel, 

Hogy  enyészvén  a  nap,  az  égnek 
Tetején  sugári  nem  égnek. 

Sírok,  zokogok,  keseregvén, 
Könnyem  kebelembe  peregvén. 

Mint  gerlice  párja  tavasszal. 

Nyögök  ah,  sok  ezernyi  panasszal 

Egek!  óh  egyedül  tireátok 
Kérést  panaszolva  bocsátok; 
Jaj!  enyhítsétek  emésztő 
Tűzemet,  mert  már  megemészt  ő. 


CSOKONAI    VITÉZ    MIHÁLY  43 

Szánjátok,  egek,  nyavalyámat, 

Könnyebbítsétek  igámat, 

Enyhítsetek  állapotomban, 
Én  tömjént  gyújtok  azomban. 

Te  pedig,  kegyes  angyali  lélek! 

Ki  miatt  bús  életet  élek, 
Nézz  e  szívbéli  sebemre. 
Tölts  balzsamot  árva  fejemre. 

Nézz  erre  galambi  szemekkel : 

Jobban  gyógyítói  ezekkel. 
Jobban  egy  gerlicecsókkal 
Mint  minden  sebrevalókkal.  — 

Ah!  mézzel  elegy  keserűség! 
Es  kínnal  teljes  gyönyörűség! 

Oh  Cypría  édes  igája. 

Hogy  kell  nyakam  adnom  alája! 


A  PILLANTÓ  SZEMEK 

INe  kínozz,  Lilla!  újabb  ostromokkal; 
Ne  hányd  oly  hasgató  pillantatokkal 

Felém  villám-szemed. 
Az  verte  szívemet  halálos  sebbe, 
Ne  szórj,  ne  szórj  újabb  dsidákat  ebbe, 

Kiméld  meg  éltemet. 

Nem  látod-é?  nem-é?  miként  zsibongnak 
Az  Ámorok,  miként  rajmódra  dongnak 

Kökény  szemed  körűi? 
Ki  kis  nyilát  belőle  rám  ereszti. 
Ki  ellobbant  szövétnekét  gerjeszti. 

Ki  vesztemen  örül. 

Pillantatod  szárnyára  egy  felűle, 
Szívem  titkos  várába  bérepűle, 

Es  ott  helyet  fogott. 
Zászlót  ütött  reményem  fő  tornyába; 
Mindent  letiprott  már  parányi  lába;  - 

Halld  csak  —  mint  tombol  ott. 


A  RÓZSABIMBÓHOZ 

JNyílj  ki,  nyájasan  mosolygó 
Rózsabimbó!  nyílj  ki  már, 
Nyílj  ki:  a  bokorba  bolygó 
Gyenge  szellő  csókja  vár. 

Nyílj  ki,  gyenge  kerti  zsenge: 
Hébe  nektárt  hint  terád. 

Szűz  nyakadba  Flóra  gyenge 
Bársonyos  palástot  ád. 

Oh  miként  fog  díszesedni 
Véled  e  parányi  kert! 

Oh,  hogy  óhajtják  leszedni 
Rólad  ezt  a  drága  szert!  — 

Hadd  szakasszalak  le,  édes 
Rózsaszál :  szép  vagy  te  már. 

Hej,  ha  meglát,  hány  negédes 
Hány  kacér  leányka  vár? 

Nem,  nem!  egy  leány  se  nyissa 

Büszke  fűzőjét  terád. 
Ültetőd  kedves  Julissa 

Néked  újabb  kertet  ád. 

Ott  kevélykedj  bíboroddal, 

Ékesebb  bíborja  közt! 
Ott  kevélykedj  illatoddal 

Kedvesebb  illatja  közt! 


AZ  ÉJ  ÉS  A  CSILLAGOK 

£ltemnek  fényes  horizonja 
Dűlt  borzadó  setétességre, 
A  búk  mord  éje  gyászba  vonja, 
Több  víg  napom  nem  száll  az  égre. 
Két  szép  szemecskék  engemet 
Megvigasztalhatnak  magok: 
Űzzétek  el  hát  éjemet 
Ti,  két  halandó  csillagok! 


AZ  ELEVEN  RÓZSÁHOZ 

JNincs  tavasszal,  nincs  se  nyáron, 
Mint  te,  olyan  rózsaszál: 

Még  nagyobb  díszt  nyerne  Sáron, 
Csak  te  ott  virítanál. 

Rózsaszínnel  játszadoznak 

Két  virító  arcaid. 
Rózsamézzel  harmatoznak 

Csókra  termett  ajkaid. 

Látta  kellemid  Cythere 

Látta  és  irigykedett. 
Hogy  pirosló  lába  vére 

Képeden  büszkélkedett. 

Hófehér  tekintetednek 
Hajnalán  nyílásba  jött 

Rózsaszálacskák  ferednek 
Tiszta  tej  habok  között. 

Szűz  melyed  fehér  ölére 
Ok  is  úgy  mosolyganak, 

Mint  mikor  rózsák  tövére 

Gyöngyvirágot  raktanak.  — 

Rózsa  vagy  te,  rózsa  leszel, 
Rózsa  még  a  selymed  is: 

Jaj,  de  bezzeg  kínra  teszel, 
Hogyha  van  tövisked  is! 

Rózsa!  Engedd  hadd  heverjek 
Éltető  bokrodba  már, 

S  édes  árnyékodba  nyerjek 
Fészket  én  rideg  madár. 


A  SZEPLŐ 

Mint  egy  megért  boróka, 
Mely  tiszta  hóra  hullott; 
Mint  a  delin  fejérlő 
Rózsába  bútt  bogárka : 
Mint  a  korinti  szőUő 
A  cúkoros  kalácson : 
Ugy  bársonyollik,  oly  szép. 
Oly  édes  egy  kerekded 
Szeplőcske  Lilla  melyén. 

Ez  az  a  kies  szigetke, 
Amelybe  a  szerelmek. 
Ha  keble  tengerének 

Téjhabja  közt  fürödtek, 
Enyelegve  szárogatják 
Hajók  vizes  aranyját, 

Ti  szóljatok,  reája 
Hűlt  csókjaimi  ha  méltó 
Dühödés-e  Lilla  melyén 
Egy  földi  nimfa  melyén 
Imádni  az  hibát  is? 


A  TIHANYI  ECHÓHOZ 

Oh  Tihanynak  riadó  leánya! 

Szállj  ki  szent  hegyek  közül 
lm  kit  a  sors  eddig  annyit  hánya, 

Partod  ellenébe  űl. 
Itt  a  halvány  holdnak  fényén 
Jajgat  és  a  sír  elpusztult  reményén 

Egy  magános  árva  sziv. 

Míg  azok,  kik  bút  bajt  nem  szenvednek 

A  boldogság  karjain, 
Vigadoznak  a  kies  Fürednek 

Kútfején  és  partjain; 
Addig  én  itt  sírva  sirok, 
És  te,  Nympha !  a  mit  én  nem  birok, 

Verd  ki  zengő  bérceden. 

Zordon  erdők,  durva  bércek,  szirtok! 

Harsogjátok  jajjaim ! 
Tik  talám  több  erezessél  birtok, 

Mintsem  embertársaim, 
Kik  keblekből  számkivetnek. 
És  magok  közt  csúfra  emlegetnek 

Egy  szegény  boldogtalant. 

Akik  hajdan  jóbarátim  voltak 

Mé(j  felköltek  ellenem, 
Üldözőim  pártjához  hajoltak: 

Oh  !  miket  kell  érzenem, 
Amidőn  már  ők  is  végre 
Ügy  rohannak  rám,  mint  ellenségre. 

Bár  hozzájuk  hív  valék. 

Nincsen,  a  ki  lelkem  vigasztalja 

Oly  barátim  nincsenek: 
Vállat  rándít,  aki  sorsom  hallja; 

Már  elhagytak  mindenek. 
Nincsen  szív  az  emberekbe: 
Hadd  öntsem  ki  hát  vas  kebletekbe 

Szívem  bús  panaszszait. 

Lilla  is,  ki  bennem  a  reménynek 

Még  egy  élesztője  volt, 
Jaj,  Lillám  is  a  tyrann  törvénynek 

S  a  szokásnak  meghódolt. 
Hogy  vagy  most  te,  áldott  lélek? 
Én  ugyan  már  elhagyatva  élek 

A  tenger  kínok  között. 

Oh  van-é  még  egy  Erémi  szállás. 

Régi  barlang,  szent  fedél, 
Melyben  egy  bölcs  csendes  nyugtot,  hálást 

E  setét  hegyekben  léi? 
Hol  csak  egy  kő  lenne  párna. 
Hol  sem  ember,  sem  madár  nem  járna, 

Mely  megháborítana. 

Abban  gondolom,  hogy  semmi  jussal 

Ellenkezni  nem  fogok, 
Hogyha  én  egy  megvetett  virtussal 

Itt  egy  kőben  helyt  fogok. 

S  e  szigetnek  egy  szögében, 

Mint  egy  Rousseau  Eimenonvillében, 
Ember  és  polgár  leszek. 

Itt  tanúlom  rejtek  érdememmel 

Ébresztgetni  lelkemet. 
A  természet  majd  az  értelemmel 

Bölcsebbé  tesz  engemet. 
Távol  itt,  egy  más  világban, 
Egy  nem  esmért  szent  magánosságban 

Könnyezem  le  napjaim. 

Itt  halok  meg.    E  setét  erdőben 

A  szomszéd  pór  eltemet. 
Majd  talán  a  boldogabb  időben 

Fellelik  sírhelyemet: 
S  a  mely  fának  sáiorában 
Áll  együgyű  sírhalmom  magában 

Szent  lesz  tisztelt  hamvamért. 


SIRALOM 

Gerliceként  nyögdécselek. 
Vigasztalást  már  nem  lelek 

INálad  nélkül,  mintegy  árván. 

Kietlen  pusztákon  járván. 

Nékem  pedig  bú,  siralom 
Szerelmemért  a  jutalom; 

Miolta  azt  elvesztettem 

Akiért  élni  szerettem 

Gyászra  dűlt  éltem  hajnala: 
Boldogságom  szép  angyala! 
Várhatom-é  valahonnan. 
Hogy  megvigasztalsz  újonnan? 


5o  CSOKONAI    VITÉZ    MIHALY 

Ah !  örök  gyászt  szerze  nékem 
Elrablott  gyönyörűségem. 
Más  lett  boldoggá  általa, 
Ki  az  én  reményem  vala. 

Kiáltozom  fűnek,  fának, 
Kedves  nevét  itt  Lillának: 
O  pedig  űl  más  ölébe, 
S  nem  is  jutok  tán  eszébe. 

Halavány  hold  bús  világa! 

Te  légy  kínom  bizonysága; 
Te  sok  álmatlan  éjjelem 
Együtt  virrasztottad  velem. 

Süss  kedvesem  ablakára, 
Hints  lágy  álmot  szemhéjára; 
Hogy  a  bájoló  szerelem 
Párnáján  álmodjék  velem. 

Te  pedig,  oh  kedves  kellő  . 

Álomhozó  esti  szellő! 

Legyezd  gyengén  angyalomat 
S  ejtsd  melyére  egy  csókomat. 


A  REMÉNYHEZ 

Földiekkel  játszó 
Égi  tünemény, 
Istenségnek  látszó 
Csalfa,  vak  Remény ! 
Kit  teremt  magának 
A  boldogtalan, 
S  mint  védangyalának 
Bókol  untalan.  — 

Sima  száddal  mit  kecsegtetsz? 
Mért  nevetsz  felém? 
Kétes  kedvet  mért  csepegtetsz 
Még  most  is  belém? 
Csak  maradj  magadnak! 
Biztatóm  valál; 
Hittem  szép  szavadnak : 
Még  is  megcsalál. 

Kertem  nárciszokkal 
Végig  ülteted; 
Csörgő  patakokkal 
Fáim  élteted; 
Rám  ezer  virággal 
Szórtad  a  tavaszt, 
S  égi  boldogsággal 
Fűszerezted  azt. 
Gondolatim  minden  reggel 
Mint  a  fürge  méh, 
Repkedtek  a  fris  meleggel 
Rózsáim  felé. 
Egy  hiát  esmértem 
örömimnek  még: 
Lilla  szivét  kértem; 
S  megadá  az  ég. 

Jaj  de  fris  rózsáim 

Elhervadtanak; 

Forrásim,  zöld  fáim 

Kiszáradtanak; 

Tavaszom,  vígságom 

Téli  búra  vált; 

Régi  jó  világom 

Méltatlanra  szállt. 

Oh !  csak  Lillát  hagytad  volna, 

Csak  magát  nekem: 

Most  panaszra  nem  hajolna 

Gyászos  énekem. 

Karja  közt  a  búkat 

Elfelejteném, 

S  a  gyöngykoszorúkat 

Nem  irígyleném. 

Hagyj  el,  oh  Reménység! 
Hagyj  el  engemet; 
Mert  ez  a  keménység 
Úgy  is  eltemet. 
Érzem,  e  kétségbe 
Volt  erőm  elhagy, 
Fáradt  lelkem  égbe, 
Testem  földbe  vágy. 
Nékem  már  a  rét  hímetlen, 
A  mező  kisült, 
A  zengő  liget  kietlen, 
A  nap  éjre  dűlt.  — 
Bájoló  lágy  trillák! 
Tarka  képzetek! 
Kedv!  Remények!  Lillák! 
Isten  véletek ! 


A  BÚKER    ETÖ 

Ha  szíhatok  borocskát, 
A  gondjaim  csúcsúinak. 
Ki  boldogabb  halandó 
Mint  aki  nem  sohajtoz? 
Ki  boldogabb  magamnál? 
Hej,  vízivók!  be  sűrű 
Pocsolyába  foly  világtok! 

Szép  volt  Fiieta,  s  ifjú, 
Szerelem  s  dalok  barátja; 

De  béka  módra  zengett, 
Csigaként  tudott  szeretni, 
Bámúlsz-e?  —  Vízivó  volt.  — 
Hej  víziszák!  be  sáros 
Elmétek  és  világtoki  — 

Kancsót  fiú!  veszendő 
Ez  élet,  és  előlünk 
Mint  egy  palack  bor  elfogy. 
Hát  kurta  napjainkból 
Hányat  lelopnak  a  búk! 
Mért  bokrosítsam  a  bajt? 
Miért  fogyasszam  éltem, 
Míg  a  goliér  virágzik? 
Iszom,  ha  szívem  örvend, 
Iszom,  ha  bánat  éri; 
S  ha  szíhatok  borocskát 
A  gondjaim  csúcsúinak. 


A  MAGÁNOSSÁGHOZ 

Áldott  magánosság,  jövel!  ragadj  el 
Almodba  most  is  engemet; 
Ha  mások  elhagyának  is,  ne  hagyj  el. 
Ringasd  öledbe  lelkemet. 
öröm  nekem,  hogy  lakhelyedbe  szálltam, 
Hogy  itt  Kisasszondon  reád  találtam, 
E  helybe'  andalogni  jó, 
E  hely  poétának  való. 

Itt  a  magános  völgybe'  és  cserében 
Megfrisselő  árnyék  fedez, 
A  csonka  gyertyánok  mohos  tövében 
A  tiszta  forrás  csergedez. 

Két  hegy  között  a  tónak  és  pataknak 
Nymphái  kákasátorokban  laknak; 
S  csak  akkor  úsznak  ők  elő, 
Ha  erre  bölcs,  s  poéta  jő. 

A  lenge  hold  halkkal  világosítja 
A  szőke  bikkfák  oldalát, 
Estvéli  hűs  álommal  elborítja 
A  csendes  éjnek  angyalát. 
Szelid  magánosság!  az  ily  helyekbe' 
Gyönyörködöl  s  mulatsz  te;  ah  ezekbe 
Gyakran  vezess  be  engemet, 
Nyugtatni  lankadt  lelkemet. 

Te  a  királyok  udvarát  kerülöd. 
Kerülöd  a  kastélyokat; 
S  ha  bevetődsz  is,  zsibbadozva  szülöd 
Ott  a  fogyasztó  gondokat. 
A  félelem  s  a  bú  vad  unalommal 
Csatáznak  ott  a  tiszta  nyugalommal, 
A  nagy  világ  jótétedet 
Nem  tudja,  s  utál  tégedet. 

Ohajtoz  a  fösvény,  de  gyötrelemmel 

Goromba  lelkét  bünteted; 

A  nagyravágyót  kérkedő  hiszemmel 

A  lárma  közzé  kergeted. 

Futsz  a  csatázó  trombiták  szavától. 

Futsz  a  zsibongó  városok  falától: 

Honnyod  csupán  az  érező 

Szív,  és  szelíd  falu  s  mező. 
• 

Mentsvára  a  magán  szomorkodónak 

Csak  a  te  szent  erődbe'  van, 

Hol  biztatásit  égi  szónak 

Hallhatja  a  boldogtalan. 

Te  azt,  ki  megvetette  a  világot, 

Vagy  a  kinek  már  ez  nyakára  hágott, 
Kiséred  és  ápolgatod; 
Magát  magával  biztatod. 

Te  szülöd  a  virtust,  csupán  te  tetted 
Nagygyá  az  olyan  bölcseket, 
Kiknek  határtalanra  terjegetted 
Testekbe  kisded  lelkeket. 
Tebenned  úgy  csap  a  poéta  széljel. 
Mint  a  sebes  villám  sötétes  éjjel; 
Midőn  teremt  új  dolgokat 
S  a  semmiből  világokat. 

Oh  kedves  istenasszony !  én  is  érted 
Gyakorta  mint  sóhajtozom. 
Mert  szivemet  baráti  módra  érted 
Midőn  veled  gondolkozom. 
Ártatlanul  kecsegtetel  magadba, 
Nincs  tettetés  sem  csalfaság  szavadba. 
Hív  vagy,  nem  úgy  mint  a  mai 
Színes  világ  barátai. 

Lám  mely  zavart  lármák  között  forognak 
A  büszke  lelkek  napjai, 
Kőről  kövekre  görgenek,  zajognak, 
Mint  Rajna  bukkanásai  — 
De  ránk  mikor  szent  fátyolid  vonulnak: 
Mint  éji  harmat,  napjaink  lehullnak. 
Tisztán,  magába,  csendesen: 
Élünk,  kimúlunk  édesen. 

Sőt  akkor  is,  mikor  szemem  világán 
Vak  kárpitot  sző  a  halál; 
Ott  a  magánosság  setét  világán 
Behullt  szemem  reád  talál. 
Síromba  csak  le  fogsz  alá  követni, 
A  nemtudás  kietlenén  vezetni; 

Te  leszel  ah!  a  sírhalom 

Völgyén  is  őrzőangyalom. 

Áldott  magánosság!  öledbe  ejtem 
Ottan  utolsó  könnyemet, 
Végetlen  álmaidba  elfelejtem 
Világi  szenvedésemet, 
Áldott  magánosság!  te  légy  barátom. 
Mikor  csak  a  sír  lesz  örök  sajátom. 
De  ez  napom  mikor  jön  el?  — 
Áldott  magánosság,  jövel! 


SZEGÉNY  ZSUZSI,  A  TÁBOROZÁSKOR 

Estve  jött  a  parancsolat 
Violaszín  pecsét  alatt. 
Egy  szép  tavaszi  éjtszakán 
Zörgettek  Jancsim  ablakán. 

Épen  akkor  vált  el  tőlem, 
Vígan  álmodott  felőlem. 
Kedvére  pihent  ágyában. 
Engem  ölelvén  álmában, 

Mikor  bús  trombitaszóra 
Ülni  kellett  mindjárt  lóra. 
Elindulván  a  törökre; 
Jaj!  talán  elvált  örökre! 

Sírva  mentem  kvártélyáig, 
S  onnan  a  kertek  aljáig. 
Indult  nyelvem  bús  nótára 
Sírva  gerlice  módjára. 

Csákóját  könnyel  öntöztem, 
Gyász  pántlikám  rákötöztem; 

Tíz  rózsát  hintek  lovára, 
Százannyi  csókot  magjára. 

A  lelkem  is  sírt  belőlem 
Mikor  búcsút  véve  tőlem: 
„Isten  hozzád!"  többet  nem  szólt, 
Nyakamba  borúit  s  megcsókolt. 


TÜDÖGYULADÁSOMRÓL 

Fenn  lengő  hold!  nézd  mind  kínlódom, 
Mondd  meg  nekem,  hol  fekszem  én? 
Agy-é,  amelyben  hánykolódom, 
Nem!  —  Csónak  ez,  mely  jaj  a  kétes 
Remény  és  biztos  félelem, 
S  az  élet  és  halál  setétes 
Hullámjain  lebeg  velem. 

Fojtó  sirocróknak  hevétől 
Asznak  tüdőhólyagjaim, 
S  a  kriptának  fagyos  szelétől 
Borsódznak  minden  tagjaim. 
Szívem  megett  egy  láthatatlan 
Kéznek  nyila  belőve  áll, 
S  melyem  csontboltján  irgalmatlan 
Sarkával  rugdos  két  halál. 

Hová  ütődöm  az  habokba? 
Hajh!  mely  szörnyű  hányattatás! 
Most  a  cupressusos  partokba 
Hol  rémlet  űl  s  jéghallgatás! 
Majd  a  túlsó  part  lejtőjébe, 
Honnan  barátság  szózatit 
Hallok  a  platánok  berkébe, 
S  örömszerszámok  hangzatit. 

Innen  savanyú  ázótjokkal 
Pusztás  barlangok  fojtanak; 
Amonnan  kerti  balzsamokkal 
Hígabb  szellők  újítanak. 
Fúlok,  lehellek;  fázom,  gyúlok. 
Vagy  egy  kivégez  már,  vagy  más, 
Ájulok,  érzek,  és  ocsúlok: 
Haj!  mely  szörnyű  hányattatás!  . .  . 

Ki  vagy  te,  ki  hószin  leplekbe 
Felém  mosolyogva  közelitsz, 
S  a  partról  e  szagos  berekbe 
Áldott  jobbodon  felsegítsz? 
Te,  földi  biztossá  az  égnek: 
Arany  gyógyulás!  Te  a  nagy 
És  bölcs  teremtő  tehetségnek 
Halandó  leánya!  te  vagy. 

Te  illeted  rózsás  újj óddal 

Melyemnek  rokkant  boltjait 

S  elindítád  pillantásoddal 

Az  élet  dobbanásait. 

Már  lelkem  új  phoenix  módjára 

A  lángok  közzűl  éledez; 

S  gyengült  újjom  pattanására 

Kis  lantom  újra  zengedez. 

De  te  repülsz?  —  mind  tűnnek  —  mennek 
Minő  derűlés  ez,  nagy  ég? 
Sándorffym  ül  ágyamnál .  . .  s  ennek 
Köszönhetem  hogy  élek  még? 
Zendülj,  echózz,  esti  csendesség! 
A  hála  engem  dalra  ránt. 
Telj  bé;  kettős  szent  kötelesség 
Az  orvos  és  barát  eránt! 

KAZINCZY  FERENC 

1 759 — 1 83i 

A  SZONETT  MÚZSÁJA 

Mint  a  szerelmes  járja  táncosával 
Menüetje  keccsel  teljes  lépteit, 
S  igézi  a  szála  torlott  rendéit 
Enyelgő  vissza-s  vissza-fordultával: 

Honom- Ausonia  narancsgallyával 
Körülövedzve  főm  szög  fürtjeit, 
Úgy  járom  én  a  dal  lejtéseit, 
A  négyest  összefűzve  hármasával, 

Borág  köríti  mostan  homlokom; 

Ott,  hol  Tokaj  nyújt  nektárt  istenének, 

Víg  szárnyakon  kél  a  nem-hallott  ének. 

E  szép  vidék  lőn  kedves  birtokom; 
Egy  új  Tibull  itt  megdicsőjtett  engem, 
S  én  őtet  és  hölgyét  örökre  zengem. 


BOR  MELLETT 

Eletem  fut,  s  nemsokára 

Már  e  szép  kor  elrepül ; 
Érzem,  messze  nincs  határa, 

S  majd  komor  telére  dűl; 
De  borral,  sebes  tollának 

Lépvesszőket  hányhatok; 
Bort  hamar,  bort!  elmúltának 

Ha  iszom,  kacaghatok. 

Még  most,  hála  istenimnek! 
Kelyhem  bátran  forgatom ; 

Még  most,  hála  istenimnek! 

Lollimat  csókolhatom. 
Még  nincs  aki  elfogassa 

Gyanúba  vett  levelem, 
Nincs  aki  tudakoztassa, 

Ki  sziszeg  titkon  velem. 

Lányka,  jer,  jer,  mártsd  rózsádat 

Kelyhem  édes  nedvibe. 
Fonjad  azt,  s  mellpántlikádat 

Homlokom  vig  fürtibe. 
Ingereld  szám  szomjúságát, 
S  ah,  éreztessed  velem, 
Éltemnek  fő  boldogságát 

Hogv  csak  kebledben  lelem. 


BERZSENYI  DÁNIEL 

1776-1836 

A  MAGYAROKHOZ 

Romlásnak  indult  hajdan  erős  magyar! 
Nem  látod,  Árpád  vére  miként  fajúi? 
Nem  látod  a  bosszús  egeknek 
Ostorait  nyomorúk  hazádon? 

Nyolcz  századoknak  vérzivatarja  közt 
Rongált  Budának  tornyai  állanak. 
Ámbár  ezerszer  vak  tüzedben 
Véreidet,  magadat  tiportad. 

Elszórja,  hidd  el,  mostani  veszni  tért 
Erkölcsöd;  undok  vípera-fajzatok 
Dúlják  fel  e  várt,  mely  sok  ádáz 
Ostromokat  mosolyogva  nézett. 

Nem  ronthatott  el  tégedet  egykoron 
A  vad  tatár  khán  xerxesi  tábora, 
S  világot  ostromló  töröknek 
Napkeletet  leverő  hatalma; 

Nem  fojthatott  meg  Zápolya  öldöklő 
Századja,  s  titkos  gyilkosaid  keze: 
A  szent  rokon  vérben  füresztő 

Visszavonás  tüze  közt  megálltál : 

Mert  régi  erkölcs,  spártai  férfikar 
Küzdött  s  vezérelt  fergetegid  között; 
Birkózva  győztél,  s  Herkulesként 
Ércbuzogány  rezegett  kezedben. 

Most  lassú  méreg,  lassú  halál  emészt. 
Nézd:  a  kevély  tölgy,  melyet  az  éjszaki 
Szélvész  le  nem  dönt,  benne  termő 
Férgek  erős  gyökerit  megőrlik, 

S  egy  gyenge  széltől  földre  teríttetik! 

így  minden  ország  támasza,  talpköve 

A  tiszta  erkölcs,  mely  ha  megvesz, 

Róma  ledül  s  rabigába  görbed. 

Mi  a  magyar  most?  —  Rút  sybarita  váz. 
Letépte  fényes  nemzeti  bélyegét, 
S  hazája  feldúlt  végfalából 

Rak  palotát  heverőhelyének; 

Elődeinknek  bajnoki  köntösét 
S  nyelvét  megunván,  rút  idegent  cserélt, 
A  nemzet  őrlelkét  tapodja, 

Gyermeki  báb  puha  szíve  tárgya. 

Oh!  más  magyar  kar  menny  köve  villogott 
Atilla  véres  harczai  közt,  midőn 
A  félvilággal  szembe  szállott 
Nemzeteket  tapodó  haragja. 

Más  néppel  ontott  bajnoki  vért  hazánk 
Szerzője  Árpád  a  Duna  partjain. 
Oh!  más  magyarral  verte  vissza 

Nagy  Hunyadink  Mahomet  hatalmát! 

De  jaj,  csak  így  jár  minden  az  ég  alatt! 
Forgó  viszontság  járma  alatt  nyögünk 
Tündér  szerencsénk  kénye  hány  vet, 
Játszva  emel  s  mosolyogva  ver  le. 

Felforgat  a  nagy  századok  érckeze 
Mindent:  ledűlt  már  a  nemes  ílion, 
A  büszke  Karthágó  hatalma, 
Róma  s  erős  Babylon  leomlott. 


A  FELKÖLT  NEMESSÉGHEZ 

A  szombathelyi  táborban 

1797 

til  még  nemzetem  Istene! 

Buzgó  könnyeimen,  szent  Öröm,  ömledezz! 

Állsz  még,  állsz,  szeretett  hazám! 

Nem  dőlt  még  alacsony  porba  nemes  fejed ! 

Méltán  búslakodám  előbb. 

Hogy  hérosz  eleid  nyomdokiból  kitérsz, 

S  régen  félt  veszedelmidet 

Rád  húzzák  netalán  majd  buta  korcsaid. 

Hála !  mást  mutat  e  sereg. 

Mely  most,  régi  magyar  módra,  nyeregben  ül. 

Nem  szállt  Trója  alá  soha 

Ily  szép  spártai  had,  sem  Hunyadink  kevély 

Zászlóit  nem  emelte  volt 

Rettentőbb  hadi  nép  Bécs  letörött  falán. 

Csak  sast  nemzenek  a  sasok 

S  nem  szül  gyáva  nvulat  Núbia  párduca. 

Thétis  nagy  fia  nem  maradt 
Chíionnál,  mikoron  kardra  veté  szemét. 

Árpád  vére  se  hűlhet  el, 

Ámbár  rég  heverész  a  puha  pamlagon. 

Nézd:  most  felköti  fegyverét, 

Csákóján  lobogó  kolcsag  emelkedik. 

Buzdító  katonás  ruhát 

öltvén,  lelke  nemes  lángja  kigerjedez. 

Majd  kardjára  felesküszik, 

Mindent  ront  s  megemészt,  mint  heves  Afrika 

Búsult  tigrise,  amidőn 

Ordít  kölykeiért  s  körme  viaskodik. 

Majd  felkelnek  alattad  is, 

Oh  József!  nagyanyád  Trézia  bajnoki. 

S  bátran  mégy,  szeretett  vezér, 

A  jégálpeseken  s  Adria  öblein. 

E  nép  nem  gyülevész  csoport. 

Nem  rabbérbe  emelt  bús  buzogányt  keze. 

Önként  áldoz  ez  életet, 

S  horgas  kardja  kövér  hantáiért  hasít. 

Míglen  hősi  bibor  süveg 

Tündöklik  fejeden,  Hunnia  csillaga, 

Eszterházy,  dicső  magyar! 

Míg  győző  eleid  pallosa  combodon 

Csattog:  győzni  fog  a  magyar, 

S  Andrásnak  ragyogó  napja  le  nem  menend. 


A  KÖZELÍTŐ  TÉL 

Hervad  már  ligetünk,  s  díszei  hullanak. 
Tarlott  bokrai  közt  sárga  levél  zörög. 
Nincs  rózsás  labyrinth,  s  balzsamos  illatok, 
Közt  nem  lengedez  a  Zephyr. 

Nincs  már  symphonia,  s  zöld  lugasok  közölt 
Nem  búg  gerlice,  és  a  füzes  ernyein 
A  csermely  violás  völgye  nem  illatoz, 
S  tükrét  durva  csálét  fedi. 

A  hegy  boltozatin  néma  homály  borong. 
Nektárlhyrsusain  nem  mosolyog  gerezd. 
Itt  nem  rég  az  öröm  víg  dala  harsogott: 
S  most  minden  szomorú  s  kiholt. 

Oh,  a  szárnyas  idő  hirtelen  elrepül, 
S  minden  míve  tűnő  szárnya  körűi  lebeg: 
Minden  csak  jelenés:  minden  az  ég  alatt, 
Mint  a  kis  nefelejts,  enyész. 

Lassanként  koszorúm  bimbaja  elvirít, 
Itt  hagy  szép  tavaszom:  még  alig  ízleli 
Nektárját  ajakam,  még  alig  illetem 
Egy-két  zsenge  virágait: 

Itt  hagy,  s  vissza  se  tér  majd  gyönyörű  korom. 
Nem  hozhatja  fel  azt  több  kikelet  soha! 
Sem  behunyt  szememel  fel  nem  igézheti 
Lollim  barna  szemöldöke ! 


OSZTÁLYRÉSZEM 

Partra  szállottam.   Levonom  vitorlám. 
A  szelek  mérgét  nemesen  kiálltam. 
Sok  Charybdis  közt,  sok  ezer  veszélyben 
Izzada  orczám. 

Béke  már  részem,  lekötöm  hajómat. 
Semmi  lündérkép  soha  fel  nem  oldja. 
O  te,  elzárt  hely;  te  fogadd  öledbe 

A  heves  iíjút! 


BERZSENYI    DÁNIEL  65 

Bár  nem  oly  gazdafj  mezeim  határa 
Mint  Tarentum  vagy  gyönyörű  Larissa, 
S  nem  ragyog  szenteli  ligetek  homályin 
Tiburi  forrás: 

Van  kies  szőlőm,  van  arany  kalásszal 
Biztató  földem :  szeretett  szabadság 
Lakja  hajlékom.   Kegyes  istenimtől 

Kérjek-e  többet? 

Vessen  a  végzet  valamerre  tetszik, 
Csak  nehéz  szükség  ne  zavarja  kedvem: 
Mindenütt  boldog  megelégedéssel 

Nézek  az  égre! 

Csak  te  légy  vélem,  te  szelid  Caména! 
Itt  is  áldási  hint  kezed  életemre, 
S  a  vadon  tájék  kiderült  virány  lesz 

Gyenge  dalodra. 

Essem  a  Grönland  örökös  havára, 
Essem  a  forró  szerecsenhomokra: 
Ott  meleg  kebled  fedez,  oh  Caména, 
Itt  hüves  ernyőd. 


FOHÁSZKODÁS 

Isten!  kit  a  bölcs  lángesze  fel  nem  ér. 
Csak  titkon  érző  lelke  óhajtva  sejt: 
Léted  világít,  mint  az  égő 
Nap,  de  szemünk  bele  nem  tekinthet. 

A  legmagasb  menny  s  aether  Uránjai, 
Melyek  körülted  rendre  keringenek, 
A  láthatatlan  férgek,  a  te 
Bölcs  kezeid  remekelt  csudái. 

Te  hoztad  e  nagy  Minden  ezer  nemét 
A  semmiségből,  a  te  szemöldököd 
Ronthat  s  teremthet  száz  világot, 
S  a  nagy  idők  folyamit  kiméri. 

Téged  dicsőít  a  Zenith  és  Nadír, 
A  szélveszek  bús  harca,  az  égi  láng 
Villáma,  harmatcsepp,  virágszál 
Hirdeti  nagy  kezed  alkotásit. 

Buzgón  leomlom  színed  előtt,  dicső! 
Majdan,  ha  lelkem  záraiból  kikél, 
S  hozzád  közelb  járulhat,  akkor 
Ami   után  eped,  ott  eléri. 

Addig  letörlöm  könnyeimet,  s  megyek 
Rendeltetésem  pályafutásain, 
A  jobb  s  nemesb  lelkeknek  útján. 
Merre  erőm  s  inaim  vihetnek. 

Bizton  tekintem  mély  sirom  éjjelét! 
Zordon,  de  oh  nem,  nem  lehet  az  gonosz, 
Mert  a  te  munkád :  ott  is  elszórt 
Csontjaimat  kezeid  takarják. 


A  TAVASZ 

A  tavasz,  rózsás  kebelét  kitárva, 
Száll  alá  langyos  levegőn  mezőnkre. 
Balzsamos  fürtjén  Zephyrek  repesnek 

S  illatot  isznak. 

Alkotó  aethert  lehel  a  világra. 
Melyre  a  zárt  föld  kipihenve  ébred; 
Számtalan  létek  lekötött  csirái 

S  magvai  kelnek. 

Flóra  zsenfjét  nyujt  mosolyogva  néki, 
Nyomdokin  rózsák  s  violák  fakadnak, 
A  vidám  Tréfák,  Örömek,  Szerelmek 

Lejtnek  utána. 

Én  is  üdvezlő  dalomat  kiöntöm, 

S  egy  virágbimbót  tűzök,  édes  Emmim, 

Gyenge  melledhez:  valamint  te,  oly  szép, 

S  mint  mi,  mulandó! 


A  SZERELEM 

Mi  a  földi  élet  s  minden  ragyogványa, 
Nélküled,  oh  boldog  szerelem  érzése? 

Tenger,  melyet  ezer  szélvész  mérge  hánya. 
Melynek  meg  nem  szűnik  háborgó  küzdése. 

India  kincsével  légyen  tömve  tárod, 
S  Caesar  dicsősége  ragyogjon  fejeden: 

Mit  ér?  ha  vágyásid  végét  nem  találod, 

S  nem  lel  szíved  tárgyat,  hol  megelégedjen. 

De  te,  édes  érzés,  egek  szent  magzatja! 

Az  emberi  lelket  betöltöd  egészen. 
Bajodnak  ereje  az  égbe  ragadja 

S  a  halandó  porból  egy  félisten  lészen. 

Te  a  Szerencsének  játékát  neveted. 

Mert  hatalma  néked  semmit  nem  ad  s  nem  árt; 
A  nagyság  álképét  mint  bábot  elveted, 

S  nem  szab  semmi  földi  erő  néked  határt. 

Mosolyogva  rohansz  te  habnak  és  lángnak: 
Meg  nem  rémít  ég  föld  reád  rohanása; 

Te  a  bús  koporsót  menyasszonyi  ágynak 
Nézed  s  elenyészik  rettenetes  váza. 

Te  a  szegénységnek  mohos  kalyibáját 
Márvány  palotává  tudod  változtatni, 

S  mezei  gyümölccsel  rakott  asztalkáját 
A  mennyei  nektár-illatban  úsztatni. 

Tegyen  mást  boldoggá  a  sors  csalfa  kénye: 
Nékem  te  légy  dajkám  s  ápolóm,  Szerelem! 

Zöld  myrtuskoszorúd  pályám  szép  reménye, 
S  könnvel  ázott  kendőd  légyen  szemfedelem. 


BÚCSÚZÁS 

Elszakadsz  tőlem,  szeretett  barátném! 
Hasztalan  zárlak  kebelembe:  eltűnsz, 
S  mint  az  álomkép,  örömim,  reményim 
Véled  enyésznek. 

Jaj !  sem  a  sérült  szerelem  nyögése. 
Sem  kegyességem,  sem  az  ég  hatalma 
Téged  énnékem  soha  vissza  többé, 

Vissza  nem  adnak. 

Élj  szerencsésen!  valamerre  fordulsz I 
Légyen  áldásom  veled  és  vezérljen! 
Légyen  a  végzés  utain  szerelmünk 

Angyala  társad. 

Élj  szerencsésen,  s  ne  felejts  el  engem! 
Menj  az  égtarló  Pvrenéken  által. 
Menj  az  éjszaknak  havasin  keresztül. 

Csak  ne  felejts  el. 

Ott  is,  oh  ott  is  tied  e  sebes  szív. 
Mindenütt  kísér,  veled  él,  veled  hal; 
S  sárga  képemnek  halovány  vonásin 

Festve  neved  lesz. 

ÉLETPHILOSOPHIA 

hin  is  örömre  születtem 

Árkádia  berkében, 
Rózsapárnán  szcndereg^tem 
Cyris  ámbrás  ölében. 
Az  arany  század  Istene 
Pásztorai  közé  kéne. 

Ah!  de  mint  az  aranyvilág. 

A  rózsakor  elrepül! 

Olympusra  más  Isten  hág, 

S  Dodona  berke  dördül. 

Elvirít  a  szép  kikelet, 

S  vele  a  hesperi  liget. 

Az  enyém  is  elvirult  már! 

Pályám  vége  közelít: 

Hol  a  gigászi  Örök  vár 

S  chaoszába  elmerít, 

Mint  egy  cseppet  az  óceán, 
Mint  egy  sóhajtást  az  orkán. 

Légven  álom,  légyen  bíró 

Bátran  megyek  elébe, 

Mint  egy  elfáradt  utazó 

A  vadon  enyhelyébe. 

Mert  ha  bíró:  nem  furdal  vád. 
Mert  ha  álom:  nvúgalmat  ád. 

Ember  voltam,  csak  gyarlóság 

Létem  fényes  bélyege, 
Ha  virtusom  nem  hiúság, 
Forró  vérem  melege. 

Ha  szivem  nemesebben  vert, 
önmagában  méltó  bért  nyert. 

Sirjak-e  hogy  életemet 

Jól  használni  nem  tudtam, 

S  legkisebb  ösvényimet 
Álmodozva  folytattam? 

Ha  ezt  újra  elkezdhetném: 
Ismét  a  múltat  követném. 

Az  ifjúság  örömeit 

Lelkesedve  öleltem, 
De  szívem  szebb  ösztöneit 
Soha  bé  nem  tölthettem. 
Ithakám  partját  elértem: 
S  ah  hazámra  nem  ismertem! 

Úgy  éltem,  hogy  életemet 
Visszaélni  ne  bánnám. 
Úgy  éltem,  hogy  életemet 
Végezni  ne  fájlalnám, 

Megcsókolgattam  rózsáját, 
Megizzadtam  vaspályáját. 

Láttam  a  mosolygó  tavaszt, 

Láttam  az  égető  nyárt. 
Láttam  minden  időszakaszt, 
S  minden  földi  láthatárt: 
Ha  örök  időket  élnék, 
Ezeknél  többet  nem  érnék. 

Tűnő  éltem  rövidségét 

Én  tehát  nem  síratom, 
S  a  jövendő  kétes  képét 
Előre  nem  borzadom. 

Minden  kornak  van  Istene, 
Nem  zúgolódom  ellene, 
S  kebelembe  marasztom. 

LEVÉLTÖREDÉK  BAKÁ.TNÉMHOZ 

]\e  kérdezd,  barátném!  mint  töltöm  időmet, 
S  távolléted  alatt  kedvem  miben  lelem? 
Tudod,  elvesztettem  édes  enyelgőmet, 
Tudod,  magam  vagyok,  mert  te  nem  vagy  velem. 

Lefestem  szüretem  estvéli  óráit. 
Ha  már  cselédimet  nyugodni  eresztem. 
És  csak  alig  hallom  a  vígság  lármáit. 
Agg  diófám  alatt  tiizemet  gerjesztem. 

Leplembe  burkolva  könyökömre  dűlök, 
Kanócom  pislogó  lángjait  szemlélem, 
A  képzelődések  álmába  merülök, 
S  a  lelkesedésnek  szent  óráit  élem. 

Az  őszibogárnak  búsongó  hangjai 
Felköliik  lelkemnek  minden  érzéseit, 
S  az  emlékezetnek  repdező  szárnyai 
Visszahozzák  éltem  eltűnt  örömeit. 

Eletem  képe  ez.  —  Már  elestvéledtem, 
Beborult  az  élet  vidám  álorcája! 
Még  két  múlatótárs  van  ébren  mellettem! 
A  szelíd  szerelem  hamvadó  szikrája, 
S  bús  melancholiám  szomorgó  nótája. 


A  TEMETŐ 


Elrémülve  tekint,  oh  temető,  reád 
A  tündér  hatalom  s  a  ragyogó  dagály. 
Látásodra  szemek  vázai  s  a  világ 

Alorcái  lehullanak. 

Te  a  durva  tyrann  bíborit  elveted, 

Mint  a  koldus  utált  élete  terheit, 

S  a  szent  emberiség  jussa  szerint  nekik 

Egy  rangot  s  nyugodalmat  adsz. 

A  kit  szíve  emészt  s  elhagya  a  remény. 
Annak  még  te  reményt  adsz  s  magas  enyhülést. 
Jer,  adj  nékem  is,  adj !  ím  leereszkedem 

Szentelt  hantodon  s  álmodok. 

Mit?  s  hát  kell-e  nekem  álmodozás,  remény? 
Agyváz  altat-e  vagy  pólyadal  engemet? 
Oh  ismerem  ezen  phantomi  lét  körét 

S  nem  szédül  küszöbén  fejem! 

Minden  szálfü,  virág,  melyre  tekintek  itt, 
Érző  szív  vala,  mely  ömlede  mint  enyim: 
Minden  porszem  úgy  élt,  úgy  szeretett,  örült 
Mint  e  gerjedező  kebel! 

Minden  kődarabon,  melyre  szemem  vetem, 
A  nagy  Persepol  és  Palmyra  képe  int: 
Látom  Theba  kevély  tornyait  omlani 

S  a  márvány  Babylon  falát. 

Látom,  hangyabolyi  míveidet,  világ! 
Mint  szórja  s  temeti  a  nagy  Örök'  keze. 
Látom,  hangyasereg!  mint  tusakodsz  s  tolongsz 
Sírod  partjain  és  porán. 

Jertek,  bámulatos  bajnokok  és  nagyok! 
S  ti,  kik  nem  meritek  nézni  az  elmúlást. 
És  ti  porba-nyögők,  jertek  ide  s  velem 
Élni  s  halni  tanuljatok. 

KÖLCSEY  FERENC 

1790— i838 

GÉNIUSZ  SZÁLL 

Géniusz  száll  az  énekes  mellébe. 

Mely  szelíden  ömlő  dalra  hív: 

Elmerülvén  lantja  zengzetébe 

Sziveket  ragadni  égi  mív ! 

Mint  Zephyr  lágy  szárnya  zúg  fölettünk, 

Bükkje  sátorából  szép  dala, 

S  Hesperidák  kertjeként  mellettünk 

Rózsaberkek  nyílnak  általa. 

Gyűl  s  borong  az  érzelem  reája 
Fellegként,  mely  nyári  napra  jő; 
Felderűi  a  gondolat  fáklyája, 
S  mint  szivárvány,  a  dal  áll  elő; 
S  fénykörének  messze  csillogtában, 
A  merengve  néző  szem  előtt, 
Ég  ragyogva  színes  pompájában, 
Melyet  égi  sugarakból  szőtt. 

Boldog,  akit  isteneink  szeretnek 
És  teremtő  szellem  ajkán  leng, 
S  karja  közt  a  nyájas  képzeletnek 
Ideálok  báj  hónába  reng! 
Századokká  nyúl  ki  pillantatja, 
S  felderűi  a  kétes  messzeség. 
Enyhe  fényt  kap  a  bú  csillagzatja 
S  Hesperusként  rózsaszínben  ég. 

Istenűlő!  földi  szellemében 
Gúnyol  a  gőg  téged  álnokul. 
Vesd  meg  őtet  lelked  szép  hevében : 
Alragyogvány  fénye,  mely  kimúl. 
S  szállj  királyi  sasként  égi  pályán, 
Szárnyaidnak  nyíl  szokatlan  út. 

S  homlokodra,  túl  a  föld  homályán, 
Nyersz  jutalmul  csillagkoszorút. 


HIMNUSZ 
A  magyar  nép  zivataros  századaiból. 

Isten,  áldd  meg  a  magyart 
Jó  kedvvel,  bőséggel, 
Nyújts  feléje  védő  kart, 
Ha  küzd  ellenséggel; 
Balsors  akit  régen  tép. 
Hozz  rá  víg  esztendőt, 
Megbűnhődte  már  e  nép 
A  multat  s  jövendőt! 

Őseinket  felhozád 
Kárpát  szent  bércére, 
Általad  nyert  szép  hazát 
Bendegúznak  vére. 
S  merre  zúgnak  habjai 
Tiszának,  Dunának, 
Árpád  hős  magzatjai 
Felvirágozának. 

Értünk  Kunság  mezein 
Ért  kalászt  lengettél, 
Tokaj  szőlővesszein 
Nektárt  csepegtettél. 
Zászlónk  gyakran  plántálád 
Vad  török  sáncára, 
S  nyögte  Mátyás  bús  hadát 
Bécsnek  büszke  vára. 

Hajh,  de  bűneink  miatt 
Gyúlt  harag  kebledben, 

S  elsujtád  villámidat 
Dörgő  fellegedben, 
Most  rabló  mongol  nyilát 
Zúgattad  felettünk, 
Majd  töröktől  rabigát 
Vállainkra  vettünk. 

Hányszor  zengett  ajkain 
Ozmán  vad  népének 
Vert  hadunk  csonthalmain 
Győzedelmi  ének! 
Hányszor  támadt  tenfiad 
Szép  hazám,  kebledre, 
S  lettél  magzatod  miatt 
Magzatod  hamvvedre? 

Bujt  az  üldözött,  s  felé 
Kard  nyúl  barlangjában, 
Szertenézett  s  nem  leié 
Honját  a  hazában. 
Bércre  hág  és  völgybe  száll. 
Bú  s  kétség  mellette. 
Vérözön  lábainál, 
S  lángtenger  felette, 

Vár  állott;  most  kőhalom; 
Kedv  s  öröm  röpkedtek: 
Halálhörgés,  siralom 
Zajlik  már  helyettek. 
S  ah,  szabadság  nem  virul 
A  holtnak  véréből, 
Kinzó  rabság  könnye  hull 
Árvánk  hő  szeméből. 

Szánd  meg  Isten  a  magyart 
Kit  vészek  hányának, 
Nyújts  feléje  védő  kart 

Tengerén  kínjának. 
Balsors  akit  régen  tép, 
Hozz  rá  víg  esztendőt, 
Megbűnhődte  már  e  nép 
A  multat  s  jövendőt! 


BORDAL 

Igyunk  derűre, 
Igyunk  borúra, 
Úgy  is  hol  kedvre, 
ügy  is  hol  búra 
Fordul  az  élet. 
Kedved  a  jó  bor 
Jobban  éleszti. 
Búdat  a  jó  bor 
Messze  széleszti 
S  elmulat  véled. 

Minden  por,  álom, 
S  füst  e  világon ; 
Mi  haszna  gázol 
A  boldogságon 
A  hír  barátja? 
Ha  dob  riadt  a 
Harc  reggelére, 
Patakban  omlik 
Hullámzó  vére, 
S  béi'ét  más  látja. 

Békételen,  bús. 
Senyved  magába, 
Rétség  s  remény  közt 
Vár  s  fél  a  kába 
Percet  s  esztendőt. 

Miért  törődöl 
Szűk  életeddel? 
Napod  ma  mit  nvújt 
Köszönve  tedd  el, 
S  hagyd  a  jövendőt. 

Reggel  vagy  este 
Szélben  vagy  csenddel 
Eljön  magától 
Sorsod  mit  rendel : 
Miként  nyár  és  tél. 
Ernyőt  keress,  ha 
Készül  borulni. 
Szenvedj,  ha  nem  tudsz 
Hová  vonulni: 
Fordulhat  a  szél. 

Éld  a  jelenlét 
Percét  s  óráját, 
Együtt  lefutja 
Jó  s  rossz  pályáját, 
S  együtt  huny  véled, 
igyunk  derűre. 
Igyunk  borúra. 
Úgy  is  hol  kedvre, 
Cgy  is  hol  búra 
Fordul  az  élet! 


VANITATUM  VANITAS 

Itt  az  írás,  forgassátok 
Érett  ésszel,  józanon, 
S  benne  feltalálhatjátok 
Mit  tanít  bölcs  Salamon: 
Mikép  széles  e  világon 

Minden  épül  hitványságon, 
Nyár  és  harmat,  tél  és  hó, 
Mind  csak  híjába  való! 

Földünk  egy  kis  hangyafészek, 
Egy  perc-hozta  tünemény; 
A  villám  és  dörgő  vészek 
Csak  méhdongás,  s  bolygó  fény; 
A  történet  röpülése 
Csak  egy  sóhajtás  lengése; 
Pára  minden  pompa  s  ék: 
Egy  ezred  egy  buborék. 

Sándor  csillogó  pályája 
Nyúlvadászat,  őzfutás; 
Etele  dúló  csordája 
Patkánycsoport,  foltdarázs; 
Mátyás  dicső  csatázási, 
Napóleon  hódítási, 
S  Waterlooi  diadal: 
Mind  csak  kakasviadal. 

A  virtus  nagy  tűneményi 
Gőz,  mit  hagymáz  lehelé; 
A  kebel  lángérzeményi 
Vértolúlás  kínjele; 
A  vég,  melyet  Sokrat  érc, 
Gátónak  kihulló  vére, 
S  Zrínyi  Miklós  szent  pora: 
Egy  bohóság  láncsora. 

És  ti  bölcsek,  mit  hozatok 
Ami  volna  szép  s  jeles? 
Mámor  bírta  koponyátok 
Plató  s  Aristoteles. 
Bölcselkedő  oktalanság. 
Rendbe  fűzött  tudatlanság. 

Kányavár  s  légállítvány 
Mindenféle  tudomány, 

Demoslhen  dörgő  nyelvével 
Szitkozódó  halkufár; 
Xenophon  mézbeszédével 
Rokka  közt  mesére  vár; 
Pindar  égi  szárnyalása 
Forró  hideg  dadogása; 
S  Phidias  amit  farag, 
Berovátkolt  kődarab. 

Mi  az  élet  tűzfolyása? 
Hulló  szikra  melege, 
A  szenvedelmek  zúgása? 
Lepkeszárny  fergetege. 
Kezdet  és  vég  egymást  éri, 
És  az  élet  hű  vezéri. 
Hit  s  remény  a  szűk  pályán 
Tarka  pára  s  szivárvány, 

Holdvilág  csak  boldogságunk. 
Füst  a  balsors,  mely  elszáll, 
Gyertyaláng  egész  világunk. 
Egy  fuvallat  a  halál. 
Vársz  hírt  s  halhatatlanságot? 
Illat  az  mely  tölt  virágot, 
És  a  rózsát,  ha  elhull, 
Még  egy  perccel  éli  túl. 

Hát  ne  gondolj  e  világgal. 
Bölcs  az,  mindent  ki  megvet, 
Sorssal,  virtussal,  nagysággal 
Tudományt,  hírt  s  életet. 
Légy  mint  szikla  rendületlen 
Tompa,  nyugodt,  érezetlen, 
S  kedv  emel  vagy  bú  temet. 
Szépnek  s  rútnak  hunyj  szemet. 

Nem  kell  nékem 
Remény  violája; 
Ujjaim  csak 
Nefelejtset  szednek 
Bús  estvéjén 
Bús  emlékezetnek. 


SZÉP  ERDÉLY 

Szép  Erdély  barna  fürtű 
Leánya,  hü  anyám, 
Tekints  az  égi  lakból 
Még  egyszer  vissza  rám. 

lm  elhagyott  hazádon 
Pusztúlal  átka  leng; 
Erdély  ledőlt  s  fölötte 
Fiad  keserve  zeng. 


ZRÍNYI  MÁSODIK  ÉNEKE 

1  e  lásd  meg,  oh  sors,  szenvedő  hazámat, 

Vérkönnyel  ázva  nyög  feléd! 

Mert  kánya,  kígyó,  féreg  egyre  támad. 

És  marja,  rágja  kebelét. 

A  méreg  ég  és  ömlik  mély  sebére, 

S  ő  védtelen  küzd  egyedül. 

Hatalmas,  oh  légy  gyámja,  légy  vezére. 

Vagy  itt  az  óra,  s  végveszélybe  dűl. 

Áldást  adék,  sok  magzatot  honodnak. 
Mellén  kiket  táplál  vala; 
S  másokra  vársz,  hogy  érte  vívni  fognak? 
Ön  népe  nem  lesz  védfala? 

Szív,  lélek  el  van  vesztegetve  rátok; 
Szent  harcra  nyitva  várt  az  út, 
S  ti  védfalat  körüle  nem  vonatok; 
Ö  gyáva  fajt  szült,  s  érte  sírba  jut. 


De  szánjad,  oh  sors,  szenvedő  hazámat! 

Te  rendelél  áldást  neki: 

S  a  vad  csoport,  mely  rá  dühödve  támad, 

Kiket  nevelt,  ón  gyermeki. 

Taposd  el  a  fajt,  rút  szennyét  nememnek; 

S  míg  hamvokon  majd  átok  űl. 

Ah  tartsd  meg  őt,  a  hűv  anyát,  teremnek 

Tán  jobb  fiak,  s  védvén  állják  körűi. 

Törvényem  él.    Hazád  őr  csillagzatja 

Szülötti  bűnein  leszáll; 

Szelíd  sugárit  többé  nem  nyugtatja 

Az  ősz  apák  sírhalminál. 

És  más  hon  áll  a  négy  folyam  partjára. 

Más  szózat  és  más  keblű  nép; 

S  szebb  arcot  ölt  e  föld  kies  határa, 

Hogy  kedvre  gyúl,  ki  báj  körébe  lép. 


KISFALUDY  SÁNDOR 

1772-1844 

KESERGŐ  SZERELEM 

Mint  a  szarvas,  kit  megére 
A  vadásznak  fegyvere, 
Fut,  —  de  későn,  —  foly  már  vére, 
V'érzik  tőle  a  csere: 

ügy  futok  én  a  pár-szemtől, 
A  seb  mellem  baljában; 

Nem  kell  nékem 
Remény  violája; 
Ujjaim  csak 
Nefelejtset  szednek 
Bús  estvéjén 
Bús  emlékezetnek. 


SZÉP  ERDÉLY 

Szép  Erdély  barna  fürtű 
Leánya,  hű  anyám, 
Tekints  az  égi  lakból 
Még  egyszer  vissza  rám. 

lm  elhagyott  hazádon 
Pusztúlal  átka  leng; 
Erdély  ledőlt  s  fölötte 
Fiad  keserve  zeng. 


ZRÍNYI  MÁSODIK  ÉNEKE 

Le  lásd  meg,  oh  sors,  szenvedő  hazámat, 

Vérkönnyel  ázva  nyög  feléd ! 

Mert  kánya,  kígyó,  féreg  egyre  támad, 

És  marja,  rágja  kebelét. 

A  méreg  ég  és  ömlik  mély  sebére, 

S  ő  védtelen  küzd  egyedül, 

Hatalmas,  oh  légy  gyámja,  légy  vezére, 

Vagy  itt  az  óra,  s  végveszélybe  dűl. 

Áldást  adék,  sok  magzatot  honodnak, 
Mellén  kiket  táplál  vala; 
S  másokra  vársz,  hogy  érte  vívni  fognak? 
On  népe  nem  lesz  védfala? 

Szív,  lélek  el  van  vesztegetve  rátok; 
Szent  harcra  nyitva  várt  az  út, 
S  ti  védfalat  körüle  nem  vonatok; 
O  g^yáva  fajt  szült,  s  érte  sírba  jut. 

De  szánjad,  oh  sors,  szenvedő  hazámat! 

Te  rendelél  áldást  neki: 

S  a  vad  csoport,  mely  rá  dühödve  támad. 

Kiket  nevelt,  ön  gyermeki. 

Taposd  el  a  fajt,  rút  szennyét  nememnek; 

S  míg  hamvokon  majd  átok  űl, 

Ah  tartsd  meg  őt,  a  hűv  anyát,  teremnek 

Tán  jobb  fiak,  s  védvén  állják  körűi. 

Törvényem  él.    Hazád  őr  csillagzatja 

Szülötti  bűnein  leszáll; 

Szelíd  sugárit  többé  nem  nyugtatja 

Az  ősz  apák  sírhalminál. 

És  más  hon  áll  a  négy  folyam  partjára. 

Más  szózat  és  más  keblű  nép ; 

S  szebb  arcot  ölt  e  föld  kies  határa, 

Hogy  kedvre  gyúl,  ki  báj  körébe  lép. 


KISFALUDY  SÁNDOR 

1772— 1844 

KESERGŐ  SZERELEM 

Mint  a  szarvas,  kit  megére 
A  vadásznak  fegyvere, 
Fut,  —  de  későn,  —  foly  már  vére, 
V^érzik  tőle  a  csere: 
ügy  futok  én  a  pár-szemtől, 
A  seb  mellem  baljában; 

Ázik  a  föld  keservemtől 

Lábam  minden  nyomában. 
De  hajh!  mennél  tovább  érek, 
Annál  jobban  gyűl  a  méreg 
S  beljebb  rögzik  szivembe;  — 
Futok,  hajh,  —  de  vesztembe. 

A  halavány  olajfáknak 

Járván  csendes  békében, 
Lelkem  iszonyú  csatáknak 

Forog  vesztő  dühében. 
A  hajdani  századokban 

Egy  olajág  mit  nem  tett! 
Ellenkedő  országokban 

Békességet  szerezett: 
S  most  egy  olajerdö  nékem 
Meg  nem  szerzi  békességem 

Meddig  tart  e  szomorú 

Létem  dúló  háború? 

Napok  jönnek,  napok  mennek. 
De  búm  csak  nem  távozik; 

És  az  órák  elreppennek. 
De  sorsom  nem  változik: 

A  volkánok  kifáradnak,  — 
De  nem  az  én  tüzeim; 

Folyók,  tavak  kiapadnak,  — 
De  nem  az  én  könnyeim; 

Erdők,  mezők  felvidulnak, 

Csillagzatok  megfordulnak, 
A  szerencse  forgandó  — 
Csak  Ínségem  állandó! 

BOLDOG  SZERELEM 

Más  a  világ  ábrázatja, 

Másként  látnak  szemeim; 
Más  a  dolgok  folyamatja, 

Más  hangúak  verseim ; 
Mások  éltem  erezeti, 

Más  alakja  testemnek, 
Mások  lelkem  repűleti. 

Más  aránya  létemnek: 
Más  most  egész  természetem :  — 
Mert  szeretek,  s  szerettetem  ; 

Másként  jár  most  az  idő, 

Mióta  már  enyém  ő. 

A  bereknek  gyors  kaszási 

Már  utolsót  vágának : 
Az  árnyékok  óriási 

Hosszúságra  nyulának; 
Mink  ott  járánk,  —  meg-megállánk 

A  rét  magas  füvében  ; 
S  hogv  a  bürűn  általszállánk 

A  folyamnak  mentében, 
A  vízbe  letekintettünk  — 
És  alattunk  és  felettünk  — 

És  bennünk  is  a  menny  volt, 

S  szívünkben  szent  tűz  lángolt. 

Erdőn,  mezőn  zúgva  dúl -fúl 

Az  éjszak  hideg  szele; 
Tölgynek,  bükknek  zörögve  húU 

S  repdez  száraz  levele; 
Hamvas  ködbe  van  borulva 

A  szép  vidék  pompája; 
Szerelmünknek  elpusztulva 

Fekszik  öröm-tanyája: 


86  KISFALUDY    KÁROLY 

De  minket  ez  nem  szomorít; 

Noha  négy  fal  közé  szorít 
Bennünket  a  zordon  tél  — 
Szívünk  mindég  tavaszt  él. 


KISFALUDY  KAROLY 

1788-1830 

RÁKOSI  SZÁXTÓ  A  TÖRÖK  ALATT 

Miről  apám  nagy  búsan  szólt, 
Hogy  itt  hajdan  szebb  élet  volt, 
Érzi  szívem  s  felsóhajtok, 
A  mint  Rákos  terén  szántok. 

Hol  Mátyás,  az  igazságos? 
Te  láttad  őt,  boldog  Rákos! 
Tán  itt  nyargalt  hajdanában, 
Hol  én  szántok  mostanában. 

Mondják,  itten  vitéz  urak 
Összegyűltek,  tanakodtak ; 
S  ha  csatára  trombitáltak, 
Mint  a  sasok  vivni  szálltak. 

Eltűntek  ők;  Rákos,  te  állsz, 
Meződön  hány  embert  táplálsz, 
Hej  de  magyart  alig  látok, 
S  nehéz  szívvel  tovább  szántok. 

Pest-Budárul  sok  nép  kijár, 
S  alig  érti  nyelvünket  már; 
Hej!  maholnap  a  magyar  szó 
Ritka,  mint  a  fejér  holló. 

Hűs  szél  támad  onnan  felül, 
Zúgó  szárnyán  sötét  köd  űl; 
Tán  a  por  is  e  szép  mezőn 
Nemes  szívek  hamvábul  jön. 

Barna  leány  a  falubul! 
Hej  ne  igyál  a  Rákosbul ! 
Magyar  csonton  foly  a  vize, 
Könnyektül  sós  annak  ize, 

Rákos!  Rákos!  hová  lettél? 
Szép  hiredbül  de  kiestél! 
Fáj  szivem,  fáj,  ha  ezt  látom, 
S  hazám  földét  sírva  szántom. 


SZÜLŐFÖLDEM  SZÉP  HATÁRA 

Szülőföldem  szép  határa! 
Meglátlak-e  valahára? 
Ahol  állok,  ahol  megyek, 
Mindenkor  csak  feléd  nézek. 

Ha  madár  jön,  tőle  kérdem. 
Virulsz-e  még,  szülőföldem! 
Azt  kérdezem  a  felhőktül. 
Azt  a  suttogó  szellőktül. 

De  azok  nem  vigasztalnak, 
Bús  szivemmel  árván  hagynak; 
Árván  élek  bús  szivemmel, 
Mint  a  fű,  mely  a  sziklán  kel. 

Kisded  hajlék,  hol  születtem, 
Hej  tőled  be  távol  estem! 
Távol  estem  mint  a  levél, 
Melyet  elkap  a  forgószél. 

VÖRÖSMARTY  MIHÁLY 

i8oo-i855 

KIS  GYERMEK  HALÁLÁRA 

Eljátszoltad  már  kis  játékidat 
Kedves  fiú,  hamar  jálszollad  el; 
Végsőt  mosolyga  arcád,  s  a  halál 
Leszedte  róla  szép  rózsáidat. 
Nem  csak  magad  menél,  elvitted  a 
Szülék  vidámságát,  elvitted  a 
Legszebb  remények  gazdag  bimbaját. 

Ki  mondja  meg  neked,  hogy  már  reggel  van?  Ah 

Ki  fog  téged  megint  fölkelteni? 

Sirat  szülőd  és  mondja  „Kelj  fiam, 

Kelj  föl  szerelmem,  szép  kis  gyermekem!" 

Mind  hasztalan,  te  meg  nem  hallod  őt: 

Alunni  fogsz,  s  nem  lesznek  álmaid, 

Alunni  fogsz,  s  nem  lesz  több  reggeled. 

De  fájdalom  ne  bántsa  hamvadat; 

Múlásod  könnyű  volt  és  tiszta,  mint 

Az  égbe  visszareppenö  sugáré. 

A  földhöz  minket  baj  s  öröm  kötöz, 

Óhajtjuk  és  rettegjük  a  halált: 

Te  túl  vagy  már,  nincs  kétség  útadón. 

Oh  majd  ha  csendes  tiszta  éjeken 
Föltűnnek  a  dicső  csillagzatok, 
Elj ősz-e  áldást  hozni  kedvesidre? 
Eljősz-e  álmaikhoz  éjfelenként. 
Hogy  ég  nyugalmát  terjeszd  rajok  is? 
Oh  jőj,  ölelgesd  kis  testvéridet: 
Orcáikat  csókdossa  szellemed ; 
S  a  mely  napok  tetőled  elmaradtak. 
Add  a  szüléknek  vissza.    Ok  együtt 

Éljék  le  megszakasztott  éltedet, 
Ks  nií{f  porodra  hintenek  virágot, 
Lebegj  te  őrző  angyalként  felettük. 


UTÓHANG  CSERHALOMHOZ 

Elzengette  dalát  a  késő  kor  fia,  rólad 
Gserhalom,  és  az  apák  hírét  meghozta  tetődnek. 
Még  te  soká  harcolsz  ezután  is  enyészeted  ellen, 
Még  sokszor  tavasz  új  diszeit  elhinti  meződön; 
Öt  hamar  a  sor  erős  vas  karja  lehúzza  örökre. 
És  benövik  sírját  a  vad  fák  ágai:  akkor 
Még  ki  fog  emlékezni  felőle?  ki  tudja,  hogy  ott  is 
Megfáradt  ember  hamvára  nehézkedik  a  domb 
Aki  rövid  pályát  futván  a  szárnyas  idővel 
Feljőve,  és  az  eget  s  a  földnek  zsenge  virágit  — 
Mert  mi  egy  életidő?  —  megnézi,  s  elvesze  köztök? 
Nem  tudják  —  de  ne  is  tudják;  csak  az  ősi  dicsőség 
Híre  maradjon  fenn  s  unokánk  tettekre  hevüljön, 
És  legyen,  aki  szabad  lélekkel  zengje  utánunk: 
„Cserhalom!  a  te  tetőd  diadalnak  büszke  tetője." 


A  MAGYAR  KÖLTŐ 

Jár  számkiüzötten  az  árva  fiú, 
Dalt  zengedez  és  dala  oly  szomorú. 
Oly  édes-epedve  folv  ajkairól, 
Hogy  szikla  repedne  hegy  ormairól. 

Zeng  tetteket,  a  haza  szebb  idejét, 
A  régi  csatákat,  az  ősi  vezért, 
S  zeng  rózsabzerelmet,  a  lányka  haját, 
A  szép  szemet,  arcot,  az  ifju  baját. 

S  míg  a  dal  epedve  foly  ajkairúl, 
Bús  éjbe  az  arc  szeme  könnybe  borúi. 

„Jó  gyermekem  a  haza  szebb  idejét 
—  Elmúlt  az  örökre  —  ne  zengjed. 
Ah,  ifju  nem  érez,  a  lányka  nem  ért, 
És  nincs  koszorúja  szerelmeidért: 
Némuljon  utána  keserved. 

Vagy  zengj,  de  magadnak,  örömtelenűl, 
Hol  vad  sas  az  éjjeli  bérceken  űl, 
S  a  bús  dali  bért 

Tűzd  árva  fejedre,  az  árva  babért." 
És  így  koszorútlan  az  ifju  megyén, 
Nem  tudva,  hol  napja,  hol  éje  legyen, 
S  míg  honja  bolyongani  hagyja,  kihal 
Bús  éneke,  tört  szive  lángjaival. 

„Född,  vad  fa!  örökre  az  ifju  nevét. 
Kőszikla!  te  zárd  kebeledbe  szivét, 
S  tán  csendes  az  álom  az  élet  után. 
Zengd  álmait  éjiden  oh  csalogány!" 
Szól,  s  nyugszik  azóta  vad  árnyak  alatt, 
Hol  farkas  üget  le,  az  őzfi  szalad, 
S  vészekkel  üvöltve  jön  a  nap  elé, 
Villámokat  ontva  megy  ágya  felé. 

De  feljön  az  ormokon  a  teli  hold. 
Csillagseregével  az  éjbe  mosolyg; 
Oh  ifju!  mi  álmod  az  élet  után? 
Szép  álmokat  énekel  a  csalogány, 
S  már  nem  fut  az  őzfi,  az  ordas  eláll, 
S  ott  szendereg  a  vihar  —  álmainál. 

HEDVIG 
Legenda 

Szóla  Isten  Gábor  angyalához: 
„Szép  cselédem,  fényes  Gábor  angyal, 
ölts  piros  két  szárnyat  vállaidra, 
Szegd  be  nappal,  a  szép  délvilággal, 
Arcaidra  vedd  tavasz  derűitét 
Végy  mosolygóbb  ifjúságot  arra: 
A  kicsinyded  földre  fogsz  leszállni, 
S  a  szerelmes  lányok  bíbor  ajkán 
Csókot,  áldó  égi  csókot  hagyni: 
Aki  szép,  hogy  még  szebb  csókod  által, 
S  aki,  boldog  boldogabb  lehessen." 

És  felelt  a  fényes  Gábor  angyal : 
„Boldog  Isten,  oh  te  véghetetlen! 
Mely  parancs  ez!  mily  kemény  itélet! 
Oly  parányi  bár  a  föld  magában. 
De  szerelmes  szívű  lánya  oly  sok, 
Támadattól  a  komoly  napestig, 
S  a  fagy  éjszakáig  déli  hőtől. 
Hogy,  ha  ezret  láttam,  visszatérve 
Új  ezerrel  lesz  találkozásom; 
Mert  fűszálként  mindenütt  terem  lány, 
S  egy  leány  sincs,  aki  nem  szerelmes. 
Boldog  Isten,  oh  te  véghetetlen ! 
így  örökké  el  leszünk  szakadva, 
S  Gábor  angyal,  bár  óhajtsa  lelke, 
Fényhazáját  meg  nem  látja  többe." 

így  felelt  a  fényes  Gábor  angyal. 
Mosolyogva  monda  rá  az  Isten : 
„Mely  leánynak  szíve  rejt  szerelmet, 
Gondolatja  még  is  feddhetetlen, 
S  tiszta,  szent  és  tetszhető  az  égnek. 
Arra  szálljon  csókod  áldomásul." 

S  ment  az  angyal.   Hajnal  nyílt  utána. 
Dal  szövődött  szárnya  zajszeléből, 

Dal,  minőt  a  lélek  hall  magában, 
Éjein  ha  boldog  álma  eljő, 
S  a  nem  ösmért  lündérhon  öléből 
Legrejtettebb  vágya  visszahangzik. 
És  soká  és  messze  járt  vigyázva; 
Ifjú  és  agg  volt  figyelme  tárgya, 
S  lelt  szerelmet  mindenütt  a  földön. 
Hőben  és  fagyok  közt  a  leányszív 
Ége,  mint  a  pártusok  vetése. 
Melybe  Sámson  karja  üze  lángot. 
S  felsohajta  néha  Gábor  angyal: 

„Istenemi  mi  bajra  hajtasz  engem! 
A  szerelmes  lánvka  mit  kivánjon, 
Mit  gondoljon,  mint  az  egv  szerelmet? 
Ez  hivének  szép  szemében  olvad. 
Az  mosolygó  aj  kin  vágyna  csüggni. 
Termetét  más,  s  délceg  indulatját, 
Sőt  hibáit  mint  bálványt  imádja. 
Van,  ki  fényről,  kincsről  mér  szerelmet, 
S  a  fagyért  ég  büszke  gondolatban." 
így  az  angyal  néha  felsohajta, 
S  mert  előtte,  mint  a  könyv,  kitárva 
Leplezetlen  állott  a  leányszív. 
Tarka,  s  tarkább  lőn  tapasztalása. 
Egy  virágszál,  egy  kis  semmi  gyakran 
Évig  élt  a  hű  leány  szivében ; 
Mint  folyamnak  tükre  volt  a  másé. 
Mely  utában  majd  a  törpe  bokrot, 
Majd  kevély  fa  termelét  mutatja; 
Ebben  a  szerelmek  rózsavásznán 
Jégfonállal  szőve  volt  kevélység: 
Abban  olvadásig  lágy  óhaj  lat, 
Búmerengés,  kedv,  csapongva  játszó, 
Lenge  jóság,  elmúló  szelídség 
A  hiúság  cifra  köntösében 
Változának  mind  a  hold  világa, 

Vétlen  vétkes  vágyaik  sokával, 
S  álmaiknak  minden  ezredével. 
És  az  angyal,  más  világ  lakója, 
Nem  találta  kedvét  mindezekben, 
Nem  talála  letszhetöt  az  égnek. 
S  ím  egy  ország  föltünék  szemébe. 
És  egy  nemzet  messze  napkeletről. 
Boldog  és  nagy,  gazdag  és  hatalmas, 
Mely  parancsolt  a  sebes  Dunának, 
S  tengerektől  tengerig  csatázván. 
Nagy  királyát  s  a  jót,  mint  egy  Istent, 
Os  Budában  fénnyel  udvarolta: 
A  magyar  volt,  s  nagy  Lajos  királya. 
Gábor  angyal  megszállt  e  vidéken: 
S  ahogy  ott  ült  a  magas  tetőkön, 
Mint  ezüst  láng,  mint  egy  üstökös  fény, 
Rózsafelhő  szállá  fel  Budából, 
Rózsafelhő  a  Sasok  hegyéig; 
S  Gábor  angyal  ígyen  szóla  hozzá: 
„Rózsafelhő!  honnan  és  hová  mégy?" 
„„Szűz  leánynak  arciról  s  az  égbe. 
Hála  Isten,  hála  szent  erődnek! 
Hogy  kegyedben  szép  arcot  teremtél."" 
S  felleg  szállá  ismét,  barna  felleg. 
Mint  az  árnyék,  mint  az  éj  palástja! 
S  Gábor  angyal  ígyen  szóla  hozzá: 
„Barna  felhő!  honnan  és  hová  mégy?" 
„„Szűz  leányhaj  lebbenése  voltam. 
Hála  Isten,  hála  szent  erődnek! 
Hogy  setétlő  szép  hajat  teremtél."" 
Csillag  is  szállt  kettő  fel  Budából: 
Szűz  leánynak  pillantási  voltak. 
És  imádni  kezdtek:  „„Hála  Isten! 
Hála  hogy  szép  kék  szemet  teremtél."" 
Egy  sugár  is,  termetéhez  illő. 
Felhatott  a  termetért  köszönni. 

Végre  sánta  hangya  hajta  morzsát 

Felfelé  a  legmagasb  tetőig; 

S  Gábor  angyal  ígyen  szóla  hozzá; 

„Sánta  hangya,  honnan  és  hová  mégy?" 

Az  pedig  megálla  válaszolván: 

„„Hála  Isten,  hála  szent  erődnek! 

Kis  fiammal  költözém  Budában, 

S  kő  esek  rám;  de  király  leánya. 

Szép  s  kegyelmes  Hedvig  fölsegíte, 

S  monda:  hangya!  kelj  föl,  s  menj  fiaddal. 

S  fölkelek,  de  megfogadtam  akkor, 

Hogy  nevének  emléket  hozok  föl."" 

Szólt,  a  morzsát  feltolá,  s  tovább  ment, 

Gábor  angyal  látva  hallva  mindent, 
Amit  angyal  hallhat,  emberek  nem, 
Uj  örömmel,  új  reménnyel  indult, 
S  nagy  Lajosnak  várlakába  szállott. 
S  im  király  leánya  Hedvig  ott  ült 
líjusága  hajnalköntösében, 
S  rózsafelhők  arci,  szép  hajának 
Gyenge  fodra  barna  köd  valának, 
S  minden  a  mi  kellem  és  gyönyör  van 
Harcban  állott  termetén,  vonásin; 
S  a  szemérem  diadalma  rajtok 
Mint  királyné  ünnepel  szelíden. 
Gábor  angyal  ahogy  látta  mindezt, 
Elborúla  lelke  tisztelettel, 
S  így  imáda:   „Hála,  hála  Isten! 
Hogy  kegyedben  szép  leányt  teremtél." 

A  királylány  csendes  ámulattal 
Ült  azonban:  a  szent  könyv  előtte 
Nyiltan  állt,  s  a  vérivó  magyarnak 
Régi  nyelvén  új  csodát  beszéle. 
A  teremtés  titka.  Isten,  ember 
S  a  világ  valának  följegyezve 
Szent  soraiban,  és  az  élet  álma; 

A  nagy,  a  várt  s  rettegett  jövendő, 
Melyre  holtak  sírból  fölriadnak, 
S  földdel  a  magas  menny  öss/erendül ; 
Végbiró  pedig  lesz  a  nagy  Isten, 
S  jót,  gonoszt  a  szív  szerint  itélend : 
Mindezek  s  több  fel  valának  írva, 
S  Hedvig  olvasá  a  szent  igéket, 
S  így  tünődék  rajtok  önmagában: 
„lm  ezek  mi  szép  igék,  mi  szentek! 
Lengyelország  hős  hirálya,  férjem. 
Kit  szivemben  hordok,  hű  jegyelted! 
Nem  leend-e  megvetett  ajándék, 
Majd  ha  fényben  eljövendesz  értem, 
S  én  kitárom  a  csodák  világát 
Ifjú,  hős,  de  még  vad  nemzetednek i* 
Durva  nyelve,  melyen  eddig  a  düh 
S  a  harag  vad  győzödelme  hangzott. 
Általam  most  szent  igékre  hajland; 
A  teremtés  titka  és  az  üdvé 
Nem  leendnek  messze  föld  virági; 
Szent  körökbe  mindenik  betérhet, 
És  az  élet  fájáról  gyönyörrel 
Dús,  öröklő  éveket  szakaszthat." 

Gondola,  és  elfogadta  szíve. 
Szárnylebegve  függe  Gábor  angyal 
Vállain  a  szép  királyleánynak, 
S  kedvteléssel  s  üdvözült  gyönyörrel 
Néze  által  rá  s  a  szép  sorokra. 
Majd  hogy  el  lőn  a  szándok  fogadva, 
A  leányra  áldó  csókja  szállott; 
Égi  ajka,  mint  a  gyenge  szellő 
Lágyan  ére  legszebb  földi  ajkat, 
S  csattanása,  mint  ezüst  harangé. 
Mondhatatlan  kedves  és  múló  volt. 

GÁBOR  DIÁK 

Gábor  diák  mélven  elmerülve 
Ül  a  lócán,  egv  nagy  könyv  előtte; 
A  világért  fel  sem  pillantana, 
Ha  egy  filégy  reá  nem  szállana; 
De  már  erre  csak  felpillant, 
S  ím  meglát  egy  fürge  leányt. 
„Ejnye,  húgom,  be  piros  az  orcád. 
Hadd  szakasszak  róla  egy  pár  rózsát." 

„„Gábor  diák,  hamis  Gábor  diák! 
Hagyjon  békét,  mert  bizony  meglátják."" 
„Semmi  látás!"  —  mond  az  jó  kedvében  — 
„Lakodalom  van  a  csók  végében." 
„„Jaj  ne  bántson!  kell  sietnem,  — 
Elhull  pártám,  itt  felejtem, 
Ah  vegye  el  azt  a  forró  száját."" 
„  Még  egy  csókot ! "  „  „  Nem  nem ! "  " 

„Kettőt  adj  hát."  - 

Gábor  diák  mélyen  elmerülve 

Ul  a  lócán,  egy  nagy  könyv  előtte; 

S  hogy  felpillant,  egyszer  csak  elmerül, 

A  leány  jön  búsan  s  színtelenül: 

„Ej  húgom,  be  halovány  vagy, 

Féltelek  hogy  el  ne  hervadj." 

„„Gábor  diák,  átkozom  a  csókját. 

Mikor  tartjuk  meg  a  lakodalmát?"" 

„Semmi  átok,  jőj  el  pünkösdnapra. 
Addig,  rózsám,  addig  menj  dolgodra. 
Ne  egy  pár  csók!  Egyik  útra  való, 
Másik,  ha  úgy  tetszik,  vigasztaló  .  ." 
„„Gábor  diák!  hátha  késő 
Pünkösdnapkor  a  menyekző?"" 
„Semmi  késő!  te  világ  rózsája." 
„„Ej  beh  hamis  az  a  maga  szája."" 

Gábor  diák  mélyen  elmerülve 

Cl  a  lócán,  egy  nagy  könyv  előtte; 

A  világért  fel  nem  pillantana, 

Pedig  itt  van  piros  pünkösd  napja. 

De  elébe  jön  a  leánv, 

S  egy  csecsemőt  ringat  karján: 

„Ej  ej  már  ezt  még  sem  hittem  volna!" 

„„Most  a  világ  engem  sem  csúfol  na."" 

„S  hogy  mosolyog  istenadta  fattya!" 
„„Épen  olyan,  mint  az  édes  atyja."" 
„Mit  csináljunk,  mit  tegyünk  galambom?" 
„„Én  tudom  hogy  a  Dunába  ugrom."" 
„Semmi  ugrás!  jer  a  paphoz." 
így  szól  Gábor  a  leányhoz, 
S  nagy  szomorún  a  könyvet  becsapja: 
„Soha,  soha,  ilven  pünkösd  napja!" 


SALAMON 


„Atok  reád,  magyarok  hazája, 

Átok  rád,  te  pártos  büszke  nép! 

Ingadozzon  fejed  koronája, 

S  mint  az  árnyék,  légyen  oly  setét. 

Mint  keménv  kard,  oly  kemény  sziveddel 

Meg  ne  békélj  soha  ten  feleddel. 

És  te.  Isten!  aki  fölkenettél. 
Hogy  viselném  földön  képedet. 
Elfelejts,  ha  meg  nem  védelmeztél. 
Nem  kívánom  több  kegyelmedet. 
Salamonnak  nincs  hol  maradása. 
Földön  nyugta,  égre  vágyódása." 

A  lesújtott  angyalként  imígyen 
Átkozódik  a  futó  király; 

Tört  sisakja,  pajzsát  elvetette, 
S  kardja  csorba  csonka  vasból  áll; 
Vért  piroslik  hősi  arculatja. 
Honfivért  a  kardnak  markolatja. 

Teste  dúlt,  de  lelke  még  dulottabb; 
Tátog  a  seb  véres  oldalán. 
De  nagyobb  az,  jobban  ég  szivében. 
Melyet  érez  vesztett  koronán. 
Futva  fut;  de  bármi  gyors  futása. 
Vele  száguld  keble  óriása. 

S  már  folyók  és  rónaság  vidéki. 
Bércek,  völofyek  elmaradtanak, 
S  a  határnál  a  futó  elébe 
Egy  vad  erdő  lombi  hajlanak: 
Ott  elvész  a  bús  lovag  pályája. 
Rá  borúiván  rengeteg  homálya. 

És  az  év  jár;  sárga  koszorúját 
Váltja,  veszti  a  komor  vadon. 
Felzendül  az  elholt  dal  koronként 
A  viruló  ifjú  lombokon. 
Agg  a  szarvas,  feje  ágozatján 
Éve  számát  büszkén  mutogatván. 

És  az  évek  múltán  a  vadonban 
Domb  alatt,  hol  forrás  csörgedez. 
Melyhez  a  vad  csörtető  robajjal 
Jár,  ha  hévtől  szomjan  epedez: 
Egy  jámbornak  áll  kis  kápolnája 
Nyílt,  födetlen,  ég  mosolyg  le  rája. 

Egy  letűzött  kard  a  szent  kereszt  ott, 
És  az  oltár  istenadta  föld, 
Térdepelve  éjt,  napot  hosszában 
A  remete  ott  áhítva  tölt; 

És  ragyogva  ömlik  el  szakála; 
Mindenik  szál  lelki  béke  szála. 

Kebelében  szenvedély  hatalmi 
Rég  nyugatra  csillapodtanak, 
Arcain  vad  indulat  vonási 
Lágy-szelídre  elsímultanak; 
Egy  óhajtást  rejt  s  mond  szíve,  szája: 
„Boldoguljon  a  magyar  hazája!" 

S  elhal  a  nagy  átok,  messzetűnvén 

A  királynak  gőgös  álmai. 

És  az  ember  jobb  természetének 

Visszatérvén  aggodalmai : 

„Légy  szerencsés,  rokonim  hazája! 

S  a  szerencsét  ten  erőd  táplálja!" 

így  óhajt,  és  teste  romiadékán 
A  halálnak  gvilkos  karja  győz. 
Összeroskad,  s  hervadó  levéllel 
Eltakarja  öt  a  sárga  ősz. 
S  a  királynak  puszta  sírhazája 
Most  vadaknak  ordító  tanyája. 


SZÉP  ILONKA 
I 


A  vadász  ül  hosszú  méla  lesben, 
Vár  felajzott  nyilra  gyors  vadat, 
S  mind  fölebb  és  mindig  fényesebben 
A  serény  nap  dél  felé  mutat; 
Hasztalan  vár;  Vértes  belsejében 
Nyugszik  a  vad  hűs  forrás  tövében. 

A  vadász  még  lesben  ül  sokáig. 
Alkonyattól  vár  szerencsejelt: 

Vár  feszülten  a  nap  áldoztáig, 
S  ím  a  várt  szerencse  megjelent: 
Ah  de  nem  vad,  könnyű  kis  pillangó, 
S  szép  sugár  lány,  röpteként  csapongó. 

„Tarka  lepke,  szép  arany  pillangó! 
Lepj  meg  engem,  szállj  rám  kis  madár; 
Vagy  vezess  el,  merre  vagy  szállandó, 
A  hol  a  nap  nyúgodóba  jár." 
Szól  s  iramlik,  s  mint  az  őz  futása, 
Könnyű  s  játszi  a  lány  illanása. 

„Istenemre!"  szóla  felszökelve 
A  vadász:  „ez  már  királyi  vad!" 
És  legottan,  minden  mást  feledve, 
Hévvel  a  lány  nyomdokán  halad. 
0  a  lányért,  lány  a  pillangóért 
Versenyeznek  tündér  kedvtelésért. 

„Megvagy!"  így  szól  a  leány  örömmel, 

Elfogván  a  szállongó  lepét; 

„Megvagy!"  így  szól  a  vadász  gyönyörrel 

A  leányra  nyújtva  jobb  kezét; 

S  rezzent  kézből  kis  pillangó  elszáll ; 

A  leány  rab  szép  szem  sugaránál. 


II 

AU-e  még  az  ősz  Peterdi  háza? 
Él-e  még  a  régi  harc  fia? 
Áll  a  ház  még,  bár  fogy  gazdasága 
S  telt  pohárnál  űl  az  ősz  maga. 
A  sugár  lány  körben  és  a  vendég; 
Lángszemében  csábitó  varázs  ég. 

S  Hunyadiért,  a  kidőlt  dicsőért, 
A  kupák  már  felvillantanak. 

Ösz  vezére  s  a  hon  nagy  nevéért 
A  vén  bajnok  könyei  hulltanak; 
Most  könyüi,  vére  hajdanában 
Bőven  omlott  Nándor  ostromában. 

„Hunyt  vezérem  ifjú  szép  sugara" 
Szól  az  ősz  most  „éljen  a  király" 
A  vadásznak  vér  tolul  arczára 
S  még  kupája  illetetlen  áll. 
,,Illetetlen  mért  hagyod  kupádat? 
Fogd  fel  gyermek  és  kövesd  apádat." 

Mert  apád  én  kétszer  is  lehetnék, 
És  ha  ittam,  az  nincs  cenkekért; 
Talpig  ember,  akit  én  említek. 
Nem  gyaláz  meg  ő  oly  hősi  vért !" 
S  illetődve  s  méltóság  szemében 
Kél  az  ilju,  tölt  pohár  kezében: 

„Éljen  hát  a  hős  vezér  magzatja, 
Addig  éljen,  míg  a  honnak  él! 
De  szakadjon  élte  pillanatja, 
Melyben  attól  elpártolni  kél; 
Egy  király  se  inkább,  mint  hitetlen, 
Nyűg  a  népen  a  rossz  s  tehetetlen." 

S  mind  zajosban,  mindig  hevesebben 
Víg  beszéd  közt  a  gyors  óra  ment. 
A  leánvka  híven  és  hívebben 
Bámulá  a  lelkes  idegent. 
„Vajh  ki  ő  és  merre  van  hazája! 
Gondola,  de  nem  mondotta  szája. 


,?<■<■ 


„Téged  is,  te  erdők  szép  virága. 
Üdvözölve  tisztel  e  pohár! 
Hozzon  Isten  egykor  fel  Budába, 
Ősz  apáddal  a  vadász,  elvár; 

Fenn  lakozva  a  magas  Budában 
Leltek  engem  Mátyás  udvarában." 

Szól  s  búcsúzik  a  vadász,  rivalva 
Inti  őt  a  kürthang;  menni  kell. 
Semmi  szóra,  semmi  bíztatásra 
Nem  maradhat  vendéglőivel. 
„Emlékezzél  visszatérni  hozzánk, 
Jó  vadász,  ha  meg  nem  látogatnánk." 

Mond  szerényen  szép  Ilonka,  állván 

A  kis  csarnok  végső  lépcsején, 

S  homlokán  az  ifjú  megcsókolván. 

Útnak  indul  a  hold  éjjelén, 

S  csendes  a  ház,  ah  de  nincs  nyugalma, 

Fölveré  azt  szerelem  hatalma. 


III 

Föl  Peterdi  s  bájos  unokája 
Látogatni  mentenek  Budát: 
Minden  lépten  nő  az  agg  csodája. 
Mert  sok  újat  meglepetve  lát. 
A  leányka  titkon  édes  óra 
Jövetén  vár  szép  találkozóra. 

S  van  tolongás  s  új  öröm  Budában: 
Győzelemből  várják  a  királyt, 
A  ki  Bécset  vívó  haragában 
Vérboszút  a  rossz  szomszédon  állt. 
Vágyva  néz  sok  hű  szem  ellenébe: 
Nem  vidul  még  szép  Ilonka  képe. 

„Hol  van  ő,  a  nyájas  ösmeretlen? 
Mily  szerencse  fordult  életén? 
Honn-e  vagy  tán  messze  költözötten 
Jár  az  őzek  hűvös  rejtekén?" 

Kérdi  titkon  ag^gó  gondolattal, 

S  arca  majd  ég,  majd  színében  elhal. 

S  felrobognak  hadvész-ülte  képpel 
Újlaki  s  a  megbékült  Garák. 
S  a  király  jő,  fölség  érzetével 
Környékezvén  őt  a  hős  apák. 
Ősz  Peterdi  ösmer  vendégére, 
A  király  az:  „Áldás  életére!" 

„Fény  nevére,  áldás  életére!" 
Fenn  kiáltja  minden  hű  ajak; 
Százszorozva  visszazeng  nevére 
A  hegy  és  völgy  és  a  zárt  falak. 
Haloványan  hófehér  szobornál 
Szép  Ilonka  némán  és  merőn  áll. 

„A  vadászhoz  Mátyás  udvarában. 

Szép  leánykám,  elmenjünk-e  hát? 

Jobb  nekünk  a  Vértes  vadonában, 

Kis  tanyánk  ott  nyugodalmat  ád." 

Szól  az  ősz,  jól  sejtő  fájdalommal, 

S  a  bús  pár  megy  gondsujtotta  nyommal. 

És  ha  láttál  szépen  nőtt  virágot 
Elhajolni  belső  baj  miatt: 
Úgy  hajolt  el,  félvén  a  világot. 
Szép  Ilonka  titkos  bú  alatt. 
Társasága  lángzó  érzemények. 
Kínos  emlék  és  kihalt  remények. 

A  rövid,  de  gyötrő  élet  elfolyt. 
Szép  Ilonka  hervadt  sír  felé; 
Hervadása  líliomhullás  volt: 
Ártatlanság  képe  s  bánaté. 
A  király  jön  s  áll  a  puszta  házban : 
Ok  nyugosznak  örökös  hazában. 

SZÓZAT 

Hazádnak  rendületlenül 
Légy  híve,  oh  magyar; 
Bölcsőd  az  s  majdan  sírod  is, 
Mely  ápol  s  eltakar. 

A  nagy  világon  e  kivűl 
Nincsen  számodra  hely; 
Áldjon  vagy  verjen  sors  keze: 
Itt  élned,  halnod  kell. 

Ez  a  fold,  melyen  annyiszor 
Apáid  vére  folyt; 
Ez,  melyhez  minden  szent  nevet 
Egy  ezred  év  csatolt  .  . 

Itt  küzdtenek  honért  a  hős 
Árpádnak  hadai; 
Itt  törtek  össze  rabigát 
Hunyadnak  karjai. 

Szabadság!  itten  hordozák 
Véres  zászlóidat, 
S  elhulltanak  legjobbjaink 
A  hosszú  harc  alatt. 

És  annyi  balszerencse  közt. 
Oly  sok  viszály  után. 
Megfogyva  bár,  de  törve  nem, 
Él  nemzet  e  hazán. 

S  népek  hazája,  nagy  világ! 
Hozzád  bátran  kiált: 
„Egy  ezredévi  szenvedés 
Kér  éltet  vagy  halált!" 

Az  nem  lehet,  hogy  annyi  szív 
Hiában  onta  vért, 

S  keservben  annyi  hű  kebel 
Szakadt  meg  a  honért. 

Az  nem  lehet,  hogy  ész,  erő, 
És  oly  szent  akarat 
Hiába  sorvadozzanak 
Egy  átoksúly  alatt. 

Még  jőni  kell,  még  jőni  fog 
Egy  jobb  kor,  mely  után 
Buzgó  imádság  epedez 
Százezrek  ajakán. 

Vagy  jőni  fog,  ha  jőni  kell, 
A  nagyszerű  halál 
Hol  a  temetkezés  fölött 
Egy  ország  vérben  áll. 

S  a  sírt,  hol  nemzet  sűlyed  el, 
Népek  veszik  körűi, 
S  az  ember  millióinak 
Szemében  gyászköny  űl. 

Légy  híve,  rendületlenül 
Hazádnak,  oh  magyar: 
Ez  éltetőd,  s  ha  elbukál. 
Hantjával  ez  takar. 

A  nagy  világon  e  kivűl 
Nincsen  számodra  hely : 
Áldjon  vagy  verjen  sors  keze: 
Itt  élned,  halnod  kell. 

A  GUTTENBERG-ALBUMBA 

Majd  ha  kifárad  az  éj  s  hazug  álmok  papjai  szűnnek 

S  a  kitörő  napfény  nem  terem  áltudományt; 

Majd  ha  kihull  a  kard  az  erőszak  durva  kezéből 

S  a  szent  béke  korát  nem  cudarítja  gyilok; 

Majd  ha  baromból  s  ördögből  a  népzsaroló  dús 

S  a  nyomorú  pórnép  emberiségre  javul; 

Majd  ha  világosság  terjed  ki  keletre  nyugatról 

És  áldozni  tudó  sziv  nemesíti  az  észt; 

Majd  ha  tanácsot  tart  a  föld  népsége  magával 

És  eget  ostromló  hangokon  összekiált, 

S  a  zajból  egy  szó  válik  ki  dörögve:  „igazság!" 

S  e  rég  várt  követét  végre  leküldi  az  ég: 

Az  lesz  csak  méltó  diadal  számodra,  nevedhez 

Méltó  emiékjeit  akkoron  ád  a  világ. 


LISZT  FERENCHEZ 

Hirhedett  zenésze  a  világnak, 
Bárhová  juss,  mindig  hű  rokon! 
Van-e  hangod  a  beteg  hazának 
A  velőket  rázó  húrokon? 
Van-e  hangod,  szív  háborgatója, 
Van-e  hangod,  bánat  altatója? 

Sors  és  bűneink  a  százados  baj. 
Melynek  elzsibbasztó  súlya  nyom; 
Ennek  láncain  élt  a  csüggedett  faj 
S  üdve  lőn  a  tettlen  nyugalom. 
És  ha  néha  felforrt  vérapálya. 
Lázbetegnek  volt  hiú  csatája. 

Jobb  korunk  jött.    Újra  visszaszállnak, 
Rég  óhajtott  hajnal  keletén, 
Édes  kínja  közt  a  gyógyulásnak. 

A  kihalt  vágy  s  elpártolt  reménv: 
Újra  égünk  őseink  hónáért, 
Újra  készek  adni  életet  s  vért. 

És  érezzük  minden  érverését, 
Szent  nevére  feldobog  szivünk; 
És  szenvedjük  minden  szenvedését, 
Szégyenétől  lángra  gerjedünk; 
És  óhajtjuk  nagynak  trónusában. 
Boldog  —  és  erősnek  kunyhajában. 

Nagy  tanítvány  a  vészek  hónából. 
Melyben  egy  világnak  szíve  ver, 
A  hol  rőten  a  vér  bíborától 
Végre  a  nap  földerülni  mer, 
Hol  vad  árján  a  nép  tengerének 
A  düh  szörnyei  gyorsan  eltűnének; 

S  most  helyettök  hófehér  burokban 

Jár  a  béke  s  tiszta  szorgalom; 

S  a  művészet  fénylő  csarnokokban 

Égi  képet  új  korára  nyom; 

S  míg  ezer  fej  gondol  istenésszel, 

Fárad  a  nép  óriás  kezével: 

Zengj  nekünk  dalt,  hangok  nagy  tanárja, 
És  ha  zengesz  a  múlt  napiról, 
Légyen  hangod  a  vész  zongorája. 
Melyben  a  harc  menydörgése  szól, 
S  árja  közben  a  szilaj  zenének 
Riadozzon  diadalmi  ének. 

Zengj  nekünk  dalt,  hogy  mély  sírjaikban 
Őseink  is  megmozduljanak, 
És  az  unokákba  halhatatlan 
Lelkeikkel  visszaszálljanak. 
Hozva  áldást  a  magyar  hazára, 
Szégyent,  átkot  áruló  fiára. 

És  ha  meglep  bús  idők  homálya, 
Lengjen  fátyol  a  vont  húrokon; 
Legyen  hangod  szellők  fuvolája, 
Mely  keserg  az  őszi  lombokon, 
Melynek  andalító  zengzetére 
Fölmerül  a  gyásznak  régi  tere ; 

S  férfikarján  a  meggondolásnak 
Kél  a  halvány  hölgy,  a  méla  bú, 
S  újra  látjuk  vészeit  Mohácsnak, 
Újra  dúl  a  honfiháború, 
S  míg  könyekbe  vész  a  szem  sugara, 
Enyh  jön  a  szív  késő  bánatára. 

És  ha  honszerelmet  kökénél  fel, 
Mely  ölelve  tartja  a  jelent. 
Mely  a  hűség  szép  emlékezetével 
Csügg  a  múlton  és  jövőt  teremt. 
Zengj  nekünk  hatalmas  húrjaiddal, 
Hogy   szivekbe  menjen  által  a  dal; 

S  a  felébredt  tiszta  szenvedélyen 
Nagy  fiakban  tettek  érjenek. 
És  a  gyenge  és  erős  serényen 
Tenni  tűrni  egyesüljenek; 
És  a  nemzet,  mint  egy  férfi,  álljon 
Érckarokkal  győzni  a  viszályon. 

S  még  a  kő  is,  mintha  csontunk  volna, 

Szent  örömtől  rengedezzen  át, 

És  a  hullám,  mintha  vérünk  folyna, 

Athevűlve  járja  a  Dunát ; 

S  ahol  annyi  jó  és  rossz  napunk  tölt, 

Lelkesedve  feldobogjon  e  föld. 

És  ha  hallod,  zengő  húrjaiddal 
Mint  riad  föl  e  hon  a  dalon, 

Melyet  a  nt'p  millió  ajakkal 

Zeng  utánad  bátor  hanjjokon, 

Állj  közénk  és  mondjuk:  hála  égnek! 

Még  van  lelke  Árpád  nemzetének. 


AZ  ÉLŐ  SZOBOR 

Szobor  vagyok,  de  fáj  minden  tagom; 
Eremben  a  vér  forró  kínja  dúl; 
Tompán  sajognak  dermedt  izmaim; 
Idegzetem  küzd  mozdúlhatlanúl. 

Szemeim  előtt  képek  vonulnak  el 
A  népemésztő  harcok  napiból: 
Véráldozók  a  szent,  örök  jogért, 
S  bérért  ölök  éjszak  csordáiból. 

És  látom  gyermekimnek  árnyait, 
A  végcsatában  elhullottakét, 
Varsó  falán  s  az  égő  falvakon 
Vad  üldözőmnek  vérrel  írt  nevét. 

És  hallom  a  vesztett  csaták  zaját. 
Az  árulók  bal  suttogásait, 
S  fejökre  hajh  le  nem  zúdíthatom 
A  megcsalottak  szörnyű  átkait. 

S  nem  sírhatok,  bár  hő  zápor  gyanánt 
Szememben  a  köny  százszor  megered; 
Midőn  kiér  a  zord  világ  elé. 
Hideg,  kemény  jéggyöngyökké  mered. 

Agyamban  egyik  őrült  gondolat 
A  másikat  viharként  kergeti: 
Szent  honfitűz,  mely  áldozatra  kész, 
S  rút  hitszegés,  mely  nyomban  követi. 

S  a  balszerencse  minden  ostora, 
Mely  népem'  érte  annyi  vér  után; 
Magas  dicsőség  a  harc  reggelén, 
Ínség,  halál,  gyalázat  alkonyán. 

S  szivemben  —  oh  mondhatlan  szenvedés! 
Lázongva  forr  a  szent  boszú  heve ! 
Gyúlt  ház  az,  mely  ön  gazdájára  ég. 
Kit  nem  ragad  ki  szomszédok  keze. 

S  holott  örökké  él  a  fájdalom. 
Nehéz  mellem  sóhajjal  van  tele: 
De  rajta  áll  megbűvölt  gát  gyanánt 
A  szenvedő  szív  márvány  fedele. 

Nem  szólhatok;  nyögésem  néma  jaj; 

Szó  és  fohász  kihalnak  ajkimon. 

A  gondolat  s  az  érzés  ölyvei 

Csak  benn  tenyésznek  gyötrő  lángimon. 

Emelten  íügg  a  harcra  szomjú  kard. 
De  nem  mozdulnak  a  feszült  karok; 
Dermedten  állnak  lépő  lábaim, 
S  nagy  kínjaimtól  el  nem  futhatok. 

Oldódjatok,  ti  megkövült  tagok, 
Szakadj  fel  dúlt  keblemből,  oh  sóhaj! 
Légy  mint  a  földrenditő  éji  vész, 
Bútól  haragtól  terhes  és  szilaj. 

S  te  elnyomott  szó  hagyd  el  börtönöd', 
Törj  át  a  fásult  nemzedék  szivén. 
Hogy  megcsendüljön  minden  gyáva  fül 
Mennydörgésedtől  a  föld  kerekén. 

Kevés,  de  nagy,  mit  szólni  akarok: 
„Ember,  világ,  természet,  nemzetek! 

Ha  van  jog  földön,  égben  irgalom, 
Reám  és  kínaimra  nézzetek!" 


KESERŰ  POHÁR 
(Bordal  a  „Czilley  s  a  Hunyadiak"  szotnorújátékból) 

Ha  férfi  lelkedet 

Egy  hölgyre  föltevéd, 

S  az  üdvösségedet 

Könnyelműn  tépi  szét; 

Hazug  szemében  hord  mosolyt 

És  átkozott  könyűt, 

S  mig  az  szivedbe  vágyat  olt 

Ez  égő  sebet  üt ; 
Gondold  meg  és  igyál: 
Örökké  a  világ  sem  áll; 
Eloszlik,  mint  a  buborék, 
S  marad,  mint  volt,  a  puszta  lég. 

Ha,  mint  tenlelkeden, 

Függél  barátodon, 

És  nála  titkaid: 

Becsület  és  a  hon, 

S  ő  sima  orgyilkos  kezét 

Befúrja  szívedig. 

Míg  végre  sorsod  árulás 

Állal  megdöntetik; 
Gondold  meg  és  igyál: 
örökké  a  világ  sem  áll; 
Eloszlik,  mint  a  buborék, 
S  marad,  mint  voll,  a  puszta  lég. 

Ha  szent  gondok  között 
Fáradtál  honodért. 
Vagy  vészterhes  csatán 

Ontottál  érte  vért, 

S  az  elcsábúltan  megveti 

Hű  buzgóságodat, 

S  lesz  aljas,  —  gyáva,  —  és  buták 

Kezében  áldozat; 
Gondold  meg  és  igyál: 
Örökké  a  világ  sem  áll; 
Eloszlik,  mint  a  buborék, 
S  marad,  mint  volt,  a  puszta  lég. 

Ha  fájó  kebleden 

A  gondok  férge  rág. 

S  elhagytak  hűtlenül 

Szerencse  és  világ, 

S  az  esdett  hír,  kéj  s  örömed 

Mind  megmérgezve  van, 

S  remélni  biztosabbakat 

Késő  vagv  hasztalan ; 
Gondold  meg  és  igyál : 
Örökké  a  világ  sem  áll; 
Eloszlik,  mint  a  buborék, 
S  marad,  mint  volt  a  puszta  lég. 

S  ha  bánat  és  a  bor 

Agyadban  frigyre  lép, 

S  lassankint  földerűi 

Az  életpuszta  kép. 

Gondolj  merészet  és  nagyot. 

És  tedd  rá  éltedet: 

Nincs  veszve  bármi  sors  alatt 

Ki  el  nem  csüggedett, 
Gondold  meg  és  igyál: 
Örökké  a  világ  sem  áll; 
De  a  mig  áll,  és  a  mig  él 
Ront  vagy  javít,  de  nem  henyél. 

TÓT  DEÁK  DALA 

Ha  kedvem  elborul, 
Mert  pénzem  nincs,  vagy  nem  is  volt, 
Nadrágom,  csizmám  csupa  folt, 
S  kapcám  mégis  szorul: 
Csak  rajtad  bámulok, 
S  tüstént  kigyógyulok. 
Roppant  világ, 
Dicső  világ! 

Mi  szépek  tájaid: 
A  hegy,  völgy  és  a  nagy  terek 
Hol  dús  kalászok  rengenek. 
És  zöld  borág  virít; 

Mely  drága  gyűjtemény. 
És  ez  mind  nem  enyém! 
üh  szép  világ. 
Gazdag  világ! 

Akárhová  megyek, 
—  S  miért  ne  mennék?  nem  tudom  — 
Szép  városokhoz  visz  a  nyom, 
Hol  megpihenhetek; 
Pedig  látá  az  ég. 
Egy  házat  sem  rakék. 
Oh  szép  világ. 
Pompás  világ! 

S  ha  féktelen  vizár, 
Jég,  tűz,  vihar  pusztítanak, 
A  ház  és  mező  megromlanak: 
Mi  gondom?   semmi  kár! 
Az  ég  be  nem  szakad, 
A  föld  még  megmarad. 
Erős  világ, 
Szilárd  világ! 

S  ha  itt-ott  éhezem, 
Mi  baj?  van  a  ki  jól  lakott, 
És  hány  van,  a  ki  jót  ivott! 
Ha  ezt  elképzelem : 
Étvágyam  csöndesül, 
A  sor  majd  rám  kerül. 
Oh  jó  világ, 
Boldog  világ! 

S  nem  ingyen  süt-e  rám 
Az  Isten  napja  mindenütt? 
Kivévén,  már  ha  lefeküdt, 
S  akkor  sincs  éjszakám: 
A  hold  leszen  napom. 
Világát  bámulom. 
Arany  világ. 
Ezüst  világ! 

S  ha  mindezt  megunom. 
Csak  tőlem  függ,  mivé  legyek. 
A  legdicsőbb  magyar  leszek, 
Mihelyt  csak  akarom: 
Hazám'  naggyá  teszem, 
Ki  szólhat  ellenem? 
Dicső  világ, 
Magyar  világ! 

S  ha  majd  nagy  úr  leszek : 
Ispán,  alispán,  potrohos. 
Magam,  cselédem  aranyos, 
S  mind  rajtam  függenek: 
Ki  hinné:  én  vagyok. 
Ki  most  itt  koplalok? 
Oh  szép  világ. 
Dicső  világ! 

A  MERENGŐHÖZ 

(Laurának) 

Hová  merült  el  szép  szemed  világa? 

Mi  az,  mit  kétes  távolban  keres? 

Talán  a  múlt  idők  setét  virága, 

Min  a  csalódás  könnye  rengedez? 

Tán  a  jövőnek  holdas  fátyolában 

Ijesztő  képek  réme  jár  feléd, 

S  nem  bízhatol  sorsodnak  jóslatában, 

Mert  egyszer  azt  csal  úton  keresed? 

Nézd  a  világot:  annyi  milliója, 

S  köztük  valódi  boldog  oly  kevés. 

Ábrándozás  az  élet  megrontója, 

Mely,  kancsalúl,  festett  egekbe  néz. 

Mi  az,  mi  embert  boldoggá  tehetne? 

Kincs?  hír?  gyönyör?  Legyen  bár  mint  özön, 

A  telhetetlen  elmerülhet  benne, 

S  nem  fogja  tudni,  hogy  van  szívöröm. 

Kinek  virág  kell,  nem  hord  rózsaberket; 

A  látni  vágyó  napba  nem  tekint; 

Kéjt  veszt,  ki  sok  kéjt  szórakozva  kerget: 

Csak  a  szerénynek  nem  hoz  vágya  kínt. 

Ki  szívben  jó,  ki  lélekben  nemes  volt. 

Ki  életszomját  el  nem  égeté. 

Kit  gőg,  mohó  vágy  s  fény  el  nem  varázsolt. 

Földön  hónát  csak  olyan  lelheté. 

Ne  nézz,  ne  nézz  hát  vágyaid  távolába : 

Egész  világ  nem  a  mi  birtokunk; 

A  mennyit  a  szív  felfoghat  magába, 

Sajátunknak  csak  annyit  mondhatunk. 

Múlt  és  jövő  nagy  tenger  egy  kebelnek, 

Megférhetetlen  oly  kicsin  tanyán; 

Hullámin  holt  fény  s  ködvárak  lebegnek, 

Zajától  felréműl  a  szívmagány. 

Ha  van  mihez  bizhatnod  a  ielenben. 

Ha  van  mit  erezz,  gondolj  és  szeress, 

Maradj  az  élvvel  kínáló  közelben, 

S  tán  szebb,  de  csalfább  távolt  ne  keress, 

A  birhatót  ne  add  el  álompénzen, 

Melyet  kezedbe  hasztalan  szorítsz: 

Várt  üdvöd  kin  se  bánat  ára  lészen, 

Ha  kart  hizelgő  ábrándokra  nyitsz. 

Hozd,  oh  hozd  vissza  szép  szemed  világát; 

Úgy  térjen  az  meg,  mint  elszállt  madár, 

Mely  visszajő  ha  meglelé  zöld  ágát, 

Egész  erdő  viránya  csalja  bár. 

Maradj  közöttünk  ifjú  szemeiddel. 

Barátod  arcán  hozd  fel  a  derűt : 

Ha  napja  lettél,  szép  delét  ne  vedd  el. 

Ne  adj  belyette  bánatot,  könyűt. 


AZ  EMBEREK 
I 

Hallgassatok,  ne  szóljon  a  dal. 

Most  a  világ  beszél, 

S  megfagynak  forró  szárnyaikkal 

A  zápor  és  a  szél, 

Könyzápor,  mellyet  bánat  hajt, 

Szél,  mellyet  emberszív  sóhajt. 

Hiába  minden:  szellem,  bűn,  erény 

Nincsen  remény! 


Hallátok  a  mesét:  a  népnek 

Atyái  voltának, 

S  a  mint  atyáik  vétkezének. 

Ok  úgy  hullottanak: 

A  megmaradt  nép  fölsüvölt : 

Törvényt!  s  a  törvény  újra  ölt. 
Bukott  a  jó,  tombolt  a  gaz  merény 
Nincsen  remény  ! 


III 

És  jöttek  a  dicsők,  hatalmas 

Lábok  törvény  felett. 

Volt  munka:  pusztított  a  vas! 

S  az  ember  kérkedett. 

S  midőn  dicsői  vesztenek, 

Bújában  egymást  marta  meg, 

S  a  hír?  villám  az  inség  éjjelén: 

isincsen  remény! 

IV 

És  hosszú  béke  van  s  az  ember 
Bémílő  szapora. 

Talán  hogy  a  dögvésznek  egyszer 
Dicsőbb  legyen  tora: 
Sóvár  szemmel  néz  ég  felé, 
Mert  hajh  a  föld!  az  nem  övé. 
Neki  a  föld  még  sírnak  is  kemény 
Nincsen  remény ! 


Mi  dús  a  föld,  s  emberkezek  még 

Dúsabbá  teszik  azt. 

És  mégis  szerte  dúl  az  inség 

S  rút  szolgaság  nyomaszt. 

így  kell-e  lenni  ?  vagy  ha  nem, 

Mért  oly  idős  e  gyötrelem  ? 

Mi  a  kevés?  erő  vagy  az  erény? 

Nincsen  remény ! 

VI 

Istentelen  frigy  van  közötted, 

Ész  és  rósz  akarat ! 

A  butasága  dühét  növeszted, 

Hogy  lázítson  hadat. 

S  állat  vagy  ördög,  düh  vagy  ész, 

Bár  melyik  győz,  az  ember  vész: 

Ez  őrült  sár,  ez  istenarcu  lény ! 

Nincsen  remény ! 

VII 

Az  ember  fáj  a  földnek ;  oly  sok 

Harc-  s  békeév  után 

A  testvérgyűlölési  átok 

Virágzik  homlokán ; 

S  midőn  azt  hinnők,  hogy  tanúi. 

Nagyobb  bűnt  forral  álnokul. 

Az  emberfaj  sárkán yfog-vetemény: 

Nincsen  remény!  nincsen  remény! 


EMLÉKKON  YVBE 

Setét  eszmék  borítják  eszemet. 
Szivemben  istenkáromlás  lakik. 
Kívánságom:  veszszen  ki  a  világ 
S  e  földi  nép  a  legvégső  fajig. 

Mi  a  világ  nekem,  ha  nincs  hazám? 
Elkárhozott  lélekkel  hasztalan 
Kiáltozom  be  a  nagy  végtelent: 
Miért  én  éltem,  az  már  dúlva  van. 

Ily  férfitől,  nemes  hölgy,  mit  kívánsz 
Emléklapodba?  Inkább  adj  nekem 

Hitet,  sejtelmet,  egy  reménysugárt. 

Hogy  el  nem  vész,  hogy  él  még  nemzetem. 

Koldulni  járnék  ily  remény-  s  hitért, 
Megvenném  azt  velőm-  és  véremen. 
Imádkozzál  —  te  meghallgattatol  — 
Az  tán  segíthet  ily  vert  emberen. 


ELŐSZÓ 

Midőn  ezt  írtam,  tiszta  volt  az  ég. 
Zöld  á{f  virított  a  föld  ormain. 
Munkában  élt  az  ember,  mint  a  hangya: 
Küzdölt  a  kéz,  a  szellem  működött. 
Lángolt  a  gondos  ész,  a  szív  remélt, 
S  a  béke  izzadt  homlokát  törölvén 
Meghozni  készült  a  legszebb  jutalmat. 
Az  emberiidvör,  melyért  fáradott. 
Ünnepre  fordult  a  természet,  ami 
Szép  és  jeles  volt  benne  megjelent. 

öröm  —  s  reménytől  reszketett  a  lég. 
Megszülni  vágyván  a  szent  szózatot, 
Mely  állal  a  világot  mint  egy  új,  egy 
Dicsőbb  teremtés  hangján  üdvözölje; 
Hallottuk  a  szót.   Mélység  és  magasság 
Viszhangozák  azt.  S  a  nagy  egyetem 
Megszűnt  forogni  egy  pillantalig. 
Mély  csend  lőn,  mint  szokott  a  vész  előtt. 
A  vész  kitört.   Vérfagylaló  keze 
Emberfejekkel  labdázott  az  égre, 
Lélekzetélől  meghervadt  az  élet, 
Emberszivekben  dúltak  lábai. 
A  szellemek  világa  kialudt, 
S  az  elsötétült  égnek  arcain 
Vad  fénnyel  a  villámok  rajzolák  le 

Az  ellenséges  istenek  haragját. 

És  folyton  folyvást  ordított  a  vész, 

Mint  egy  veszetté  bőszült  szörnyeteg. 

Amerre  járt,  irtóztató  nyomában 

Szétszaggatott  népeknek  átkai 

Sóhajtanak  fel  csonthalmok  közői, 

És  a  nyomor  gyámoltalan  fejét 

Elhamvadt  városokra  fekteti. 

Most  tél  van  és  csend  és  hó  és  halál, 

A  föld  megősziilt; 

Nem  hajszálanként,  mint  a  boldog  ember, 

Egyszerre  őszült  az  meg  mint  az  Isten, 

Ki  megteremtvén  a  világot,  embert 

A  félig  istent,  félig  állatot, 

Elborzadott  a  zordon  mű  felett 

És  bánatában  ősz  lett  és  öreg. 

Majd  eljön  a  hajfodrász,  a  tavasz, 

S  az  agg  föld  tán  vendéghajat  vészen. 

Virágok  bársonyába  öltözik. 

Üveg  szemén  a  fagy  fölengedend, 

S  illattal  elkendőzött  arcain 

Jó  kedvet  és  ifjúságot  hazud: 

Kérdjétek  akkor  azt  a  vén  kacért, 

Hová  tévé  boldogtalan  fiait? 


MINT  A  FÖLDMIVELÖ 

Mint  a  földmívelő  jól  munkált  földbe  magot  vet 
S  várja  virulását  Istene  s  munka  után: 

Úgy  a  sírokkal  felszántott  földbe  halottit 
Hordja  koronként  a  végtelen  emberiség. 

És  haloványan  a  dús,  a  szegény  és  a  koronás  fők 
Mennek  alá,  vig,  bús,  balga,  mogorva  vegyest. 

A  VÉM  CIGÁNY 

Húzd  rá  cigánv,  megittad  az  árát, 
Ne  lógasd  a  lábadat  hiába; 
Mit  ér  a  gond  kenyéren  és  vízen, 
Tölts  hozzá  bort  a  rideg  kupába. 
Mindig  igy  volt  e  világi  élet, 
Egyszer  fázott,  másszor  lánggal  égett; 
Húzd,  ki  tudja  meddig  húzhatod. 
Mikor  lesz  a  nyűtt  vonóbul  bot; 
Szív  és  pohár  tele  búval  borral, 
Húzd  rá  cigány,  ne  gondolj  a  gonddal! 

Véred  forrjon  mint  az  örvény  árja. 
Rendüljön  meg  a  velő  agyadban, 
Szemed  égjen,  mint  az  üstökös  láng, 
Húrod  zengjen  vésznél  szilajabban. 
És  keményen,  mint  a  jég  verése. 
Oda  lett  az  emberek  vetése.  — 
Húzd,  ki  tudja  meddig  húzhatod. 
Mikor  lesz  a  nyűtt  vonóbul  bot; 
Szív  és  pohár  tele  búval  borral, 
Húzd  rá  cigány,  ne  gondolj  a  gonddal!  - 

Tanulj  dalt  a  zengő  zivatartól, 
Mint  nyög,  ordít,  jajgat,  sír  és  bömböl; 
Fákat  tép  ki  és  hajókat  tördel. 
Életet  fojt,  vadat  és  embert  öl. 
Háború  van  most  a  nagy  világban 
Isten  sírja  reszket  a  szent  honban. 
Húzd,  ki  tudja  meddig  húzhatod. 
Mikor  lesz  a  nyűtt  vonóbul  bot; 
Szív  és  pohár  tele  búval  borral, 
Húzd  rá  cigány,  ne  gondolj  a  gonddal ! 

Kié  volt  ez  elfojtott  sóhajtás, 
Mi  üvölt,  sír  e  vad  rohanatban, 

Ki  dörömböl  az  ég  boltozatján, 
Mi  zokog  mint  malom  a  pokolban? 
Hulló  angyal,  tört  szív,  őrült  lélek, 
Vert  hadak  vagy  vakmerő  remények? 
Húzd,  ki  tudja  meddig  húzhatod, 
Mikor  lesz  a  nyűtt  vonóbul  bot; 
Szív  és  pohár  tele  búval  borral. 
Húzd  rá  cigány,  ne  gondolj  a  gonddal! 

Mintha  újra  hallanók  a  pusztán, 

A  lázadt  ember  vad  keserveit. 

Gyilkos  testvér  botja  zuhanását, 

S  az  első  árvák  sírbeszédeit, 

A  keselynek  szárnya  csattogását, 

Prométheusz  halhatatlan  kínját. 

Húzd,  ki  tudja  meddig  húzhatod, 

Mikor  lesz  a  nyűtt  vonóbul  bot; 

Szív  és  pohár  tele  búval  borral, 

Húzd  rá  cigány,  ne  gondolj  a  gonddal! 

A  vak  csillag,  ez  a  nyomorú  föld 

Hadd  forogjon  keserű  levében, 

S  annyi  bűn,  szenny  s  ábrándok  dühétől 

Tisztuljon  meg  a  vihar  hevében. 

És  hadd  jöjjön  el  Noé  bárkája. 

Mely  egy  új  világot  zár  magába. 

Húzd,  ki  tudja  meddig  húzhatod. 

Mikor  lesz  a  nyűtt  vonóbul  bot; 

Szív  és  pohár  tele  búval  borral. 

Húzd  rá  cigány,  ne  gondolj  a  gonddal! 

Húzd ,  de  még  se,  —  hagyj  békét  a  húrnak. 
Lesz  még  egyszer  ünnep  a  világon; 
Majd  ha  elfárad  a  vész  haragja, 
S  a  viszály  elvérzik  a  csatákon. 
Akkor  húzd  meg  újra  lelkesedve 

Isteneknek  teljék  benne  kedve. 
Akkor  vedd  fel  újra  a  vonót, 
És  derűijön  zordon  homlokod. 
Szűd  teljék  meg  az  öröm  borával, 
Húzd,  s  ne  gondolj  a  világ  gondjával. 


FOGYTÁN  VAN  A  NAPOD 

Fogyíán  van  a  napod, 
Fogytán  van  szerencséd. 
Ha  volna  is,  minek? 
Nincs  a  hová  tennéd. 
Véred  megsürűdött, 
Agyvelőd  kiapadt, 
Fáradt  vállaidról 
Vén  gimyád  leszakadt. 
Fogytán  van  erszényed, 
Fogylán  van  a  borod. 
Mire  virradsz  te  még, 
Szegény  magyar  költő. 
Van-e  még  reménység? 
Lesz-e  még  hajnalod? 
Férfi  napjaidban 
Hányszor  álmodoztál, 
Büszke  reményekkel 
Kényedre  játszottál ! 

TÁ  VOLBÓL 

Kis  lak  áll  a  nagy  Duna  mentében; 
Oh  mi  drága  e  lakocska  nékem ! 
Könnyben  úszik  két  szemem  pillája, 
Valahányszor  emlékszem  reája. 

Bár  maradtam  volna  benne  végig! 
De  az  embert  vágyai  vezérlik ; 
Vágyaimnak  sólyomszárnya  támadt, 
S  oda  hagytam  őslakom  s  anyámat. 

Kínok  égtek  a  szülőkebelben 
Hogy  búcsúmnak  csókját  rá  leheltem; 
S  kínja  lángi  el  nem  aluvának 
Jéggyöngyétől  szeme  harmatának. 

Mint  ölelt  át  reszkető  karjával ! 
Mint  marasztott  esdeklő  szavával ! 
Oh,  ha  akkor  látok  a  világba: 
Nem  marasztott  volna  tán  hiába. 

Szép  reményink  hajnalcsillagánál 
A  jövendő  tiindérkert  gyanánt  áll ; 
S  csak  midőn  a  tömkelegbe  lépünk: 
Venni  észre  gyászos  tévedésünk. 

Engem  is  hogy  csillogó  reményem 
Biztatott  csak,  minek  elbeszélnem? 
S  hogy  mióta  járom  a  világot, 
Bolygó  lábam  száz  tövisre  hágott. 

. .  .  Szép  hazámba  ismerősök  mennek; 
Jó  anyámnak  tőlök  mit  izenjek? 
Szóljatok  be,  földiek,  ha  lészen 
ütazástok  háza  közelében. 

Mondjátok,  hogy  könnyeit  ne  öntse, 

Mert  fiának  kedvez  a  szerencse • 

Ah,  ha  tudná  mily  nyomorban  élek, 
Megrepedne  a  szive  szegénynek! 


TEMETŐBEN 


rölhangolom  olykor  a  lant  idegeit. 
Megzengeni  téged,  o  kellemes  élet! 

Mert  kellemes  az,  noha  sok  sebet  ejt, 

És  rengetegekbe  nem  egv  uta  téved. 

De  bármi  magasra  törekszik  a  dal, 
Bármint  csalogassam  az  életi  mézzel: 
Mélázva  örömtelen  hangjaival 
Mindenkor  a  sírban,  a  sírban  envész  el. 

Kívánatos  a  tavasz  éke  nekem, 
Indulok  is  olykor  örülni  virághoz; 
S  mig  kertbe  röpíti  sugárit  a  szem, 
Lábam  temetői  keresztek  alá  hoz. 

Itt  élek  a  szív  komoly  álmainak 
A  halk  temető  morajatlan  ölében; 
Akácai  lombja  rezegve  inog, 
Hintázza  az  est  fuvalomja  szelíden, 

A  szobrok  a  domború  hant  elején 
Mindannyi  betííi  egy  isteni  lapnak; 
Nagy  gondolatit  mikor  olvasom  én: 
A  sírba,  a  sírbul  az  égbe  ragadnak. 

Bús,  tompa  harang  konog  a  faluban. 
Cj  gödröt  amott  komor  emberek  ásnak. 
Gyászhanga  kiséri  áhítatosan 
A  holtat  hónához  a  hamvadozásnak. 

Sejtése  szivemnek  aligha  csaland  : 
Nem  messze  lehet  már  keze  az  időnek, 
Mely  engem  is  ágyba  tesz  itten  alant, 
S  szememre  halál  örök  álmai  jőnek. 

Isten  neki !  üssön,  ha  ütnie  kell, 
Mely  pályafutásom  elállja,  az  óra  ; 
Létem  fonalai,  szakadozzatok  el, 
.  Társim,  bucsucsókot  a  hervadozóra. 

S  mit  sorsom  elérni  nem  engede,  nem! 
Bár  vágyaimon  koszorúba  szövődék: 
Isten  veled,  égi  virág  .  .  .  szerelem ! 
S  föld  hajnali  csillaga,  napja  .  .  .  dicsőség! 


BEFORDULTAM  A  KONYHÁRA 

Befordultam  a  konyhára. 
Rá  gyújtottam  a  pipára  .... 
Azaz  rá  gyujottam  volna. 
Hogyha  már  nem  égett  volna. 

A  pipám  javában  égett, 
Nem  is  mentem  én  a  végett! 
Azért  mentem,  mert  megláttam. 
Hogy  odabenn  szép  leány  van. 

Tüzet  rakott  eszemadta, 
Lobogott  is,  amint  rakta; 
Jaj  de  hát  még  szeme  párja. 
Annak  volt  ám  nagy  a  lángja! 

Én  beléptem,  ő  rám  nézett, 
Aligha  meg  nem  igézett! 
Égő  pipám  kialudott. 
Alvó  szívem  meggyúladott. 

A  VIRÁGNAK  MEGTILTANI  NEM  LEHET 

A  virágának  megtiltani  nem  lehet, 
Hogy  ne  nyíljék,  ha  jön  a  szép  kikelet; 
Kikelet  a  lyány,  virág  a  szerelem, 
Kikeletre  virítani  kénytelen. 

Kedves  babám,  megláttalak,  szeretlek! 
Szeretője  lettem  én  szép  lelkednek  — 
Szép  lelkednek,  mely  mosolyog  szelíden 
Szemeidnek  bűvös-bájos  tükrében. 

Titkos  kérdés  keletkezik  szivemben : 
Mást  szeretsz-e,  gyöngyvirágom,  vagy  engem  ? 
Egymást  űzi  bennem  e  két  gondolat. 
Mint  ősszel  a  felhő  a  napsugarat. 

Jaj  ha  tudnám,  hogy  másnak  vár  csókjára 
Tündér  orcád  tejben  úszó  rózsája: 
Bujdosója  lennék  a  nagy  világnak, 
Vagy  od'adnám  magamat  a  halálnak. 

Ragyogj  reám  boldogságom  csillaga! 
Hogy  ne  legyen  életem  bús  éjszaka; 
Szeress  engem,  szívem  gyöngye,  ha  lehet, 
Hogy  az  isten  áldja  meg  a  lelkedet. 


FÜSTBE  MENT  TERV 

tgész  uton  —  haza  felé  — 
Azon  gnndolkodám: 
Miként  fo{;om  szólítani 
Rég  nem  látott  anyám? 

Mit  mondok  majd  először  is 
Kedvest,  szépet  neki? 
Midőn,  mely  bölcsőm  ringatá, 
A  kart  terjeszti  ki. 

S  jutott  eszembe  számtalan 
Szebbnél  szebb  gondolat, 
Mig  állni  látszék  az  idő, 
Bár  a  szekér  szaladt. 

S  a  kis  szobába  toppanék .  .  . 
Röpült  felém  anyám  .  . . 
S  én  csüggtem  ajkán  .  .  .  szótlanul 
Mint  a  gyümölcs  a  fán. 


AZ  ALFÖLD 

Mit  nekem  te  zordon  Kárpátoknak 
Fenyvesekkel  vadregényes  tája? 
Tán  csodállak,  ámde  nem  szeretlek, 
S  képzetem  hegy-völgyedet  nem  járja. 

Lenn  az  alföld  tengersík  vidékin 
Ott  vagyok  honn,  ott  az  én  világom ; 
Börtönéből  szabadult  sas  lelkem, 
Ha  a  rónák  végtelenjét  látom. 

Felröpűlök  ekkor  gondolatban  .  .  . 
Túl  a  földön  felhők  közelébe, 
S  mosolyogva  néz  rám  a  Dunától 
A  Tiszáig  nyúló  róna  képe. 

Délibábos  ég  alatt  kolompol 
Kis-Kunságnak  száz  kövér  gulyája  : 
Deleléskor  hosszú  gémű  kútnál 
Széles  vályú  kettős  ága  várja. 

Méneseknek  nyargaló  futása 
Zúg  a  szélben,  körmeik  dobognak. 
S  a  csikósok  kurjantása  hallik 
S  pattogása  hangos  ostoroknak. 

A  tanyáknál  szellők,  lá^jy  ölében 
Ringatózik  a  kalászos  búza, 
S  a  smaragdnak  eleven  színével 
A  környéket  vígan  koszorúzza. 

Ide  járnak  szomszéd  nádasokból 
A  vadludak  esti  szürkületben, 
És  ijedve  kelnek  légi  útra. 
Hogyha  a  nád  a  széltől  meglebben. 

A  tanyákon  túl  a  puszta  mélyén 
ÁH  magányos,  dőlt  kéményü  csárda; 
Látogatják  a  szomjas  betyárok, 
Kecskemétre  menvén  a  vásárra. 

A  csárdánál  törpe  nyárfaerdő 
Sárgul  a  kiráiydínnyés  homokban; 
Oda  fészkel  a  visító  vércse, 
Gyermekektől  nem  háborgatottan. 

Ott  tenyészik  a  bús  árvalányhaj 
S  kék  virága  a  szamárkenyérnek; 
Hűs  tövéhez  déli  nap  hevében 
Megpihenni  tarka  gyíkok  térnek. 

Messze,  hol  az  ég  a  földet  éri, 
A  homályból  kék  gyümölcsfák  orma 
Kéz,  s  megettök,  mint  halvány  ködoszlop. 
Egy-egy  város  templomának  tornya.  — 

Szép  vagy,  alföld,  legalább  nekem  szép; 
Itt  ringatták  bölcsőm,  itt  születtem. 
Itt  boruljon  rám  a  szemfödél,  itt 
Domborodjék  a  sír  is  fölöttem. 

CSÓKOS  A I 

Egy  kálomista  pap  s  Csokonai 
Egymásnak  voltak  jó  barátai. 
Kilódul  egyszer  Debrecenből 
S  a  jó  barát  előtt  megáll, 
S  :  ihatnám,  pajtás  !  így  kiált  föl 
Csokonai  Vitéz  Mihály. 

„No  ha  ihatnál,  hát  majd  ihatol, 
Akad  még  bor  számodra  valahol, 
Ha  máshol  nem,  tehát  pincémben ; 
Ottan  nem  egy  hordó  bor  áll". 
Szólott  a  pap,  s  leballag  véle 
Csokonai  Vitéz  Mihály. 

„Ihol  ni,  uccu!"  fölkiált  a  pap, 
A  mint  egy  hordóból  dugaszt  kikap; 
„Szaladj,  csapért!  ott  fönn  felejtem; 
Szaladj,  öcsém,  de  meg  ne  állj  !" 
És  fölrohan  ló  halálában 
Csokonai  Vitéz  Mihály. 

A  likra  tette  tenyerét  a  pap ; 

Csak  vár,  csak  vár,  hogy  jön  talán  a  csap, 

S  a  csap  nem  jött,  és  a  pap  morgott: 

„De  mi  az  ördögöt  csinál, 

Hol  a  pokolba  marad  az  a 

Csokonai  Vitéz  Mihály?" 

Tovább  nem  győzte  várni  a  csapot, 
Ott  hagyta  a  hordót,  (a  bor  kifolyt), 
Fölmén  a  pincéből  a  házba. 
De  ott  fönn  senkit  nem  talál. 
Csak  késő  este  érkezett  meg 
Csokonai  Vitéz  Mihály. 

Hát  a  dologban  ez  Tolt  az  egész: 
Kereste  ott  fönn  a  csapot  Vité/, 
Zeget-zugot  kikutat  érte, 
De  csak  nem  jön  rá,  hogy  hol  áll? 
Es  igy  csapért  szomszédba  mégyen 
Csokonai  Vitéz  Mihály. 

A  szomszédban  valami  lakzi  volt. 
Elébe  hoztak  ételt  és  italt; 
És  ím  az  étel  és  bor  mellett 
És  a  zenének  hanginál 
Csapot,  papot,  mindent  felejtett 
Csokonai  Vitéz  Mihály. 


MÉRT  NEM  SZÜLETTEM  EZER  ÉV  ELŐTT 

Mért  nem  születtem  ezer  év  előtt? 

Midőn  születtek  Árpád  daliái, 

S  ragadva  kardot,  a  vérkedvelőt, 

A  nagy  világgal  mentek  szembeszállni. 

Beh  mondtam  volna  csataéneket, 
Versenyt  rivalgót  kürtjével  Lehelnek, 
Melynek  zugási  mennydörgéseket 
Vadul  kavargó  örvényökbe  nyeltek. 

Beh  fölvetettem  volna  magamat 
•Hadvész  után  nyerítő  paripára. 
Keresni  a  sírt  vagy  babéromat 
Hazát  teremtő  harcok  viharába. 

Beh  énekeltem  volna  diadalt. 
Vitézeimnek,  párducbőrre  dőlve, 
Midőn  az  ütközetmoraj  kihalt 
S  az  áldomás  csengése  jött  helyébe. 

Vagyok  henyélő  század  gyermeke, 
Hol  megdalolni  méltó  tárgyam  nincsen; 
S  ha  volna  is,  mi  lenne  sikere? 
Sínlődik  a  nyelv  terhes  rabbilincsen. 


JAJ,  BE  BÚS  EZ  A  HARANGSZÓ  l 

Jaj,  be  bús  ez  a  harangszó! 
Neked  harangoznak. 
Kedves,  hervadt  rózsaszála 
Tizenöt  tavasznak! 

A  templomnál  van  koporsód, 
Koporsód  van  itten ! 
Hova  veled  vőlegényként 
Egykor  jőni  hitlem. 

Védangyala  kedvesemnek 
Odafönn  a  mennyben ! 
Szánj  és  vedd  el  eszemet,  vagy 
Vigasztalj  meg  engem. 

Vagy  talán  te  is  meghaltál? 
Tán  megölt  a  bánat? 
Hogy  hervadni  hagytad  ezt  a 
Legszebb  rózsaszálat. 


JŐJ,  TAVASZ  JÖJI 

„Jőj,  tavasz,  jőj!"  —  gondolám  az  ősszel, 
„Várlak,  mert  boldogságommal  jősz  el; 
Kinn  falun  lesz  ilju  szép  galambom, 
És  szabad  lesz  őt  meglátogatnom; 
S  hogyha  tőle  száz  mérföldre  lennék, 

Száz  mérföldről  is  hozzája  mennék. 

Ha  jön  a  nap  hajnal-ölelésre, 

Ha  megy  a  nap  éj-fölébresztésre, 

És  a  hold,  a  szultán,  ha  belépe 

Csillaglyányos  gazdag  háremébe: 

Én  galambom  hű  árnyéka  leszek, 

Követője  minden  lépésének, 

Mig  szerelme,  mint,  tavasz!  virágod 

Melegűlő  keblén  kicsírázott. 

És  a  míg  ő  e  virágot  szűzi 

Pirulással  én  szivemre  tűzi; 

S  mért  ne  tűzné?  s  lehetetlenség-e? 

Hogy  menyasszonycsók  leend  a  vége. 

Jőj,  tavasznak  illatos  füzére! 

Tegyelek  föl  jegyesem  fejére.".  .  . 


Jőj,  tavasznak  illatos  füzére ! 
Tegyelek  föl  sírja  keresztjére. 


A  NÉGY  ÖKRÖS  SZEKÉR 

Nem  Pesten  történt,  a  mit  hallotok. 
Ott  ily  regényes  dolgok  nem  történnek. 
A  társaságnak  úri  tagjai 
Szekérre  ültek  és  azon  ménének. 
Szekéren  mentek,  de  ökörszekéren, 
Két  pár  ökör  tévé  a  fogatot. 
Az  országúton  végig  a  szekérrel 
A  négy  ökör  lassacskán  ballagott. 

Világos  éj  volt.   A  hold  fenn  vala; 
Halványan  járt  a  megszakadt  felhőkben. 
Miként  a  bús  hölgy,  a  ki  férjinek 
Sírhalmát  keresi  a  temetőben. 

Kalmár  szellő  járt  a  szomszéd  mezőkön, 
S  vett  a  füvektől  édes  illatot. 
Az  országúton  végig  a  szekérrel 
A  négy  ökör  lassacskán  ballagott. 

A  társaságban  én  is  ott  valék, 
S  valék  szomszédja  épen  Erzsikének. 
A  társaságnak  többi  tagjai 
Beszélgetének  s  énekelgetének. 
Én  ábrándoztam,  s  szóltam  Erzsikéhez: 
„Ne  válasszunk  magunknak  csillagot?" 
Az  országiiton  végig  a  szekérrel 
A  négy  ökör  lassacskán  ballagott. 

„Xe  válasszunk  magunknak  csillagot?" 
Szólék  én  ábrándozva  Erzsikéhez, 
„A  csillag  vissza  fog  vezetni  majd 
A  múlt  időknek  boldog  emlékéhez. 
Ha  elszakaszt  a  sors  egymástul  minket." 
S  választottunk  magunknak  csillagot. 
Az  országúton  végig  a  szekérrel 
A  négy  ökör  lassacskán  ballagott. 


.1  HAZÁRÓL 


Lement  a  nap.    De  csillagok 

Nem  jöttének.    Sötét  az  ég. 

Közel  s  távolban  semmi  fény  nincs, 

Csak  mécsvilágom  s  honszerelmem  ég. 

Szép  csillag  a  honszeretet, 
Gyönyörűségesen  ragyog. 
Szegény  hazám,  szegény  hazám  te, 
Neked  kevés  van  ilyen  csillagod. 

Mécsemnek  lángja  mint  lobog ! 
Mitől  lobog?  mi  lengeti? 
Éjfélt  ütött.    Ti  lengtek  itten 
Mécsem  körül,  ti  népem  ősei! 

Mintha  nap  volna  mindenik, 
Oly  tündöklők  e  szellemek. 
Tündöklők,  mert  hisz  a  dicsőség 
Sugármezébe  öltözködtenek. 

Ne  nézz  ősidre,  oh  magyar. 

Ki  most  sötétségben  vagy  itt, 

Ne  nézz  ősidre,  e  napokra  .  .  . 

Szemeid  gyöngék  ...  a  napfény  megvakít. 

Hazám  dicső,  nagy  ősei. 

Ti  földetrázó  viharok! 

Ti  egykoron  a  porba  omlott 

Európa  homlokán  tomboltatok. 

Oh  nagy  volt  hajdan  a  magyar, 
Nagy  volt  hatalma,  birtoka ; 
Magyar  tenger  vizében  hunyt  el 
Éjszak,  kelet  s  dél  hullócsillaga. 

Csakhogy  rég  volt,  midőn  magyar 
Fejekre  termett  a  babér; 
A  képzelet  sebes  szárnyú  sas. 
Elfárad  mégis,  mire  oda  ér. 

Oly  rég  elhervadt  a  babér 
A  magyaroknak  homlokán. 
Hazám,  oly  rég  voltál  te  nagy,  hogy 
Nagyságod  híre  csak  mese  talán. 

Már  rég  nem  sírtam,  s  íme  most 
Pillámon  egy  könny  rengedez. 

Magyar  nép,  vajon  hajnalodnak 
Vagy  alkonyodnak  harmatcseppje  ez? 

Magyar  dicsőség,  mi  valál? 
Hullócsillag?  mely  tündökölt, 
Aztán  lehullott  a  magasból 
És  mindörökre  elnyelé  a  föld. 

Vagy  üstökös  vagy,  oh  magyar 
Dicsőség  !  mely  jött  s  távozék. 
Hogy  századok  multával  újra 
Lássák  fényét  a  népek  s  rettegjék? 


AZ  ÖRÜLT 


Mit  háborgattok? 

Takarodjatok  innen ! 

Nagy  munkába'  vagyok.    Sietek. 

Ostort  fonok,  lángostort,  napsugarakból ; 

Megkorbácsolom  a  világot! 

Jajgatnak  majd  és  én  kacagok. 

Mint  ők  kacagtak,  mikor  én  jajgattam. 

Hahaha! 

Mert  ilyen  az  élet.   Jajgatunk  s  kacagunk. 

De  a  halál  azt  mondja  :  csitt ! 

Egyszer  már  én  is  meghalék. 

Mérget  töltöttek  azok  vizembe, 

A  kik  megitták  boromat. 

S  mit  tettek  gyilkosaim. 

Hogy  gazteltöket  elleplezzék? 

Midőn  kiterítve  feküdtem : 

Reám  borultak  s  könnyezének. 

Szerettem  volna  fölugrani, 

Hogv  orraikat  leharapjam, 

De  nem  harapom  le  I  gondolám. 

Legyen  orrok  és  szagolják, 

Ha  rothadok,  s  fúladjanak  meg. 

Hahaha ! 

És  hol  temettek  el  ?  Afrikában. 

Az  volt  szerencsém. 

Mert  egy  hiéna  kiása  siromból. 

Ez  az  állat  volt  egyetlen  jóltevőm. 

Ezt  is  megcsaltam. 

O  combom  akarta  megenni ; 

En  szívemet  adtam  oda, 

S  ez  oly  keserű  volt,  hogy  megdöglött  tőle. 

Hahaha! 

De  hiába,  csak  így  jár, 

Ki  emberrel  tesz  jót.    Mi  az  ember? 

Mondják:  virágnak  gyökere, 

Amely  fönn  a  mennyben  virul. 

De  ez  nem  igaz. 

Virág  az  ember,  melynek  gyökere 

Ott  lenn  van  a  pokolban. 

Egy  bölcs  tanított  engemet  erre. 

Ki  nagy  bolond  volt,  mert  éhen  hala. 

Mért  nem  lopott?  mért  nem  rabolt? 

Hahaha ! 

De  mit  kacagok?  mint  a  bolond ; 

Hisz  sírnom  kellene. 

Siratni,  hogy  oly  gonosz  a  világ. 

Az  isten  is  felhő-szemével 

Gyakran  siratja,  hogy  megalkotá. 

De  mit  használ  az  ég  könyűje  is? 

A  földre  hull,  a  ronda  földre, 

Hol  az  emberek  lábbal  tiporják, 

S  mi  lesz  belőle. 

Az  ég  könnyéből?  ....  sár. 

Hahaha ! 

Oh  ég,  oh  ég,  te  vén  kiszolgált  katona, 

Erdempénz  melleden  a  nap. 

S  ruhád,  rongyos  ruhád  a  felhő. 

íJm,  igy  eresztik  el  a  vén  katonát, 

A  hosszú  szolgálat  jutalma 

Egy  érdempénz  és  rongyos  öltözet. 

Hahaha ! 

S  tudjátok-e,  mit  tesz  az  emberi  nyelven, 

Midőn  a  fürj  azt  mondja:  pitypalatty? 

Az  azt  teszi,  hogy  kerüld  az  asszonyt! 

Az  asszony  vonzza  magához  a  férfiakat. 

Mint  a  folyókat  a  tenger; 

Miért?  hogy  elnyelhesse. 

Szép  állat  az  asszonyi  állat. 

Szép  és  veszedelmes ; 

Arany  pohárban  méregital. 

Én  ittalak,  oh  szerelem ! 

Egy  harmatcseppnyi  belőled  édesebb, 

Mint  egy  mézzé  vált  tenger; 

De  egy  harmatcseppnyi  belőled  gyilkosabb, 

Mint  egy  méreggé  vált  tenger ; 

Láttátok-e  már  a  tengert. 

Midőn  a  fergeteg  szánt  rajta 

És  vet  beléje  halálmagot? 

Láttátok  a  fergeteget, 

E  barna  parasztot. 

Kezében  villáin-ösztökével  ? 

Hahaha! 

Ha  megérik  a  gyümölcs:  lehull  fájáról. 

Érett  gyümölcs  vagy,  föld,  lehullanod  kell. 

Még  várok  holnapig ; 

Ha  holnap  sem  lesz  a  végitélet: 

Beások  a  föld  közepéig. 

Lőport  viszek  le. 

És  a  világot  a 

Levegőbe  röpítem  .  .  .   hahaha  ! 

ITT  ÁLLOK  A  RÓNAKÖZÉPEN 

Itt  állok  a  rónaközépen, 

Mint  a  szobor,  merően. 

A  pusztát  síri  csend  födé  el. 

Mint  elfödik  a  halottat  szemfödéllel. 

Nagymessze  tőlem  egry  ember  kaszál ; 

Mostan  megáll, 

S  köszörüli  a  kaszát . .  . 

Pengése  hozzám  nem  hallatszik  át, 

Csak  azt  látom  :  mint  mozg  a  kéz. 

És  most  ide  néz. 

Engem  bámul,  de  én  szemem  sem  mozdítom  . . . 

Mit  gondolhat,  hogy  én  miről  gondolkodom? 


TÜNDÉRÁLOM 


Sajkás  vagyok  vad,  hullámos  folyón; 
Hullámzik  a  viz,  reng  a  könnyű  sajka, 
Reng,  mint  a  bölcső,  melyet  ráncigál 
Szilaj  kezekkel  a  haragvó  dajka. 
Sors,  életemnek  haragos  dajkája, 
Te  vagy,  ki  sajkám  ugy  hányod-veted, 
Ki  rám  zavartad  fergeteg  módjára 
A  csendriasztó  szenvedélyeket. 

Elfáradtam  már,  messze  még  a  part? 
Mely  befogad  révébe  ;  . .  .  vagy  az  örvény  ? 
Mely  nyugodalmat  szintúgy  ad,  midőn 
Mélyébe  ránt,  a  sajkát  összetörvén. 
Sem  part,  sem  örvény  nincsen  még  előttem. 
Csak  hánykódás,  szak  örökös  habok; 
Hánykódom  egyre  a  folyó  nagy  árján  .  .  . 
Ki  sem  köthetek,  meg  sem  halhatok. 

De  mily  hang  ez,  mily  túlvilági  hang, 
Mely  bévegyűl  a  habzugás  közé  ? 
Tán  szellem,  égbe  szálló  a  pokolból, 
Hol  büntetését  már  átszenvedé?  . .  . 
Egy  hattyú  száll  fölöttem  magasan. 
Az  zengi  ezt  az  édes  éneket  — 
Oh  lassan  szállj  és  hosszan  énekelj. 
Haldokló  hattyúm,  szép  emlékezet!  . . .  — 

Nem  voltam  többé  gyermek,  s  nem  valék 
Még  iíju.  Ez  az  élet  legszebb  éve. 
Mint  legszebb  perc,  midőn  a  hajnalégről 
Az  éj  kárpitja  félig  van  levéve. 
Sötétség  volt  még  egyfelől  szivemben, 
De  másfelől  már  pirosan  kelének. 
Mint  a  közelgő  nap  szemeiből 
Kilőtt  sugárok,  a  vágyak  s  remények, 

A  mire  vágytam,  bírni  is  reméltem, 

S  a  mit  reméltem,  azt  el  is  nyerem; 

Talán  azért,  mert  nem  sok  volt .  .  .  egyéb  sem, 

Mint  pihenés  egy  hű  barát  ölén. 

Hű  volt  barátom,  mert  hisz  ilyenkor  még 

Nincsen  kikelve  a  rejtett  önérdek, 

E  mindent  elrágó    hernyója  a 

Baráti  hűség  virágos  kertének. 

Barátom  hű  volt;  ürítgettem  véle 

A  boldog  órák  édes  poharát, 

S  a  lelkesülés  égi  mámorában 

Sasként  röpültem  a  világon  át. 

S  a  merre  szálltam,  minden  az  enyém  volt! 

A  dúsgazdagság  bársony  pamlagára 

Hajtám  le  főmet,  melyet  övezett 

A  dicsőségnek  csillagkoronája. 

Ily  nagyszerűnek  álmodám  jövőmet, 
S  már  hittem  is,  liogy  ez  való,  nem  álom  .  .  . 
De  most  egyszerre  szívem,  melyet  a 
Világgal  tölték  meg,  tágulni  látom  ; 
Szivem  tágúla,  vagy  tán  a  világ 
Kisebbedett?  azt  nem  tudom,  de  érzem. 
Hogy  kebelemben  hézag  támadott, 
Hézag,  keblemnek  legmelegebb  részén. 

És  napról-napra  nőttön  nőtt  ez  űr, 

S  ez  űr  miatt  nem  szállhatott  már  lelkem, 

Félt,  hogy  mélvébe  hull ...  s  nem  kellé  többé. 

Mit  eddig  olyan  lángolón  öleltem, 

Nem  kellett  kincs  és  nem  kellett  dicsőség. 

Mind  a  kettő  oly  fénytelen  vala ! 

Oly  fénytelen,  mint  lesz  az  ég  idővel. 

Ha  elkopik  majd  csillagfátyola. 

Nem  kellé  semmi,  még  a  jó  barát  sem, 
Magam  magamnak  voltam  terhire, 
S  futottam,  mint  kit  rémek  serge  üldöz. 
Az  életzajtól  messzi-messzire. 
Csöndes  magányban  keresek  tanyát, 
Sötét  erdő  völgyébe  telepedtem  . . . 
Oh  e  magányban  milyen  alakok 
Lengtek  körűlem  s  szálltak  el  fölöttem ! 

Szivembül  jöttek  e  tündéri  lények, 
Szivemnek  nem  rég  támadt  üregébül, 
Tündéri  lények,  milyenekre  félig 
Emlékezem  a  szép  gyermekregékbül. 
„Megálljatok!  megálljatok!"  kiálték, 
„Oh,  csak  egy  álljon  meg  közületek. 
Csak  addig,  mig  egy  csók  s  egy  ölelés  tart!" 
Nem  álltának  meg;  mind  eltűntének. 

Kerestem  őket,  és  meg^  nem  lelem. 
Még  csak  nyomukra  sem  akadhaték; 
Nyom  nélkül  jártak,  oly  könnyűk  valának, 
Könnyebbek,  mint  a  szellő,  mint  a  lég. 
S  minél  messzebbre  távozának  tőlem, 
Minél  homályosabban  láttam  őket, 
Annál  dicsőbbek  voltak,  és  szivem 
Annál  emésztőbb  sóvárgásban  égett. 

Szivem  sóvárgott  és  én  sorvadék. 

Társim  nevettek  a  sápadt  fiún, 

Csak  jó  barátom,  ő  nem  nevetett, 

Fejét  csóválta  búsan,  szomorún. 

Mi  lelt?  kérdezte;  én  nem  felelék. 

Mert  hisz  magam  sem  tudtam,  hogy  mi  lelt. 

Szomjas  valék,  s  vizet  hiába  ittam. 

Nem  envhité  viz  a  tikkadt  kebelt. 

S  meguntam  ezt  a  földi  életet, 

Melv  elvesztette  szépségét  szememben. 

Föl,  föl !  mondám,  a  mennybe  !  a  hová 

Fájó  szivemnek  tündérnépe  lebben ; 

Föl  a  mennyekbe !  ha  a  léget  szívom, 

Mit  ők  színak  :  tán  majd  e  szomj  nem  éget .  . 

S  ha  ott  is  futnak  tőlem?  ah,  utánok 

Keresztülbolygom  a  nagy  mindenséget !  — 

Fényes  tavasz  volt.  A  mezőn  szivárvány, 
Égő  szivárvány  százezer  virágbul ; 
De  rám  oly  búsan  néztenek  ....  talán 
Tudták,  hogy  elkészülök  a  világbul. 
A  legnagyobb  hegy  tetejére  meretem, 
Onnan  tekintek  föl  az  ég  felé. 
Átlátszó  kék  volt  a  felhőtlen  ég .  .  . 
Belé  láttam  ....  tisztán  láttam  belé  .  .  . 

Ábránd-alakjaim  legszebbike 
Ott  volt  az  égben.  Ajka  mozgott;  szinte 
Hallottam  hívó  hangjait ...  de  jól 
Láthattam,  hogy  felém  kezével  inte. 
Megyek!  mondám,  s  a  bérc  szélére  léptem, 
A  hol  száz  ölnyi  mélység  nyilt  alattam. 
Már-már  ugrám  . . .  hátúi  egy  kéz  ragadt  meg  . . . 
Eszmélet  nélkül  visszahanyatlottam. 

Midőn  eszméltem :  a  dicső  alak. 

Kit  az  egekben  láttam  az  imént. 

Ott  állt  mellettem  ...  oh,  mit  érezek? 

Leírhatatlan  édes  érzeményt ! 

„Ilyen  közel  van  hát  a  föld  az  éghez?" 

Zavart  elmémmel  ekkép  gondolkodtam, 

„lm  a  mennyben  vagyok  szép  angyalomnál, 

S  elébb  egy  perccel  még  a  földön  voltam." 

Ezt  gondolám,  de  szólni  nem  tudék, 
Avvagy  talán  nem  mertem  szólani. 
Félvén,  hogy  majd  ha  ajkam  megnyitom, 
Keblemből  a  menny  ki  fog  szállani. 
És  megragadtam  angyalom  kezét, 
Hogy  el  ne  tűnjék  tőlem  újólag. 
És  derekát  átövezé  karom, 
Átövezé,  naint  egy  égő  szalag. 

S  merőn  szemléltem  fényes  arculatját. 
Most  is  csodálom,  hogy  szemem  világa 
El  nem  veszett  e  földöntúli  fénytől. 
Midőn  benéztem  szeme  csillagába. 
Sötétkék  csillag  volt  az  ő  szeme, 
És  szemöldöke  fekete  szivárvány, 
S  vállán  ugy  úsztak  barna  fürtéi. 
Miként  az  éj  egy  rózsatenger  árján. 

Meg  mertein  végre  nyitni  ajkamat, 

S  beszéltem  üdvről,  angyalokrul,  égről, 

Nagyon  homályosan  beszélhetek, 

Mert  ő  nem  értett  semmit  e  beszédből. 

„Én  lyány  vagyok,"  szólt,  „földi  lyány,  nem  angyal; 

A  hol  vagyunk,  ez  a  föld,  nem  az  ég, 

S  te  itt  a  mélybe  estél  volna,  ámde 

Én  mentésedre  még  jókor  jövék." 

„Legyünk  tehát  a  földön,"  válaszoltam; 
„Földön  vagv  égen,  az  mindegy  nekem. 
Csak  oldaladnál,  kedves  oldaladnál; 
Hisz  a  hol  te  vagy,  ott  az  én  egem. 
De  űlj  le  mellém,  s  engedd  hogy  karom 
Szorosabban  fűzhessen  át,  oh  engedd ! 
ügy  is  sajátom  vagy,  tulajdonom, 
Mert  téged  az  én  képzetem  teremtett." 

Leültünk  ott  a  szikla  tetején, 
S  beszélgeténk.  Kérdezte:  ki  vagyok? 
„Egy  bús  sóhajtás  voltam  eddig,"  szólék, 
„Öledben  ím  e  csókkal  meghalok. 
Most  csókolj  vissza,  lyányka,  hogy  legyen 
Föltámadásom  ...  —  im,  föltámadok. 
Mert  csókod  ért ;  s  ki  bú-sohaj  valék. 
Most  a  gyönyörnek  mosolya  vagyok." 

O  megcsókolt.  Nem  kereté  magát. 

Első  szavamra  ajkamon  volt  ajka; 

E  csók !  ez  ajk !  . .  .  mért  nem  váltunk  itt  kővé? 

Hadd  függtem  volna  mindörökre  rajta ! 

E  csók,  e  csók  I  ez  édesb  volt  a  méznél 

S  az  anyatejnél.  Csak  ezóta  élek; 

Midőn  elcsattant  e  csók  ajkamon, 

Érzem,  hogy  ekkor  szállt  belém  a  lélek. 

„Tokints  körül,"  szólott  a  csók  után 

A  lyányka,  „látod,  milyen  változási* 

Én  nem  tudom,  honnan  s  miként  van  ez, 

De  mostan  ég  és  föld  egészen  más, 

Kékebb  az  ég,  sugáiosabb  a  nap, 

S  e  fák  alatt  itt  hűvösebb  az  árnyék, 

S  pirosb  a  rózsa,  illatosb  a  lég  .... 

Ah,  mintha  csak  egy  más  világban  járnék!" 

„Más  a  világ,  más,  nem  olyan  minő  volt," 
Feleltem  én,  „vagy  csak  mi  változánk? 
De  bármiként  van,  mit  törődünk  véle, 
Midőn  e  változás  áldás  reánk!" 
Egymás  ölében  így  fontuk  tovább 
Beszélgetésünk  lózsakölelét, 
S  a  mint  eszméltünk  szép  ábrándjainkból. 
Láttuk,  hogy  a  nap  már  a  földre  lép. 

Alkonyodék.  Arany  felhőkön  szállott 
A  nap  violaszin  hegyek  möj;é. 
A  messzeségbe  nyúló  rónaságot, 
E  száraz  tengert,  halvány  köd  fődé. 
A  szikla  melyen  állottunk,  piroslott 
A  végsugártól,  miként  bíbor  párna 
A  trónon.  De  hisz  trón  volt  ez;  mi  rajta 
A  boldogság  iíjú  királyi  párja. 

Elbúcsuzánk;  nem  szóval;  szemeinkkel; 
S  nem  szomorúan,  oh  nem;  oly  vidáman! 
Az  éjt  ugy  néztük,  mint  a  haldokló 
A  sírt,  a  melyen  túl  egy  szebb  világ  van. 
Nem  Ígértük,  hogy  holnap  eljövünk, 
De  mind  a  ketten  eljövénk,  híven, 
S  így  éltük  által  az  egész  tavaszt. 
Ajk  ajakon,  kéz  kézben,  szív  szíven.. 

S  így  élüik.  által  az  egész  nyarat. 
Minden  napunk  egy  virágszál  vala 
A  bokrétából,  melytül  illatot  nyer 
Az  istenek  olympi  asztala. 
De  e  virágok  elhervadtanak  már ; 
Mit  ér,  szemlélnem  száraz  kelyhöket? 
*  Röpülj  ki  e  szép  kornak  édenéből, 
Haldokló  hattyúm,  bús  emlékezet! 

Eljött  az  ősz,  ez  a  vad  zsarnoka 
A  természetnek.  Kérlelhetetlen  karja 
Letépi  a  szegény  fák  levelét, 
A  földre  sújtja,  és  lábbal  tiporja. 
Lábbal  tiprá  boldogságunkat  is ; 
Reánk  küldé  enyészetes  szelét 
Elválás  képiben,  s  ez  arcainknak 
Leszaggatá  szép  rózsalevelét. 

Elváltunk,  hogy  ne  lássuk  egymást  többé. 
Komoly  borongó  volt  az  őszi  este ; 
A  ködön  át  a  távolból  lyánykámat 
Könnyes  szemem  még  egyszer  fölkereste, 
Aztán  futottam,  utat  nem  tekintve. 
Arcom,  kezem  tövistől  vérezek  .... 
Futottam  árván,  mint  a  hullócsillag. 
Melyet  magából  kilökött  az  ég. 

Azóta  arcom  és  kezem  begyógyult, 
Arcom  s  kezem,  mit  tüske  serte  meg, 
S  szivemből  is  ki  vannak  irtva  már 
Az  elválástól  támadott  sebek  ; 
De  e  sebeknél  jobban  fáj  nekem  most. 
Jobban  fáj  az,  hogy  már-már  feledem 
Ábrándjaidnak  édes  üdvességét, 
Oh  tündérálom,  első  szerelem  ! 

te  vagy,  te  vagy,  bar^ia  kis  lyámy 

Te  vagy,  te  vagy,  barna  kis  lyány, 

Szemem  s  lelkem  fénye! 

Te  vagy  mind  a  két  életem 

Egyetlen  reménye ! 

Ha  ez  az  egy  reményem  is 

Elmúlandó  álom, 

Nem  leszek  boldog  sem  ezen, 

Sem  a  más  világon  ! 

Álldogálok  a  tó  partján 

Szomorúfűz  mellett. 

Nekem  való  hely ;  engem  ily 

Bús  szomszédság  illet, 

Nézem  lecsüggő  ágait 

Szomorúfűzfának, 

Mintha  azok  csüggedt  lelkem 

Szárnyai  volnának. 

Elszállott  már  a  madár  a 

Hervadt  őszi  tájról, 

Hejh  ha  én  is  kiszállhatnék 

Búmnak  országából ! 

Nem  szállhatok,  mert  búm  oly  nagy. 

Oly  nagy,  mint  szerelmem. 

És  szerelmem  ...  és  szerelmem  . . . 

Oh  ez  véghetetlen ! 


DALAIM 

Elmerengek  gondolkodva  gyakran, 
S  nem  tudom,  hogy  mi  gondolatom  van, 
Atröpűlök  hosszában  hazámon, 
Át  a  földön,  az  egész  világon !  — 
Dalaim,  mik  ilyenkor  teremnek, 
Holdsugári  ábrándos  lelkemnek. 

Ahelyett,  hogy  ábrándoknak  élek, 

Tán  jobb  lenne  élnem  a  jövőnek, 

S  gondoskodnom  .  .  .  eh,  mért  gondoskodnám? 

Jó  az  isten,  majd  gondot  visel  rám.  — 

Dalaim,  mik  ilyenkor  teremnek. 

Pillangói  könnyelmű  lelkemnek. 

Ha  szép  lyánnyal  van  találkozásom, 
Gondomat  még  mélyebb  sírba  ásom, 
S  mélyen  nézek  a  szép  lyány  szemébe, 
Mint  a  csillag  csendes  tó  vizébe.  — 
Dalaim,mik  ilyenkor  teremnek, 
Vadrózsái  szerelmes  lelkemnek. 

Szeret  a  lyány?  iszom  örömömben; 
Nem  szeret?  kell  inni  keservemben. 
S  hol  pohár  és  a  pohárban  bor  van, 
Tarka  jókedv  születik  meg  ottan.  — 
Dalaim,  mik  ilyenkor  teremnek. 
Szivárvány!  mámoros  lelkemnek. 

Oh  de  míg  a  pohár  van  kezemben. 
Nemzeteknek  keze  van  bilincsen  ; 
S  a  milyen  víg  a  pohár  csengése. 
Olyan  bús  a  rabbilincs  csörgése!  — 
Dalaim,  mik  ilyenkor  teremnek, 
Fellegei  bánatos  lelkemnek. 

De  mit  tűr  a  szolgaságnak  népe? 
Mért  nem  kél  föl,  hogy  láncát  letépje  ? 
Arra  vár,  hogy  isten  kegyelméből 
Azt  a  rozsda  rágja  le  kezéről?  — 
Dalaim,  mik  ilyenkor  teremnek, 
Villámlási  haragos  lelkemnek! 

EGY  GOXDOLAT  BÁST  ENGEMET 

Kgy  gondolat  bánt  engemet: 

Ágyban,  párnák  közt  halni  meg! 

Lassan  hervadni  el,  mint  a  virág. 

Amelyen  titkos  féreg  foga  rág; 

Elfogyni,  lassan,  mint  a  gyertyaszál. 

Mely  elhagyott,  üres  szobában  áll. 

Ne  ily  halált  adj,  istenem, 

Ne  ily  halált  adj  én  nekem! 

Legvek  fa,  melyen  villám  fut  keresztül. 

Vagy  melyet  szélvész  csavar  ki  tövestül; 

Legyek  kőszirt,  mit  a  hegyről  a  völgybe 

Eget-földet  rázó  mennydörgés  dönt  le  .  .  , 

Ha  majd  minden  rabszolga-nép 

Jármát  megunva  síkra  lép. 

Pirosló  arccal  és  piros  zászlókkal 

És  a  zászlókon  eme  szent  jelszóval : 

"Világszabadság!"' 

S  ezt  el  harsogják, 

Elharsogják  kelettől  nyugatig, 

S  a  zsarnokság  velők  megütközik: 

Ott  essem  el  én, 

A  harc  mezején. 

Ott  folyjon  az  ifjúi  vér  ki  szivembül, 

S  ha  ajkam  örömteli  végszava  zendül. 

Hadd  nyelje  el  azt  az  acéli  zörej, 

A  trombita  hangja,  az  ágyúdörej, 

S  holttestemen  át 

Fújó  paripák 

Száguldjanak  a  kivivott  diadalra, 

S  ott  hagyjanak  engemet  összetiporva.  — 

Ott  szedjék  össze  elszórt  csontomat, 

Ha  jön  majd  a  nagy  temetési  nap, 

Hol  ünnepélyes,  lassú  gyász-zenével 

Es  fátyolos  zászlók  kiséretével 

A  hősöket  egy  közös  sírnak  adják, 
Kik  érted  haltak,  szent  világszabadsági 


A  TISZA 


jNyári  napnak  alkonyúlatánál 
Megállék  a  kanyargó  Tiszánál 
Ott,  hol  a  kis  Túr  siet  beléje 
Mint  a  gyermek  anyja  kebelére. 

A  folyó  oly  simán  oly  szelíden 
Ballagott  le  parttalan  medrében, 
Nem  akarta,  hogy  a  nap  sugara 
Megbotoljék  habjai  fodrába'. 

Sima  tükrén  a  piros  sugárok 

(Mint  megannyi  tündér)  táncot  jártak, 

Szinte  hallott  lépteik  csengése, 

Mint  parányi  sarkantyúk  pengése.    • 

Ahol  álltam,  sárga  fövény-szőnyeg 
Volt  terítve,  s  tartott  a  mezőnek, 
Melyen  a  levágott  sarju-rendek. 
Mint  a  könyvben  a  sorok,  hevertek. 

Túl  a  réten  néma  méltóságban 
Magas  erdő;  benne  már  homály  van, 
De  az  alkony  üszköt  vet  fejére, 
S  olyan,  mintha  égne  s  folyna  vére. 

Más  felől,  a  Tisza  túlsó  partján, 
Mogyoró-  s  rekettye-bokrok  tarkán. 
Köztök  egy  csak  a  nyilas,  azon  át 
Látni  távol  kis  falucska  tornyát. 

Boldog  Órák.  szép  enilékeképen 
Rózsafelhük  úsztak  át  az  égen 
Legmesszebbi  ől  rám  merengve  néztek 
Ködön  át  a  mármarosi  bércek. 

Semmi  zaj.   Az  ünnepélyes  csendbe 
Egy  madár  csak  néha  füttyentett  be. 
Nagy  távolban  a  malom  zúgása 
Csak  olyan  volt,  mint  szúnyog  dongása. 

Túlnan,  vélem  átellenben  épen, 
Pór  menyecske  jött.   Korsó  kezében. 
Korsaját  mig  telemeritette, 
Rám  nézett  át;  aztán  ment  sietve. 

Ottan  némán,  mozdulatlan  álltam. 
Mintha  gyökeret  vert  volna  lábam. 
Lelkem  édes,  mély  mámorba  szédült 
A  természet  örök  szépségétül. 

Oh  természet,  oh  dicső  természet! 
Mely  nyelv  merne  versenyezni  véled? 
Mily  nagy  vagy  te!  mentül  inkább  hallgatsz 
Annál  többet,  annál  szebbet  mondasz.— 

Késő  éjjel  értem  a  tanyára 
Fris  gyümölcsből  készült  vacsorára. 
Társaimmal  hosszan  beszélgettünk. 
Lobogott  a  rőzse-láng  mellettünk. 

Többek  között  szóltam  én  hozzájuk: 
„ Szegén V  Tisza,  miért  is  bántjátok? 
Annyi  rosszat  kiabáltok  róla, 
S  ő  a  föld  legjámborabb  folyója." 

Pár  nap  muIva  fél  szendergésemből 
Félrevert  harang  zúgása  vert  föl, 

„Jön  az  árviz!  jön  az  árvíz!  hangzék, 
S  tengert  láttam,  a  hogy  kitekintek. 

Mint  az  őrült,  ki  letépte  láncát, 
Vágtatott  a  Tisza  a  rónán  át, 
Zúgva,  bőgve  törte  át  a  gátot. 
El  akarta  nyelni  a  világot! 


A  SZÉL 

Ma  lágyan  suttogó,  szelíd  szellő  vagyok, 
Zöldelő  mezőkön  föl  s  alá  sétálok, 
Csókot  lehelek  a  bimbók  ajakára, 
Édes  meleg  csókom  hű  szerelmi  zálog. 
„Nyíljatok,  nyíljatok,  tavasz  szép  leányi," 
Ezt  súgom  fülökbe  „nyíljatok,  nyíljatok!" 
És  ők  szemérmesen  levetik  leplöket, 
S  én  szép  keblökön  a  kéjtől  elájulok. 

Holnap  süvöltő  hang,  vad  fuvalom  leszek, 
Reszket  előttem  a  bokor,  mert  fél  tőlem, 
Látja,  hogy  kezemben  kés  van,  köszörült  kés, 
S  tudja,  hogy  lombjait  azzal  lemetélem. 
A  virágoknak  ezt  sziszegem  fülébe: 
„Balga,  könnyenhivő  lyányok,  hervadjatok!" 
Ok  hervadtán  hullnak  az  ősz  kebelére, 
S  én  rajtok  hidegen,  gúnyosan  kacagok. 

Ma  lágy  szellő  vagyok,  csendes  folyó  gyanánt 
Úszom  át  a  léjfet  néma  nyugalomban. 
Létezésemet  csak  a  kis  méhe  tudja. 
Mely  hazafelé  tart  a  rétről  fáradtan; 
Ha  fáradtan  száll  a  kis  méh  a  tehertől. 
Melyet  oldalán  visz,  melyből  mézet  készít, 
Tenyeremre  veszem  a  kicsiny  bogarat. 
Úgy  segítem  elő  lankadt  röpülésit. 

Holnap  vihar  leszek,  zúgó,  bőgő  vihar. 
Szilaj  paripámon  a  tengert  bejárom, 
S  mint  a  tanító  a  csintalan  gyermeknek, 
Sötétzöld  üstökét  haragosan  rázom. 
Bejárom  a  tengert,  s  ha  hajót  találok: 
Szárnyát,  a  lobogó  vitorlát  kitépem, 
S  árbocával  írom  a  habokba  sorsát, 
Hogy  nem  fog  pihenni  többé  kikötőben! 


SÁRI  NÉNI 

A  küszöbön  guggol  Sári  néni. 
Guggol  s  nem  áll ;  nem  akar  már  nőni. 
Van  nyergelve  pápaszemmel  orra, 
Varrogat  ....  tán  szemfedőjét  varrja. 
Sári  néni,  hejh  mikor  kendet  még 
Sárikámnak,  htágomnak  nevezték  ! 

Ami  eddig  ott  lenn  volt  ruháján. 
Odafönn  van  most  a  ránc  orcáján; 
Csak  ugy  líg-lóg  derekán  ruhája. 
Mintha  rá  villával  volna  hányva. 
Sári  néni,  hejh  mikor  kendet  még 
Sárikámnak,  húgomnak  nevezték ! 

Haja  tél,  —  ha  látom,  szinte  fázom  — 
Fejér,  mint  a  fejérített  vászon, 
S  borzasán  űl  feje  tetejében. 
Mint  a  gólyafészek  a  kéményen. 
Sáli  néni,  hejh  mikor  kendet  még 
Sárikámnak,  húgomnak  nevezték! 

Befelé  vette  az  útját  szeme, 

Ráunt  régi  születőhelyire. 

Olt  benn  pislog  szomorún,  nem  vígan. 

Mint  a  lámpa  a  beroskadt  sírban. 
Sári  néni,  hejh  mikor  kendet  még 
Sárikámnak,  húgomnak  nevezték! 

Keble  róna,  puszta  s  csendes  róna, 
Mintha  már  alatta  szív  se  vóna; 
Ott  van  még  a  szív,  de  mozdulatlan, 
Csak  nagy  néha,  csak  elvélve  dobban. 
Sári  néni,  hejh  mikor  kendet  még 
Sárikámnak,  húgomnak  nevezték! 

Vad,  tékozló  fiú  az  ifjúság. 
Két  marokkal  szórja  gazdaságát, 
De  jön  apja,  a  zsugori  vénség, 
S  visszaszedi  elpazarlott  kincsét. 
Sári  néni,  hejh  mikor  kendet  még 
Sárikámnak,  húgomnak  nevezték! 


ALKONY 


Olyan  a  nap,  mint  a  hervadt  rózsa, 
Lan"kadtan  bocsátja  le  fejét; 
Levelei,  a  halvány  sugárok, 
Bús  mosollyal  hullnak  róla  szét. 

Néma,  csendes  a  világ  körűlem. 
Távol  szól  csak  egy  kis  estharang. 
Távol  s  szépen,  mintha  égbül  jönne 
Vagy  egy  édes  álomból  e  hang. 

Hallgatom  mély  figyelemmel.  Oh  ez 
Ábrándos  hang  jól  esik  nekem. 
Tudj'  isten,  mit  érzek,  mit  nem  érzek, 
Tudja  isten,  hol  jár  az  eszem. 

LEVÉL  ARA\Y  JÁSOSHOZ. 

jNIeghaltál-e?  vaf;v  a  kezedet  görcs  bántja,  imádott 
Jankóm,  vagy  feledéd  végkép,  hogy  létezem  én  is? 
Vagy  mi  az  ördög  lelt?  . . .  híred  sem  hallja  az  ember. 
Hogyha  magába  fogadt  az  öröklét  bölcseje,  a  sír: 
Akkor  béke  veled,  legyenek  szép  álmaid  ott  lenn, 
Feddő  kérdésem  nem  fogja  zavarni  nyugalmad. 
Hogy  mi  okért  hallgatsz?  mért  késel  szólni  levélben? 
Hogyha  pedig  görcs  bánt,  menj  a  patikába  s  iparkodj' 
Meggyógyulni,  fíam,  s  aztán  írj  rögtön,  azonnal. 
S  ha  feledél  engem?  ha  barátod  volna  feledve? 
Dejsz  ugy,  öcsém,  vessz  meg,  kívánom  tiszta  szivem- 

bül. 
Te  mi  koron  nevedet  kel>lem  mélyébe  leírtad, 
Mit  tettél,  tudod  azt?  gránitsziklába  acéllal 
Vágtál  életen  át  múlás  nélküli  betűket; 
Hát  én?  én  nevemet  karcoltam  volna  homokba. 
Melyet,  névvel  együtt,  egy  hó  szellője  is  elfúj  ? 
Megköszönöm,  ha  netán  így  van  ...  no  de  elhiszem 

inkább, 
Hogy  rossz  verseim  is  vannak,  mint  hogy  te  feledtél. 
Lomha  vagy,  itt  a  bibéd ;  restelsz,  mint  jó  magam,  írni. 
Kérlek,  hagyd  nekem  a  restséget,  légy  te  serényebb, 
Lásd,  nekem  úgy  illik,  (s  oly  jól  esik!)  úgy-e  lemon- 
dasz 
Róla,  ha  én  kérlek?  —  Hah,  már  is  látlak  ugorni. 
Mint  ragadod  nyakon  a  tollat,  mint  vágod  az  orrát 
A  tintába,  miként  húzod  a  sok  hosszú  barázdát 
A  papíron,  ringy-rongy  eszméket  vetve  beléjök  .  . . 
Mert  ne  is  írj  inkább,  hogysem  bölcs  gondolatokkal 
Terheld  meg  leveled  s  gyomrom,  mert  semmi  bolon- 
dabb 
Nincsen,  mint  az  okos  levelek,  s  én  iszonyuképen 
Irtózom  tőlük;  tán  mert  én  nem  tudok  olyat 
Komponálni,  azért.  Ez  meglehet.  Ámde  hogy  úgy  van, 
Esküszöm  erre  neked  túróstésztára,  dohányra 

És  mindenfélére,  mi  csak  szent  s  kedves  előttem.  — 
Drága  komámasszony,  kegyedet  kérem  me{j  aláz'san, 
Üsse  agyon  férjét  és  szidja  meg  istenesen,  ha 
Még  ezután  sem  fog  nekem  írni  az  ilyen-amolyan, 
írjon  mindenről  hosszan,  de  kivált  ha  kegyedről 
ír  röviden,  haragunni  fogok  majd  hosszú  haraggal. 
El  ne  feledje  a  barna  Lacit  s  a  szőke  Julist,  e 
Kedves  gyermekeket.    Hát  a  kert  hogy  van,  amelynek 
Rózsáin  szemeim  sokszor  függenek,  amig  a 
Messzerepűlt  lélek  hívemhez  vitte  szerelmét? 
És  a  csonka  torony,  mely  a  harcoknak  utána 
Most  szomorún  hallgat  gyér  fű-koszorúzta  fejével, 
S  várja  jövendőjét,  melv  lábát  ráteszi,  s  akkor 
Összeomol,  mint  a  koldus,  ha  kikapja  kezéből 
A  mankót  a  halál  ...  áll  még  a  gólya  fölötte. 
Méla  merengéssel  nézvén  a  messze  vidékbe? 
Mindenről  akarok,  mi  nekem  kedves  vala,  tudni. 
Jártam  azóta  dicső  szép  tájakon,  ámde  tiétek 
Mindig  eszemben  volt,  bár  nincs  mit  rajta  csodálni; 
A  veletek  töltött  kor  tette  szivemben  örökké. 
S  jártam  azóta  magas  fényes  paloták  körül,  ahol 
Minden,  minden  nagy;  gazdáik  lelkekicsiny  csak  .  .  . 
Akkor  eszembe  jutott  alacsony  hajlékotok,  ebben 
Mind  kicsinyecske,  de  a  gazdának  lelke  nagv  és  szép! 
Ejnye,  mi  a  fene  lelt  engem,  hogy  szembe  dicsérek? 
Most    veszem    észre,    hohó!    mind,   amit    mondtam, 

hazugság. 
Csúnya  hazugság  volt.   Le  akartam  csak  kenyerezni 
A  nótáros  urat,  hogy  .  .  .  hogy  .  .  .  hogy  majd  be- 
szerezzen 
Bakternek  vagy  kondásnak  falujába,  ha  e  szép 
Hivatalok  valamelyike  meg  fog  ürülni  idővel. 
Hja,  nekem  is  hozzá  kell  látnom  végre,  barátom. 
Házasodom,  tudod  azt,  s  tudod  azt  is,  hogy  jövedelmet 
Dús  uradalmam  nem  hullat  zsebeimbe,  mióta 
Századik  édes  apám  eladá  vagy  meg  se  szerezte, 

S  így  az  eléléshez  nincsen  mód,  nincs!  hivatal  kell. 
Meghajtom  fejemet,  szépen  mosolyogni  tanulok, 
Nyájas  szófogadás,  kigyó-rsúszásu  hízelgés 
Lesz  kenyerem  (s  zsíros  kenyerem)  .  .  .  hah,    lesz  a 

kutyának. 
Nem  pedig  énnékem!  pusztán  a  gondolat  is  már 
Lángfelhőket  idéz  véres  szemeimnek  elébe. 
És  szívem  tombol,  mint  a  harmadfű  csikó,  ha 
A  pányvás  kötelet  legelőször  dobja  nyakába 
A  pásztor,  hogy  a  ménesből  kocsirúdho'  vezesse. 
Nem  a  tehertől  fél,  amelyet  húznia  kell  majd. 
Nem!  hanem  a  hámtól,  mely  korlátozza  futását. 
És  amit  igy  elveszt,  azt  nem  pótolja  sem  abrak 
Sem  pedig  a  ragyogó  szerszám.   Mit  néki  az  étel 
S  a  hiu  fény;  megelégeszik  ő  a  pusztai  gyeppel, 
Bármi  sovány,  s  a  záporesők  szabad  égnek  alatta 
Verhetik  oldalait  s  a  bozót  hadd  tépje  sörényét. 
Csak  szabadon  járjon,  csak  kergethesse  tüzében 

A  sivatag  viharát  s  a  villám  sárga  kigyóit 

Isten  hozzátok!  lelkem  múlatni  szeretne 

Még  veletek,  kedves  hiveim,  de  az  elragadó  szél 

Képzeletem  százrétü  vitorlájába  belefújt. 

Szétszakad  a  horgony,  fut  gályám,  elmarad  a  part, 

S  ringat  habkarján  a  látkör  nélküli  tenger, 

És  mig  az  orkán  zúg,  s  a  felhők  dörgenek,  én  a 

Lant  idegébe  kapok,  s  vad  tűzzel  zengi  el  ajkam 

Harsány  himnuszodat,  százszorszent  égi  szabadság! 


FALU  VÉGÉN  KURTA  KORCSMA 

Falu  végén  kurta  korcsma. 
Oda  rúg  ki  a  Szamosra, 
Meg  is  látná  magát  benne, 
Ha  az  éj  nem  közelegne. 

Az  éjszaka  közeledik, 
A  világa  lecsendesedik, 
Pihen  a  komp,  kikötöttek, 
Benne  hallgat  a  sötétség. 

De  a  kocsma  bezzeg  hangos! 
Munkálódik  a  cimbalmos, 
A  legények  kurjogatnak, 
Szinte  reng  belé  az  ablak. 

„Kocsmárosné,  arany  virág. 
Ide  a  legjobbik  borát, 
Vén  legyen,  mint  a  nagyapám; 
És  tüzes,  mint  ifjú  babám! 

Húzd  rá  cigány,  húzzad  jobban. 
Táncolni  való  kedvem  van, 
Eltáncolom  a  pénzemet. 
Kitáncolom  a  lelkemet!" 

Bekopognak  az  ablakon ; 
„Ne  zúgjatok  olyan  nagyon. 
Azt  üzeni  az  uraság. 
Mert  lefeküdt,  alunni  vágy." 

„Ördög  bújjék  az  uradba, 
Te  pedig  menj  a  pokolba!  . .  . 
Húzd  rá  cigány,  csak  azért  is, 
Ha  mindjárt  az  ingemért  is!" 

Megint  jőnek,  kopogtatnak: 
„Csendesebben  vigadjanak, 
Isten  áldja  meg  kendteket, 
Szegény  édes  anyám  beteg." 

Feleletet  egyik  sem  ad, 
Kihörpentik  boraikat. 

Végét  vetik  a  zenének. 

S  haza  mennek  a  legények. 


SZEPTEMBER  VÉGÉN 

Még  nyílnak  a  völgyben  a  kerti  virágok, 
Még  zöldéi  a  nyárfa  az  ablak  előtt, 
De  látod  amottan  a  téli  világot? 
Már  hó  takará  el  a  bérci  tetőt. 
Még  ifjú  szivemben  a  lángsugarú  nyár 
S  még  benne  virít  az  egész  kikelet, 
De  íme  sötét  hajam  őszbe  vegyül  már, 
A  tél  dere  már  megüté  fejemet. 

Elhull  a  virág,  eliramlik  az  élet  .  .  . 

Ülj,  hitvesem,  űlj  az  ölembe  ide! 

Ki  most  fejedet  kebelemre  tevéd  le, 

Holnap  nem  omolsz-e  sirom  fölibe? 

Oh  mondd:  ha  előbb  halok  el,  tetemimre 

Könnyezve  borítasz-e  szemfödelet? 

S  rá  bírhat-e  majdan  egy  iíju  szerelme, 

Hogy  elhagyod  érte  az  én  nevemet? 

Ha  eldobod  egykor  az  özvegyi  fátyolt, 
Fejfámra  sötét  lobogóul  akaszd. 
Én  feljövök  érte  a  síri  világból 
Az  éj  közepén,  s  oda  leviszem  azt, 
Letörleni  véle  könyűimet  érted. 
Ki  könnyeden  elfeleded  hívedet, 
S  e  szív  sebeit  bekötözni,  ki  téged 
Még  akkor  is,  ott  is,  örökre  szeret! 

A  TÉLI  ESTÉK. 

ilova  lett  a  tarka  szivárvány  az  égről? 
Hova  lett  a  tarka  virág  a  mezőkről? 
Hol  van  a  patakzaj,  hol  van  a  madárdal, 
S  minden  éke,  kincse  a  tavasznak  s  nyárnak? 
Oda  van  mind!  csak  az  emlékezet  által 
Idéztetnek  föl,  mint  halvány  síri  árnyak. 
Egyebet  nem  látni  hónál  és  fellegnél; 
Koldussá  lett  a  föld,  kirabolta  a  tél. 

Olyan  a  föld,  mint  egy  vén  koldus,  valóban, 
Vállain  fejér,  de  foltos  takaró  van. 
Jéggel  van  foltozva,  itt-ott  rongyos  is  még. 
Sok  helyen  kilátszik  mezítelen  teste, 
ügy  áll  a  hidegben  s  didereg  ...  az  inség 
Vastagon  van  bágyadt  alakjára  festve. 
Mit  csinálna  kinn  az  ember  ilyen  tájban? 
Mostan  ott  benn  szép  az  élet  a  szobában. 

Áldja  istenét,  kit  istene  megáldott. 
Adván  néki  meleg  hajlékot  s  családot. 
Milyen  boldogság  most  a  jó  meleg  szoba, 
S  meleg  szobában  a  barátságos  család! 
Most  minden  kis  kunyhó  egy  tündérpalota. 
Ha  van  honnan  rakni  a  kandallóra  fát, 
S  mindenik  jó  szó,  mely  máskor  csak  a  légbe 
Röpül  tán,  most  beszáll  a  szív  közepébe. 

Legkivált  az  esték  ilyenkor  mi  szépek! 
El  sem  hinnétek  tán,  ha  nem  ismernétek. 
A  családfő  ott  fenn  űl  a  nagy  asztalnál 
Bizalmas  beszédben  szomszéddal  s  komával, 
Szájokban  a  pipa,  előttök  palack  áll 
Meglelve  a  pince  legrégibb  borával, 
A  palack  fenekét  nem  lelik,  akárhogy 
Iparkodnak  ...  újra  megtelik,  ha  már  fogy. 

Kinálfjatja  őket  a  jó  liáziasszony, 

Ne  félj,  hogY  tisztjéből  valamit  mulasszon 

Hejh  mert  ő  nagyon  jól  tudja  mit  mikép  kell, 

A  kötelességét  ő  jól  megtanulta, 

Nem  bánik  könnyen  a  ház  becsületével, 

Nem  is  foghatják  rá,  hogy  fösvény  vagy  lusta. 

Ott  sürög,  ott  forog,  s  mondja  minduntalan: 

„Tessék  szomszéduram,  tessék,  komám  uram!" 

Azok  megköszönik,  s  egyet  hörpentenek, 
S  ha  kiég  pipájok,  újra  rátöltenek. 
És  mint  a  pipafüst  csavarog  a  légben, 
Akkép  csavarognak  szanaszét  elméik, 
És  ami  már  régen  elmúlt,  nagyon  régen, 
Összeszedegetik,  sorra  elregélik. 
Akitől  nincs  messze  az  élet  határa. 
Nem  előre  szeret  nézni,  hanem  hátra. 

A  kis  asztal  mellett  egy  ifjú  s  egy  lyányka. 
Fiatal  pár,  nem  is  a  múlt  időt  hányja. 
Mit  is  törődnének  a  múlttal?  az  élet 
Előttök  vagyon  még,  nem  a  hatok  megett; 
Leikök  a  jövendő  látkörébe  tévedt. 
Merengve  nézik  a  rózsafelhős  eget. 
Lopva  mosolyognak,  nem  sok  hangot  adnak. 
Tudja  a  jó  isten,  mégis  jól  mulatnak. 

Amott  hátul  pedig  a  kemence  körűi 
Az  apró-cseprőség  zúgva  zsibongva  ül, 
Egy  egész  kis  halom  kisebb-nagyobb  gyermek 
Kártyából  tornyokat  csinál  .  .  .  épít,  rombol . .  . 
Üzi  pillangóit  a  boldog  jelennek, 
Tennapot  felejtett,  holnapra  nem  gondol. 
Lám,  ki  hinné,  mennyi  fér  el  egy  kis  helyen: 
Itt  van  egv  szobában  múlt,  jövő  és  jelen! 

Holnap  kenvérsütés  napja  lesz,  szitál  a 
Szolgáló  s  dalolgat,  behallik  nótája. 
Csikorog  a  kútgém  ott  kinn  az  udvaron. 
Lovait  itatj'  a  kocsis  éjszakára. 
Húzzák  a  cigányok  valami  víg  toron, 
Távolról  hangzik  a  bőgő  mormogása. 
S  e  különféle  zaj  ott  benn  a  szobába' 
Összefoly  egy  csendes  lágy  harmóniába. 

Esik  a  hó,  mégis  fekete  az  utca, 
Nagy,  vastag  sötétség  egészen  behúzta. 
Járó-kelő  ember  nem  is  igen  akad. 
Egy-egy  látogató  megy  csak  haza  felé. 
Lámpája  megvillan  az  ablakok  alatt, 
S  fényét  a  sötétség  hirtelen  elnyelé. 
Eltűnik  a  lámpa,  a  bennlevők  pedig 
Buzgón  találgatják:  vajon  ki  ment  el  itt? 


MIXEK  NEVEZZELEK? 

Minek  nevezzelek. 

Ha  a  merengés  alkonyában 

Szép  szemeidnek  esti-csillagát 

Bámulva  nézik  szemeim, 

Mikéntha  most  látnák  először 

E  csillagot. 

Amelynek  mindenik  sugara 

A  szerelemnek  egy  patakja. 

Mely  lelkem  tengerébe  foly  — 

Minek  nevezzelek? 

Minek  nevezzelek, 
Ha  rám  röpíted 
Tekinteted, 

Ezt  a  szelíd  galambot, 
Amelynek  minden  tolla 
A  békesé{j  egy  olajága, 
S  amelynek  érintése  oly  jó! 
Mert  lágyabb  a  selyemnél 

S  a  bölcső  vánkosánál 

Minek  nevezzelek.' 

Minek  nevezzelek. 

Ha  megzendülnek  hangjaid, 

E  hangok,  melyeket  ha  hallanának 

A  száraz  téli  fák. 

Zöld  lombokat  bocsátanának, 

Azt  gondolván, 

Hogy  itt  már  a  tavasz. 

Az  ö  régen  várt  megváltójok, 

Mert  énekel  a  csalogány 

Minek  nevezzelek? 

Minek  nevezzelek, 

Ha  ajkaimhoz  ér 

Ajkadnak  lángoló  rubintköve, 

S  a  csók  tüzében  összeolvad  lelkünk. 

Mint  hajnaltól  a  nappal  és  az  éj, 

S  eltűn  előlem  a  világ, 

Eltűn  előlem  az  idő, 

S  minden  rejtélyes  üdvességeit 

Árasztja  rám  az  örökkévalóság 

Minek  nevezzelek.' 

Minek  nevezzelek. 
Boldogságomnak  édes  anyja, 
Egy  égbe  rontott  képzelet 
Tündér  leánva, 
Legvakmerőbb  remén yimet 
Megszégyenítő  ragyogó  valóság, 

Lelkemnek  egyedüli, 
De  egy  vilájjnál  többet  érő  kincse. 
Édes  szép  ifjú  hitvesem, 
Minek  nevezzelek? 


A  PUSZTA,  TÉLEN 

Hejh,  mostan  puszta  ám  igazán  a  puszta! 

Mert  az  az  ősz  olyan  gondatlan  rossz  gazda, 

Amit  a  kikelet 

És  a  nyár  gyűjtöget. 

Ez  nagy  könnyelműen  mind  elfecséreli, 

A  sok  kincsnek  a  tél  csak  hűlt  helyét  leli. 

Nincs  ott  kinn  a  juhnyáj  méla  kolompjával. 

Sem  a  pásztorlegény  kesergő  sípjával, 

S  a  dalos  madarak 

Mind  elnémultanak. 

Nem  szól  a  harsogó  haris  a  fű  közül, 

Még  csak  egv  kicsiny  kis  prücsök  sem  hegedűl. 

Mint  befagyott  tenger,  olyan  a  sík  határ,        • 

Alant  röpül  a  nap,  mint  a  fáradt  madár. 

Vagy  hogy  rövidlátó 

Már  öreg  korától, 

S  le  kell  hajolnia,  hogy  valamit  lásson  .  .  . 

így  sem  igen  sokat  lát  a  pusztaságon. 

Üres  most  a  halászkunyhó  és  a  csöszház; 

Csendesek  a  tanyák,  a  jószág  benn  szénáz; 

Mikor  vályú  elé 

Hajtják  este  felé. 

Egy-egy  bozontos  bús  tinó  el-elbődűl. 

Jobb  szeretne  inni  kinn  a  tó  vizébűl. 

Leveles  dohányát  a  béres  leveszi 

A  gerendáról,  és  a  küszöbre  teszi, 

Megvágja  nagyjábul, 

S  a  csizmaszárábiil 

Pipát  húz  ki,  rátolt  és  lomhán  szipákol, 

S  oda-oda  néz:  nem  üres-e  a  jászol? 

De  még  a  csárdák  is  ugyancsak  hallgatnak, 

Csaplár  és  csaplárné  nagyokat  alhatnak. 

Mert  a  pince  kulcsát 

Akár  elhajítsák, 

Senki  sem  fordítja  feléjök  a  rudat, 

Hóval  söpörték  be  a  szelek  az  utat. 

Most  uralkodnak  a  szelek,  a  viharok. 

Egyik  fönn  a  légben  magasan  kavarog, 

Másik  alant  nyargal 

Szikrázó  haraggal, 

Szikrázik  alatta  a  hó,  mint  a  tűzkő, 

A  harmadik  velők  birkózni  szembe  jő. 

Alkonyat  felé  ha  fáradtan  elülnek, 

A  rónára  halvány  ködök  települnek, 

S  csak  félig  mutatják 

A  betyár  alakját, 

Kit  éji  szállásra  prüsszögve  visz  a  ló  .  .  . 

Háta  mögött  farkas,  feje  fölött  holló. 

Mint  kiűzött  király  országa  széléről, 

Visszapillant  a  nap  a  föld  pereméről. 

Visszanéz  még  egyszer 

Mérges  tekintettel, 

S  mire  elér  szeme  a  túlsó  határra, 

Leesik  fejéről  véres  koronája. 

SZÜLŐFÖLDEMEN 

Itt  születtem  én  ezen  a  tájon 
Az  alföldi  szép  nagy  rónaságon, 
Ez  a  város  születésem  helye, 
Mintha  dajkám  dalával  vón  tele. 
Most  is  hallom  e  dalt,  elhangzott  bár: 
„Cserebogár,  sárga  cserebogár!" 

ügy  mentem  el  innen,  mint  kis  gyermek, 
És  mint  meglett  ember  úgy  jöttem  meg. 
Hejh  azóta  húsz  esztendő  telt  el 
Megrakodva  búval  és  örömmel  .  .  . 
Húsz  esztendő  ...  az  idő  hogy  lejár! 
„Cserebogár,  sárga  cserebogár!" 

Hol  vagytok,  ti  régi  játszótársak? 
Közületek  csak  egyet  is  lássak! 
Foglaljatok  helyet  itt  mellettem, 
Hadd  felejtsem  el,  hogy  férfi  lettem, 
Hogy  vállamon  huszonöt  év  van  már  .  .  . 
„Cserebogár,  sárga  cserebogár!" 

Mint  nyugtalan  madár  az  ágakon, 
Helyrül  helyre  röpköd  gondolatom. 
Szedegeti  a  sok  szép  emléket. 
Mint  a  méh  a  virágról  a  mézet; 
Minden  régi  kedves  helyet  bejár  .  . . 
„Cserebogár,  sárga  cserebogár!" 

Gyermek  vagyok,  gyermek  lettem  újra. 
Lovagolok  füzfasipot  fújva. 
Lovagolok  szilaj  nádparipán, 
Vályúhoz  mék,  lovam  inni  kivan. 
Megitattam,  gyi  lovam,  gyi  Betyár  .  .  . 
„Cserebogár,  sárga  cserebogár!" 

Megkondul  az  esteli  harangszó, 
Kifáradt  már  a  lovas  és  a  ló, 
Haza  megyek,  ölébe  vesz  dajkán. 
Az  altató  nóta  hangzik  ajkán, 
Hallgatom,  s  félálomban  vagyok  már  .  .  . 
„Cserebogár,  sárga  cserebogár"  ... 


ARANY  JÁNOS 

1817-1882 

NÉVNAPI  GONDOLATOK 

Itt  ülök,  az  órák  hosszú  voltát  mérvén. 
Minden  társaságom  egy  homályos  lámpa: 
És  nincs  földi  lélek,  aki  erre  térvén, 
Jó  estét  kivánni  benyisson  szobámba. 

Nem  tevék  talán  szert  soha  jó  emberre? 

Boldogtalan  aki  nem  bir  egy  baráttal: 

S  én  az  enyéimről  meghiszem,  ismerve. 

Hogy  ők,  mint  szerencsém,  nem  fordultak  háttal. 

Szűk  ugyan  lakásom,  kényelmet  sem  adhat. 
És  gazdája  sorsát  követi  a  konyha: 
De  egy-két  barátot  mégis  befogadhat 
S  tűzhelyem  hiányát  kebelem  pótolja. 

Hát  miért  nem  jönek  egy  bizalmas  szóra, 
Hogy  velők  megosszam  a  kévést,  amim  van. 
Szívemet  legalább,  ha  egyéb  nem  volna  .  .  .  ? 
Oh,  —  mivel  nyugosznak  néma  süket  sirban: 

S  hol  a  puszta  domb  s  egyszerű  faoszlop, 
Mely^  szentté  jelölje  a  föld  egy  zugolyját, 
Azt,  hol  testi  részök  sár-elemre  oszlott 
S  a  feltámadásra  magukat  kiforrják? 

Volt-e  kéz,  midőn  a  végsugár  kilobbant, 
Eltakarni  üszkét  hamvas  szemeiknek? 
És  fohász,  midőn  a  föld  reájok  dobbant, 
Nyugalmat  kivánni  hűlt  tetemeiknek? 

Vagy  talán  a  szélvész  s  rengeteg  folyói 
Jöttek  el  —  nem  lévén  emberekben  részvét  — 
Temetés  helyett  a  messzeségbe  szórni 
Szegény  boldogoknak  rothadékony  részét? 

De  hová  juték?  hisz  örömünnep  van  ma  .  .  . 
Ünnep?  igen,  az  van;  de  öröm  nincs  jelen: 
Nevem  ünnepét  én  —  zárkózván  magamba  — 
Ti,  kedves  halottak,  tinektek  szentelem! 

Mint  az  elhagyott  sír,  lékem  oly  kietlen, 
örök  éjjelében  csak  rémeket  látok: 
Hadd  gyújtsak  ma  benne  —  kiket  ugy  szerettem, 
Azok  emlékéül  egy-egy  kis  világot! 

Kis  mécsfényt  neked  is,  korod  büszkesége, 
Lángszellem!  ki  jövel  s  eltünél  ...  de  hova?  — 
Mint  üstökös,  melyet  élők  nemzedéke 
Egyszer  lát  s  azontúl  nem  lát  többé  soha! 

Oh!  ha  tán  sok  évek,  tán  lehunyt  századok 
Multán  visszatérendsz,  öltve  más  alakot: 
Legyen  boldog  e  nép  s  örömed  oly  tiszta. 
Hogy  ne  kívánkozzál  többé  mennybe  vissza! 

FIAMNAK 

Hála  Isten!  este  van  megin'. 
Mával  is  fogyott  a  földi  kín. 
Bent  magános,  árva  gyertya  ég: 
Kívül  leskelődik  a  sötét. 
Ily  soká,  fiacskám,  mért  vagy  ébren? 
Vetve  ágyad  puha-melegen: 
Kis  kacsóid  összetéve  szépen. 
Imádkozzál,  édes  gyermekem. 

Látod,  én  szegény  költő  vagyok: 
Örökiil  hát  nem  sokat  hagyok; 
Legfölebb  mocsoktalan  nevet: 
A  tömegnél  hitvány  érdemet. 
Ártatlan  szived  tavaszkertében 
A  vallást  ezért  öntözgelem. 
Kis  kacsóid  összetéve  szépen. 
Imádkozzál,  édes  gyermekem. 

Mert  szegénynek  drága  kincs  a  hit, 

Tűrni  és  remélni  megtanít: 

S  néki,  míg  a  sir  rá  nem  leheli, 

Mindig  tűrni  és  remélni  kell! 

Oh,  ha  bennem  is,  mint  egykor,  épen 

Élne  a  hit,  vigaszul  nekem!  .  .  . 

Kis  kacsóid  összetéve  szépen. 

Imádkozzál,  édes  gyermekem. 

Majd,  ha  játszótársaid  közül 
Munka  hí  el  —  úgy  lehet,  korán  — 
S  idegennek  szolgálsz  eszközül 
Ki  talán  szeret ...  de  mostohán! 
Balzsamul  a  hit  malasztja  légyen 
Az  elrejtett  néma  könyeken. 
Kis  kacsóid  összetéve  szépen. 
Imádkozzál,  édes  gyermekem. 

Majd,  ha  látod,  érzed  a  nyomort, 
Melyet  a  becsület  válla  hord; 
Megtiporva  az  erényi,  az  észt. 
Míg  a  vétek  irigységre  készt 
S  a  butának  sorsa  földi  éden: 
Álljon  a  vallás  a  mérlegen. 
Kis  kacsóici  összetéve  szépen, 
Imádkozzál,  édes  gyermekem. 

És,  ha  felnővén,  tapasztalod, 
Hogy  apáid  földje  nem  honod 
S  a  bölcsőd  s  koporsód  közti  ür 
Századoknak  szolgált  mesgyeül: 
Lelj  vigasztalást  a  szent  igében: 
„Bujdosunk  e  földi  tereken." 
Kis  kacsóid  összetéve  szépen, 
Imádkozzál,  édes  gyermekem. 

Oh,  remélj,  remélj  egy  jobb  hazát! 
S  benne  az  erény  diadalát: 
Mert  különben  sorsod  és  e  föld 
Isten  ellen  zúgolódni  költ.  — 
Járj  örömmel  álmaid  egében, 
Utravalód  e  csókom  legyen : 
Kis  kacáóid  összetéve  szépen, 
Imádkozzál,  édes  gyermekem! 


ŐSSZEL 

Híves,  borongó  őszi  nap; 
Beült  hozzám  az  unalom : 
Mint  a  madár,  ki  bús,  ki  rab, 
Hallgat,  komor,  fázik  dalom. 
Mit  van  tennem?  olvasni  tán  .  .  . 
Maradj  Homér  fénydús  egeddel, 

Maradj  te  most!  .  . .  Jer  Ossián 
Ködös,  homálvos  énekeddel. 

Mert  fájna  most  felhőtlen  ég, 
Mosol vgó,  sima  tengerarc, 
Elénk  verőfényes  vidék  — 
Oli,  fájna  most  nekem  e  rajz! 
Kék  fátyol  messze  bérc  fokán  — 
Arany  hajó,  mely  futva  szegdel 
Bíbor  habot  .  .  .  Jer  üssián. 
Ködös,  homályos  énekeddel. 

Ott  kéken  a  Zeüsz-lakta  domb; 
Itt  zölden  a  nyájas  sziget; 
Fölötte  lomb,  alatta  lomb, 
x\rnyas  berek,  zengő  liget,  — 
Hullám-mosott  gazdag  virány  — 
Fehér  juhok  s  tulkok  sereggel  — 
Minő  kép  ez!  .  .  .  Jer  Ossián, 
Ködös,  homályos  énekeddel. 

Füst  koronáz  erdőt,  bokort, 
Vendégies  hívójeliil; 
Hősek  családja,  vig  csoport, 
Áldoz,  toroz  máglyák  körül; 
Lantszóra  lejt  ifjú,  leány; 
Kettős  pohár,  mézízü  nedvvel, 
Vígan  forog  .  .  .  Jer  Ossián, 
Ködös,  homályos  énekeddel. 

S  ha  zúdulnak  véres  csaták. 
Szabadságért  nem  küzdenek. 
Mert  elnyomás,  népszolgaság 
Előttük  ismeretlenek. 
Törvényök  nincs  —  boldog  hiány 
A  vének  élőszája  rendel 


172  ARANY    JÁNOS 

Igazságot .  .  .  Jer  Ossián, 
Ködös,  homályos  énekeddel. 

Oda  van  a  szép  nyár,  oda! 
A  természet  lassan  kihal; 
Nincs  többé  nagyszerű,  csoda, 
Többé  se'  napfény  sem  vihar; 
Pacsirta  nem  szánt,  csalogány 
Nem  zöngi  dalját  este,  reggel; 
Nincs  délibáb  . .  .  Jer  Ossián, 
Ködös,  homályos  énekeddel. 

Egyhangúság,  egyformaság; 
A  nappal  egy  világos  éj  ; 
Nem  kék  az  ég,  nem  zöld  az  ág, 
Menny,  föld  határán  semmi  kéj ; 
Csak  sír  az  égbolt  ezután 
Örök  unalmu  lanyha  cséppel. 
Míg  szétolvad  .  •  .  Jer  Ossián, 
Ködös,  homályos  énekeddel. 

Oh  jer,  mulattass  engemet, 
Hunyó  dicsőség  lantosa; 
Érdekli  mostan  lelkemet 
Borongó  ég,  kihalt  tusa, 
Emlékhalom  a  harc  fián, 
Ki  az  utolsók  közt  esett  el. 
Remény  nélkül . . .  Jer  Ossián, 
Ködös,  homályos  énekeddel. 

Felhőid  és  zúgó  szeled, 
A  zizegő  haraszt,  mohar. 
Magános  tölgy  a  domb  felett. 
Bolyongó  tűz,  hullámmoraj  — 
Ez,  amit  lelkem  most  kivan! 
Enyésző  nép,  ki  méla  kedvvel 

Múltján  boron{j  .  .  .  Jer  (Jssián, 
Ködös,  homályos  énekeddel. 

Kinek  sötétes  éjjelen 

A  hős  apákhoz  költözött 

Daliák  lelke  megjelen, 

Alánéz  bús  felhők  közölt 

És  int  feléd:  „jer  Ossián, 

A  holtakat  miért  vered  fel? 

Nincs  többé  Caledonián 

Nép,  kit  te  felgyújts  énekeddel." 

Puha  fejér  ágyam  hullámos  redőin 

Mily  szépen  alusztok,  én  szép  csecsemőim; 

Édes-é  az  álom?  .  .  . 

Unszoló  emlőmet  elfogadni  késtek; 

Balgatag  reménnyel  várom  ébredéstek  — 

De  hiába  várom. 

Ah!  hiszen  nem  fogtok  ébredni,  —  tudom  már, 
A  ti  nvúgovástok  több  a  nyugalomnál. 
Tudok  mindent  —  jaj  —  jaj ! 
Nevető  szememre  nem  nevettek  vissza, 
Gőgicsélő  szómra  nem  rebegtek  vissza 
Csókra  késziő  ajkkal. 

Halva  vagytok,  halva.    íme,  itt  a  mély  seb: 
Mintha  nem  lett  volna  elegendő  kisebb 
Ajtó  a  halálnak! 

Mintha  gyenge  csírát  egy  ujj  nem  letörne  — 
Mintha  kis  galambfi  nem  meg  volna  ölve 
Kit  szíven  nyomának! 

Oh,  hadd  csókolom  meg  e  vérző  sebajkat, 
Mely,  égre  kiált  bár,  iszonyúan  hallgat,  — 
Oh,  hadd  mossa  könyem ! 
Kiálts  fel,  te  nyilt  seb,  boszuért  az  égre. 
Hogy  kegyetlen  szerződ  meglakoljon  végre. 
Lakoljon  meg  szörnyen! 

Mi  haszna!  mi  haszna:  nincs  már  nekem  fiam!  — 

Folyna  bár  miattok  boszuló  vérfolvam, 

Föl  nem  ébrednének: 

Azt  a  kis  patakot,  mely  a  szívet  hajtja, 

Ha  egyszer  elapadt,  ki  nem  pótolhatja 

Óceánja  vérnek. 

Iszonyú  Heródesz!  ha  már  eltökéled 

Ártatlanra  fenni  pallosodnak  élét. 

Miért  biztad  másra? 

Szomjazó  szemekkel  mért  nem  jövel  magad? 

Talán  kőszivedből  enyhe  forrás  fakad, 

Irgalom  forrása. 

Oh,  ha  láttad  volna  .  .  .  oh,  fiaim,  lelkem!  — 

Lerogyék  előtte,  sirva  térdepeltem 

A  vad  pribék  előtt; 

Kértem,  hogy  ne  bántsa,  mondtam  ne  ölje  meg. 

Mert  enyéim  e  szép  ártatlan  kisdedek: 

Hiába  kértem  őt!  — 

Sirt  a  vad  poroszló,  szemei  könyeztek; 

Azt  hivém,  nem  bántja,  azért  áll  oly  veszteg! 

Feledém,  hogy  szolga: 

Ha  te  könyezél  ott,  kemény  szivű  király 

Egy  fiait  féltő  anya  fájdalminál,  — 

Meg  nem  ölted  volna. 

Bethlehem  leányi,  kik  anyák  voltatok. 
Ne  irigyeljétek  e  kettős  bánatot, 
Ne  irigyeljétek: 

Ha  nem  volt  oly  büszke  jogotok  remélni 
Mint  Háchelnek,  ím  a  bánat  is  felényi 
Részben  jut  tinéktek. 

Temetés  lesz  holnap.  Jertek  el,  oh  jertek  I 
Látogassuk  együtt  a  temetőkertet; 
Nem  irtózom  többé: 

Fektessük  le  halvány  gyermekimet  szépen 
—  Kik  alusznak  immár  az  urnák  kezében 
Fiaitok  közzé. 

íme,  a  szép  tavasz  kiesett  az  évből. 
Egy  nemzedék  holt  ki  az  emberiségből, 
Nyugszik  temetőben: 
Serdűl  Belhlehemnek,  felnő  számos  ifja: 
De  egynek  se  lészen  születése  napja 
Ekét  esztendőben. 

Hah,  de  mily  panasz,  hogy  e  kor  méhe  meddő! 
íme,  látok,  látok  . . .  megnyilt  a  jövendő 
Távolban  közelben. 
Kiről  annvi  jósnak  zenge  ihlett  szája 
Megszületett,  érzem,  Júdának  királya 
Kicsiny  Belhlehemben! 

Zsarnoki  féltésed  vérengzése  volt  ez: 

De  tudd  meg,  de  tudd  meg,  vérszopó  Heródesz, 

Hogy  ő  nincs  elveszve! 

Napjaid  számítvák,  megiíjult  az  idő. 

És,  kitől  rettegsz,  nem  féli  fegyverid  ő. 

Az  Ige,  az  eszme! 

DANTE 

Állottam  vizének  mélységei  felett. 

Sima  volt  a  fölszin,  de  sötét,  mint  árnyék, 

Alig  mozzantá  meg  a  rózsalevelet. 

Mint  rengéskor  a  föld,  csak  alig  hullámlék. 

Acéltiszta  tükre  visszaverte  híven 

A  külső  világot  —  engem  is:  az  embert; 

De  örvényeibe  nem  hatott  le  a  szem, 

Melyeket  csupán  ő  —  talán  ő  sem  —  ismert. 

Csodálatos  szellem !  egy  a  mérhetetlen 
Éggel,  amely  benne  tükrödzik  alattam! 
Egy  csak  a  fönségban  és  a  terjedetben 
És,  mivel  mindenik  oly  megfoghatatlan, 
Az  ember ...  a  költő  (mily  bitang  ez  a  név!) 
Hitvány  koszorúját,  reszketvén,  elejti 
És,  mintha  lábait  szentegyházba  tenné, 
Imádva  borúi  le,  mert  az  Istent  sejti.  — 

E  mélység  fölött  az  értelem  mér-ónja. 

Mint  könnyű  pehelyszál,  fönnakad,  föllebben: 

De  a  lélek  érzi,  hogy  az  örvény  vonja, 

S  a  gondolat  elvész  csodás  sejtelemben, 

Nemismert  világnak  erezi  nyomását. 

Rettegő  örömnek  elragadja  kéje, 

A  leviathánnak  hallja  hánykodását .  .  . 

Az  Ur  lelke  terült  a  viznek  föléje. 

Lehet-é  e  szellem  az  istenség  része? 
Hiszen  az  istenség  egy  és  oszthatatlan; 
Avvagy  lehet-é,  hogy  halandó  szem  nézze 
A  szellemvilágot,  teljes  öntudatban? 
Évezred  hanyatlik,  évezred  kel  újra 
Míg  egy  földi  álom  e  világba  téved. 
Hogy  a  hitlen  ember  imádni  tanulja 
A  köd  oszlopában  rejlő  Istenséget. 

SZÉCHEN  YI  EMLÉKEZETE 

1.  Egy  SZÓ  nyilallott  a  hazán  keresztül, 

Egv  röpke  szóban  annyi  fájdalom; 
Éreztük,  a  mint  e  föld  szive  rezdül 

Es  átvonaglik  róna,  völgv,  halom. 
Az  első  hír,  midőn  a  szót  kimondta, 

Önön  hangjától  visszadöbbene; 
Az  első  rémület  kétségbe  vonta : 

Van-é  még  a  magyarnak  istene. 

2.  Emlékezünk:  remény  ünnepe  volt  az. 

Mely  minket  a  kétségbe  buktatott: 
Gyászról,  halálról,  szív-lesújtva  szólt  az, 

Napján  az  Úrnak,  ki  feltámadott. 
Már  a  természet  is,  hullván  bilincse, 

A  hosszú,  téli  fásult  dermedés, 
Készité  új  virágit  hogy  behintse 

Nagy  ünneped,  dicső  Fölébredés  I 

3.  Immár  az  ég  —  ah,  oly  hideg  korábban!  — 

Irántunk  hő  mosolyra  engede; 
A  négy  folyó  és  három  bérc  honában 

Kilebbent  a  tavasz  lehellete; 
S  melynek  halálos  —  ugy  tetszék  —  elaszta, 

Életre  pezsdült  a  kór  sivatag; 
Lassú  folyót  önérzelem  dagaszta, 

Büszkén  rohant  le  a  szilaj  patak. 

4.  S  fölzenge  távol  a  menny  boltos  alja, 

Gyümölcshozó  év  biztató  jele 
Hallott  korán  megdördülő  morajjá  — 

Midőn  egyszerre  villám  sújta  le. 
„Széchenyi  meghalt"  — Oh,  mind, mind  csalékony: 

Te  víg  tavasz-nap!  ujjongó  mezők! .  .  . 
„Széchenyi  meghalt"  —  Se  nagy  omladékon: 

„Élünk-e  hát  mi?"  búsan  kérdezők. 

5.  Mert  élni  hogyha  nem  fajúlva-tengés, 

Olcsó  időnek  hasztalan  soka; 
De  vérben,  érben  a  vidám  kerengés, 

Mely  szebb  jövendő  biztos  záloga; 
Ha  célra  küzd  vén,  nagy,  nemes,  dicsőre, 

így  összehat  kezünk,  szivünk,  agyunk, 
Vezérszó:  ildom,  a  zászlón:  előre!  — 

O  az,  ki  által  lettünk  és  vagyunk. 

6.  Megrontva  bűnöd  és  a  régi  átok, 

Beteg  valál,  s  nem  érzed,  oh  magyar; 
Nép,  a  hazában  nem  volt  már  hazátok: 

Sírt  még  hogy  adna,  állt  az  ős  ugar. 
S  mint  lepke  a  fényt  elkábulva  issza, 

ügy  Ion  nekünk  a  romlás  —  élvezet; 
Egy-két  kebel  fájt  még  a  múltba  vissza: 

Nem  volt  remény  már,  csak  emlékezet. 

7.  De,  mely  a  népek  álmait  virrasztja, 

Elhagyni  a  szelíd  ég  nem  kivánt; 
Széchenyit  küldé  végtelen  malasztja 

E  holttetembe  érző  sziv  gyanánt, 
Hogy  lenne  élet-ösztön  a  halónak. 

Bénult  idegre  zsongító  hatás. 
Reménye  a  remény  nélkül  valónak: 

Önérzet,  öntudat,  feltámadás. 

8.  Midőn  magát  ez  nem  tudá  szeretni, 

O  megszerette  pusztuló  faját. 
Oh,  nemzetem,  ha  fognád  elfeledni 

Hogyan  viselte  súlyos  nyavalyád? 
És  mennyi  harcot  küzde  önmagával? 

Hány  izgatott,  álmatlan  éjjelen? 
Míg  bátorító  Macbeth-jóslatával 

Kimondá:  „a  magyar  lesz"  — hogy  legyen! 

Bizton,  ezer  bajunk  közt,  megtalálta 

Azt  a  mi  fő,  s  mindet  befoglaló: 
„Elvész  az  én  népem,  elvész—  kiálta — 

Mivelhogy  tudomány  nélkül  való." 
S  mig  kétle  a  bölcs,  hátrált  a  tevékeny, 

Bújt  az  önérdek,  fitymált  a  negéd; 
O  megjelenve,  mint  új  fény  az  égen, 

Felgyújtá  az  oltár  szövétnekét. 

És  ég  az  oltár.  ím,  körébe  gyűltünk, 

Szétszórt  bolyongók  a  vész  idején. 
Már  is  tüzénél  szent  lángra  hevültünk, 

Fénye  világol  sorsunk  ösvényén. 
Oh,  rakjuk  e  tüzet,  hogy  estve  nála 

Enyhet  találjon  áldó  magzatunk! 
Ez  lesz  a  méltó,  a  valódi  hála, 

Mit  a  nagy  Jóltevőnek  adhatunk. 

De  hogy  kövesse  nyomdokát  az  ének? 

Némuljon  el,  lant,  gyönge  szózatod. 
Hazám  tudósi,  könyvet  nagy  nevének! 

Klió,  te  készítsd  legdicsőbb  lapod! 
Évezredek  során  mit  összejegyzél 

Honfierény  magasztos  érdemét, 
S  arany  betűkkel  érctáblába  metszel: 

Abból  alkosd  Széchenyi  jellemét. 

írd  azt,  ki  a  pusztán  népét  vezérli; 

Ki  kürtöl,  és  lerogy  a  régi  fal; 
Tarquín  előtt  ki  arcát  megcseréli; 

Fülepet  ostoroz  lángajkival; 
Ki  győzni  Athént  csellel  is  szorítja; 

Kit  bősz  csoport  elítél,  mert  igaz; 
Ki  Róma  buktán  keblét  felhasítja  — 

Elég  ...  a  példa  fáj :  Széchenyi  az ! 

i3.   Ő  szól:  s  mely  szinte  már  kővé  meredten 

Csak  hátra  néze,  mint  Lóth  asszonya, 
A  nemzet  él,  a  nemzet  összeretten, 

Átfut  szivén  a  nemlét  iszonya; 
Szól  újra:  és  ím  lélek  ül  a  szemben: 

Rózsát  az  arcra  élet  színe  fest; 
Harmadszor  is  szól:  s  büszke  gerjelemben 

Munkálni,  hatni,  küzdni  vágy  a  test. 

l4'   Hitel,  Világ  és  Stádium!  ti,  három  — 

Nem  kézzel  írt  könyv,  mely  bölcsei,  tanít, 
De  a  lét  és  nemlét  közti  határon 

Egekbe  nyúló  hármas  pyramid! 
Ám,  hadd  üvöltsön  a  Számum  viharja. 

Dőljön  nyugatról  a  sivár  homok: 
A  bujdosók  előtt  el  nem  takarja, 

Melyet  ti  megjelöltök,  a  nyomot. 

i5.   S  lőn  új  idő  — a  régi  visszacsökkent  — 

Reményben  gazdag,  tettben  szapora; 
A  „kisded  makk"  merész  sudárba  szökkent; 

Ifjú!  ez  a  kor:  „Széchenyi  kora." 
Nézd  ez  erőt:  hatása  mily  tömérdek  — 

De  ne  imádj  :  a  munka  emberé  — 
Szellem  s  anyag,  honszeretet  s  önérdek 

Mily  biztosan  lejt  a  közjó  felé. 

i6.   Majd  elborulni  kezde  láthatára: 

Kik  műve  által  lettünk  magyarok, 
Nem  ügyelénk  többé  vezérnyomára, 

Mi  napba  néző  szárnyas  Ikarok. 
Oh,  hogy  riadt  fel  intő  jós-ajakkal!  — 

S  midőn  a  harc  dúlt,  mint  vérbősz  Kain, 
Hogy  álla  tört  szívvel,  merev  hajakkal  — 

Egy  új  Kasszandra  Trója  lángjain! 

I-.    Hosszú,  nehéz,  sötét  Ion  akkor  éjünk, 

Nyugalma  egy  álarcozott  halál; 
S  midőn  a  szív  feldobbant,  iiogy  reméljünk: 

Nagy  szellem!  íme,  köztünk  nem  valál. 
Oh,  mely  irígv  sors  önző  átka  vett  el, 

Hogy  ébredésünk  hajnalát  ne  lásd?  — 
Vagy  épen  egy  utolsó  honfi-tettel 

Tagadnod  kellé  —  a  feltámadást?  .  .  . 

I  8.   Nem,  Üdvezűlt,  nem!  . . .  fájdalmunk  hevében 

Hamvad  ne  sértse  káromló  beszéd. 
Oh,  nézz  egedből  és  örvendj  e  népen. 

Mely  soha  így  még  nem  volt  a  tiéd ! 
Leomlunk  sírodon  szent  döbbenéssel, 

A  sújtó  karra  félve  ismerünk: 
De  Antéuszként  majd  ez  illetessél 

Küzdelmeinkhez  uj  erőt  nyerünk. 

19.  Emléket,  oh  hazám,  mit  adsz  e  sírra? 

Hová  tekintesz  földeden,  magyar. 
Hol  Széchenyi  nevét  ne  lásd  megírva 

Örök  dicsőség  fénysugárival? 
Ha  büszke  méned  edzi  habzó  pálya. 

Ha  eszmeváltó  díszes  körbe  gyűlsz, 
Ha  szárnyakon  röpít  a  gőz  dagálya. 

Ha  tenni  szépre,  jóra  egyesülsz;  — 

20.  Duna,  Tisza  ...  ez  mely  prüsszögve  hordja 

Fékét,  s  szabályhoz  törni  kénytelen; 
Amannak  hódol  a  sziklák  csoportja, 

S  Trajánusz  híre  újból  megjelen; 
Az  ífju  szép  Pest,  ki  bizton  ölelve 

Nvújt  Corvin  agg  várának  hű  kezet, 
S  az  édes  honni  szót  selypíti  nyelve 

Széchenyié  mind  ez  emlékezet! 


i82  ARANY   JÁN  OS 

2  1.   Széchenyi  hírét,  a  lángész  csodáit, 

Ragyogja  minden,  távol  és  közel: 
Áldozni  még  jerünk  —  ah,  oly  sokáig 

Nem  értők  — Széchenyi  szivéhöz  el. 
Nem  láttuk,  e  szív  néha  mit  palástol 

Hordván  közöny  havát  és  gúny  jegét: 
Hogy  óvni  gyönge  csíráit  fagyástól 

Őrizze  életosztó  melegét. 

22.  Értünk  hevült,  miattunk  megszakadt  szív. 

Te,  az  enyészet  ágyán  porladó! 
Késő,  de  tartozott  szent  hódolat  hív: 

Egy  nemzeté,  ím,  e  hálás  adó. 
El  kellé  buknunk  — haj,  minő  tanulmány! 

Meg  kellé  törnöd  —  óh,  mily  áldozat!  — 
Hogy  romjaidra  s  romjainkra  hullván. 

Adjunk,  Igaz!  tenéked  igazat. 

23.  Szentebb  e  föld,  honunk  áldott  alapja. 

Mióta,  nagy  szív,  benne  nyúgoszol ; 
Szentebb  a  múltak  ezredévi  lapja. 

Mióta,  nagy  név,  hozzá  tartozol. 
Koszorút  elő!  ...  morzsoljuk  el  könyűnket 

Az  istenülés  perci  már  ezek! 
Borítsa  ünneplő  mirtusz  fejünket: 

Reménnyé  váljon  az  emlékezet. 

24.  Nem  hal  meg  az,  ki  milliókra  költi 

Dús  élte  kincsét,  ámbár  napja  múl; 
Hanem  lerázván,  a  mi  benne  földi. 

Egy  éltető  eszmévé  finomul, 
Mely  fenmarad  s  nőttön  nő  tiszta  fénye, 

A  mint  időben,  térben  távozik; 
Melyhez  tekint  fel  az  utód  erénye: 

Óhajt,  remél,  hisz  és  imádkozik. 

Te  sem  haltál  nie{y,  népem  nagv  halottja! 

Nem  mindenestűi  rejt  a  cenki  sír; 
Oszlásodat  még  a  család  siratja  — 

Oh,  mert  ilv  sebre  hol  van  balzsamír?  .  .  . 
Mi  fölkelünk:  a  fájdalom  vigasztal: 

Egy  nemzet  gyásza  nem  csak  leverő : 
Nép,  mely  dicsőt,  magasztost  így  magasztal, 

Van  élni  abban  hit,  jog,  és  erő! 


REGE  A  CSODASZARVASRÓL 

Száll  a  madár,  ágrul  ágra, 
Száll  az  ének,  szájrul  szájra, 
Fű  kizöldül  ó  sirhanton, 
Bajnok  ébred  hősi  lanton. 

Vadat  űzni  feljövének 
Hős  fiai  szép  Enéhnek: 
Hunor  s  Magyar,  két  dalia. 
Két  egytestvér,  Ménrót  fia. 

Ötven-ötven  jó  leventét 
Kiszemeltek,  hogy  követnék; 
Mint  valamely  véres  hadra. 
Fegyverkeztek  könnyű  vadra. 

Vad  előttük  vérbe  fekszik, 
Oz  vagy  szarvas  nem  menekszik; 
Elejtették  már  a  himet  — 
Üldözik  a  szarvas-gímet. 

Gím  után  ők  egyre  törnek. 
Puszta  martján  sós  tengernek, 
Hol  a  farkas,  hol  a  medve 
Sohasem  járt,  eltévedne. 

De  a  párduc,  vad  oroszlán, 
Végig  üvölt  a  nagy  pusztán, 
Sárga  tigris  ott  kölykezik, 
Fiát  eszi  ha  éhezik. 

Száll  a  madár,  száll  az  ének 
Két  fiáról  szép  Enéhnek; 
Zengő  madár  ágrul  ágra, 
Zengő  ének  szájrul  szájra. 

Már  a  nap  is,  lemenőben, 
Tüzet  rakott  a  felhőben: 
Ok  a  szarvast  egyre  űzik,  —  , 
Alkonyatkor  im  eltűnik. 

Értek  vala  éjszakára 
Kur  vizének  a  partjára; 
Folyóvíznek  partja  mellet 
Paripájok  jól  legelhet. 

Monda  Hunor:  itt  leszálljunk, 
Megitassunk,  meg  is  háljunk; 
Monda  Magyar:  viradatlal 
Visszatérjünk  a  csapattal.  — 

Haj,  vitézek!  haj,  leventék! 
Micsoda  föld  ez  a  vidék, 
Hogy  itt  a  nap  száll  keletre? 
Nem,  mint  másutt,  naplementre? 

Szólt  egy  bajnok;  én  ugy  nézem. 
Hogy  lement  az  déli  részen. 
Szólt  egy  másik:  nem  gondolnám 
Ott  vöröslik  éjszak  ormán. 

Folyamparton  ők  leszálltak. 
Megitattak,  meg  is  háltak. 
Hogy  majd  reggel,  viradattal 
Hazatérnek  a  csapattal. 

Szellő  támad  liűs  hajnalra, 
Bíborodik  az  ég  alja; 
Hát  a  szarvas  nagy-merészen 
Ott  szökdécsel,  túl  a  vízen. 

Száll  a  madár,  száll  az  ének 
Két  fiáról  szép  Enéhnek; 
Zengő  madár  ágrul  ágra, 
Zengő  ének  szájrul  szájra. 

Nosza  rajta,  gyors  legények! 
Érjük  utói  azt  a  gímet. 
És— akarva,  akaratlan  — 
Lzik  ismét  szakadatlan. 

Kur  folyót  ők  átalúszták. 
Még  vadabbak  ott  a  puszták, 
Ember  ottan  egy  fűszálat, 
Egy  csöpp  vizet  nem  találhat. 

A  föld  háta  fölomolván, 
Szíksót  izzad  csupasz  ormán. 
Forrás  vize  nem  iható, 
Kénköves  bűzt  lehel  a  tó. 

Forrás  keble  olajt  buzog; 
Itt  is,  ott  is  égnek  azok, 
Mint  sok  őrtűz  setét  éjjel 
Lobban  a  láng  szerteszélyel. 

Minden  este  bánva  bánják. 
Hogy  e  vadat  mér'  kivánják, 
Mért  is  űzik  egyre,  nyomba, 
Tévelyítő  bús  vadonba. 

Mégis,  mégis,  ha  reggel  lett, 
A  gímszarvast  űzni  kellett. 
Mint  tövisét  szél  játéka. 
Mint  madarat  az  árnyéka. 

Száll  a  madár,  száll  az  ének 
Két  fiáról  szép  Enéhnek; 
Zengő  madár  ágrul  ágra, 
Zengő  ének  szájrul  szájra. 

V^adont  s  a  Dont  ők  felverik 
A  Meóti  kis  tengerig; 
Süppedékes  mély  tavaknak 
Szigetére  ők  behatnak. 

Ott  a  szarvas,  mint  a  pára 
—  Köd  előtte,  köd  utána  — 
Míg  az  ember  szélyelnézne: 
Szemök  elől  elenyésze. 

Hóba!  hóba!  Hol  van  a  vad? 
Egy  kiáltja:  ibon  szalad! 
Más  kiáltja:  itt  van,  itten! 
A  harmadik:  sebol  sincsen! 

Minden  zugot  megüldöznek, 
Minden  bokrot  átaldöfnek; 
Gyík  ha  rezzen,  fajd  ha  rebben : 
De  a  gímvad  nincs  ezekben. 

Szóla  Magyar:  hej!  ki  tudja 
Merre  van  a  hazánk  útja? 
Kerek  az  ég  mindenfelé  — 
Anyám,  anyám  meghalsz  belé! 

Szóla  Hunor:  itt  maradjunk! 
Tanyát  verjünk;  itthon  vagyunk; 
Selyem  a  fű,  édes  a  viz. 
Fa-odúból  csöpög  a  niéz. 

Kék  folyam  ad  fénves  halat, 
Vörhenyő  vad  ízes  falat. 
Feszes  az  íj,  sebes  a  nyíl, 
Harckalandon  zsákmány  a  díj. 

Száll  a  madár,  száll  az  ének 
Két  fiáról  szép  Enélinek; 
Zengő  madár,  ágrul-ágra. 
Zengő  ének  szájrul  szájra. 

Hogy  eluntak  otthon  ülni, 
Halat  csalni,  őzet  űzni: 
Uj  kalandra,  szebb  csatára 
Ereszkedtek  a  pusztára. 

Puszta  földön,  sík  fenyéren 
Zene  hallik  sötét  éjen, 
Zene,  síp,  dob,  mély  vadonban. 
Mintha  égből,  mint  álomban. 

Tündér  lyányok  ottan  laknak. 
Táncot  ropnak,  ugy  mulatnak, 
Szőve  ködbül  sátoruk  van  : 
Ugy  mulatnak  sátorukban. 

Férfi  egy  sincs  közelébe'; 
De  a  földi  lyányok  szépe: 
Lyányai  Belárnak,  Dúlnak, 
Tündérséget  ott  tanulnak. 

Dúl  királyé,  legszebb,  kettő; 
Agg  Beláré  tizenkettő; 
összesen  mind:  száz  meg  kettő 
A  tündérré  válni  kezdő. 

Keménv  próba:  férfit  ölni. 
Kilenc  ifjat  megbűvölni. 
Szerelemre  csalogatni, 
Szerelemtől  szűz  maradni. 

Igv  tanulnak  tündérséget; 
Szívszakasztó  mesterséget; 
Minden  éjjel  számot  adnak, 
S  minden  éjjel  ugy  vigadnak. 

Száll  a  madár,  száll  az  ének 
Két  fiáról  szép  Enéhnek; 
Zengő  madár  ágrul  ágra, 
Zengő  ének  szájrul  szájra. 

Hang  után  ők,  szembe  széllel, 
Fény  után  ők,  födve  éjjel. 
Mennek  óvást,  mennek  árnyon  ; 
Ki  lepét  fog,  lopva  járjon. 

Monda  Magyar:  ez  a  síp-hang. 
Bátya,  bennem  végig  csikland  : 
Monda  Hunor:  vérem  hatja. 
Szüzek  árnya-  fordulatja. 

Haj  vitézek!  haj  elébe! 
Kiki  egyet  az  ölébe! 
Vigyük  haza  asszonyunkat; 
Fújja  felszél  a  nyomiunkat. 

Sarkantyúba  lovat  vesznek. 
Kantárszárat  megeresztnek ; 
A  leányság  bent,  a  körbe'  — 
Mind  a  körbe',  sok  az  ölbe'. 

Nagy  silkoltás  erre  támad, 
Futna  szélyel  a  leányhad ; 
Elől  tűzbe,  hátul  vízbe, 
Mindenkép  jut  férfi  kézbe. 

Tündér  lyányok  ott  eltűntek, 
Szárnyok  lévén  elrepültek; 
De  a  többi  hova  legyen? 
Földbe  bújjon?  elsülyedjen?  .  . . 

Abbul  immár  nincsen  semmi : 
Szűzi  daccal  tündér  lenni; 
Vágtat  a  ló,  és  a  pusztán 
Nagy  üres  éj  hallgat  oztán. 

Száll  a  madár,  száll  az  ének 
Két  fiáról  szép  Enéhnek; 
Zengő  madár  ágrul  ágra, 
Zengő  ének  szájrul  szájra. 

Dúl  leányi,  a  legszebbek, 
Hunor,  Magvar  nője  lettek; 
S  a  leventék,  épen  százan, 
Megosztoztak  mind  a  százon. 

Büszke  lyányok  ott  idővel 
Megbékéltek  asszony  fővel; 
Haza  többé  nem  késziiltek: 
Engesztelni  fiat  szültek. 

Tó  szigetje  édes  honná, 
Sátoruk  lőn  szép  otthonná, 
Agyok  áldott  nyugalommá: 
Nincs  egyéb,  mi  őket  vonná. 

Fiat  szültek  hősi  nemre, 
Szép  leányt  is  szerelemre; 
Dali  törzsnek  iQu  ágot. 
Maguk  helyett  szűz  virágot. 

Hős  fiákból  ketten-ketten. 
Két  vezéré  kétszer- ketten. 
Feje  lőn  mind  egy-egy  nemnek; 
Száznyolc  ágra  ezek  mennek. 

Hunor  ága  hún  fajt  nemzett, 
Magyaré  a  magyar  nemzet; 
Szaporúság  lőn  temérdek: 
A  szigetben  nem  is  fértek. 

Szittya  földet  elözönlék. 
Dúl  királynak  dús  örökjét;  — 
És  azóta  hősök  párja  ! 
Híretek  száll  szájrul  szájra, 

V.  LÁSZLÓ 

Sűrű  setét  az  éj, 
Dühöng  a  déli  szél, 
Jó  Budavár  magas 
Tornyán  az  érckakas 
Csikorog  élesen. 

„Ki  az?  mi  az?  vagy  úgy  — " 
„Fordulj  be  és  alugy 
Uram  László  király: 
A  zápor  majd  eláll. 
Az  veri  ablakod." 

A  felhő  megszakad, 
Nyilasa  tűz,  patak; 
Zúgó  sebes  özönt 
A  réz  csatorna  önt 
Budának  tornyiról. 

„Miért  zúg  a  tömeg? 
Kivánja  eskümet?" 
„A  nép,  uram  király. 
Csendes  mint  a  halál. 

Csupán  a  menny  dörög. " 

Megcsörren  a  bilincs. 
Lehull,  gazdája  nincs: 
Buda  falán  a  rab 
—  Egy-egy  felhődarab  — 
Ereszkedik  alá. 

„Hah:  láncát  tépi  a 
Hunyadi  két  fia  — " 
„Uram,  uram,  ne  félj  ! 
László,  tudod,  nem  él 

S  a  gyermek,  az  fogoly. " 

Mélyen  a  vár  alatt 
Vonul  egv  kis  csapat; 
Olyan  rettegve  lép, 
Most  lopja  életét .  . . 
Kanizsa,  Rozgonyi. 

„Kettőzni  kell  az  őrt. 
Kivált  Mátyás  előtt!" 
„Mátyás  az  itt  maradt. 
Hanem  a  többi  rab  — 
Nincsen,  uram,  sehol." 

A  felhő  kimerült, 
A  szélvihar  elült 
Lágyan  zsongó  habok 
Ezer  kis  csillagot 

Rengetnek  a  Dunán. 

„Eli  mig  lehet  s  szabad! 
Cseh-földön  biztosabb." 
„Miért  e  félelem? 
Hallgat  minden  elem 
Ég  s  föld  határa  közt." 

Az  alvó  aluszik, 
A  bujdosó  búvik; 
Ha  zörren  egy  levél, 
Poroszlót  jőni  vél 
Kanizsa,  Rozgonyi. 

„Messze  még  a  határ? 
Minden  perc  egy  halál!" 
„Legitten  átkelünk, 
Ne  félj  uram :  velünk 
A  gyermek,  a  fogoly." 

Az  alvó  felvirad, 
A  bujdosó  riad ; 

Szellő  sincsen,  de  zúg, 
Felhő  sincsen,  de  búg, 
S  villámlik  messziről. 

„Oh  adj,  oh  adj  nekem 
Hűs  cseppet,  hű  csehem!" 
„Itt  a  kehely,  igyál, 
Uram,  László  király, 

Enyhít .  .  .  mikép  a  sír! 

Állj  meg,  boszú,  megállj ; 
Cseh-földön  űl  a  rab: 
Cseh  földben  a  király, 
Mindég  is  ott  marad. 
De  visszajő  a  rab  .  .  .! 


SZONDI  KÉT  APRÓDJA 

Felhőbe  hanyatlott  a  drégeli  rom. 
Rá  visszasüt  a  nap,  ádáz  tusa  napja; 
Szemközt  vele  nyájas,  szép  zöld  hegy-orom, 
Tetején  lobogós  hadi  kopja. 

Két  ifiu  térdel,  kezökben  a  lant, 
A  kopja  tövén,  mint  ha  volna  feszület. 
Zsibongva  hadával  a  völgyben  alant 
Ali  győzelem-ünnepet  űlet. 

'Mért  nem  jön  a  Szondi  két  dalnoka,  mért? 
Bülbül  szavú  rózsák  két  mennyei  bokra? 
Hadd  fűzne  dalokból  gyöngysorba  füzért, 
Odaillőt  egy  huri  nyakra!' 

„Ott  zöldéi  az  ormó,  fenn  zöldéi  a  hant 
Zászlós  kópiával  a  gyaur  basa  sirján  : 
Ott  térdel  a  gyöngypár,  kezében  a  lant, 
És  pengeti,  pengeti  sírván:" 

.  .  .  S  hogy  feljőve  Márton,  az  oroszi  pap 
Kevély  üzenettel  a  bősz  Ali  küldte: 
Add  meg  kegyelemre,  jó  Szondi,  magad! 
Meg  nem  marad  itt  anyaszülte, 

„Szép  úrfiak!  immár  e  puszta  halom, 
E  kopja  tövén  nincs  mér  zengeni  többet: 
Jertek  velem,  ottlenn  áll  nagy  vigalom. 
Odalenn  vár  mézizü  sörbet  — " 

Mondjad  neki  Márton,  ím  ezt  felelem: 
Kegyelmet  uradtól  nem  vár  soha  Szondi, 
Jézussá  kezében  kész  a  kegyelem : 
Egyenest  oda  fog  folyamodni. 

„Serbet,  füge,  pálma,  sok  déli  gyümölcs, 
Mit  csak  terem  a  nagy  szultán  birodalma. 
Jó  illatú  fűszer  és  drága  kenőcs  .  .  . 
Ali  győzelem-ünnepe  van  ma!" 

Hadd  zúgjon  az  álgyu!  pogány  Ali  mond, 
És  pattog  a  bomba,  és  röpkéd  a  gránát; 
Minden  tüzes  ördög  népet,  falat  ont: 
Töri  Drégel  sziklai  várát. 

„Szép  úrfiak!  a  nap  nyugvóra  hajolt. 
Immár  födi  vállát  bíbor  szinü  kaftán. 
Szél  zendül  az  erdőn,  —  ott  leskel  a  hold: 
Idekinn  hideg  éj  sziszeg  aztán!" 

A  vár  piacára  ezüstöt,  aranyt. 
Sok  nagy  becsű  marhát  máglyába  kihordat; 
Harcos  paripái  nyihognak  alant: 
Szügyeikben  tőrt  keze  forgat. 

„Aztán  —  no,  hisz  úgy  volt!  aztán  elesett! 
Zászlós  kópiával  hős  Ali  temette; 
Itt  nyugszik  a  halmon,  —  rövid  az  eset  — ; 
Zengjétek  Alit  ma  helyette!" 

Két  dalnoka  is  volt,  két  árva  fiú: 
öltözteti  cifrán  bársonyba  puhába: 
Nem  hagyta  cselédit  —  ezért  öli  bú  — 
Vele  halni  meg^,  ócska  ruhába'! 

„S  küldött  Alihoz  .  .  .  Ali  dús,  Ali  jó; 
Lány-arcotok  a  nap  meg  nem  süti  nála; 
Sátrában  alusztok,  a  széliül  is  ó: 
Fiaim,  hozzá  köt  a  hála!" 

Hogy  vitt  ezerekkel !  hogy  vitt  egyedül ! 
Mint  bástya,  feszült  meg  romlott  torony  alján : 
ló  kardja  előtt  a  had  rendre  ledül, 
Kelevéze  ragyog  vala  balján. 

„Rusztem  maga  volt  ő!  . . .  s  hogy  harcola  még, 
Bár  álgyugolyótul  megtört  ina,  térde! 
Én  láttam  e  harcot!  . . .  Azonban  elég: 
Ali  majd  haragunni  fog  érte." 

Mint  hulla  a  hulla!  veszett  a  pogány, 
Kő  módra  befolyván  a  hegy  menedékét: 
O  álla  halála  vérmosta  fokán. 
Diadallal  várta  be  végét. 

„Eh!  vége  mikor  lesz?  kifogytok-e  már 
Dicséretiből  az  otromba  gyaurnak? 
Eb  a  hite  kölykei!  vesszeje  vár 
És  börtöne  kész  Ali  úrnak." 

Apadjon  el  a  szem,  mely  célba  vévé, 
Száradjon  el  a  kar,  mely  őt  lefejezte; 
Irgalmad,  oh  Isten,  ne  légyen  övé. 
Ki  miatt  lőn  ily  kora  veszte. 

BOTH  BAJNOK  ÖZVEGYE 

Hunyad  alatt,  egy  kis  házban, 
Ült  az  özvegy,  talpig  gyászban; 
Mint  gyümölcs  a  fát,  lehajtja 
Nehéz  gondja,  gondolatja. 
Neveletlen  négy  magzatja. 

„Gyertek  elő  —  monda  —gyertek 
Négy  apátlan  árva  gyermek: 
Hadd  szelek  most  a  kenyérből, 
Nem  puhából,  nem  fehérből, 
Csak  az  árvái  szegényből! 

Hatalommal  a  rokon  had 
Elfoglalta  birtokunkat: 
Ide  látszik  a  ház  orma. 
Ide  barnul  régi  tornya. 
Ide  villog  a  vitorla. 

Jaj  !  mert  a  ki  védelmezne. 
Messze  van  az  tőlünk,  messze! 
Levél  oda  el  nem  juthat, 
Izenő  szó  oda  neni  hat, 

Követ  onnan  hirt  nem  hozhat. 

Mert  szószóló  nyelve  néma, 
Otalmazó  karja  béna; 
Sirba  szállott  szemünk  fénye, 
Az  özvegynek  a  reménye. 
Az  árvának  a  törvénye! 

Cserna  vizén  zúg  a  malom : 
Más  veszi  a  vámot  azon; 
Másnak  zöldell  a  domb  hatja. 
Másnak  a  völgy  selyem  ágya,  — 
Még  az  Isten  is  megáldja! 


196  ARANY    JÁNOS 

Kérdezi  majd  a  jövevény: 
Bothi  Bajnok  hol  van  szegény? 
Both  elesett,  a  hű  bajnok, 
És  az  árvák,  és  az  anyjok,  — 
Tudja  isten,  merre  vannak!" 

Hunyad  alatt  egy  kis  házban 
Ül  az  özvegy,  földig  gyászban; 
Mint  gyümölcs  a  fát,  lehajtja. 
Nehéz  gondja,  gondolatja: 
Neveletlen  négv  magzatja. 


TENGERI-HÁN  TÁS 

Ropog  a  tűz,  messze  süt  a  vidékre, 
Pirosan  száll  füstje  fel  a  nagy  égre; 

Körülállja  egynehány  fa, 

Tova  nyúlik  rémes  árnya; 

S  körülüli  a  tanyának 

Szép  legénye,  szép  leánya. 

„Szaporán,  hé!  nagy  a  rakás:  mozogni! 
Nem  is  illik  összebúva  susogni. 

Ki  először  piros  csőt  lel, 

Lakodalma  lesz  az  ősszel. 

—  Tegyetek  rá!  hadd  lobogjon: 
Te  gyerek,  gondolj  a  tűzzel." 

—  Dalos  Eszti  szép  leány  volt,  de  árva, 
Fiatal  még  a  mezei  munkára; 

Sanyarú  volt  beleszokni: 

Napon  égni,  pirosodni, 

—  Hűvös  éj  lesz,  fogas  a  szél !  — 
Derekának  hajladozni. 

Deli  karcsú  derekában  a  salló. 
Puha  lábán  nem  teve  kárt  a  talló; 

Mint  a  l)u/.a,  piros,  teljes 
Kerek  arca,  maga  mellyes, 

—  Teli  a  hold,  most  búvik  fel  — 
Az  egész  lyány  ugyan  helyes. 

Tuba  Ferkó  juhot  őriz  a  tájon; 
Juha  mételyt  legel  a  rossz  lapályon, 

Maga  oly  bús  ...  mi  nem  éri? 

Furulyája  mindég  sí-ri, 

—  Ahá!  rókát  hajt  a  Bodré  — 
Dalos  Esztert  úgy  kiséri. 

Dalos  Eszti  —  a  mezőre  kiment  ő, 
Aratókkal  puha  füvön  pihent  ő; 

De  ha  álom  ért  reájok, 

Oda  hagyta  kis  tanyájok' 

—  Töri  a  vadkan  az  „irtást"  — 
Ne  tegyétek,  ti  leányok! 

Szeder-inda  gyolcs  ruháját  szakasztja, 
Tövis,  talló  piros  vérit  fakasztja; 
Hava  jár,  mint  kósza  lélek, 
Ha  alusznak  más  cselédek?  .  .  . 

—  Soha,  mennyi  csillag  hull  ma!  — 
Ti  leányok,  ne  tegyétek. 

Tuba  Ferkó  a  legelőt  megunta, 
Tova  hajtott,  furulyáját  se'  fútta; 

Dalos  Eszter  nem  kiséri. 

Maga  halvány,  dala  sí-ri: 

—  Nagy  a  harmat,  esik  egyre  — 
Csak  az  isten  tudja,  mér'  rí. 

Szomorún  jár,  tébolyog  a  mezőben. 
Nem  is  áll  jól  semmi  dolog  kezében; 
Éje  hosszú,  napja  bágyadt, 
Szive  sóhajt  -  csak  egy  vágyat: 

—  De  suhogjon  az  a  munka!  — 
Te,  halál,  vess  puha  ágyat. 

Ködös  őszre  vált  az  idő  azonban, 
Törik  is  már  a  tengerit  Adonyban; 

Dalos  Eszter  csak  nem  jött  ki: 

Temetőbe  költözött  ki; 

—  Az  a  Lombár  nagy  harangja!  — 
Ne  gyalázza  érte  senki. 

Tuba  Ferkó  haza  került  sokára, 

Dalos  Esztit  hallja  szegényt,  hogv'jára; 

Ki-kimén  a  temetőbe 

Rossz  időbe',  jó  időbe' : 

—  Kuvikol  már,  az  ebanyja!  — 
„Itt  nyugosznak,  fagyos  földbe." 

Maga  Ferkó  sem  nyughatik  az  ágyon. 
Behunyt  szemmel  jár-kel  a  holdvilágon; 

Muzsikát  hall  nagy-fenn,  messze, 

Dalos  Eszti  hangja  közte, 

—  Ne  aludj,  hé!  vek  álmodsz  — 
Azt  danolja :   „gyere !  jöszte ! " 

Nosza,  Ferkó  felszalad  a  boglyára, 
Azután  a  falu  hegyes  tornyára ; 

Kapaszkodnék,  de  nem  éri. 

Feje  szédül:  mi  nem  éri?  ... 

—  Tizenkettőt  ver  Adonyban: 
Elég  is  volt  ma  regélni.  — 

Lohad  a  tűz;  a  legények  subába  — 
Összebúnak  a  leányok  csuhába; 

Magasan  a  levegőben 

Repül  egy  nagy  lepedő  fenn : 

Azon  ülve  muzsikálnak. 

Furulyáinak,  eltűnőben. 

TETEMRE  hívás. 

A  radvánvi  sötét  erdőben 

Halva  találták  liárczi  Benőt. 
Hosszú  hegyes  tőr  iíju  szivében, 

„íme,  bizonyság  isten  előtt: 

Gyilkos  erőszak  ülte  meg  őt!" 

Kastélyába  vitette  föl  atyja. 

Ott  letevék  a  hűs  palotán; 
Ki  se'  terítteti,  meg  se'  mosatja: 

Vérben,  a  hogy  volt,  nap  nap  után; 

Hever  egyszerű  ravatalán. 

Allata  őrzeni  négy  alabárdost: 

„Lélek  ez  ajtón  se'  be,  se'  ki!  .  . ." 

„Hátha  az  anyja,  szép  húga  már  most 
Jönne  siratni?"  —  „Vissza!  neki; 
Jaj,  ki  parancsom,  élve,  szegi! 

Fojtva  teremről  rejti  teremre 
Halk  zokogását  asszonyi  bú.  — 

Maga,  pecséttel  „hívja  tetemre", 

Kit  szemre  vesz,  ölyvként,  sanda  gyanú. 
Legyen  a  seb  vérzése  tanú. 

A  palotát  fedi  fekete  posztó. 

Déli  verőn  sem  süt  oda  nap; 
Áll  a  tetemnél  tiszti  pörosztó. 

Gyertya,  feszület,  kánoni  pap; 

Sárga  viaszfényt  nyughelye  kap. 

„Jöjjenek  ellenségi,  ha  voltak!" 

Jő,  kit  az  apja  rendre  nevez; 
Hiába!   nem  indul  sebe  a  holtnak 

Állva  fejénél  az  vagy  emez; 

„Gyilkosa  hát  uera  ez  .  .  .  újra  nem  ez." 

„Hát  ki?  .  .  ."  riad  fel  Bárczi  sötéten, 
„Boszulatlan  nem  foly  ez  ősi  vér; 

Ide  a  gyilkost!  . . .  bárha  pecsétem 
Váddal  az  önnön  szívemig  ér: 
Mindenki  gyanús  nekem,  aki  él!" 

„Jöjjenek  úgy  hát  ifjú  baráti!" 

Sorra  belépdel  sok  dalia: 
Fáj  nekik  a  hőst  véribe'  látni, 

S  nem  harc  mezején  elomlania. 

Erre  se'  vérzik  Bárczi  fia. 

„Jöjjön  az  udvar!  apraja,  nagyja  .  . 

Jöjjön  elő  Bárcz,  a  falu,  mind!" 
Megkönyezetlen  senki  se'  hagyja, 

Redves  urára  szánva  tekint. 

Nem  fakad  a  seb  könnyre  megint. 

„Jöjjön  az  anyja,  hajadon  húga!" 
Künn  a  leány,  már  messze,  sikolt; 

Anyja  reárogy,  öleli  búgva: 

Mindre  nem  érez  semmit  a  holt. 
Marad  a  tört  vér  —  fekete  folt. 

„Jöjjön  utolszor  szép  szeretője. 
Titkos  arája,  Kund  Abigél!" 

Jő;  —  szeme  villan  s  tapad  a  tőrre; 
Arca  szobor  lett,  lába  gyökér, 
Sebből  pirosan  buzog  a  vér. 

Könnye  se'  perdül,  jajjá  se'  hallik. 
Csak  oda  kap,  hol  fészkel  az  agy  : 

Iszonyú  az,  mi  oda  nyilallik!  .  .  . 
Döbbenet  által  a  sziv  ere  fagy: 
,. Lányom,  ez  ifjú  gyilkosa  vagy!" 

Kétszeri  mondást  —  mint  lebüvölten  — 
Hallgat  el,  aztán  í^y  rebegi: 

„Bárczi  Benőt  én  meg  nem  öltem, 
Tanúm  az  Ég  s  minden  seregi ! 
Hanem  e  tőrt  én  adtam  neki. 

„Bírta  szivem'  már  hű  szerelemre, 
Tudhatta,  közöttünk  nem  vala  gát: 

Unszola  mégis  szóval  „igenre", 
Mert  ha  nem:  ő  kivégzi  magát. 
Enyelgve  adám  a  tőrt:  nosza  hát!" 

S  vadul  a  sebből  a  tőrt  kiragadja, 
Szeme  szokatlan  lángot  lövell. 

Kacag  és  sír,  s  fenvillogtatja 
S  vércse-visongással  rohan  el. 
Vetni  kezet  rá  senki  se'  mer. 

Odakinn  lefut  a  nyilt  utca  során, 
Táncolni,  dalolni  se'  szégyell; 

Dala  víg:  „Egyszer  volt  egy  leány, 
Ki  csak  úgy  játszott  a  legénnyel, 
Mint  macska  szokott  az  egérrel!" 

A  tölgyek  alatt 

Szeretek  pihenni. 
Hova  el  nem  hat 

Város  zaja  semmi. 
Zöld  lomb  közein 

„Áttörve"  az  égbolt, 
S  a  rét  mezein 

Vcgvül  árnv  — és  fényfolt. 

2.  A  tölgyek  alatt 

Oly  otthonos  itten ! 
Évem  leapadt: 

íme,  gyermek  lettem, 
Mint  mikor  a  tölgy 

Sudarát  megmásztam, 
Hol  seregély  költ  — 

S  vígan  madarásztam. 

3.  A  tölgyek  alatt 

Több  egykorú  társsal 
Madár-fiakat 

Kifeszíténk  nyárssal; 
Jó  tűz  lobog  ott. 

Zizeg  a  kis  bogrács  — 
S  ha  bealkonyodott. 

Haza  már  egy  ugrás. 

4.  A  tölgyek  alatt 

Örömest  valék  én, 
Bár  a  madarat 

Hagytam  utóbb  békén. 
Gyermeki  önző 

Korom  iíjú  ábránd 
Veszi  ösztönző 

Szárnyára,  s  tovább  ránt . 

5.  De  tölgyek  alatt 

Valamerre  jártam, 
Szülő  honomat 

—  Csak  is  ott  —  találtam; 
S  hol  tengve,  tunyán 

Hajt  s  nem  virul  a  tölgy: 
Volt  bár  Kánaán 

Nem  lett  honom  a  föld.  — 

6.  A  tölgyek  alatt 

Még  most  is  elülök; 
Büv-kép  csalogat, 

Ábrándba  merülök; 
Hajó-kerekek 

Zubogását  hallom  .  .  . 
„Hajrá  gyerekek: 

A  vízi  malom!" 

7.  A  tölgyek  alatt 

lm  meglep  az  alkony, 
Hűsebb  fuvalat 

Zörög  át  a  parkon; 
Felhők  szetiie  rebben: 

Haza  sietek. 
Jobb  ott,  melegebben, 

Ki  vén,  ki  beteg. 

8.  A  tölgyek  alatt 

Vágynám  lenvugodni, 
Ha  csontjaimat 

Meg  kelletik  adni; 
De  akárhol  vár 

A  pihenő  hely  rám: 
Egyszerűen,  bár 

Tölgy  lenne  a  fejfám! 

EPILÓGUS 

Az  életet  már  meg^jártam. 
Többnyire  csak  gyalog  jártam, 

Gyalog  bizon  .  .  . 
Legfölebb  ha  omnibuszon. 

Láttam  sok  kevély  fogatot, 
Fényes  tengelyt,  cifra  bakot: 

S  egy  a  lelkem ! 
Soha  meg  se'  irigyeltem. 

Nem  törődtem  bennülővel. 
Hetyke  úrral,  cifra  nővel : 

Hogy'  áll  orra 
Az  út  szélin  baktatóra. 

Ha  egy  úri  ló-csiszárral 
Találkoztam  s  bevert  sárral; 

_  Nem  pöröltem,  — 
Félreálltam,  letöröltem. 

Hiszen  az  útfélen  itt-ott 
Egy  kis  virág  nekem  nyitott: 

Azt  leszedve, 
Megvolt  szívem  minden  kedve. 

Az  életet,  ím,  megjártam; 
Nem  azt  adott,  a  mit  vártam: 

Néha  többet, 
Kérve,  kellve,  kevesebbet. 

Ada  címet,  bár  nem  kértem, 
S  több  a  hirnév,  mint  az  érdem: 

Nagyra  vágyva. 
Betelt  volna  keblem  vágya. 

Kik  hiúnak  és  kevélynek  — 
Tudom,  boldognak  is  vélnek: 

S  boldogságot 
irigy  nélkül  még  ki  látott? 

Bárha  engem  titkos  métely 
Fölemészt:  az  örök  kételv; 

S  pályám  bére 
Égető,  mint  Nessus  vére. 

Mily  temérdek  munka  várt  még!  . . 
Mily  kevés  a  mit  beválték 

Félbe'-szerbe', 
S  hány  reményem  hagyott  cserbe' ! 

Az  életet  már  megjártam: 
Mit  szivembe  vágyva  zártam, 

Azt  nem  hozta. 
Attól  makacsul  megfoszta. 

Egy  kis  független  nyugalmat, 
Melyben  a  dal  megfoganhat, 

Kértem  kérve:  • 

S  ő  halászta  évrül-évre. 

Csöndes  fészket  zöld  lomb  árnyán, 
Hova  múzsám'  el-elvárnám. 

Mely  sajátom ; 
Benne  én,  és  kis  családom. 

Munkás,  vidám  öregséget. 

Hol,  mit  kezdtem,  abban  véget .  . . 

Ennyi  volt  csak ; 
S  hogy  megint  ültessek^oltsak. 

Most,  ha  adná  is  már,  késő: 
Egy  nyugalom  vár,  a  végső: 

Mert  hogv'  szálljon, 
Bár  kalitja  már  kinyitva, 
Rab  madár  is,  szegett  szárnyon? 


2o6  TOMPA    MIHÁLY 

TOMPA  MIHÁLY 

1817-1868 

ÖSZl  TÁJNAK 

i.  Oszi  tájnak  hervadása! 
Őszi  napfény  ragyo^jása! 
Hervadásból,  fényből  támad 
Lelkemen  e  kedves  bánat. 

2.  Omlik  a  lomb,  hallgat  a  dal; 
Visszátérek  gondolattal 

A  tavaszra,  ...  ah  de  annál 
Betegebbnek  tetszik  a  táj ! 

3.  Ez  a  rét  volt  olyan  ékes? 
Ez  a  határ  olyan  népes? 

Ez  a  halom,  vöJgy  és  tájék .  .  . 
Mintha  a  sírkertben  járnék  ! 

4.  Lemegy  a  nap  nem  sokára  .  .  . 
Haldoklásnak  szent  országa! 
Olyan  édes  forró  vággyal 
Ölel  téged  lelkem  által! 

5.  Az  elmúlás  bája  rajtad. 
Lelkemen  vesz  mély  hatalmat; 
S  bár  meghalni  kéne  véled. 
Mégis,  mégis  szeretnélek! 

6.  Néma  a  táj,  arca  sápadt, 
Rá  derengő  napfény  árad; 
Ah,  mi  vonzó  szép  halál  van 
E  mosolygó  hervadásban ! 

7.  Édes  terhed\  édes  álom! 
Szinte  érzem  szempillámon; 
Hogy  lehajtsam,  szinte  vonja 
Fejem'  a  fák  hulló  lombja. 

8.   A  fák  lombja  csendesen  hull! 
Nem  küzdéstül,  fájdalomtul; 
Itt  a  végharc  ösmeretlen  : 
Lehet-e  meghalni  szebben  .  .  ? 

Megenyhült  a  lég,  vidul  a  határ, 
S  te  újra  itt  vagy,  jó  gólya-madár! 
Az  ócska  fészket  megigazgatod, 
Hogy  ott  kikölthesd  pelyhes  magzatod. 

Csak  vissza,  vissza!  meg  ne  csaljanak 
Csalárd  napsugár  és  siró  patak; 
Csak  vissza,  vissza!  nincs  itt  kikelet, 
Az  élet  fagyva  van  s  megdermedett. 

Ne  járj  a  mezőn,  temető  van  ott; 
Ne  menj  a  tóba,  vértől  áradott; 
Torony-tetőkön  nézvén  nyughelyet: 
Tüzes  üszőkbe  léphetsz,  ugy  lehet. 

Házamról  jobb  ha  elhurcolkodol. 
De  melyiken  tudsz  fészket  rakni,  hol 
Kétségb'esést  ne  hallanál  alól 
S  nem  félhetnél  az  ég  villámitól? 

Csak  vissza,  vissza!  dél  szigetje  vár. 
Te  boldogabb  vagy,  mint  mi,  jó  madár. 
Neked  két  hazát  adott  végzeted, 
Nekünk  csak  egy  —  volt!  az  is  elveszett! 

Repülj,  repülj!  és  délen  valahol 

A  bujdosókkal  ha  találkozol: 

Mondd  meg  nekik,  hogv  pusztulunk,  veszünk; 

Mint  oldott  kéve,  széthull  nemzetünk  .  .  .! 

Sokra  sír,  sokra  vak  börtön  borul, 
Kik  élünk,  járunk  búsan,  szótlanul; 
Van,  aki  felkél  és  sírván,  meggyen 
Uj  hont  keresni  túl  a  tengeren. 

A  menyasszony  meddőségért  eped. 
Szüle  nem  zokog  holt  magzat  felett, 
A  vén  lelke  örömmel  eltelik: 
Hogy  nem  kell  élni  már  sok  ideig. 

Beszéld  el,  ah  ... !  hogy  . . .  gyalázat  reánk! 
Nem  elég,  hogy  mint  tölgy  kivágatánk: 
A  kidűlt  fában  őrlő  szú  lakik  .  .  . 
A  honfi  honfira  vádaskodik. 

Testvért  testvér,  apát  fiú  elad  .  .  . 
Mégis,  ne  szóljon  erről  ajakad. 
Nehogy,  ki  távol  sír  e  nemzeten: 
Megutálni  is  kénytelen  legyen! 


A  MADÁR,  FIAIHOZ 

Száraz  ágon,  hallgató  ajakkal 
Meddig  ültök,  csüggedt  madarak? 
Nincs  talán  még  elfeledve  a  dal. 
Melyre  egykor  tanítottalak?! 
Vagy  ha  elmúlt  s  többé  vissza  nem  jő 
A  vig  ének  s  régi  kedvetek: 
Legyen  a  dal  fájdalmas,  merengő, 
Fiaim,  csak  énekeljetek! 

Nagy  vihar  volt.  Feldúlt  berkeinken 
Enyhe,  árnyas  rejtek  nem  fogad, 
S  ti  hallgattok?  elkészültök  innen? 
Itt  hagynátok  bús  anyátokat?! 

Más  berekben  máskép  szól  az  ének, 
Olt  nem  értik  a  ti  nyelvelek'  .  .  . 
Puszta  bár,  az  oiihonos  vidéknek, 
Fiaim,  csak  énekeljetek! 

HozziUok  dalt  emlékül,  a  hajdan 
Lomb-  s  virággal  gazdag  tájiinal; 
Zengjétek  meg  a  jövőt,  ha  majdan 
E  kopár  föld  újra  felvirul. 
Dalotokra  könnyebben  derül  fény. 
Hamarabb  kihajt  a  holt  berek; 
A  jelennek  búját  édesítvén: 
Fiaim,  csak  énekeljetek! 

A  bokorban  itt  az  ősi  fészek. 
Mely  növelte  könnyű  szárnyatok': 
Megpihenni  most  is  abba  léitek, 
Bár  a  fellegek  közt  járjatok! 
S  most,  hogy  a  szél  összevissza  tépte: 
Ugy  lennétek  mint  az  emberek.'' 
Itt  hagynátok,  idegent  cserélve  .  .  . 
—  Fiaim,  csak  énekeljelek! 


IKARUS 

Vergődöm  a  tenger  dagályán, 
Sirom  nem  lát  remegni  gyáván, 

Bátran  nézek  bele  .  .  . 
A  mélységtől  sem  fél,  ki  mint  én. 
Föl  a  napig  repüle  szintén. 

És  nem  szédült  feje. 

Fent,  fent  valék  .  .  .  alázuhantam; 
Elmúlhatok:  megvan  jutalmam; 
Jelezve  a  siker  .  .  . 

Szép:  akinek  jut  a  dicső  vég, 
De  azzal  is  köz  a  dicsőség, 
Ki  gondol,  kezd,  —  ki  mer. 

Ülénk  a  bús  sziget  homokján, 
S  a  vízre  bámultunk  .  .  .  okolván 

Sgkért  a  végzetet; 
A  túlpart .  . . !  a  tenger-nyomta  távol, 
Mit  nem  repül  át,  meg  se  lábol, 

Ki  földre  született ! 

Repülni .  . .!  hah  .  .  .!  teremis  magadnak. 
Mit  természet,  sors  megtagadtak  ! 

S  én,  —  szárnyat  alkoték; 
A  föld  szinét  elhagyva  lábam ; 
Győzelmi  zaj  hangzék  utánam  . . . 

—  Hódítva  volt  a  lég. 

A  szárny  emelt,  —  vágytam  s  repültem, 
Lázas  gyönyörtől  részegükén. 

Nem  félve,  látva  bajt; 
Fent  a  magasban,  mint  magasabban  .  .  . 
A  föld  fiát,  hogy  beavassam 

A  lég  titkába  majd. 

De,  —  illetvén,  mi  illethetlen: 
A  büszke  nap  bosszús-ijedten 

Kél,  üldöz  és  nyilaz  .  .  . 
Szárnyam  sivít,  ízekre  tágul 
S  leválik  ...  a  tüzes  sugártúl 

Megolvadt  a  viasz! 

.  .  .  Vergődöm  —  vívok  szél-  s  dagállyal, 
De  rajtam  új  kéj  futkos  által; 

Mily  fennség  . .  . !   mily  esés  .  . .  ! 
Hogy  ezt  felejtéssel  takarja. 
Tenger  mélysége,  ég  haragja, 

S  vesztem:  —  mind,  mind  kevés! 

A  liullátn  a  száraz  felé  tart, 
S  titkát  fű-fával  közli  a  part, 

Énekli  a  madár ; 
Völgybe  s  oromra  könnyen  ér  el, 
S  a  szívbe  szállván  ingerével : 

Tenyészt,  mint  napsugár. 

Élet  jön  a  meddő  szünetre  .  .  . 
A  gondolat,  meg  van  születve, 

Nagy,  munkás  és  örök; 
Leend  sok,  a  ki  fenn  se  szédül. 
Nem  retteg  a  menny  fellegétűi, 

Bár  villámlik,  dörög. 

Betöltve  éltem  hivatása!  — 

A  víz  sirom'  hadd  ássa,  ássa  .  .  . 

Kőszirt  leszek  neki; 
Habját,  melyet  szétzúza  bennem. 
Ijedt,  zajongó  rendűiéiben 

A  felhőkig  veti. 

S  lesz  a  hab  is,  mely  rám  özönlék. 
Hogy  elrejtsen:  —  felőlem  emlék. 

Vész,  víz,  ha  szendereg, 
Vagy  foly  köztük  szilaj  csatázás, 
Örökre  zeng  itt  a  kiáltás : 

Halandók,  merjetek! 


ISTEN  AKARATJA 


Elhervad  a  virág,  kidől  a  büszke  cser 
Mélység  lesz  a  tető  a  tenger  fenekén ; 
Ama  törvényt,  mely  szül,  változtat,  elseper. 
Egykor  fénylő  bolygók  mutatják  feketén.  — 

Ember,  ki  most  nevet,  zokojjni  megtanul, 
Meghal  az  átkozott,  meghal  a  siratott; 
Nép  lesz  nagy  nép  felett  s  elvész  óhatlanul  .  . . 
És  mindez  oh  uram!  a  te  akaratod. 

A  te  akaratod!  s  midőn  a  fájdalom 
Tőrével  a  szíven  nagy,  mély  sebet  vére: 
Kemény  szó  támad  a  békétlen  ajkakon 
S  ég-földet  vád  alá  fog  a  kín  embere ! 
Hab  s  örvénnyel  dacol,  széllel  szemközt  evez, 
Keble  mind  zordonabb,  mint  sorsa  mostohább. 
Hanem  e  gondolat:  az  úr  tetszése  ez  . .  , 
Kemény  hideg  kőszirt  —  és  nem  mehet  tovább. 

Járván  a  temetőn  tanutlan  éjjeken, 
Egy  kisded  sír  felett  törnek  meg  térdeim, 
S  felháborult  elmém  ugyan  hányom-vetem 
Az  élet  és  halál  örök  kérdésein! 
Mért  is  végződtek  oly  kevéssel  évei? 
Mig  kérdezem  fanyar  leckén  tanít  az  ész  .  . . 
Születtünk,  meghalunk!   ezt  könnyű  érteni; 
Azon  megnyugodni  nehéz,  nagyon  nehéz. 

Ha  feljajdul  a  húr,  midőn  ketté  szakad, 
S  az  őszi  lomb  is  ád  hulltában  gyenge  neszt: 
Embernek,  ami  fáj,  fájlalni  nem  szabad? 
Hisz  egy  bús  öröme  a  szívnek  ez,  ha  veszt! 
Az  nem  bölcselkedik,  csak  érez  és  szeret ,  .  . 
S  ki  nem  szól  jobb-e  az,  különb-e,  aki  tűr? 
Míg  a  hívatlan  könny  szeméből  megered 
S  nyílt  árulást  tesz  a  kebel  küzdelmirűl!? 

Ah!  én  is  érzem  a  rejtett  vihar  dühét 
S  kiontom  lelkemet  nehéz  fájdalmival! 
Szavam  nem  sérti  az  alvó  világ  fülét, 
A  sír  süket;  mégis  van  engem,  aki  hall! 

Te  szám  szerint  tudod  fejünk  hajszálait 
S  hogy  boldogok  legyünk,  a  létet  úgy  adod  !  .  .  . 
Ezernyi  könny  s  nyomor  mégis  honnét  van  itt .  .  .  !? 
—  Uram  nem  érthetem  a  te  akaratod!  — 

Mégis  bár  utaid  titkát  feszengetem, 

És  ajkaim  pártos  szavaktól  zajganak : 

Ne  gerjedj  oh  Uram  haragra  ellenem; 

Mely  bennem  igy  zajong,  az  a  por ...  a  salak! 

És  minden  hasztalan!   e  földet  megfutám. 

Keresve  enyhülést  fájdalmam  közepett, 

S  oda  jutok  vissza  sok  kerengés  után: 

Nem  gyógyíthat  meg  más,  mint  ki  megsebhetett. 

S  míg  minden  tél  után  kizöldül  a  kopár: 
Éltünk  se  veszhet  el  örök  bú  s  gyász  miatt! 
Elmúlik  tőlem  is  a  keserű  pohár, 
Melyet  velem  te  bölcs  tetszésed  most  itat. 
Emelj,  emelj,  kit  a  csapás  megrengete! 
Segíts,  hogy  elbírjam  viselni,  ami  ért! 
S  bár  mit  hoz  a  világ  s  élet  története: 
Tudjam,  kitől  van  az  s  ne  kérdezzem  miért?  — 

Virágok  és  füvek  harmatban  ferdének, 
Nyugodt,  setét  az  éj  ;  a  holdvilág  lement,  — 
Ahonnan  áldással  száll  e  lágy  permeteg: 
Az  én  lelkemre  is  szálljon  le  béke,  csend! 
Hogy  a  sír  hűs  gyepén  nyugtatva  homlokom, 
Higyjek,  reméljek  s  ezt  lehessen  mondanom: 
Ha  elvesztettem  itt,  majd  megtalálom  ott .  .  .  ! 
Legyen  meg  hát  Uram,  te  szent  akaratod  ! ! 

BÁRÓ  EÖTVÖS  JÓZSEF 

i8i3— 1871 

Búcsú 

Isten  veled,  hazám,  bátrak  hazája, 
Isten  veled,  te  völgy,  ti  zöld  hegyek! 
Gyermek-reményim  s  bánátim  tanyája, 
Isten  veled,  én  messze  elmegyek; 
Ha  visszatérek  boldogulva,  hon, 
Hadd  lássam  népemet  virányidon. 

Nem,  mint  Helvécia  hótakart  tetői, 
Nem  nyúlnak  oly  magasra  bérceid, 
S  tán  szebbek  a  Provence  daltelt  mezői, 
Mint  zöld  kalászt  hullámzó  tereid: 
Virág  mit  ér,  mit  ér  a  bérc  nekem? 
Hazát  kivan,  hazáért  ver  szivem. 

Az  ég  egy  kincset  ád  minden  hazának, 
S  a  nemzet  híven  őrzi  birtokát; 
Császárról  szól  a  francia  fiának, 
Büszkén  mutatja  Róma  ó  falát, 
Hellásznak  kincse  egy  elomló  rom. 
Tiéd,  hazám,  egy  szentelt  fájdalom. 

Hallgatva  áll  Rákosnak  szent  halára. 
Ah  régen  hallgat  immár  a  magyar! 
S  az  ősök  elenyészett  nyomdokára 
Az  esti  szellő  új  fövényt  takar; 
Hallgatva  áll  a  tér,  szivünk  szorul, 
S  egy  könny  beszél  hazánk  nagyságirul. 

S  egy  könny  Budáról,  mely  magas  tetőjén 
Sötéten  áll:  egy  bús  emlékezet. 
Nagy  sírköve  hazámnak  temetőjén, 
S  ráírva  mind,  mi  véle  elveszelt. 

Régen  szétdönté  az  idő  falát, 
Kövén  meglátni  a  csaták  nyomát. 

S  még  áll  Mohács,  még  áll!   magasbra  nőnek 

Az  i'ij  barázdán  s  régi  hősökön 

Kalászai,  erőt  ád  a  mezőnek, 

Bár  rég  lefolvt,  a  férfi  vérözön; 

Nincs  kő  határán,  nincsen  kunhalom. 

De  áll  a  tér  s  nem  vész  a  fájdalom! 

S  nem  veszhet  el,  míg  az  ezüst  Dunának 
Nagy  tükörén  egv  honfiszem  pihen. 
S  magvar  lakik  a  parton,  s  a  hazának 
Csak  egv  romlatlan  gyermeke  leszen. 
Buda-,  Mohács-,  Nándornál  elfutó 
Tán  honom  könnye  vagy  te,  nagy  folyó? 

S  oh  én  szeretlek  néma  bánatodban, 

Hazám,  szeretlek  könnyeid  között, 

Égőn  szeretlek  özvegy-fátyolodban. 

Nehéz  keserved,  melybe  öltözött; 

Báj  lón  mosolyogsz,  mert  bár  sorsod  kemény, 

El  még  a  sír  felett  is  egy  remény. 

És  most  isten  veled;  talán  sokára. 
Örökre  tán;  hazám,  isten  veled! 
Rég  eltűnt  ismert  bérceid  kék  határa 
S  tovább  siet  vándorló  gyermeked : 
Ha  visszatérek  boldogulva,  hon, 
Hadd  lássam  népemet  virányidon ! 

VÉGRENDELET 


Ha  majdan  átfutottam 
Göröngyös  utamat, 
S  hová  fáradtan  érek, 
A  sír  nyugalmat  ad  : 

Márványszobor  helyébe, 
Ha  fennmarad  nevem. 
Eszméim  győzedelme 
Legyen  emlékjelem. 

S  ha  majd  kijőtök  néha 
S  megálltok  síromon. 
Zengjétek  el  a  legszebb 
Dalt  néma  hantomon. 

Magyar  dalt,  lelkesítőt, 
Melynél  a  szív  dobog, 
Tán  halva  is  megértem, 
S  keblem  hevülni  fog. 

És  sírjatok  egy  könnyet 
Barátotok  felett : 
Dalt  érdemelt,  mert  költő, 
Könnyet,  mert  szeretett. 


GYULAI PAL 

1826— 1909 

HADNAGY  URAM 

„Hadnagy  uram,  hadnagy  uram!" 
„„Mi  bajod  van,  édes  fiam?"" 
„Piros  vér  foly  a  mentére." 
„„Ne  bánd,  csak  az  orrom  vére." " 

„Hadnagy  uram,  hadnagy  uram! 
El  ne  essék  itt  az  útban." 
„„Belebotiám  egy  nagy  kőbe; 
Szegezz  szuronyt  s  csak  előre  !"  " 

Megy  a  honvéd,  áll  a  hadnagy, 
Mély  sebében  összeroskad. 
„Hadnagy  uram,  hadnagy  uram!' 
„  „Csak  előre,  édes  fiam  ! "  " 


MARGIT  SZIGETÉN 

Az  alkonYÍényen  rezdül  a  fa  lombja. 

És  nyájasan  behajlik  ablakomba, 

Derűs  árnyéka  arcomon  lebeg. 

Suttogva  kérd:  hogy'  vagy  szegény    beteg? 

Jobban  vagyok,  enyhült  a  fájdalom, 

S  el-elszunyadva  ébren  álmodom. 

Mily  szép  lehet  most  ott  kinn  a  világ : 

Kék  ég,  zöld  fű,  ezer  nyiló  virág, 

Szökőkút  cseppje  és  árnyas  liget, 

Calypso  kertje  e  tündér  sziget! 

Nem  láthatom,  de  hallom  benn  a  zajt. 

Mit  kinn  az  élet  ablakomra  hajt; 

Hallom  beszédit,  a  mint  föl-  s  lejárnak, 

Újabb  meg  újabb  vidám  társaságnak; 

Nő,  férfi  mind  örül,  tréfál,  nevet. 

A  jó  kedv  nieg  nem  illet  engemet, 

S  ki  tudja:  vaj'  lesz-é  még  helyem  ott. 

Ma  csak  beteg,  holnap  talán  halott .  . . 

Hallom  csendülni  csalogány  dalát, 

Szivem'  egy  édes  emlék  hatja  át! 

Ébrednek  újra  eltűnt  boldog  évek, 

t^gymásba  folyva,  mint  ködfátyolképek. 

Ébred  kihalt  vágy,  vesztett  szerelem, 
Illatmaradvány  hervadt  levelén  .  . . 
Hallom  zaját  játszó  kis  gyermekeknek. 
A  fűben  ott  futkosnak,  enyelegnek ; 
Oh  gyermekim,  mikor  még  élt  anyátok. 
Mikor  ti  is  még  kicsinyek  valátok, 
S  igv  játsztatok!  ...  Az  alkony  elborul, 
Sötétedik,  szemembe  könny  tolul. 
De  szél  fuvall,  s  a  lombok  zúdulása. 
Csapongó  hullám  méla  mormolása. 
Gőzös  robajjá,  közbe  távol  ének, 
S  tört  hangjai  el-elhaló  zenének 
Elrengetik  ez  éber  álmu  főt. 
Mint  dajkaszó  a  síró  csecsemőt. 


VIRÁGNAK  MONDASÁLAK 

Virágnak  mondanálak, 
A  rózsa,  liliom. 
Mint  egy  tőnek  virági, 
Virulnak  arcodon. 
De  a  virág  nem  érez, 
Ne  légy  virág  nekem  .  .  . 
Maradj  kedves  leánynak, 
S  légy  hű  szerelmesem  ! 

Csillagnak  mondanálak, 
Mely  est  koránya  lett, 
Virasztva  édes  álom 
S  édesb  titok  felett, 
A  csillagfény  hideg  fény, 
Ne  légy    csillag  nekem  .  .  . 
Maradj  kedves  leánynak, 
S  légy  hű  szerelmesem  .  .  . 

líajnalnak  mondanálak 
iNIely  hog;yha  felköszönt, 
Ég  és  föld  mosolyogva 
örömkönvűket  önt. 
A  hajnalláng  múló  láng, 
Ne  légy  hajnal  nekem  .  .  . 
Maradj  kedves  leánynak, 
S  légy  hű  szerelmesem  ! 

Vagy  légy  virág  s  virulj  fel, 

Itt  híved  kebelén  ; 

Légy  csillag,  fényt  sugárzó, 

Balsorsom  éjjelén ; 

S  hajnal,  mely  harmatot  hoz, 

Orömkönyűt  nekem  : 

Oh  légy  a  nagy  világon 

Egyetlen  mindenem  ! 


LÉVAY  JÓZSEF 

1825— 1918 

SZÜRETÜNK 

1 .  (jrondolatim  mostan 
Mulatozva  járnak. 
Csekély  gazdasága 
Körül  éd'sapámnak; 
Csak  oda  tér  lelkem, 
Mikoron  elfárad. 
Mikor  másutt  rajta 
A  búbaj  megárad. 
Ott  nyugtot  találhat. 

2.  Látom  szerettimet. 
Együttülnek  épen. 
Szőlőhegyünkön  a 

Körtvefa  tövében. 
Középen  egy  nagy  láJ, 
Tálban  izes  étek 
És  körülte  vidám 
Megelégült  képek 
Nevető  cselédek. 

3.  Szüreti  szint  ölte 
Két  kis  húgom  ajka, 
Meglátszik  a  szőlő 
Édessége  rajta  .  .  . 
Pörölnek  egymás  közt 
Pajzán  kedvteléssel, 
Egyik  megharagszik 

S  azt  mondja  bus  képpel, 
Hogy  nem  kell  az  étel. 

4.  Édes  apám  pedig 
A  kulacsot  kapja 
S  kitekeri  nyakát; 
Hogy  lelkét  kiadja; 
Felköszönti  szépen, 
Ez  a  köszöntője: 
„Adjon  isten  bővebb 
Szüretet  jövőre!" 

S  ugy  iszik  belőle. 

5.  És  ekkor  a  pásztor, 
A  ki  oda  surran. 
Elsüti  puskáját. 

Puska  nagyot  durran  .  .  . 
A  fehérnép  sikolt 
Apám  iszik  elébb, 
Azután  azt  mondja: 
„Jöjjön  kend  közelebb!" 
S  a  pááztor  odalép. 


LÉVAY    JÓZSEF 


F'elhajt  egy  pohárbort, 
Azután  tovább  megy; 
Mert  most  igy  adózik 
Neki  az  egész  hegy  .  . . 
Már  is  félre  billent 
Fejében  a  kalap, 
De  nem  gondol  vele, 
Mindig  iszik,  ha  kap, 
S  olyan  lesz  mint  a  csap. 

Oszlik  a  társaság 
Az  ebédnek  vége; 
üjra  daltól  hangzik 
A  hegyek  vidéke  . .  . 
üjra  neki  esnek 
A  termő  tőkének 
És  míg  fosztogatják, 
Tréfálnak,  mesélnek 
A  vidám  cselédek. 

Csak  édesanyámnak 
Felhős  itt  a  képe. 
Mivel  én  jutottam 
Talán  az  eszébe ! 
Ha  szép  gerezdet  lát, 
Azt  is  nekem  szánja  .  . . 
Áldja  meg  az  isten, 
Mikor  nem  is  várja, 
Mikor  nem  is  látja. 


LÉVAY   JÓZSEF 


MIKES 

Egyedül  hallgatom  tenger  mormolását, 
Tenger  habja  felett  futó  szél  zúgását .  . . 
Egyedül,  egyedül 
A  bujdosók  közül 
Nagy  'J'örökországban, 
Ha  csak  itt  nem  lebeg  sírjában  nvugovó 
Rákóczinak  lelke,  az  eget  csapkodó 
Tenger  haragjában ! 

Peregnek  a  fákról  az  őszi  levelek. 

Kit  erre,  kit  arra  kergetnek  a  szelek 

S  más  vidékre  száll  a 

Csevegő  madárka 

Nagy  Törökországból .  .  . 

Hát  én  merre  menjek,  hát  én  merre  szálljak. 

Melyik  szögletébe  a  széles  világnak 

Idegen  hazámból!? 

Zágon  felé  mutat  egy  halovány  csillag. 
Hol  a  bércek  fején  hókorona  csillog 
S  a  bércek  aljában 
Tavaszi  pompában 
Virágok  feselnek  .  .  . 
Erdély  felé  mutat,  hol  minden  virágon 
Tarka  pillangóként  első  ifjúságom 
Emléki  repkednek! 

Ah  mért  nem  szállhatok  hozzád  szülőföldem, 

Mikor  minden  bokrod  régi  ismerősem ! 

Mért  vagy  szolgaságban. 

Gyászos  rabigában. 

Oly  hosszú  időkig !? 

Ha  feléd  indulok,  lelkem  visszatartja. 

Az  édes  szabadság  bűvös  bájos  karja, 

Vissza  mind  a  sírig. 

llt  eszem  kenverét  a  török  császárnak, 
Ablakomra  titkos  poroszlók  nem  járnak 
Kjjeli  sötétben 
Hallgatni  beszédem' 
Beárulás  végett .  .  . 

Magános  fa  vagyok,  melyre  villám  szakad, 
Melyet  vihar  tördel,  de  legalább  szabad 
Levegővel  élhet. 

Egyedül  hallgatom  tenger  mormolását, 
Tenger  habja  felett  futó  szél  zúgását 
Egyedül,  egyedül 
A  bujdosók  közül 
Nagy  Törökországban, 
Körülöttem  lebeg  sírjában  nyugovó 
Rákóczinak  lelke  az  eget  csapkodó 
Tenger  haragjában. 

KI  VOLT  NAGYOBB  ? 

JXem  tudom  én,  melyik  volt  szebb. 
Melyik  dicsőbb,  melyik  nagyobb. 
Az-e,  aki  bedöngette 
Keleten  a  nagy  érckaput. 

Az-e,  aki  hét  vezérrel 
Döntő  karján  sebet  vágott, 
Hogy  halálig  védelmezik 
Ezt  a  dicső,  szép  országot. 

Az-e,  aki  reges  régen 
Olyan  nehéz  halált  tűrt  el, 
Hanem  akkor  is  még  egyet 
Leütött  a  táborkürttel. 

Nem  tudom  én,  melyik  volt  szebb, 

Talán  az  a  híres  László, 

Aki  kivált  seregéből 

Oly  magasan,  mint  egy  zászló; 

S  mikor  királynál  is  nagyobb 
Úrrá  akarták  őt  tenni. 
El  nem  ment  egy  tapodtat  sem, 
Mert  csak  magyar  akart  lenni. 

Vagy  az,  aki  isten  után 
A  legnagyobb  csodát  tette, 
Mikor  Nándorfehérvárnál 
Reá  rohant  Mahomedre. 

Avagy  az,  ki  a  zászlóval, 
Melyen  volt  a  szent  szűz  képe. 
Hogy  ne  jusson  más  kezébe, 
ügy  ugrott  le  a  mélységbe. 

Vagy  az,  aki  Buda-várban 
Vérhalálát  úgy  fogadta: 
Hédervári,  öreg  apám 
Valamelyik  öregapja. 

Avagy  az-e,  ki  fél  kézzel 
Malomkövet  hengergetett, 
Két  nagy  karddal  verekedett. 
Holtak  hátán  ivott,  evett. 

Vagy  az  volt-e  a  legdicsőbb, 
Hősebb,  nagyobb  mindannyinál, 
Az  a  nemes  fiúból  lett 
Világverő  hollós  király, 

Vagy  az,  aki  várfalánál 
Karjaiban  jobban  bízván. 
Szigetvárnál  kirohant  és 
Úgy  halt  meg  a  holtak  hídján, 


VAJ  DA    JÁNOS  a-íS 

Vagy  az,  aki  .  .  .  Sokan  voltak! 
Nem  tudom,  liogy  ki  volt  nagyobb, 
Csak  áldom  az  istenemet, 
A  mért  én  is  magyar  vagyok. 

1827— 1897 

SZÁLL  A  HEGYRE 

Száll  a  hegyre  barna  íelliő. 
Zúg  alatta  már  az  erdő. 
Észrevétlen  langy  lehellet 
Rázza  a  faleveleket. 

Hajaszáli  a  vadonnak: 
Hervadt  levelek  szállongnak, 
Fecske  földet-szántva  röpdes, 
Minden  olv  merengő,  csöndes. 

Erdő,  mező,  merre  nézek, 
Egy  nehéz,  bús  előérzet. 
Hosszú, árny  kisért  a  réten. 
Szél  sóhajt  az  erdőn,  mélyen  . . 

Valami  nagy,  rejtett  bánat 
Fogja  el  az  egész  tájat; 
Az  a  bánat,  mit  az  ember 
Érez  és  nevezni  nem  mer  — 

Az  a  nagy  bú,  amely  téged 
Vádol,  örök  nagy  természet; 
Mely  kiégett  szívvel  kérdi: 
Mért  születni?  minek  élni? 


IS 

HÚSZ  ÉV  MÚLVA 


Mint  a  Montblanc  csúcsán  a  jég 
Minek  nem  árt  se  nap,  se  szél, 
Csöndes  szivem,  többé  nem  ég; 
Nem  bántja  újabb  szenvedély. 

Körültem  csillagmiriád 
Versenyt  kacérkodik,  ragyog. 
Fejemre  szórja  sugarát; 
Azért  még  föl  nem  olvadok. 

De  néha  csöndes  éjszakán 
Elálmodozva,  egyedül  — 
Múlt  ifjúság  tündér  taván 
Hattyúi  képed  fölmerül. 

És  ekkor  még  szivem  kigyúl, 
Mint  hosszú  téli  éjjelen 
Montblanc  örök  hava,  ha  túl 
A  fölkelő  nap  megjelen  .  .  . 


A  VIRRASZTÓK 

Itt  a  nagy  halott  előttünk. 
Kiterítve  mereven. 
A  hideg,  a  téli  éjben. 
Csillagoltó  sötétségben 
Mi  vagyunk  még  éberen. 

A  sirásban  elfáradt  már 
Valamennyi  jó  rokon. 
Talán  mi  se  volnánk  ébren 
Hanem  mert  a  torban,  éhen, 
Rágódunk  a  csontokon. 


VAJ  D  A    .TÁN  OS 


A  csontokon  sem  rág<klnánk, 
De  hát  —  ez  a  kenyerünk. 
Nem  maradt  ránk  dús  örökség; 
Fizet  minket  a  nemzetség' 
Ha  sirunk,  énekelünk. 

Már  maholnap  ez  se  kell  majd. 
„Elég  volt  a  gvász,  a  dal. 
A  mi  megholt,  föl  nem  támad. 
Haszontalan  minden  bánat! 
Haj  rá  étel,  dal,  ital!" 

Ilyen  szelet  hallunk  is  már, 
Ki  legtöbbet  örökölt, 
Annak  van  a  legjobb  kedve; 
Ott  van  a  múlt  elfeledve. 
És  eladva  az  a  föld. 

Hol  pihennek  a  nagy  ősök 
Kik  szerezték  verőkön 
Azt  is,  a  min  ők  mulatnak  .  .  . 
Idegenek  jól  aratnak 
Vérben  ázott  térökön. 

Ok  alusznak  szépen,  mélyen; 
Ébren  már  csak  mi  vagyunk. 
Ok  alusznak  s  nem  álmodnak; 
Mi  virrasztunk  ébren,  haj  csak 
Ébren  is  mi  —  álmodunk. 

Álmodunk  mi  hihetetlent. 
El  se  merjük  mondani. 
A  holt  szeme  félig  nyitva; 
Hátha  meg  nem  volna  halva, 
S  lehetne  még  valami  .  .  . 

A  nagy  tenger  éjszakába 
Ki-ki  nézünk  olvkoron. 

Mert  nem  tudjuk,  hány  az  óra, 
Hallgatunk  a  kakas  szóra, 
Merengünk  egy  csillagon, 

Jó  reménnyel,  vak  reménnyel. 
Hogy  ha  megvirradna  már! 
De  a  hajnal  csak  nem  pirkad, 
S  a  mit  látunk,  az  se  csillag; 
Bolygó  fény,  vagy  fénybogár! 

És  csak  oly  csöndes  ne  volna! 
De  ez  ugy  fojt,  ugy  ijeszt . . . 
Dalunk  is  már  egyre  fárad. 
Alig  ad  még  bátorságot  . . . 
Égen  földön  semmi  nesz  .  .  . 

Szempillánk  is  csuklik  immár  . 
S  ha  az  álom  elnyomott, 
S  mi  is  alszunk,  boldog  Isten! 
Akkor  aztán  késő  minden  — 
Mozdulhat  a  tetszhalott!  .  .  . 


HARMINC  ÉV  UTÁN 

Mi  hátra  volt  még,  elkövetkezett. 
E  földi  létben  gyász  sorunk  betölt. 
Találkozunk  —  irgalmas  végezet!  — 
Utolszor,  egyszer  még,  a  —  sír  előtt. 
Hittem,  hogy  lesz  idő,  midőn  megösmersz, 
S  helyet  cserél  bennünk  a  fájdalom; 
És  folyni  látom,  majd  ha  már  késő  lesz, 
A  megbánásnak  könnyét  arcodon. 

Mert  amit  én  vesztettem,  óriás. 
Hozzá  az  ég  adott  erőt  nekem. 

Én  látok  itt  olyant,  mit  senki  más; 

Csodákat  mivel  emlékezetem. 

A  múltból  fölmerül  egy  pillanat, 

Mint  óceánból  elsülyedt  sziget; 

És  látom  újra  ifju  arcodat, 

Mikor  még  másért  nem  dobbant  szived. 

És  e  varázslat  rád  is  visszahat. 

E  lélek  a  te  Veszta-templomod. 

Oltára  képében  látod  magad; 

Mi  vagyok  én  neked,  most  már  tudod: 

Ha  majd  e  földi  élettől  megváltam. 

Imába,  dalba  foglalt  szerelem 

Örökkévalósága  a  halálban  .  .  . 

Az  ég,  ládd,  mégis  eljegyzett  velem! 

Ki  bájaidból  méltatlan  vadakra 

Pazaroltál  nem  értett  kincseket; 

Én,  a  hideg  bálvány  vezeklő  rabja, 

Ki  minden  kéjt  szivébe  temetett; 

Most  itt  ülünk,  siralomházi  lelkek, 

És  nézzük  egymást  hosszan,  szótalan  .  . . 

Tekintetiinkben  hajh!  nem  az  elvesztett  — 

Az  el  nem  nyert  éden  fájdalma  van. 

így  űl  a  hold  ádáz  vihar  után 
Elcsöndesült,  nagy,  tornyos  fellegen. 
És  néz  alá  a  méla  éjszakán 
Bánatosan,  de  szenvedélytelen, 
Hallgatva  a  sirbolti  csöndességet 
A  rémteli  sötét  erdő  alatt, 
Amig  a  fákról  nagy,  nehéz  könnycseppek 
Hervadt  levélre  halkan  hullanak  .  .  . 

A  VAÁLI ERDŐBEN 

Odabenn  a  mély  vadonban, 
A  csalános  Iharosban, 
Félreeső  völgy  ölében. 
Sűrű  árnyak  enylielyében; 

Oh  müven  jó  volna  ottan. 
Abban  a  kis  házikóban. 
Élni,  éldegélni  szépen. 
Békességben,  csöndességben! 

Nem  törődni  a  világgal, 
A  világ  ezer  bajával. 
Meggondolni  háboritlan, 
Ami  immár  közelebb  van  .  .  . 

Illatos  hegy  oldalában, 
A  tavaszi  napsugárban, 
Nézni  illanó  felhőkbe. 
Múlt  időkbe,  jövendőkbe  .  .  . 

És  azután,  utóvégre, 
Észrevétlenül,  megérve. 
Lehullani  önmagától 
A  kiszáradt  életfáról  . .  . 

S  ismeretlen  sírgödörbe, 
Elalunni  mindörökre  .  .  . 
S  ott  egyebet  mit  se  tenni, 
Csak  pihenni,  csak  pihenni  . 

REVICZKY  GYULA 

i855— 1889 

PÁS  HALÁLA 

Alkon vbíborban  úszik  a  hajó. 
A  tenger  keble  álmodón  pibeg. 
Csélcsap  zefir,  az  arra  illanó 
Hableplél  pajkosan  lebbenti  meg. 
Langvos  párázat  rezg  a  légben; 
A  holdtánvér  az  alkonvégen 
Bágyadt  szinéből  lángba  olvad  át  .  .  . 
Köröskörül  merengő  némaság. 

Lent  a  hajóba 

Pattog  a  nóta. 

Durva  hajósnak 

Vig  lakomátul 

Keble  kitágul; 

Szűk  nvaku  korsók  összekocódnak. 

Perdül  a  kocka,  csalfa  szerencse 

Pörgeti  arra,  pörgeti  erre. 

Ölben  a  lányok 

Ing  a  ruhájok. 

Szív  az  ajak  hiblájai  mézet. 

„Lezbia,  csókolj!  éljen  az  élet! 

Éljen  a  kedvnek  mámora,  gőze. 

Éljen  a  vágv,  melv  minden  időbe', 

Inni  mohón  kéjserleget  unszol. 

Nincs  zene,  bor,  lány,  hol  Kocitusz  foly!" 

S  még  hangosabb  lesz  a  hajófenék. 
Szitok,  kurjantás  röpköd  szerteszét. 
Padlóra  öntik  a  caecubumit, 
Tiberiust,  a  császárt,  igy  köszöntve  . . . 
Egy  ifju  pár  függöny  mögé  búvik; 
Pajkos  manó  incselkedik  körötte. 
Mások  szilaj  cordaxot  lejtenek, 

S  a  gondtalan,  a  dévaj  istenek 
Látatlanul  vegyülnek  el  e  körbe. 

És  hallga  a  hajó  kormányosa  .  . . 

Hangot  hall,  mely  nevén  szólítja  zordul, 

„Thamus?"  ...  Ki  az?  Ki  volna?  Nem  csoda. 

Csak  feje  zúg,  csak  füle  cseng  a  bortul. 

De  ni!  Nem  volt  ez  az  előbbi  hang? 

„Thamus!"  .  .  .  „No  várj,  nem  tréfálsz  meg,  bitang!" 

S  fölmegy,  hogy  lássa.  Gyönyörű  éj: 

Ezüstszegély ü  a  hullámkaréj.  4 

A  tengerből  lágyan  kirezgenek 

A  csillagok,  vagy  tán  najádszemek? 

S  távol,  hová  a  szem  sötétben  ér, 

Etoliának  partja  feketéi. 

Thamus  körültekint  figyelmesen. 

Lélek  se.  Minden  néma,  nesztelen. 

Csalódott  mégis;  s  már  indulna  vissza. 

Lent  kocka  várja,  bor  s  tüzes  Melissza. 

De  ím,  a  titkos  hang  az  éj  homályba', 

Harmadszor  is  Thamus  nevét  kiáltja. 

„A  földi  hang  embertől  jő;  ez  égi. 

Ki  vagy?  Mi  kell?"  —Thamus  szepegve  kérdi. 

Harsány  szózat  zúg  erre  át  a  légen ; 
Meghallják  lenn  is  a  hajófenéken. 
S  ez  ige  hallik:  „Thamus,  vén  hajós. 
Légy  tudtodon  kivül  ma  jós. 
Elérve  Palodesz  magaslatot 
Add  hirül:  „A  nagy  Pán  halott!" 

S  elnémul  a  duhajkodó  csapat. 
Nem  kell  a  korty,  nem  izlik  a  falat. 
Thamusnak  nem  jön  álom  a  szemére; 
Magába  száll,  merengő,  meghatott; 

S  midőn  Palodeszt  a  hajó  elérte: 

A  part  felé 

Kiáltja, 

Mint  a  szózat  rendelé: 

„Meghalt  a  nagy  Pán!  A  nagy  Pán  halott!" 

S  egyszerre  —  ilv  csodát  ugyan  ki  látott?  — 
Megindulnak  fák,  bokrok  és  kövek, 
Halk  zokogás  kél;  elhaló  sirámot 
Kínos  nyöszörgés,  jajgatás  követ. 
Velőt  rázó,  mély  sóhajok  keringnek, 
Sirás  hangzik  fel,  csukló,  szaggatott. 
De  kétségbeesve  túlzokogja  mindet: 
„Meghalt  a  nagy  Pán!  A  nagy  Pán  halott!" 

„Némán  hever  hétcsövű  fuvolája, 

Amellyel  nimfákat  rémítgetett. 

A  föld  mátul  rideg,  zord,  néma,  árva; 

Nem  élnek  rajt'  a  játszi  istenek. 

A  szatírok,  szilvánok  és  najádok. 

—  Minden  bokorban  istenség  lakott  — 

Ott  hagytak  fát,  füvet,  forrást,  virágot  .  .  . 

„Meghalt  a  nagy  Pán!  A  nagy  Pán  halott!" 

A  természetből  elszállott  a  lélek; 
Eztán  a  földön  isten  nem  mulat. 
Nem  lesznek  többé  gondtalan  kedélyek; 
Jön  a  szivet  fásító  öntudat. 
Egyhangúság,  elmélkedés  unalma  .  .  . 
Oh  Thamus,  ezt  jelenti  jóslatod! 
Megszűnt  az  istenek  pogány  uralma, 
„Meghalt  a  nagy  Pán!  A  nagy  Pán  halott!" 

Hallják  ezt  a  hajósok,  de  nem  értik. 
„Meghalt  a  nagy  Pán?"  álmélkodva  kérdik. 
Ki  fejti  meg  e  százhangú  siralmat?  .  .  . 
Ti  embersorsot  intéző  hatalmak. 

Oh  küldjetek  fényjelt  e  vak  homályba, 
Hogy  mit  jelent  a  természet  siráma. 

Ez  zúg  az  erdő,  hűs  szellőcske  támad, 
Az  éj  sötétje  szürkeségre  bágyad, 
A  lejtőn  finom  ködburok  lapul 
S  titkos  szózat  kél  ime  válaszul : 

„Pán  és  családja  meghalt.  Él  az  isten; 
Nem  fűben,  fában,  kőben,  de  szívben. 
A  kicsapongó  istenek  halottak. 
Kora  lejárt  a  dölyfös  boldogoknak. 
A  szenvedők  bírják  eztán  a  földet. 
Édes  gyönyör  leszen  hullatni  könnyet. 
Az  erdő  hallgatag  szelid  magánya, 
A  búsulóknak  lesz  vigasztalása. 
Ki  szomorú  nem  volt,  az  mind  pogány. 
O  rendelé  ezt  igy  a  Golgothán, 
O  aki  jámbor,  irgalmas,  szelid 
S  elvette  a  világnak  bűneit." 

És  im  kelet  felől,  ahol  pirosra 
Leget,  párát,  a  hajnal  fénye  fest. 
Az  ég  alján  a  földdel  összefolyva 
Feltűnik  a  kereszt. 

KOMJÁTHY  JENŐ 

1 858—1 895 

ÓDA  A  \APHOZ 

Uilvöz  légv,  csillagok  királya,  büszke  hatalom! 

Láiigszekerén  a  lelkesedésnek 

Tüntlöklő  trónodig  emelkedem 

Zengeni  s  áldani  téged,  ó  dicső! 

A  mozdulatlan,  ős  világtalan  világot 

Lángra  te  gyujtád; 

Harmatcsepp,  orkán,  kedv,  sirám,  a  bűn  s  a  pompa 

A  virág  és  a  gondolat,  az  állat  és  az  eszine: 

Mind  a  te  munkád. 

Te  vagv  az  Isten!  Mint  a  többi,  én  nem  alkotok 

Magamnak  semmiféle  bálványt 

Se  holt  kövekből,  sem  a  gondolat 

Kiszáradt,  zörgő,  síri  váziból. 

Ok  lelket  tüzarany  kohódban  nem  keresnek. 

Mert  vakok  arra; 

De  látom  én  sugárzó  csillagtermedben 

Az  örök  tűzmagot,  s  az  ősi,  az  isteni  lelket 

Ömleni  abba! 

Mert  te  vagy  Adonáj  s  te  vagy  a  sokszemű  Ozír. 

El-Saddaj  is  te  vagy,  a  szörnyű, 

A  halhatatlan  Jehovah  te  vagy 

És  te  vagv  Moloch  is,  a  tűz,  az  úr; 

Te  vagy  a  fénylő  Juppiter,  Zeusz,  az  égi 

S  te  vagy  Apolló! 

A  pusztító,  a  zord,  a  sivatag  Azázel 

S  a  ragyogó,  a  lobogó  Bál  —jól  tudom  —  te  vagy  mind 

Lángokat  oldó! 

Lobognak  más  napok,  tündöklő  csillagistenek, 

De  egy  sem  áll  olyan  közel  szívemhez  t 

És  senki  sincs  nálad  jóságosabb. 

De  vészt  szemöldököd  egyetlen  rándulása  hozhat 

És  semmi  sem  lehet  fönségesebb  az  űrben 

A  te  haragodnál. 

Óh,  boldog  én,  kinek  szerelmed  óriási  terhe  könnyű! 

Úgy  érzem  olykor,  mintha  egyesülnénk  és  szivemben 

Mintha  te  lobognál. 

Üdvöz  légy  csillagok  királya,  büszke  hatalom! 

Lángszekerén  a  lelkesedésnek 

Tündöklő  trónodig  emelkedem 

S  dicsőitve  zengtelek,  atyám! 

Gyújts  halhatatlan  lángokat  te  bennem, 

Örökre  lássalak! 

Csókolj  és  ostorozz,  szívd,  égesd  föl  lelkemet  bár, 

ölelj,  vagy  ölj  meg:  üdvözítesz;  sújts  vagy  emelj  bár: 

Tégedet  áldalak. 


ÉLOA 

Álmatlan,  hosszú  éjszakákon 
Neved'  susogja  lázas  ajkam 
Gyötörve  édes  izgalomtól 
S  ha  tombol  vágyak  vésze  rajtam. 

Ha  rettegek,  sírok,  sóhajtok. 

Ha  szivem  dobban:  mind  csak  érted; 

S  szivem  viharló  lüktetését 

Te  látod,  érzed  és  megérted. 

Ha  lelkem  mély  gyönyörbe  szédül 
S  magamat  istenülni  érzem: 
Ha  szakgató,  forró,  kegyetlen 
Kínoktól  roskad  porba  térdem: 

Ila  iidvösség,  csodák  varázsa, 
Vagy  sorsverés  ragad  magával : 
Neved'  kiáltom  lelkesedve, 
Versent  a  lelkek  szent  karával. 

Neved'  kiáltom  esdekelve, 
üjongva,  sírva;  alva,  ébren; 
S  neved  fog  élni  túl  időkön, 
Túl  minden  véges  szenvedélyen. 

És  gyönyöröktől  haldokolva 
Ha  fejemet  a  sírba  hajtom: 
Szerelmes  lelkem'  kilehelve, 
Éloa!  szép  neved'  sóhajtom. 

I  843 — 1921 

Ó  MÉRT  OLY  KÉSŐN 

O  mért  oly  későn,  levelek  hullása. 
Daru  távozása  idején; 
Mért  nem  találkoztam  rózsanyiláskor, 
Hajnalhasadásakor  veled  én? 

Mért  nem  hallgathattuk  édes-kettesbe, 
A  pacsirtát  lesbe'  te  meg  én? 
Mért  nem  találkoztunk  a  mámor,  a  vágyak 
Az  ifjú  álmok  idején!  .  .  . 

TÜZEK 

Ismeritek  a  vidám  rőzselángot 
S  ropogfását  a  vályog-tűzhelyen? 
A  nyilt  arcokat,  a  nyájas  világot, 
Hol  tréFa  és  dal  önként  megterem? 
Recsegő  gallytól,  pattogó  szilánktól 
Lestem  el  egykor  a  dal  ütemét, 
Hol  az  a  tűz?  Mi  lett  a  rőzselángból? 
Nekem  elhamvadt —  talán  másnak  ég. 

S  hova  lett,  aki  játszva  élesztgette 
Kis  tarka  köténnyel,  a  gyermekleány 
És  hova  tűnt  a  fiú  méla  kedve, 
Ki  ott  lebzselt  a  leány  oldalán? 
Együtt  dobáltuk  a  háncsot  a  tűzre, 
A  redveset  úgy  mint  a  nyirkosat. 
És  találgattuk,  boldog  álmot  fűzve. 
Hogy  a  siró  fa  vájjon  kit  sirat? 

Szálló  időnek  suhogó  fövénye  — 
Minek  bolygatni,  amit  betemet? 
A  rőzselángra  más  tüzek  jövének. 
Emésztőbb  láng  ragadta  lelkemet 
Hirért  lobogni  —  istenem,  mi  dőre! 
Az  igazságért  —  ó  mily  elfogult! 
S  mig  örök  lázban  törtettem  előre, 
Hajam  megszürkült,  lelkem  elborult. 

Az  én  mezőmön  nem  értek  kalászok. 
Az  én  aratásom  egy  marék  virág, 
Az  én  gyönyöröm  az  álomlátások, 

Az  én  világom  egy  álomvilág. 

Kialvó  lángok  pernyéje  szitálva, 
Szürkén,  szomorún,  csak  esik,  esik,  — 
Félek,  hogy  álmaim  összezilálja, 
S  elhagynak,  mire  beesteledik. 

Hideg  van  . . .  Fázom  . . .  Friss  szenet  a  tűzre ! 

Gyilkos  melegét  hadd  fújja  reám. 

Mint  macska  teszi  a  madarat  űzve, 

Akit  felvert  gyanútlan  éjszakán. 

O  milyen  tűz  ez!  Mi  más,  mint  a  régi! 

Nem  erdőn  termett,  a  mélység  dobta  ki: 

Világforrongás  volt  az  anyja  néki 

És  forradalmak  az  ő  fiai. 

Hogy  zúg,  hogy  dohog,  h  ogy  kattog,  hogy  lármáz 

Hogy  mormol  veszekszik  a  kürtő  alatt! 

Mintha  rab  démonok  az  ajtót  ráznák, 

Hogv  börtönükből  szabaduljanak. 

Haragvó  isten !  Mi  lesz  a  világból, 

Ha  egyszer  a  kőszén  öntudatra  jut, 

S  a  buta  rög  megindul  magától, 

S  a  sistergő  katlan  majd  egyszer  kifut. 

Ha  összeomlik  mindaz,  ami  korhadt, 
Mi  évezredek  véres  bálványa  volt, 
Es  odúikból  elővánszorognak 
A  rászedett,  a  megcsalt  milliók  .  .  . 

Látom  mozdulni látom  keveredni 

Egy  új  Marseillaise  gyújtó  hanginál. 
Az  ócska  tetőkbe  üszköket  vetni, 
Míg  az  utolsó  is  véres  lángban  áll! 

S  amig  lelkemmel  káprázatok  játsznak, 

S  jövendő  tüzek  délibábja  von, 

Amelyek  távol  ég  alján  cikáznak 

Valamikor beomlott  siromon: 

Itt  ülök  némán,  magamba  rogyva. 
Míg  száll  az  óra  mint  egy  pillanat, 
És  félig  ébren  és  félig  álomba' 
Piszkálgatom  a  hunyó  parazsat. 

A  NAPHOZ 

O  tűzz  le  forrón  az  én  szép  hazámra, 
Legizzóbb  lángod,  te  nap !  ide  vesd. 
Hogy  kétszer  érjen  a  rónák  kalásza, 
S  kétszer  piruljon  a  szőlőgerezd. 
Delelő  fényed,  nyugvásod  harmatja 
A  mi  ezüstünk,  a  mi  aranyunk  — 
S  ha  a  föld  egyszer  tejét  le  nem  adja, 
Mi  oly  Ínséges  szegények  vagyunk. 

Tápláló  anyja  más  népnek  a  tenger, 
Sós  habja  drága,  apadatlan  kincs. 
Mi  kulcslyukon  át  nézzük  sóvár  szemmel. 
De  a  karunknak  hozzá  köze  nincs. 
Hatalmas  rajban  járnak  a  hajók  kinn: 
Visszatérőben  ide  egy  se  tart  — 
Az  Óceánok  nagy  végtelenségin 
Ki  is  ösmerné  a  szegény  magyart? 

Hol  évmilliók  ősvetése  hűlt  le: 
Gyémántmezőkön  ásónk  nem  kutat. 
Másé  a  Dél  —  rejtelmesen  terülve, 
S  művészetével  gőgös  INyugat. 
Lomhán  gomolyg  a  gyárkéménvünk  füstje, 
Versenyre  brittel,  frankkal  nem  kelünk  — 
A  hármas  hegy  —  a  négy  folyam  ezüstje  — 
01 V  szűk  világ,  de  nekünk  mindenünk! 

És  mienk  vagv  te  örök  nap  az  égen!  — 

Oly  éltetőn  nem  sütsz  te  sehova, 

És  lángod  lüktet  a  férfi  szívében 

S  fényedtől  édes  a  nő  mosolya. 

Nem  vág  oly  rendet,  mint  minálunk,  senki. 

Rendet  a  réten,  rendet  a  csatán. 

És  könnyű  vérrel  úgy  gondot  temetni. 

Sírva  vigadni  sem  tud  senki  ám! 

Kelet  pusztáin  már  téged  imádtunk 
És  pogány  sorban  neked  áldozánk, 
A  termő  róna  napsütötte  álmunk: 
E  föld  élt  bennünk  sejtelem  gyanánt. 
Sokszor  lehunytál  véres  alkonyatban. 
Sokszor  kerestünk:  nem  voltál  seliol. 
Mint  a  szerelmes,  ki  búvik,  felbukkan, 
S  párjával  végül  mégis  egybeforr. 

O  tűzz  le  forrón  az  én  szép  hazámra, 
Legizzóbb  lángod,  te  napi  ide  vesd; 
Hogy  kétszer  érjen  a  rónák  kalásza, 
S  kétszer  piruljon  a  szőlőgerezd. 
Forrald  merész  nagy  tettekre  a  vérünk, 
Ha  lankad  a  hit  s  csügged  a  remény  — 
És  aranyozd  be  a  mi  szegénységünk. 
Te  arany  nap,  az  égbolt  tetején  I 


AZ  ÖRÖK  SZÉPNEK 

Az  örök  szépnek,  örök  ifjúságnak 
Utolsó  álmát  veled  álmodom. 
Te  elmúlhatsz,  te  elhervadhatsz  másnak; 
Én  hervadásod  látni  nem  fogom. 

A  szellő,  melyre  te  a  kelyhed  bontod, 
Melytől  szépséged  telje  teljesül: 
Éltem  fájáról  az  uiolsó  lombot 
Rázza  le  lassan,  kérlelhetlenül  .  .  . 

Te,  válladon  a  királyi  palásttal, 
Bevonulsz  büszkén,  diadalmasan, 
Míg  engemet  a  túlsó  kapun  által 
Már  kifelé  visz  magányos  utam. 

HAJÓK  TALÁLKOZÁSA 

Éjjel,  ha  tengeren 
Két  gálya  egymás  mellett  elmegyen, 
Árbóclámpájuk  rögtön  felrepül, 
Köszöntik  egymást  ismeretlenül, 
Ottkünn  a  tengeren. 

Sötéten,  hallgatag 

Bolyongjuk  át  a  íöldi  utakat; 

Van  fájó  szivünk,  könnyező  szemünk, 

És  egymás  mellett  mégis  elmegyünk 

Sötéten,  hallgatag  .  .  . 


CINKA  PANNA 

Cinka  Panna  hegedűje. 

Hegedűje  — 

Mintha  csak  a  sátán  maga 

Hegedűlne: 

Bűbáj ol  a  ringatója, 

Bolondit  a  keserűje. 

Ha  vigan.  szól  az  a  nóta. 

Az  a  nóta: 

Szent  Dávid  is  táncra  perdül 

Fenn  a  holdba: 

A  kerek  ég  csupa  csillag, 

A  kerek  föld  csupa  rózsa. 

De  mikor  bús  a  nótája, 
A  nótája: 

Beborul  a  csillagos  ég 
Nagy  rónája,  — 

S  mintha  egész  Magyarország 
Hervadozna,  sírdogálna  .  .  . 


SZABOLCSRA   MIHÁLY 

*  1862 

A  GRAND  CAFÉBAN 

Sír  a  nóta,  magyar  nóta 
Muzsikálnak  este  óta 
Messze,  messze,  idegenben 
Mesebeli  tündérkertben. 
Egy  párisi  fogadóba; 

—  Fogadóba ! 

Mennyi  érzés,  mennyi  bánat. 
Szíve  van  tán  a  nótának. 
Oly  szomorún  sírdogálja: 
Miben  áll  a  mulatsága. 
Kondoroson  a  bojtárnak, 

—  A  bojtárnak! 

A  teremnél^  minden  lángja, 
Mintha  pásztortűzzé  válna 

—  Csak  itt  lent  a  cifra  lányok 
Fényes  urak,  asszonyságok, 
Nem  figyelnek  a  nótára, 

—  A  nótára! 

Nevetgélnek,  beszélgetnek, 
De  ők  arról  nem  tehetnek. 

—  Tudja  a  jó  Mindenható, 
Mi  is  azon  sírnivaló! 
Hogy  a  ménes  ott  delelget, 
Valahol  egy  csárda  mellett, 

—  Csárda  mellett! 


a44  SZABOLCSRA    MIHÁLY 

DAL  A  KIS  DEMETER  RÓZSIKÁRÓL 

Uram,  a  telet  Te  formáltad, 
A  zivatarnak  Te  adsz  szárnyal .  .  . 
S  gondod  kinek  kiterjed  mindenekre. 
Tudod-e,  hogy  meghalt  az  este 
A  kis  Demeter  Rózsika  ? 

Még  bizonyosan  emlékszel  rá. 

Maga  az  élet  lehellett  rá. 

Szép  szeme  mosolygott  unosuntalan, 

Ott  ült  mindig  az  első  padban 

A  kis  Demeter  Rózsika! 

S  oh,  hogy  tudott  kérlelni  Téged, 
Az  ártatlan,  ki  sohse  vétett. 
Anyja,  az  esztendős  nagy  betegágyon, 
Biztatta,  hogy  Téged  csak  áldjon ; 
Mert  Te  az  árvák  atyja  vagy. 

.  .  .  Hozzánk  a  város  nagy  közel  van; 
S  ma  mégis  úgy  lelték  meg  holtan. 
Anyjának  orvosságért  tipegett  be, 
S  jövet  a  vihar  útba  lepte 
A  kis  Demeter  Rózsikát. 

...  És  most  nekem  kell  majd  felette 
Hirdetnem,  Uram,  hogy  bölcs  vagy  te! 
Hogy  jó  vagy,  és  irgalmas  véghetetlen, 
Hogy  végig  ott  volt  kegyelmedben 
A  kis  Demeter  Rózsika. 

Én  Istenem,  oh  feddj  meg  engem, 
Hadd  tudjak  hinni  rendületlen! 
Nehogy  majd  én  is  pogány  zokogással, 
Oda  boruljak  vétkes  gyásszal, 
A  kis  Demeter  Rózsira! 

VARGHA  GYULA 

SZÉLMALOM 

Hej  halom,  hej  halom,  kis  kávai  halom, 
Mikor  még  tetődön  ott  állt  a  szélmalom! 
Mátra  felől  mérges  szél  kapott  alája, 
S  forgott,  forgott,  forgott  széles  vitorlája. 

Rakott  szekér  oda  ritkán  szokott  állni. 
Csak  a  szegénység  járt  őrölni,  darálni; 
Síró  taligáját,  darabocska  zsákkal, 
Egy-egy  zsellérasszony  tolta  fáradtsággal. 

De  azért  a  rozzant,  rozoga  malomban 
Mégsem  telt  az  idő  álmos  unalomban; 
Pergett  a  sok  szomszéd-  s  komaasszony  nyelve, 
S  járt  a  garat  folyvást,  vígan  kelepelve. 

Járt,  amikor  szél  fújt;  de  gyakorta  nyáron 
Egy  levél  se  mozdult  az  egész  határon. 
S  állt  a  malom  búsan,  ajtaja  bezárva. 
Hetekig  sem  lendült  leeresztett  szárnya  .  . . 

A  hogy'  alácsüngött  nagy  szárnya  erőtlen. 
Mintha  ma  is  tisztán  itt  állna  előttem. 
Körül  a  kerek  ég  egy  ragyogó  ráma, 
S  a  fénysugaras  táj  színes  panoráma. 

Malom  közelében  legeltet  a  csordás, 
S  széles,  poros  úton  ép  most  folv  a  hordás; 
Magasan  megrakott  kocsik  sorát  látom 
Lefelé  sietni  a  napos  dombháton. 

Üres  kocsik  szemben  hordásra  szerelve 
F'uttatnak  az  úton,  repülő  port  verve, 
ÁH  a  kocsis  hetyke,  lobogó  gatyával. 
Néha  egyet-egyet  csördít  ostorával. 

Szélmalom  lábánál,  napnyugatnak  dőlő 
Oldalán  a  dombnak  hogy'  zöldéi  a  szőlő. 
Lángol  a  nap,  lángol,  pörzsölve,  aszalva, 
Lombos  venyigék  közt  sietek  az  aljba  .  .  . 

Selymes,  puha  fűben  jó  itt  heverészni, 
S  a  ragyogó  mennybolt  kék  magasát  nézni. 
De  mi  ez? . . .  Szememre  mintha  homály  szállna, 
Tovatűnik  a  kép,  multam  derűs  álma  .  .  . 

Csak  a  malmot  látom.  Mintha  nőttön-nőne 
Nagv,  sötét,  morajló  felhőkre  vetődve; 
Az  éjbe  bukó  nap  vörösen  süt  rája 
S  forog,  forog,  forog  véres  vitorlája. 

(>y'7) 


KEVÉS  A  VETÉS 

Ülök  szomorún  a  vonatban 
S  egy  daltöredék  kisér  szakadatlan. 
Tört  hangja  egy  bús,  panaszos  dalnak: 
Kevés  a  vetés,  sok  a  parlag. 

Fut  a  táj,  hegy-völgy  váltja  a  síkot, 
Nagy  tábla  után  jönnek  pici  csíkok; 
Tarlón,  ugaron  fel-felröppennek  a  varjak. 
Kevés  a  vetés,  sok  a  parlag. 

A  föld  csupa  gaz,  csupa  kóró, 
Magvát  a  szelekbe  kiszóró. 
Hol  a  szél  vet,  ugyan  ki  arathat?  — 
Kevés  a  vetés,  sok  a  parlag. 

Kihalt  a  mező,  elvétve  ha  egy-két 
Gyerek  zavarász  kócos  tehenecskét. 
Vagy  roskatagon  öreg  ember  ballag. 
Kevés  a  vetés,  sok  a  parlag. 

Szomorú  ősz,  a  felleg  a  tájra 
Ködesőjét  egyi'G  szitálja, 
Siratja  talán,  kik  többé  nem  aratnak  .  .  . 
Kevés  a  vetés,  sok  a  parlag. 

(•9'8) 

MAGYAR  PUSZTÁN 

Ébreszti  a  földet 
Piros  nyári  bajnál. 
Teli  van  a  szívem 
Szerelemmel,  dallal. 
Ragyogó  reménnyel, 
Merész  i^ú  hévvel  — 
Teli  van  a  szívem 
Petőfi  versével. 

Napisten  az  égen 
Egyre  följebb  vágtat, 
Fényözönbe  vonja 
A  magyar  pusztákat. 
Útjába  gyülemlő 
Vad  vihart  ver  széjjel  — 
Teli  van  a  szívem 
Petőfi  versével. 

Piros  nap  búcsúzik 
Nyugati  határon. 
Sejtelmes  alkonyban 
Éj  sötétjét  várom. 
Kifogyott  szivemből 
Hangja  tüzes  dalnak. 
De  a  magyar  puszta 
Hallga!  —  most  sem  hallgat. 

Titokzatos  hangok 
Nagy  összhangja  támad, 
Borús-derűs  tréfa, 
Nemes,  méla  bánat. 
Megtelik  az  éjjel 
Hősi  szép  regével,  — 
Teli  van  a  szívem 
Arany  énekével. 

TAVASZI  BOR 

Gyenge  rügyek,  halványzöld  levelek. 
Sorsomba  negyvenedszer  visszatérők, 
Uj  tavaszok,  elvonuló  telek. 
Lemondva  múlók,  követelve  kérők, 
Kékségek,  miknek  hűse  is  meleg, 

És  meghalások,  szürkeségbe  térők 

Mit  tudom  én,  mi  az,  ami  ragyog. 
Mit  tudom  én,  ki  az,  aki  vagyok! 

Részeg  vagyok,  mondjátok.  Az  lehet. 
Gondolom  is  a  bort,  ami  megejtett. 
Torkomba  érzek  gyűlni  könyeket. 
Miket  a  hunyt  szem  gőgje  visszarejtett: 
Őrületet,  mely  az  agyban  rekedt. 
Csókot,  amely  csattanni  elfelejtett 
És  életet,  életet,  életet. 
Amelyeket  aki  élt,  nem  élhetett. 

Ó  szép  tavasz,  ó  gyönyörű  világ, 
Ó  paradicsom  annak,  aki  birja. 
Asszonymosoly  és  almafavirág. 

Vizek  esése,  illanatok  írja, 

Ó  vágv,  mi  fiilleszt,  ó  kín,  ami  rág, 

Lételek  ágya,  rothadások  sírja 

Éjféli  csöndek,  hajnali  zenék: 
Feleljetek  nekem:  vagyok-e  még? 

Vagyok-e  még  és  voltam-e  vajon, 

S  nem  csak  a  magam  álma-é,  hogf^'  voltam, 

S  nem  itt  viaszlik-e  önágyamon 

A  halott,  kinek  fölibe  hajoltam. 

Én  vagyok-e,  ki  ballag  utamon 

S  nem  porlok-e  rég  valamerre,  holtan, 

Pályám én  vagyok-é,  aki  futom? 

Nem  tudom ha  megöltök,  se  tudom. 

Jaj,  megvesznek  a  tavaszi  fagyok 
Megújra,  míg  tavaszvirágra  várok, 
S  koporsófödél,  ami  fönn  ragyog 
És  lenn  az  utca  temetői  árok; 
Kezdettől  fogva  én  nem  én  vagyok. 

Kezdettől  fogva  én  csak  hazajárok 

S  tavasz  s  virág  s  napfény  és  szerelem: 
Élj  és  ragyogj  és  ne  törődj  velem ! 


IJELTAI  JENŐ 


A  VÉN  KOCSIS  DALA 

Van  nekem  egy  öreg  lovam 
Meg  egy  rozzant  szekerem, 
Jó  időbe,  rossz  időbe 
Mindig  vígan  terelem. 
Semmi  bajom,  semmi  gondom, 
A  lovamnak  csak  aszondom: 

—  Gyű  Madár,  hej  Madár! 
És  a  többit  tudja  már, 

Napestig  a  bakon  ülök. 
Szundikálok,  pipázok. 
Jó  időbe  sütkérezek, 
Rossz  időbe  megázok. 
így  megy  ez  már  évek  óta, 
Nem  változik  már  a  nóta, 

—  Gyű  Madár,  hej  Madár! 
Nem  változtam  én  se  már. 

Egyre  vénebb  lesz  a  szerszám. 
Egyre    vénebb  lesz  a  ló, 
Kocsi-húzni,  utca-futni  — 
Néki  az  már  nem  való. 
így  azután  mindegy  nékem: 
Van  vendégem,  nincs  vendégem, 

—  Gyű  Madár,  hej  Madár! 

Se  nagy  haszon,  se  nagy  kár! 

Válogatós  úri  népség 
A  kocsimba  be  nem  ül. 
Igaz  is,  hogy  cifra  rajta 
Nincs  se  kivül,  se  belül. 
Nem  is  igen  kinálgatom. 
Meg  se  billen  a  kalapom, 

—  Gyű  Madár,  hej  Madár! 
Megélek  én  így  is  már ! 

Néha  mégis  beletéved 
Egy  szerelmes  iíju  pár, 
Készülődök,  kászolódok: 
Gyű  Madár  és  hej  Madár! 
]Mire  lassan  nekivágok. 
Elfelejtik  a  világot, 

—  Gyű  Madár,  hej  Madár! 
Édes  a  csók,  csattan  már. 

Vén  lovam  is,  ahogy  hallja, 
A  világnak  nekivág, 
-Mint  amikor  a  huszárló 
Meghallja  a  trombitát. 
Ahogy  büszkén  lépegetne, 
Visszatér  a  régi  kedve, 
-Gyű  Madár,  hej  Madár! 
De  sok  csókot  hallott  már. 

Eszébe  jut  a  lovamnak 
Az  a  csók  . . .   és  az  a  nyár . . . 
Az  a  nyár  és  az  az  eskü  . . . 
Gyű  Madár  és  hej  Madár I 
Oly  tüzes  lesz,  amilyen  volt, 
A  gazdája  is  ilyen  volt, 

—  Gyű  Madár,  hej  Madár! 
Bizony  annak  vége  már. 

Jobb  lesz  nekünk  lassan  menni. 
Vén  szekerem,  vén  lovam 
Jobb  lesz  nekünk  mejfpihenni, 
Öreg  idő,  este  van. 
Lassan  menni,  megpihenni, 
ílogy  ne  bántson  senki,  semmi, 

—  Gvű  Madár,  hej  Madár! 
Miértünk  már  úgyse  kár  ! 


ADY  ENDRE 

1877-1919 

GÓG  ÉS  MAGÓG  FIA  VAGYOK  ÉN 

(jóg  és  Magóg  fia  vagyok  én. 
Hiába  döngetek  kaput,  falat 
S  mégis  megkérdtem  tőletek: 
Szabad-e  sírni  a  Kárpátok  alatt? 

Verecke  híres  útján  jöttem  én, 
Fülembe  még  ősmagyar  dal  rivall, 
Szabad-e  Dévényéi  betörnöm 
Új  időknek  új  dalaival? 

Fülembe  forró  ólmot  öntsetek, 
Legyek  az  új,  az  énekes  Vazul, 
Ne  halljam  az  élet  új  dalait, 
Tiporjatok  reám  durván,  gazul. 

De  addig  sírva,  kínban,  mit  se  várva 
Mégis  csak  száll  új  szárnyakon  a  dal 
S  ha  elátkozza  százszor  Pusztaszer, 
Mégis  győztes,  mégis  új  és  magyar. 


A  MAGYAR  MESSIÁSOK 

Sósabbak  itt  a  könnyek 
S  a  fájdalmak  is  mások. 
Ezerszer  Messiások 
A  magyar  Messiások. 

Ezerszer  is  meghalnak 
S  üdve  nincs  a  keresztnek. 
Mert  semmit  se  tehettek, 
Oh  semmit  se  tehettek. 


ELILLANT  ÉVEK  SZŐLŐHEGYÉN 

Xort  Ülök  az  elillant  évek 
Szőlőhegyén  s  vidáman  buggyan 
Torkomon  a  szüreti  ének. 

Ónos,  csapó  esőben  ázom 
S  vörös-kék  szőlőlevelekkel 
Hajló  fejem  megkoronázom. 

Nézem  a  lépett  venyigéket, 
Hajtogatom  részeg  korsómat 
S  lassan,  gőggel  magasra  lépek. 

A  csúcson  majd  talán  megállok. 
Földhöz  vágom  a  boros-korsót 
S  vidám  jóéjszakát  kivánok. 


JÓ  CSÖND-HERCEG  ELŐTT 

Holdfény  alatt  járom  az  erdőt. 
Vacog  a  fogam  s  fütyörészek. 
Hátam  mögött  jön  tiz-öles, 
Jó  Csönd-herceg 
És  jaj  nekem,  ha  visszanézek. 

Oh,  jaj  nekem,  ha  elnémulnék. 
Vagy  fölbámulnék,  föl  a  Holdra: 
%y  jajgatás,  egy  roppanás. 
Jó  Csönd-herceg 
Nagyot  lépne  és  eltiporna. 


SEM  UTÓDJA,  SEM  BOLDOG  ŐSE 

^em  utódja,  sem  boldog  őse, 
Sem  rokona,  sem  ismerőse 
Nem  vagyok  senkinek, 
Nem  vagyok  senkinek. 

Vagyok,  mint  minden  ember:  fenség, 
Észak-fok,  titok,  idegenség, 
Lidérces,  messze  fény. 
Lidérces,  messze  fény. 

De,  jaj,  nem  tudok  igy  maradni, 
Szeretném  magam  megmutatni. 


254  ADYENDRE 


Hogy  látva  lássanak, 
Hogy  látva  lássanak. 

Ezért  minden:  önkínzás,  ének, 
Szeretném,  hogyha  szeretnének 
S  lennék  valakié, 
Lennék  valakié. 


SÍRÁS  AZ  ÉLET-FA  ALATT. 

Lentről  nézem  ős  terebélyed. 

Piros  csodákkal  rakott  Elet. 

Óh  jaj, 

Te  hitvány,  te  hitvány,  te  hitvány. 

Nem  áhított  így  soha  senki. 
Nem  tud  téged  más  így  szeretni. 
Óh  jaj. 
Hiába,  hiába,  hiába. 

Csodáidból  csak  egyszer  adnál. 
Fiadnak  csak  egyszer  fogadnál. 
Óh  jaj, 
Be  várom,  be  várom,  be  várom. 

Véremmel  hívlak,  csallak,  várlak. 

Véremmel  gyűlöllek,  imádlak. 

Óh  jaj, 

Csak  nézlek,  csak  nézlek,  csak  nézlek. 

És  itt  maradok,  itt  a  porban. 
Tudom,  én  tudom,  eltíportan. 
Óh  jaj. 
Halálig,  halálig,  halálig. 

A  FÖL-FÖLDOBOTT  KŐ 

Föl-földobotl  kő,  földedre  hullva, 
Kicsi  országom,  újra  meg  újra 
Hazajön  a  fiad. 

Messze  tornyokat  látogat  sorba. 
Szédül,    elbúsong  s  lehull  a  porba, 
Amelyből  vétetett. 

Mindig  elvágyik  s  nem  menekülhet, 
Magyar  vágyakkal,  melyek  elülnek 
S  fölhorgadnak  megint. 

Tied  vagyok  én  nagy  haragomban. 
Nagy  hűtlenségben,  szerelmes  gondban 
Szomorúan  magyar. 

Föl-fölhajtott  kő,  bús-akaratlan, 
Ricsi  országom,  példás  alakban 
Te  orcádra  ütök. 

És,  jaj,  hiába,  mindenha  szándék, 
Százszor  földobnál,  én  visszaszállnék 
Százszor  is,  végül  is. 


NÉGY-ÖT  MAGYAR  ÖSSZEHAJOL 

Itt  valahol,  ott  valahol 

Esett,  szép,  szomorú  fejekkel 

Négy-öt  magyar  összehajol 

S  kicsordul  gúnyos  fájdalmukból 

Egy  ifju-ősi  könny,  magyar  könny 

Miért  is? 

És  Utána,  mint  a  zápor 

Jön  a  többi  könny: 

Miért  is,  miért  is,  miért  is? 

S  nincs  vége  könnynek  és  miértnek. 

Fölöttük  hahota  köszön, 

Hahotája,  akik  nem  értnek 

S  akik  sohase  kérdik  s  kérdtek: 

Miért  is? 

És  csöpög  a  könny  : 
Miért  is,  miért  is,  miért  is? 
És  hömpölyög  fönt  a  hahota, 
Hogy  soha,  soha,  soha. 

Ennyi  búsulással  fényesen 

Nyilnék  meg  az  Ég, 

Ahol  csak  Ég  és  okos  üdvösség  van 

S  itt  nem  elég. 

Itt  nem  kell  csak  a  könny 

S  itt  valahol,  ott  valahol 

Esett,  szép,  szomorú  fejekkel 

Négy-öt  magyar  összehajol. 

Miért  is,  miért  is,  miért  is? 


AZ  ILLÉS  SZEKERÉN 

Az  Ür  Illésként  elviszi  mind, 
Kiket  nagyon  sújt  és  szeret: 
Tüzes,  gyors  szíveket  ad  nekik. 
Ezek  a  tüzes  szekerek. 

Az  Illés-nép  Ég  felé  rohan 
S  megáll  ott,  hol  a  tél  örök, 
A  Himaláják  jégcsúcsain 
Porzik  szekerük  és  zörög. 

Ég  s  P'öld  között,  bús-hazátlanul 
Hajtja  őket  a  Sors  szele. 
Gonosz,  hűvös  szépségek  felé 
Száguld  az  Illés  szekere. 

Szívük  izzik,  agyuk  jégcsapos, 
A  Föld  reájuk  fölkarag 
S  jég-útjukat  szánva  szórja  be 
Hideg  gyémántporral  a  Nap. 


MÁJUSI  ZÁPOR  UTÁN 

K^agymessziről  ködölt  a  Bükk, 
Gőzölt  a  sík,  áradt  az  Ér 
S  fáradt  testemben  hirtelen 
Ott,  a  záporverte  mezőn 
Piros  dalra  gyújtott  a  vér. 
Piros  dalra  gyújtott  a  vér. 

Szinte  sercent,  hogy  nőtt  a  fű, 
Zengett  a  fény,  tüzelt  a  Nap, 
Szökkent  a  lomb,  virult  a  föld, 
Táncolt  a  Föld,  táncolt  az  Ég 
S  csókolt  minden  az  Ég  alatt 
S  csókolt  minden  az  Ég  alatt. 

Káprázó  városi  szemem 
Behunyom  ennyi  csók  előtt 
Rebegőn  és  nyugtalanul 
És  halkan  kérem  az  urat: 
„Áldd  meg  ezt  a  csókos  mezőt, 
Áldd  meg  ezt  a  csókos  mezőt." 

Itt  is,  ott  is  asszony-csapat 
Kapál,  hol  majd  élet  terem. 
(Óh    mégis-mégis  élni  jó.) 

Erősek  és  fiatalok 

S  a  lábuk  térdig  meztelen 

S  a  lábuk  térdig  meztelen. 


HA  HOLTAN  TALÁLKOZUNK 

Áldj  meg,  ha  itthagysz,  áldj  akkor  is, 
Ha  rossz  voltam. 
Nem  nézhetünk  egymás  szemébe 
Majd  egykor  holtan. 

Fölpattant,  nagy,  halott  szemeink 
Kérdve  világítják  az  éjünk: 
Miért  nem  voltunk  jók  egymáshoz, 
Amikor  éltünk? 


A  HALÁL  LOVAI 

Holdvilágos,  fehér  utón. 
Mikor  az  égi  pásztorok 
Kergetik  fel  hő- nyáj  okát, 
Patkótlanul  felénk-felénk 
Ügetnek  a  halál-lovak. 

Nesztelen,  gyilkos  paripák 
S  árnyék-lovagok  hátukon. 
Bús  néma  árnyék-lovagok. 
A  Hold  is  fél  és  elbuvik. 
Ha  jönnek  a  fehér  utón. 

Honnan  jönnek,  ki  tudja  azt? 
Az  egész  világ  szendereg: 
Kengyelt  óidnak,  megállanak. 

Mindig  van  szabad  paripa 

S  mindífj  van  gazdátlan  nyereg. 

S  aki  előtt  megállanak, 
Elsáppad  és  nyeregbe  száll 
S  fohcr  úton  nyargal  vele 
Holdvilágos  éjjeleken 
Új  utasokért  a  Halál. 


IFJÚ  KAROK  KIKÖTŐJÉBEN 

Gyuladj  föl  karcsú,  piros  Fároszom, 
Fiatal  évek  büszke  toronyrabja, 
Lángoló  arcod  pírban  hogy  fogadja 
Dacos  arcú,  vén  bolyongóját 
Földöntúli,  titkos,  ős  tengereknek. 

Hol  ájult,  szent  kikötőkben  szeretnek 

S  lecsavarják  az  Ég  rossz  lámpáit, 

Hol  lángolnak  Napok  gyanánt  a  csókok. 

Onnan  jött  meg  a  te  bódult  hajósod. 

Szökött,  futott,  hogy  szent,  ellopott  Éjben 

Mesékkel  és  csókokkal  bújjon  el 

Friss  karjaid  meleg  kikötőjében. 

Aromáját  számon  mért  keresed 
Exótikus  illatú,  messzi  nőknek? 
Minden  más  nőt  azért  csókoltam  én, 
Hogy  buja,  nagy  virágzásban  előtted 
Büszkén  álljak  tudós  kertű  szívemmel. 
Ezer  virágot  nyit  a  szerelem 
S  én  összeszedtem  valamennyit:  vedd  el. 

Titkon,  míg  vén  arcom  simogatod, 
Ifjú  lyányság-kincseiddel  ne  kérkedj. 

Látod  ezt  az  erős  bordás  hajót, 
Alig  születtél,  hogy  elindult  érted 
S  világokat  járt,  hogy  hozzád  térhessen 
S  nézd  vakító,  nagy  gyémánt-hitemet. 
Benne  ragyog  hozzám-hajlandóságod 
S  nézd  e  rabolt,  telt  aranyserleget, 
Felében  vér,  felében  Te  jóságod. 

Eveink  számát  ravasz  kis  fejed 
Mért  vonja,  tépi,  töprengi,  bogozza? 
Hozzám-vénülőn  el  kell  majd,  hogy  érj. 
Bolondságok  közt  fogyva,  okosodva, 
De  Te  leszel  legszeretettebb  asszony. 
Minden  más  asszonyt  megloptam  miattad. 

Ha  csókunk  közt  titkos  jajok  riadnak, 
Légy  büszke,  boldog,  kacagj  föl,  örülj : 
Urad  siratják:  engemet  siratnak. 
S  ha  kisért  a  kíváncsi  szerte-vágy, 
öld  magadba,  mert  úgy  se  lehetsz  másé 
Kikötőjéből  ékes  szerelemnek. 
Csodának,  szépnek,  mámornak  és  jónak 
Nincs  Isten,  Erő,  Csók,  Csoda,  Halál, 
Mely  kivontassa  briganti-hajómat. 


sípja  régi  babonának 

Csak  magamban  sírom  sorsod. 
Vérem  népe,  magyar  népem. 
Sátor-sarkon  bort  nyakalva 
Koldus-vásár  közepében. 
Már  menőben  bús  világgá. 
Fáradt  lábbal  útrakészen. 

Köröskörül  kavarognak 

Béna  árnyak,  rongyos  árnyak. 

Nótát  sípol  a  fülembe 
Sípja  régi  babonának, 
Édes  népem,  szól  a  sípszó, 
Sohse  lesz  jól,  soh'se  látlak. 

Szól  a  sípszó:  átkozott  nép, 
Ne  hagyja  az  Úr  veretlen. 
Uralkodást  magán  nem  tűr 
S  szabadságra  érdemetlen, 
Ha  boszúl  áll,  gyáva,  lankadt 
S  ha  kegyet  ád,  rossz,  kegyetlen. 

Üzenhettek  már  utánam, 
Résmárk  hegye,  Majtény  sikja, 
Halár-szélen  botot  vágok, 
Vérem  többé  sohse  issza 
Veszett  népem,  veszett  földje 
Sohse  nézek  többé  vissza. 


A  HALOTTAK  ÉLÉN 

JVIost  a  mezőn  mindenki  veszt 
S  vér-felhők  futnak  szabadon 
S  hű  csapatomat  most  leltem  meg 
Most  leltem  meg  a  csapatom. 
Az  Életből  kikényszerültet. 

Életes,  drága  jó  fiuk. 
Oh,  halottakként  ébredők, 
Be  szeretőn  rántom  ki  kardom 
Árnyas,  szent  rangotok  előtt 
S  benneteket  meg  most  talállak. 

Nem  voltak  hősibb  társaim 
Soha,  mint  a  mostaniak, 

Fejükön  az  éjféli  holdfény 

Eget-verő  fényes  sisak, 

S  fejüket  friss  sírból  hozták  föl. 

Be  sokáig  várakozék 

Én,  árvult,  társtalan  Kain 

S  ím,  hirtelen  érkeztek  hozzám 

A  társaim,  a  társaim 

Levitézlettjei  a  kedvnek. 

Mint  néztek,  hajh,  ők  valaha. 
Mint  járták  velem  a  mezőt 
Szegény  hozzám-t  est  vérisültek, 
Jámbor  élet-levetkezők 
S  ím,  meredt  szemmel  mosolyognak. 

Mert  mind  az  Életé  valánk 
S  ha  lelkünk  meg-megütközött: 
Csak  az  élet  áradt  túl  bennünk, 
S  ugye,  most  a  sirok  fölött 
Szeretjük  egymás  tarka  célját? 

Be  szép,  kísértetes  világ. 
Be  jó  nekem,  be  szép  nekem: 
Most  az  igazi  halaványak 
Táborában  vezérkedem. 
Hogy  az  Életre  mosolyogjunk. 


EMLÉKEZÉS  EGY  NYAR-ÉJSZAKKRA 

Az  Égből  dühödt  angyal  dobolt 
Riadót  a  szomorú  földre. 
Legalább  száz  ifjú  bomolt. 
Legalább  száz  csillag  lehullott, 
Legalább  száz  párta  omolt: 

Különös, 

Különös  nyár-éjszaka  volt. 
Kigyuladt  öreg  méhesünk, 
Legszebb  csikónk  a  lábát  törte, 
Almomban  élő  volt  a  holt, 
Jó  kutyánk.  Burkus,  elveszett 
S  Mari  szolgálónk,  a  néma. 
Hirtelen,  hars  nótákat  dalolt: 
Különös, 

Különös  nyár-éjszaka  volt. 
Csörtettek  bátran  a  senkik 
És  meglapult  az  igaz  ember 
S  a  kényes  rabló  is  rabolt: 
Különös, 

Különös  nyár-éjszaka  volt. 
Tudtuk,  hogy  az  ember  esendő 
S  nagyon  adós  a  szeretettel: 
Hiába,  mégis  furcsa  volt. 
Fordulása  élt  s  volt  világnak. 
Csufolódóbb  sohse  volt  a  Hold: 
Sohse  volt  még  kisebb  az  ember, 
Mint  azon  az  éjszaka  volt: 
Különös, 

Különös  nyár-éjszaka  volt. 
Az  iszonyúság  a  lelkekre 
Kaján  örömmel  ráhajolt. 
Minden  emberbe  beköltözött 
Minden  ősének  titkos  sorsa. 
Véres,  szörnyű  lakodalomba 
Részegen  indult  a  Gondolat, 
Az  Ember  büszke  legénye. 
Ki,  íme,  senki  béna  volt: 
Különös, 

Különös  nyár-éjszaka  volt. 
Azt  hittem,  akkor  azt  hittem. 
Valamely  elhanyagolt  Isten 

Életre  kap  s  halálba  visz 

S,  íme,  mindmostanig  itt  élek 

Akként,  amaz  éjszaka  kivé  tett 

S  Isten-várón  emlékezem 

Egy  világot  elsülyesztő 

Rettenetes  éjszakára; 

Különös, 

Különös  nyár-éjszaka  volt. 


AZ  ÖSZ  DICSÉRETE 

^voé.  Élet,  be  gyönyörű  ősz  jött, 

Talán  legszebbik  ősze  a  világnak. 

Ma,  mosoly-csokrát  szórom  szét  a  számnak 

(Megint  virul  e  búra  görbedett) : 

Evőé,  Nap,  nincsen  baj  égen-földön. 

Evőé,  Vágy,  a  Mind  igazolója: 

Él  az  Élet  s  az  Élet  nem  beteg. 

Csuklástól  csókon-megistenülésig 

Élet,  ma  hallom  csengőn  a  szavad: 

Nem  milliónyi  ilyen-olyan  ember. 

De  Ember  az  Isten  Ígérete 

S  míg  ember  él,  minden  győzve  halad 

Teljesülésig,  mit  csak  ember  élt 

S  a  legkülönbek  szent  vágy-zászlait 

Továbbviszik  a  legkülönb  maradtak 

S  Halál  nincs  a  legfurcsább  vágyra  itt. 

Evőé,  Élet,  be  gyönyörű  ősz  jött. 


Ma  belül  és  hősön  élnek  a  hősök. 
Igaz  romlása  nincsen  semminek, 

Az  ŐSZ  megint  csiklaiidós-szoniorú, 
Ragyogásos,  nagy  szívek  a  mezők 
S  ragyogásos,  nagy  mezők  a  szívek. 
S  ha  fájtak  a  tikkadt,  ősi  legendák, 
Hát  i'ij  legenda  kerül,  ami  lázaszt. 
Talál  a  vágy  új  legyürnivalót, 
Rettegő  l)út  és  aggodalmat  százat 
S  a  vígságos,  hatalmas  Úr  előtt 
Az  Élet  mit  öröm-földbe  vetett, 
Ma  is  drága  és  ma  is  szeretett. 
Bár  egy  magyarul  is  megkötött  sorsra 
Minden  egyéb  ezerszer  könnyebb  volna, 
De  él  az  Élet  s  be  gyönyörű  ősz  jött. 


III 

Támadjatok  föl,  jói-figyelő  ősök: 
Én  tömeg-Mának  nem  adtam  magam. 
Nekem  az  Ember  egy  folytonos  ember 
S  nekem  semmi  ma  sem  vigasztalan. 
Most  építem  vulkánokra  a  fészkem, 
De  fajtámra  is  mostan  figyelek 
S  most  hiszem  el,  hogy  elhinni  szabad, 
Hogy  milliókért  élhet  egy-néhány. 
Dajka-nóták  és  tanító  szavak. 
Fölzuhognak  bíborban  egybe  forrva: 
Sohse  vághat  rosszat  az  Ember  sorsa: 
lm,  tábor  vagyok,  gőgben,  egyedül 
(Be  jól  van  vélem,  minden,  ami  van) 
Szívem  napos,  víg  rétként  elterül. 
(Hallom,  hogy  az  egész  föld  dübörög 
És  átkozódnak,  kik  máskor  imáznak): 
Ma  mosoly-csokrát  szórom  szét  a  számnak, 
Evőé,  Élet,  be  gyönyörű  ősz  jött. 

AESTATI  HIEMS 

Elszállt  a  nyárnak  utolsó  viharja 
Nyúlt  jegenye  szomjasan  andalogj, 
Sárjjúlva  rogvnak  árva  kazalok. 
Sárgul  a  nyírott  róna  törpe  sarja. 

A  gép  a  búzát  álmosan  hadarja 
Szíján  suhogva  vaskerék  forog; 
Unt  hő  az  égből  lankatag  csorog 
S  a  földet  már  az  őszi  érc  takarja. 

S  az  őszi  szél  is  nemsokára  nyalja 
S  tétúl  üres  marékkal  kavarog; 
Horgolva  űzik  csókák,  karvalyok. 

Múl  a  szüret,  fonnyad  a  róna  tarja; 
Tanyában  járja  alsós  és  tarokk; 
S  az  élet  emlékét  a  hó  takarja. 


A  DANAIDÁK 


Lenn  a  csöndes  alvilágban,  szellőtlen,  bús  alvilágban, 
asphodelosok  között,  hol  asphodelos  meg  se  moc- 
can, gyászfa  nem  bókol  gályával,  mákvirág  szir- 
mát nem  ejti,  mert  a  szél  ott  mélyen  alszik,  alszik 
asphodeloságyban,  mélyen  alszik,  nem  beszél, 

hol  a  tók  acéltükörként  mozdulatlan  elterülnek,  pillák 
könnyen  szenderülnek,  mert  a  pillák  legyezője, 
habszövetnek  fodrozója  sohase  jár  ott,  a  szél: 

óriási  amphorákba,  alabástrom  amphorákba  ötven  asz- 
szonv,  bűnös  asszony  karcsú  vázát  megmeritve, 
majd  merítve,  majd  ürítve  kárhozott  bús  ötven 
asszony  mindörökre  töltöget, 

Ötven  kárhozott  bús  asszony  óriási  alabástrom  ampho- 
rákba  mindhiába  töltögeti  drága  nedvét,  drága 
Léthébol  merített  sohasem  elég  vizet. 

Óriási  karcsú  gyászfák  ágaikat  sohse  rázzák:  [minden 
águk  egy-egy  lélek,  öngyilkos  bús  régi  lélek, 
mely  most  néma  fán  tenyész; 

érzőn,  mégis  öntudatlan  nyújtja  lombját  mozdulatlan, 
mozdulatlan  és  sötéten,  át  a  réten, 

át  a  réten,  hol  a  Léthe  ( mert  e  rét  a  l.éthe  rété)  száz 
belémosott  bűnöktől  szennyes  vizzel,  elfelejtett 
ős  bűnöktől  szennyes  vizzel  körbe  folyva  nem 
enyész, 

nem  enyész,  nem  ér  tengerbe,  hanem  hétszer  körbe- 
körbe, vissza  önmagába]:  ottan  ötven  asszony 
kárhozottan  ötven  órjás  amphorába  mindhiába, 
mindhiába  tölti  könnyét  és  vizét, 

Majd  meritve,  majd  üritve,  mindhiába,  mert  az  ötven 
bűvös  edény  tölthetetlen,  mint  a  tenger  önma- 
gától megapad  és  elhúzódik  és  az  ötven  bűnös 
asszonv  Lélhe  vizét  alabástrom  amphorákba 
mindörökre  csak  hiába  tölti  szét. 

Ötven  asszonv,  alabástrom  testtel,  ébenszínü  hajjal 
érzőn,  mégis  öntudatlan  öntögetve  szakadatlan 
félig  értett  dalra  kel, 

ötven  kárhozott  bús  asszonv  felvilágból  lehozott  és  lei- 
keikbe visszajáró  félig  értett  félemléket  fojtott 
hangon  énekel: 

„Meggyilkoltuk  férjeinket,  ötven  daliás  nagy  férfit  és 
szerettünk,  csak  szerettünk.  Isten  tudja,  kit 
szerettünk,  vágykancsóból  meritettünk,  merítet- 
tünk, ürítettünk,  fenn  a  zöldvilágu  földön,  az 
aranyos  nap  alatt 

Régi  szavak  járnak  vissza  elsötétült  leikeinkbe,  mint 
sötétben  nagy  szobákba  utcáról  behullott  fények; 
mit  jelentenek?  hiába  próbálunk  rá  emlékezni; 
mit  jelent  az,  hogy:  szeretni?  mit:  kívánni? 

és:  ölelni?  a  homályban  mindhiába  kérdezzük 
az  árnyakat. 

Csak  daloljunk:  Meggyilkoltuk s  emlékezzünk: 

férjeinket csak  daloljunk,  bár  nem  értjük 

és  meritsünk  és  ürítsünk;  ugy  sem  tudjuk  abba- 
hagyni; és  daloljunk,  bár  nem  értjük,  mert 
külömben  némaság  van,  és  a  némaság  oly  félős! 
néma,  rengeteg  sötétség:  a  sötétség  nem  be- 
szél   " 

így  dalolt  az  ötven  asszony,  ötven  kárhozott  bús  asz- 
szonv,  egymáshoz  mind  oly  hasonló  ébenfürtü, 
alabástrom  testű  ötven  testvérasszony  igy  dalolt 
a  Léthe-réten,  lélekfák  közt,  mákvirág  közt, 
óriási  amphorák  közt,  Léthe  mellett,  hol  a  szél 

lenn  a  csöndes  alvilágban,  szellőtlen  bús  alvilágban 
alszik  asphodelos-ágyban,  mélyen  alszik,  nem 
beszél. 


KÉT  NŐVÉR 


Két  nővér  megy,  ó  Lélek  örökkön,  az  egyik  előtted, 

a  másik  utánad: 

az  egyik  a  fekete  Bánat,  másik  a  vérszinü  Vágy. 
S  szól  néha  könyezve  a  Vágy:  „Én  vagyok  a  Bánat." 

Sszól  néha  nevetve  a  Bánat:  „Én  vagyok  a  Vágy." 

Rét  komoly  árvaleánv,  termetre  meg  arcra  hasonlók, 
tekintetük  üldöz,  nyugtot  sohse  hagy: 

a  holt  Szerelem  leányai  ők,  galambszinű  hollók, 

és  kinál  borral  a  Bánat,  és  kinál  vérrel  a  Vágy. 

A  zord  Szerelem  leányai,  hajdan  lakodalmadnak  ko- 
szorús nyoszolói 
vezettek   a   méccsel  a  szoba  felé,  hol  vetve  a 

menvasszonyi  ágy. 

Anyagyilkos  lányok  majdan  a  holt  Szerelem  gyilkosai 

és  ugyanők  boszulói 
Százvágyú  Bánat,  százbánatú  Vágy. 

Egymást  szeretik,  soha  el  nem  válnak,  összefogódnak, 
a  Vágy  foga  éles,  a  Bánat  ajaka  lágy. 

Egymást  szeretik  testvériesen  ésvéredcnosztakozüdnak 
és  csókol  a  Bánat,  és  harap  a  Vágy. 

Fekete  hunyorból  van  koszorújok,  nagy  árnyakat  in- 
gat a  mécsük  utánad 
s  jön  egvre  mögötted  a  fekete  Bánat,  előtted  a 

vérszínű  Vágy. 

S  szól  néha  könyezve  a  Vágy:  „Én  vagyok  a  Bánat." 

S  szól  néha  nevetve  a  Bánat:  „Én  vagyok  aVágy." 


ESTI  KÉRDÉS 


Midőn  az  est,  e  lágyan  takaró 

fekete,  sima  bársonytakaró, 

melyet  terít  egy  óriási  dajka, 

a  féltett  földet  lassan  eltakarja 

s  oly  óvatosan,  hogy  minden  fűszál 

lágy  leple  alatt  egyenesen  áll 

és  nem  kap  a  virágok  szirma  ráncot 

s  a  hímes  lepke  kényes,  dupla  szárnyán 

nem  veszti  a  szivárványos  zománcot 

és  ugy  pihennek  e  lepelnek  árnyán, 

e  könnyű,  sima,  bársonyos  lepelnek, 

hogy  nem  is  érzik  e  lepelt  tehernek: 

olyankor  bárhol  járj  a  nagyvilágban, 

vagv  otthon  ülhetsz  barna,  bus  szobádban, 

vagy  kávéházban  bámészan  vigyázd, 

hogy  gyújtják  sorban  a  napfényü  gázt; 

vagy  fáradtan,  domb  oldalán  ebeddel 

nézzed  a  lombon  át  a  lusta  holdat; 

vagy  országúton,  melvet  por  lepett  el, 
álmos  kocsisod  bóbiskolva  hajthat ; 
vagy  a  hajónak  ingó  padlatán 
szédülj,  vagy  a  vonatnak  pamlagán; 
vagy  idegen  várost  bolvgván  keresztül 
állj  meg  a  sarkokon  csodálni  restül 
a  távol  utcák  hosszú  fonalát, 
az  utcalángok  kettős  vonalát; 
vagy  épp  a  vízi  városban,  a  Riván, 
hol  lángot  apróz  matt  opáltükör, 
merengj  a  messze  múltba  visszaríván, 
melynek  emléke  édesen  gyötör, 
elmúlt  korodba,  mely  miként  a  bűvös 
lámpának  képe,  van  is  már,  de  nincs  is, 
melvnek  emléke  sohse  lehet  hűvös, 
melynek  emléke  teher  is,  de  kincs  is: 
ott  emlékektől  terhes  fejedet 
a  márványföldnek  elcsüggesztheted ; 
csupa  szépség  közt  és  gyönyörben  járván 
mégis  csak  arra  fogsz  gondolni  gyáván- 
ez  a  sok  szépség  mind  mire  való? 
mégis  csak  arra  fogsz  gondolni  árván; 
minek  a  selymes  víz,  a  tarka  márvány? 
minek  az  est,  e  szárnyas  takaró? 
miért  a  dombok  és  miért  a  lombok 
s  a  tenger,  melybe  nem  vet  magvető? 
minek  az  árok,  minek  az  apályok 
s  a  felhők,  a  bus  Danaida-lányok 
s  a  nap,  ez  égő  szizifuszi  kő? 
miért  az  emlékek,  miért  a  multak? 
miért  a  lámpák  és  miért  a  holdak? 
miért  a  végét  nem  lelő  idő? 
vagy  vedd  példának  a  picin v  fűszálat: 
miért  nő  a  fü,  hogyha  majd  leszárad, 
miért  szárad  le,  hogyha  újra  nő? 

RECITATIV 

O  mért  nem  lettem  én  muzsikus? 
A  szerelemnek  e  tengerén 
elúszni  —  nem  mint  barna  madár 
fehér  egén;  vagy  azúr  vizén, 
mely  tollát  kivül  nedvezi  csak 
s  zsírjáról  minden  gyöngy  lepörög, 
hanem  (keserves  lelkem  üröm- 
cseppjével)  átitatva  puhán, 
átjárva  egészen,  szíva  és 
foszlódva  lassan,  omladozón, 
eltűnve,  —  nem  befulva,  hanem 
beleolvadva !  .  .  . 

O  ti  kemény 
magvak,  ti  lelkem  magvai,  szók! 
művészetemnek  nincs  sava  hát, 
mely  felolvasszon  annyira  csak, 
hogy  a  gondolat  salakja  szent 
italomnak  színét  és  izét 
el  ne  búsítsa?    Szók,  keserű 
ős  tengerekből  üllepedett 
szók,  rég  kiszáradt  tengerek  alja,  ti 
felejtett  könnyek  alja,  ti  gondolat 
kegyetlen  izgatói,  —  ha  szótalan 
tudnám  zenémnek  önteni  gyógyvizét 
tán  elringatna  —  de  balzsamomul 
szók  emlékittas  mérgeit  oldozám 
s  fürdőmnek  annvi  éles  a  kavicsa, 
hogy  lábam  egy  seb —  s  szemvizem  oly  teli 
homokkal,  hogy  szemem  csupa  vér. 
O  szótlan,  tiszta,  homoktalan 
zene!   mért  nem  lettem  én  zenész?! 

Ha  festő  volnék,  tengeri  tájt, 
hegvekre  mászó  fák  sorait, 
hajófüst  árnyát,  barna  csikót 

az  áttetsző  kék  tinta  vízen 

s  fehér  sirályt  a  vizre,  fehér 

felhőt  az  égre,  sötét  romot 

hegyem  csúcsára,  víg  barikat 

az  oldalára  játszani  festenék. 

Ó  kép!  ó  színek!  ó  vigasz:  alkotás. 

Hanem  beszédben  mondva  el,  annyi  jaj 

ahány  szó  benne:  várrom,  Itália, 

hajók  és  tenger:  tűnt  nyarak,  életem 

s  más  kedves  élet  rémei,  háborúk, 

emlékek,  álmok,  izgalom,  uj  halál 

minden  szótagban,  uj  sebek,  uj  kinok 

s  nem  élhetendő  életek  eleje: 

nem  a  holt  színek  élete,  nyugalom, 

tárgyak  nyugalma,  vig  barik  irigyelt 

tudatlansága,  állati  szent  öröm, 

sem  a  virágok  illatos  élete 

sem  szirmok  élő  selyme,  sem  ős  kövek 

vak  boldogsága:  rejtekes  istenek 

életlen  élte,  nagy  zene,  szent 

halál,  vak  fények,  szótalan  olvadás.  — 

Ó  mért  nem  lettem  én  muzsikus?! 


HÚSVÉT  ELŐTT 

5  ha  kiszakad  ajkam,  akkor  is, 

6  vad,  vad  március  évadán, 
izgatva  béliül  az  izgatott 
fákkal,  a  harci  márciusi 
inni  való 

sós,  vérizü  széltől  részegen 

a  felleg  alatt, 

sodrában  a  szörnyű  malomnak: 
ha  szélszakad  ajkam,  akkor  is, 
ha  vérbe  lábbad  a  dallal  és 

magam  sem  hallva  a  nagy  Malom 

zúgásán  át,  dalomnak  izét 

a  kínnak  izén 

tudnám  csak  érzeni,  akkor  is 

—  mennyi  a  vér!  — 

szakadjon  a  véres  ének! 
Van  most  dicsérni  hősöket,  Istenem! 
van  óriások  vak  diadalmait 
zengeni,  gépeket,  ádáz 
munkára  hűlni  borogatott 
ágyuk  izzó  torkait: 
de  nem  győzelmi  ének  az  énekem, 
érctalpait  a  tipró  diadalnak 
nem  tisztelem  én, 
sem  az  önkény  pokoli  malmát: 

mert  rejtek  élet  száz  szele,  március 

friss  vérizgalma  nem  tűri  géphalált 

zengeni,  malmokat;  inkább 

szerelmet,  embert,  életeket, 

meg  nem  alvadt  fürge  vért: 

s  ha  ajkam  ronggyá  szétszakad,  akkor  is 

ez  inni  való  sós  vérizü  szélben, 

a  felleg  alatt, 

sodrában  a  szörnyű  Malomnak, 
mely  trónokat  őröl,  nemzeteket, 
százados  korlátokat 
roppantva  tör  szét,  érczabolát, 
multak  acél  hiteit, 
s  lélekkel  a  testet,  dupla  halál 
vércafatává 

morzsolva  a  szűz  Hold  arcába  köpi 
s  egy  nemzedéket  egy  kerék- 
forgása lejárat: 

én  mégsem  a  gépet  énekelem 

márciusba,  most  mikor 

a  levegőn,  a  szél  erején 


274  BABITS    MIHÁLY 

érzeni  nedves  izét 

vérünk  nedvének,  drága  magyar 

vér  italának; 

nekem  mikor  ittam  e  sós  levegőt, 

kisebzett  szájam  és  a  szók 

most  fájnak  e  szájnak: 

de  ha  szétszakad  ajkam,  akkor  is, 

magyar  dal  márciusi  évadán, 

szélnek  tör  a  véres  ének! 

Én  nem  a  győztest  énekelem, 

nem  a  nép-gépet,  a  vak  hőst, 

kinek  minden  lépése  halál, 

tekintetétől  ájul  a  szó, 

kéznvomása  szolgaság, 

hanem  azt,  aki  lesz,  akárki, 

ki  először  mondja  ki  azt  a  szót, 
ki  először  el  meri  mondani, 
kiáltani,  bátor,  bátor, 
azt  a  varázsszót,  százezrek 
várta  lélekzetadó  szent 
embermegváltó,  visszaadó, 
nemzetmegmentő,  kapunyitó, 
szabaditó  drága  szót, 
hogy  elég!  hogy  elég!  elég  volt! 

hogy  béke!  béke! 

béke!  béke  már! 

Legyen  vége  már! 

Aki  alszik,  aludjon, 

aki  él,  az  éljen, 

a  szegény  hős  pihenjen, 

szegény  nép  reméljen. 

Szóljanak  a  harangok, 

szóljon  allelujja! 

mire  jön  uj  március, 

viruljunk  ki  újra! 

egyik  rész  a  munkára, 

másik  temetésre 

adjon  Isten  bort,  búzát, 

bort  a  feledésre ! 

O  béke!  béke! 

legyen  béke  már! 

Legyen  vége  már! 

Aki  halott,  megbocsát, 

ragyog  az  ég  sátra. 

Testvérek,  ha  tul  leszünk, 

sohse  nézünk  hátra! 

Ki  a  bűnös,  ne  kérdjük, 

ültessünk  virágot, 

szeressük  és  megértsük 

az  egész  világot: 

egyik  rész  a  munkára, 

másik  temetésre: 

adjon  Isten  bort,  búzát, 

bort  a  feledésre! 


A  LYRIKUS  EPILÓGJA 

Csak  én  birok  versemnek  hőse  lenni 
első  és  utolsó  mindenik  dalomban; 
a  mindenséget  vágyom  versbe  venni, 
de  még  tovább  magamnál  nem  jutottam. 

S  már  azt  hiszem :  nincs  rajtam  kivül  semmi, 
de  hogyha  van  is.  Isten  tudja  hogy'  van? 
Vak  dióként  dióban  zárva  lenni 
S  törésre  várni  beh  megundorodtam. 

Bűvös  körömből  nincsen  mód  kitörnöm. 
Csak  nyilam  szökhet  rajta  át:  a  vágy  — 
de  jól  tudom,  vágyam  sejtése  csalfa. 

Én  maradok:  magam  számára  börtön, 
mert  én  vagyok  az  alany  és  a  tárgy, 
jaj  én  vagyok  az  ómega  s  az  alfa. 

A  HÚGOMAT  A  BÁNAT  ELJEGYEZTE 

A  húgomat  a  bánat  eljegyezte 

És  most  csak  ül,  szelíden,  csendben  ül 

Virágai  közt,  mindig  egyedül. 

O  is  virág.    Hervadt  virág  a  lelke. 

A  húgomat  a  bánat  .eljegyezte. 

Az  ablakunk  mellett  csak  vár  szegény, 

A  szenvedés  hajol  szive  fölé 

S  ha  rózsa  nyílik  ki,  nem  az  övé. 

Csendes,  komoly  haj  fürtje  a  fején 
Szegényesen  búsong  —  fakulva  s  árván 
Mint  holt  leányé  a  koporsópárnán. 

És  néz.   Szelíden,  békült  tiszta  szemmel. 
Zokogni  nem  tud  és  nevetni  nem  mer. 

De  hogyha  nem  lát  a  szobába  senkit 
És  elmotoz,  vagy  ó  szekrényeket  nyit, 
Siratja  bús,  koszorútlan  fejét 
És  hogyha  körülömli  a  setét, 
A  könnye  vén  csipkék  közt  hulldogál 
S  a  szíve,  jaj,  mint  megrepedt  pohár  — 
Gyémántpohár  —  babonásan  csilingel, 
Mert  valaki  játszott  e  tiszta  szivvel, 
Széttörte  s  most  olyan  a  sóhaja 

Hogv  néha,  ha  az  én  szobámba  téved, 
Rémült  imákat  suttogok  az  éjnek 
S  nem  alszom  el  az  éjszaka. 

O  meg  csak  nézi,  hogy  a  kert  alatt, 

Hogy  éled  újra  szüntelen  a  nap  — 

Bús  sárga  nap  —  s  hogy  száll  a  lomha  este 

És  vár. 

Mivel  a  bánat  eljegyezte. 


MÉZ 

A  fájdalmam  oly  érett,  mint  a  méz  már, 
És  bölcs  és  mély  és  terhes  száz  titokkal 
És  minden  kincseket  magába  foglal 
És  hallgat  és  vár,  sehovase  néz  már. 

Virágtalan  bánat.  De  ez:  a  minden. 
Méz,  tiszta  méz,  méz,  mennyei  ital. 
Több  mint  a  föld  tűnő  virágaival, 
Ambrózia,  virágok  lelke,  kincsem. 
Gyümölcs,  nektár,  amit  imád  a  hívő, 
Minden  cukrot  magába  édesítő. 
Én  csak  röpültem  és  ezt  szüreteltem 
Kalászos  rónán  és  szőllős  hegyekben. 
Ezt  szüreteltem,  mert  én  csak  röpültem. 
És  életem  nehéz  mézzé  köpültem. 
Bánattá,  jajjá,  könnyé,  tiszta  mézzé, 
Egy  csonk  világban  egy  fájó  egésszé. 
O  lankák,  ó  virágok  messze  tája, 
Ti  telt  gyümölcsök  korhadt  rudakon, 
S  ó,  könny,  te  élet  mély  esszenciája, 
Megölt  virágok  méze,  fájdalom. 

SZÉP  ERNŐ 

MINT  MAGÁNYOS  LOVAST  AZ  ESTE 

Mint  magányos  lovast  az  este, 
Ugy  ér  a  bánat  engemet, 
Gyereksírás  jön  fel  szívemből. 
Könnyűim  csöpp  csengői  csengenek. 

Apám  után  szeretnék  futni. 
Ki  a  városba  vezetett, 
S  mig  a  boltok  közt  elbámultam, 
Egyszer  elengedte  a  kezemet. 


G  Y  ÉRMEK  Jk  TÉK 

Mikor  én  kis  fiú  voltam, 

Kis  lovon  nem  lovagoltam. 

Nem  volt  nékem  ponnilovam, 

Ponnilovam, 

Ponnilovam, 

Pedig  de  szép  mikor  rohan. 

Ponnilovon  sose  ültem. 

Kis  biciklin  se  repültem. 

Nem  volt  szép  kis  kerékpárom 

Kerékpárom, 

Kerékpárom, 

Pedig  de  jó  rajta  nváron. 

Nem  volt  nékem  meséskönyvem. 

Nem  volt  csak  iskoláskönwem, 

Pedig  de  jó  otthon  este, 

Otthon  este. 

Otthon  este. 

Lapozni  ábrát  keresve. 

Sohase  volt  cifra  kockám, 

Kis  kastélyom  meg  lornyocskám, 

Kis  hajócskám,  kis  vasútam, 

Kis  vasútam, 

Kis  vasútam. 

Elutazni  SQse  tudtam. 

Én  nem  kaptam  kardot,  csákót, 

Sárgarézbűi  messzilátót, 

Sose  vittek  hippodromba, 

Hippodromba, 

Hippodromba, 

Jó  hogv  Ivukas  volt  a  ponyva. 

Az  a  ponyva  szétment  régen. 

Elmúlt  az  én  gyermekségem. 

Én  már  régen  felserdültem. 

Felserdültem, 

Felserdültem, 

A  nagyok  közé  kerültem. 

Én  játékot  már  nem  kérek, 

A  sok  gondtól  rá  se  érek. 

De  meghalok  én  is  egyszer. 

Én  is  egyszer, 

Én  is  egyszer, 

S  a  mennyországba  megyek  fel. 

Kiállók  majd  a  tejútra 

Arra  visz  az  isten  útja, 

Az  ujjamat  majd  felnyújtom. 

Majd  felnyújtom, 

Majd  felnyújtom, 

Ha  elsétál  a  tejúton. 

Észrevesz  az  isten  engem. 
Megszólalok  szépen,  csendben: 
„Kérem  én  még  nem  játszottam 

Nem  játszottam, 
Nem  játszottam, 
Játszani  szeretnék  mostan." 

Megfogja  majd  a  kezemet, 

Angyalok  közt  maga  vezet 

Szegény  gyerek  otthonába, 

Otthonába, 

Otthonába, 

Mennyei  gyerekszobába. 

Megkapom  ott  kardom,  csákóm. 

Sárgarézbűi  messzilátóm. 

Képes  könyvem,  cifra  kockám, 

Cifra  kockám, 

Cifra  kockám, 

Lesz  kastélyom  meg  tornyocskám. 

Ami  nem  volt,  lesz  ott  jócskán. 

Kis  vasutam  meg  hajócskám. 

Beültetnek  hippodromba, 

Hippodromba, 

Én  élvezem  azt  magamba. 

Hogyha  kedvem  abban  telik, 

Ponnilovam  megnyergelik, 

Kis  biciklim  előhozzák, 

Előhozzák, 

Előhozzák, 

Úgy  járom  a  mező  hosszát. 

Égmezőben  alkonyatban 

Szép  pillangót  fogok  ottan. 

Ujjamon  lesz  arany  pora. 

Arany  pora. 

Arany  pora. 

Le  nem  mosom  róla  soha. 

1880-1918 

LACKÓ 

Jött  egv  csoda!    Harmatlágy  pici  jószága, 
Édes,  pihegő,  bimbószinű  lénv. 
Vér  lüktet  benne!   Eleven  valóság! 
S  nézem  kétkedve,  tanakodva  én. 
Vánkospihéit  elzilálni  félek, 
Már  szétterült  az  álmaim  felett. 
Már  átölelem  féltve,  mikor  ébred: 
O,  el  ne  rebbenj  tőlem,  új  igézet! 

—  A  te  szemeid  a  leggyönyörűbb  szemek. 

Jött  valakim,  aki  nem  volt  idáig, 

—  Felém  rajzó,  bomlott  vágyakkal  telten, 
(Bár  öltögettem  hószin,  csöpp  ruháit) 
Csak  nemrég  is,  be  messzi  járt  a  lelkem! 
Hát  vége  volna  a  titáni  hévnek? 

Nagy  száguldásnak  viharparipán? 
Közelebb  jöttek-é  a  messzeségek? 
Nem  —  Csakhogy  itt . . .  engem  keres  az  Elet. 
...  Az  csak  a  párna  fodra,  Csacsikám! 

Már  halkan  úszik  a  soktornyú  város, 
A  légemelte,  rezgő,  csalfa  kép 
Mindegvre  n)esszebb.   És  nyomába  szálldos 
A  vágy,  —  szétfoszló,  lenge  párakép. 
Viharzó  tapsok  zaja  szerteszéled. 
Homályba  hullnak  kisértő  szemek, 
Kilobban  a  tüz,  elhallgat  az  ének. 

—  Itthon  maradtam,—  mindörökre  véled. 
Egv  álom  int  még  ...   Ne  sirj,  nem  megyek! 

No  lám.  Elgörbüli  kedves  gyűszüszád ! 
Ne  sirj,  kis  ember,  én  gvönyörüségem! 
Se  Iát,  se  hall  egyébrül  az  anyád. 

Tejszagú,  édes  kis  testeden  át, 

Csak  azon  át  szabad  az  ut  már  nékem. 

—  Halkan  hivó  szók  még  kisértenek 

De  a  kiáltásnak  ereje  nincsen. 

Szeme  lezárul  —  Nem,  nem  mehetek! 

Csitt .  .  .  aluszik !   És  akkor  jól  van  minden. 


LESZNAI  ANNA 
*  188.5 

ISTEN  ASZTALÁT  TERÍTEM 

Mióta  elejtett  engem  titkos  ágom, 

Mióta  a  buja  barna  földet  hágom, 

A  tejizű  álomburkot  szívós  ajkkal  feltöröm, 

S  elindultam  Isten  felé. 

Gyenge  gyermekkorom  óta 

O  volt  szomjúm  s  örömöm  . .  . 

Kerestem  a  napnak  pengő  lépte  táján, 

Égnek  tülekedő  bikkes  lajtorjáján, 

Tükrös  kékjét  mély  kutakban. 

Éj  erdejét  felkutattam. 

Rám  borúit  a  déli  réten, 

Térdig  tüzes  lóherében, 

Buzgó  boldogságom. 

Menny  harangja  zengte:  „Hála,  hála  néked. 

Ki  öledben  ringatsz  tentermette  néped, 

Ki  szent  köldököddel  ezer  eget  táplálsz. 

Magot,  szárnyat,  lelket  tenyeredben  számlálsz." 

Tüzes  lóherében  ígyen  énekeltem: 

„Te  ki  bennem  reszketsz,  pedig  benned  keltem, 

A  verőfény  rajtam  a  te  olvadt  tested. 

Benned  fürdő  orcám  szinörömre  fested. 

Tizenötesztendős  nyári  aranyalma, 

Legyek  asztalodon  ujjongásba  halva 

Isten  csemegéje." 

Kenyeret  az  Úrnak,  mert  az  Isten  éhes 

Férfi  vágvódásra,  asszony  szerelemre, 

Ölelések  malmán  ő  feléje  ömlő 

Áldozattá  őrölt  csók  gerjedelemre. 

Magját  elhintettem  utam  barázdáján. 

Első  füve  serkedt  anyám  csókja  táján, 

Hajnalt  lestem,  bimbók  kelyhüket  hogy  oldják, 

Madárfészek  bújva  tanultam  meg  módját : 

Hogy  telítsek  fészket  pici  puha  testtel, 

Játszó  szeretettel  ki  fájni  se  restéi; 

Szökkenő  mezőkön  szemet  szaporázzak 

Hűlt  csók  hava  alól  új  tavaszba  fázzak. 

És  amiért  magam  alázattal  adtam, 

Ajándokúl  öröm  őrlő  tenyerének, 

Bennem  kalász  keljen,  életszemmel  teljen 

Örök  arany  mára  Isten  asztalára 

Valóság- kenyérnek. 

Hogy  szüretre  értem,  szőlőhegyre  tértem 
A  szivemet  piros  Kánaánban  értem : 
Néma  tőke  tövén  szóló  szőlőfürtöt. 
Nedvemet  facsartam  felhők  játékából; 
Ereimbe  bíbort  arany  égikürtök 
Ontottak  riadva  hol  az  alkony  lábol. 
Színem  szegfű  veknek  színsujtásos  leplén 
Kisarjadzolt  vérem  mindeneknek  testén 
Kezemnek  nyomából  mustot  serkentettem 
Ajakam  szavából  mámort  merítettem 
Dolgok  öröméből  magam  mélységéből 
Édes  boritalúl  a  lelkemet  mértem 
Isten  asztalára. 

Melyik  édenkertben  gyűjtöttem  a  mézem, 
Dolgok  édes  szívét  sejtő  méheimmel? 

Mikor  szomjúhozva  önmagamba  néztem 
Láttam,  hogy  a  szívem  ezer  szívet  mímel. 
Ember,  állat,  növény  s  a  kövek,  a  holtak 
Százszirmú  szivemben  egybefogva  voltak. 
Százszirmú  szivemnek  zengő  rózsájában 
Ezer  harmatcseppban  ezer  képük  úszott. 
Bennem  hazajártak,  bennem  hazagyűltek, 
Csöppbe  kerekedtek,  egygyé  édesűltek. 
És  mert  én  is,  én  is  mindenekben  alszom 
íme  minden  küldött,  hogy  feleljen  rólam 
Szívein  trónusához  egy-egy  drága  túszot. 
....  Létre  riogatva  ezer  álomlepkét 
Kibontom  most  szívem  százszín  rózsaleplét 
Ajándékba  virult  nyílás  örömében 
Szívetrejtő  szívem  száz  sziromra  tépem. 
Szívszirommal  hintem  az  Úr  asztalát  én 
Isten  abroszául. 

Még  egy  kicsit  várok  a  nap  erre  járjon 
Aratás  térdeljen  megérett  határon. 
Még  egy  kicsit  várok  delelőre  érjek 
Áldozatra  édes  teljességgel  térjek. 
Orcám  kivirítson  békés  belátással 
Könnyem  keljen  egybe  minden  vágyódással 
Építsem  önmagam  szeretettel  épre. 
Akkor  két  kezemet  mosom  tiszta  szépre 
Bizalom  tejével,  tejjé  olvadt  vérrel 
S  felemelem  őket  áldó  mozdulattal 
Bakodt  asztal  felé,  melyet  terítettem. 

Melyre  lelkem  adtam,  melyre  testem  tettem 
S  ráolvasom  halkan  csekély  imádságom: 
„Isten  ki  leszálltai,  nékem  testté  váltál, 
Testeddel  etettél,  véreddel  itattál. 
Ne  tagadd  meg  tőlem  áldott  éhességed, 
A  szivemnél  állj  meg,  asztalomhoz  térjél, 

P'ogadd  szolgálódat,  aki  szólít  téged 
Szerény  lakomádul." 


KEMÉNY  SIMON 

NAPOS  FFBRUÁRI  DÉL  A  DUNAPARTON 

Egy  nagy  kék  nevetés  az  ég. 

A  fájdalmas,  hegyes  távol  opálos. 

Fehér  és  színes  házakkal  a  város 

Hideg  napfényben :  ez  a  messzeség. 

Oly  messze  látni,  oly  jó  messze  nézni; 

A  befagyott  folyón  csillog  a  jég, 

S  fáj,  hogy  el  vágy  s  itthagyna  ha  lehetne, 

A  szívem,  ez  a  hű  özvegy  cseléd. 

Túl  a  hegyen  most  vonatok  sietnek, 

Fehér  mezőkön,  fényes  sineken, 

A  kerekek  dalolnak  és  nevetnek 

És  csábitón  izengetnek  nekem. 

Csak  ne  volna  a  levegő  oly  tiszta, 

Csak  ne  égne  minden  szín  oly  nagyon, 

A  kocsinyom  oly  különös  ne  volna 

A  mint  barnán  fut  a  fehér  havon. 

S  a  miket  máskor  még  csak  mégse  látok, 

Ne  rikoltoznának  úgy  a  plakátok: 

Mily  szép  sárgák  a  villamos  kocsik. 

Mily  kékek,  barnák,  szürkék  a  szemek! 

Egy  tábornok  agg  lábán  a  vörös  stráf 

Ifjan,  szépen  a  világba  nevet. 

Jó  volna  most  egy  pej  lovon  ügetni. 

Távol  pusztákon  vígan,  egymagam; 

A  déli  napban  a  lovam  ragyogna 

S  ha  nevetnék  villogna  a  fogam. 

O  szép  volna  a  korai  sötétben 

Nézni  kék  füstöt  a  házam  felett, 
És  hallgatni  a  hosszú  néma  éjben, 
Hogy  ugatnak  a  nagy,  bundás  ebek. 
Gyertya  égne  fehér,  meszelt  szobámban, 
Nagv  árnyékom  feküdne  a  falon, 
Mint  a  hogy  egy  agyonzaklatott  élet 
Némán  fekszik  a  lágy  ravatalon. 
Sokat  lennék  egyedül  a  sötétben. 
És  végtelen  szép  téli  éjeken 
Félve  emlékeznék,  lustán  tűnődnék 
A  messzi,  messzi,  messzi  életen. 


BALÁZS  BÉLA 

*i884 

HAJ,  NAPJAIM 

Haj  napjaim,  szép,  fényes  katonáim 
Minden  hajnalban  indultok  velem 
Arany  fegyverben,  lázongó  zenével 
Az  életem  rohamra  vezetem 
Minden  hajnalban  újra,  újra 

Viszem  rohamra,  s  minden,  minden  este 
Takarodó  búg  bús  mező  felett. 
Haj  barna  vérben  tántorog  napom 
S  beszennyezi  az  arcom  s  lelkemet 
Vad  barna  vérrel  és  hiába  minden 

Csak  hulltok,  háltok  s  én  hiába  állok 
Elhagytok  engem  egy  a  más  után 
Az  éji  szélben  kérdi  lelketek: 
Ki  volt  ellenség  a  szörnyű  csatán? 
Az  éji  szélben  elsápad  az  arcom 

És  némán  áüok,  keserű  vezér 
Az  éj  üres  rónáin  egyedül 
Sápadtan  nézve  sápad-e  az  ég? 
Jön-e  új  harcra  új  fényes  napom? 
És  némán  állok  az  új  véres  estén. 

Haj,  nő  lelkemben  véres  temető 
S  ki  tudja  meddig  férnek  új  napok? 
Mert  kérdő  éji  széllel  harcolok 
Sápadtan  várva,  sápadjon  az  ég. 

Haj,  napjaim,  szép  fényes  katonáim. 


TÓTH  ÁRPAD 

*  1886 

RÍMES,  FURCSA  JÁTÉK 

Szeszélyes,  bús  ajándék 
E  rímes,  furcsa  játék. 
Oh,  zokog,  bár  negédes,— 
Fogadd  szívedbe  édes! 

Mert  csupa  szívbe  vert  seb 
Vérszínezi  e  verset. 
Mint  halvány  őszi  rózsa 
Szirmát  az  őszi  rozsda. 

De  lásd,  egyebem  nincsen, 
Se  birtokom,  se  kincsem. 
Nem  adhatok  tenéked. 
Csak  ily  borús  zenéket. 

Szebb  volna  büszke  kastély 
Termen  egy  fényes  estély. 
Vagy  lágy  keréken  zajló 
Kocsidba  drága  pejló . . . 


TÓTH   ÁRPÁD 


Vagy  elrobajló  fülke 
Ringó  pamlagján  dűlve 
Elnézni,  merre  foszlott 
A  sok  táviró-oszlop  . . . 

Vagy  űzni  falka  fürtjét, 
Hallani  hallali  kürtjét, 
Míg  elfakul  porosra 
A  frakk  vidám  pirossá  . . . 

Vagy  tán  az  volna  szebb  lét: 
Nézni  istennők  keblét. 
Hol  antik  ívek  árnyán 
Mereng  sok  régi  márvány . . . 

Vagy  Svájcban  lenni  vendég: 
Csodálni  naplementét, 
Vagy  vinne  halk  fedélzet. 
Hol  a  banános  dél  szebb . . . 

Oh  mind  e  rím  mi  kába. 
Oh  mind  e  vágy  hiába. 
Nekünk,  két  árva  rabnak, 
Csak  sóhajok  maradnak  . . . 

De  hallgasd  most  e  verset, 
E  torz  kedvvel  kevertet, 
Zsongítson  furcsa  hangja. 
Mint  füstös  képű  banda: 

Itt  flóta,  okarina 

S  hegedűk  soka  rí  ma, 

Száz  hangszer,  minden  rím  más, 

S  vén  bánatom  a  primás. 

Izzék  a  dal  duhajjá. 
Csattanjon  vad  csuhajja, 
Majd  haljon  el  sóhajtón. 
Fejem  öledbe  hajtom. 


N  AG  Y    Z  OLTÁN  aSg 

Csönd.  Ajkaim  lezárvák. 
Ringass:  árva  az  árvát, 
így,  sirj  csak,  rámhajolva, 
Meghalni  volna  jó  ma ... 


NAGY  ZOLTÁN 

*  i884 

SZEPTEMBERI  ÉNEK  A  FÜVÉSZKERTBEN 

A  füvészkertet  járom 

Szeptember  délutánon. 

Hullott  levél  az  úton,  felverte  őszi  gaz. 

Tüzel  az  árnyak  rése. 

Szeptember  napsütése 

Ragyog  mint  jó  vigasz. 

Táblák  a  fák  tövében. 

Rá  volt  pingálva  szépen 

A  múltkor  még  nevük  s  virágos  volt  az  ág, 

De  az  eső  lemosta 

S  befedte  barna  rozsda: 

Rég  voltam  kis  diák. 

Huszonöt  éve  épen 
Hogy  az  titjára  léptem. 
Zendüljetek  zizegve  őszi  melódiák! 
Ó  elhagyott  kert  csendjel 
Magam  járok  csak  benne 
Meg  néhány  kis  diák. 

Nekik  most  zöldül  fájuk 

S  kerengve  hull  le  rájuk 

Emlékeim  holt  lombja,  mit  őszi  galy  lehint. 

Ó  szeptember  szent  láza! 

Új  könyv,  tabula  rasa 

Az  életük  megint. 


«9 

Most  emlékszem  reátok. 

Ti  régi  könyv-vásárok! 

Új  kosztos-hely  varázsa,  szobám  kis  ablaka ! 

Új  szívem  új  regénye! 

O  körzőm  sárga  fénye, 

Rajztáblám  jószága! 

Már  nyújtja  lankadón  itt 

A  bodza  bús  bogyóit 

Sötétlő  koszorúnak  hajlott  fejem  fölölt. 

O  elvirágzott  múltam ! 

Fanyar  bogyók  konyultan 

Piros  lombok  között. 

Isten,  kegyelmed  kérem, 

Adj  új  Szeptembert  nékem. 

Adj  vidám  újrakezdést,  új  szivet,  új  erőt. 

Újuljon  hervadt  ágod. 

Te  vén,  örök  diákod. 

Fakult,  kisült  meződ. 


GYÓNI  GÉZA 
i884— 1917 

CSAK  EGY  ÉJSZAKÁRA 

Císak  egy  éjszakára  küldjétek  el  őket: 
A  pártoskodókat,  a  vitézkedőket. 

Csak  egy  éjszakára: 
Akik  fent  hirdetik,  hogy  —  mi  nem  felejtünk, 
Mikor  a  halálgép  muzsikál  felettünk. 
Mikor  láthatatlan  magja  kél  a  ködnek 
S  gyilkos  ólom-fecskék  szanaszét  röpködnek. 

Csak  egy  éjszakára  küldjétek  el  őket; 
Gerendatöréskor  szálka-keresőket. 

Csak  egy  éjszakára : 
Mikor  siketitőn  bőgni  kezd  a  gránát 
S  ugy  nyög  a  véres  föld,  mintha  gyomrát  vágnák; 
Robbanó  golyónak  mikor  fénye  támad 
S  véres  vize  kicsap  a  vén  Visztulának. 

Csak  egy  éjszakára  kiildjétek  el  őket: 
Az  uzsoragarast  fogukhoz  verőket. 

Csak  egy  éjszakára: 
Mikor  gránát-vulkán  izzó  közepén 
Ugy  forog  a  férfi,  mint  a  falevél; 
S  mire  földre  omlik,  ó  iszonyú  omlás,  — 
Szép  piros  vitézből  csak  fekete  csontváz. 

Csak  egy  éjszakára  küldjétek  el  őket : 
A  hitetleneket  s  az  üzérkedőket. 

Csak  egy  éjszakára: 
Mikor  a  pokolnak  égő  torka  tárul, 
S  vér  csurog  a  földön,  vér  csurog  a  fáról. 
Mikor  a  rongy  sátor  nyöszörög  a  szélben 
S  haló  honvéd  sóhajt:  fiam  .  .  .  feleségem  .  .  . 

Csak  egy  éjszakára  küldjétek  el  őket: 
Hosszú  csahos  nyelvvel  hazaszeretőket. 

Csak  egy  éjszakára: 
Vakitó  csillagnak  mikor  támad  fénye, 
Lássák  meg  arcuk  a  San-folyó  tükrébe, 
Amikor  magvar  vért  gőzölve  hömpölyget, 
Hogy  sirva  sikoltsák:  Istenem,  ne  többet. 

Küldjétek  el  őket  csak  egy  éjszakára, 
Hogy  emlékezzenek  az  anyjuk  kinjára. 

Csak  egy  éjszakára: 
Hogy  bújnának  össze  megrémülve,  fázva; 
Hogy  fetrengne  mind-mind,  hogy  meakulpázna; 
Hogy  tépné  az  ingét,  hogy  verné  a  mellét, 
Hogy  kiáltná  bőgve:  Krisztusom,  mi  kell  még! 


292  KASSÁK    LAJOS 

Krisztusom,  mi  kell  még!  Véreim,  mit  adjak 
Arjáért  a  vérnek,  csak  én  megmaradjak! 

Hogy  esküdne  mind-mind ; 
S  hitetlen  gőgjében  akit  sosem  ismert. 
Hogy  hivná  a  Krisztust,  hogy  hivná  az  Istent: 
Magyar  vérem  ellen  soha-soha  többet! 
Csak  egy  éjszakára  küldjétek  el  őket. 


KASSÁK  LAJOS 

MESTEREMBEREK 

Mi  nem  vagyunk  tudósok,  se  méla,  aranyszájú  papok 
és  hősök  sem  vagyunk,  kiket  vad  csinadratta  kisért  a 
csatába  s  akik  most  ájultan  hevernek  a  tengerek  fene- 
kén, napos  hegyeken  és  a  ménkővert  mezőkön  szerte, 
szerte  az  egész  világban. 

A  kék  firmamentum  alatt  most  bitang  vérben  für- 
denek az  órák.  De  mi  már  távol  vagyunk  mindentől. 
Ülünk  a  sötét  bérkaszárnyák  alján:  szótlanul  és  tel- 
jesen, mint  maga  a  megbontatlan  anyag. 
Tegnap  még  sírtunk  s  holnap,  holnap  talán  a  mi 
dolgunkat  csodálja  a  század. 

Igen!  Mert  a  mi  tompa,  csúnya  újjainkról  már  pen- 
dül a  friss  erő, 

s  holnap  már  áldomást  tartunk  az  új  falakon. 
Holnap  azbesztből,  vasból  és  roppant  gránitból  életet 
dobunk  a  romokra, 

s  félre  az  államdekorációkkal !  a  holdvilággal !  és  az 
orfeumokkal ! 

Hatalmas  felhőkarcolókat  épitünk  majd  és  játéknak 
az  Eifel-torony  mását. 

Bazalt  talpú  hidakat,  a  terekre  új  jeleket  zengő  acél- 
ból, 

s  a  döglött  sínekre  üvöltő,  tüzes  lokomotivokat  lökünk, 
hofjv  rag^vog^janak  és  fussák  be  a  pályát, 
mini  az  é{j  szédületes  meteorjai. 

Uj  színeket  keresünk  s  a  tenger  alá  uj  kábeleket  hú- 
zunk 

és  megejtjük  az  érett,  pártalan  asszonyokat,  hogy  uj 
fajtát  dajkáljon  a  föld 

s  örüljenek  az  uj  költők,  akik  az  idő  uj  arcát  énekelik 
előttünk: 

Rómában,   Parisban,   Moszkvában,   Berlinben,   Lon- 
donban és  Budapesten. 


VÉGVÁRI 


EREDJ,  HA  TUDSZ! 
(Egy  szívnek,  mely  épp  ugy  fáj,  mint  az  enyém) 

Eredj,  ha  tudsz  .  .  . 

Eredj,  ha  gondolod. 

Hogy  valahol,  bárhol  a  nagy  világon 

Könnyebb  lesz  naajd  a  sorsot  hordanod. 

Eredj  .  .  . 

Szállj  mint  a  fecske  délnek, 

Vagy  északnak,  mint  a  viharmadár. 

Magasából  a  mérhetetlen  égnek 

Rémleld  a  pontot. 

Hol  fészekrakó  vágyaid  kibontod. 

Eredj,  ha  tudsz. 

Eredj,  ha  hirtelen 

Hiszed:  a  hontalanság  odakünn 

Nem  keserűbb,  mint  idebenn. 

Eredj,  ha  azt  hiszed. 

Hogy  odakünn  a  világban  nem  ácsol 

A  lelkedből,  ez  érző,  élő  fából 

Az  emlékezés  uj  kereszteket. 

A  lelked  csillapuló  viharának 

Észrevétlen  ezer  uj  hangja  támad, 

Süvít,  sikolt, 

S  az  einlékezés  keresztfáira 

Téged  feszít  a  honvágy  és  a  bánat. 

Eredj,  ha  nem  hiszed. 

Hajdanában  Mikes  se  hitte  ezt, 

Ki  rab  hazában  élni  nem  tudott. 

De  vállán  égett  az  örök  kereszt 

S  egy  csillag  Zágon  felé  mutatott. 

Ha  esténként  a  csillagok 

Fürödni  a  Márványtengerbe  jártak, 

Meglátogatták  az  itthoni  árnyak, 

Szelid  emlékek:  eszeveszett  hordák, 

A  szívét  kitépték. 

S  hegyeken,  tengereken  túlra  hordták . 

Eredj,  ha  tudsz. 

Ha  majd  úgv  látod,  minden  elveszett:  - 
Inkább,  semmint  hordani  itt  a  jármot. 
Szórd  a  szelekbe  minden  régi  álmod; 
Ha  úgy  látod,  hogy  minden  elveszett, 
Menj  őserdőkön,  tengereken  túlra 
Ajánlani  fel  két  munkás  kezed. 
Menj  hát,  ha  teheted. 

Itthon  maradok  éu! 

Károgva  és  sötéten. 

Mint  téli  varjú  száraz  jegenyén. 

Még  nem  tudom: 

Jut-e  nekem  egy  nyugalmas  sarok, 

De  itthon  maradok. 

Leszek  őrlő  szú  az  idegen  fában. 
Leszek  az  alj  a  felhajtott  kupában. 

Az  idegen  vérben  leszek  a  méreg, 
Miazma,  láz,  orozva  dúló  féreg, 
De  itthon  maradok! 

Akarok  lenni  a  halálharang, 

Mely  temet  bár:  halló  fülekbe  cseng 

És  lázit:  visszavenni  a  mienk! 

Akarok  lenni  a  gyújtózsinór, 

A  kanóc  része,  lángralobbant  vér, 

Mely  titkon  kúszik  tíz-száz  évekig 

Hamuban,  éjben, 

Mig  a  keservek  lőporához  ér 

És  akkor  . .  . ! ! 

Még  nem  tudom: 

Jut-e  nekem  egy  nyugalmas  sarok, 
De  addig,  varjú  a  száraz  jegenyén : 
Én  itthon  maradok. 


SZÉKELY  NÉPBALLADÁK 

KÁDÁR  KATA 

„Anyám,  anyám,  éde  a  nyám, 
Gvulainé  édes  anyám  I 
Én  elveszem  Kádár  Katát 
Jobbágyunknak  szép  leányát." 
„Nem  engedem,  édes  fiam, 
Gyula  Márton! 
Hanem  vedd  el  nagy  uraknak 
Szép  leányát." 

„Nem  kell  nekem  nagv  uraknak 
Szép  leánya, 

Csak  kell  nekem  Kádár  Kata, 
Jobbágyunknak  szép  leánya." 

„Elmehetsz  hát,  édes  fiam, 
Gyula  Márton! 
Kitagjadlak,  nem  vagy  fiam, 
Sem  egyszer,  sem  másszor." 

„Inasom,  inasom,  kedvesebb  inasom, 
Húzd  elő  hintómat,  fogd  bé  lovaimat!" 
Lovakat  befogták,  útnak  indultának. 
Egy  kezkenyőt  adott  neki  Kádár  Kata: 
„Mikor  e'  szinibe  vörösre  változik, 
Akkor  életem  is,  tudd  meg,  megváltozik." 

Megyén  Gyula  Márton  hegyeken,  völgyeken. 
Egyszer  változást  lát  a  cifra  kezkenyőn. 
„Inasom,  inasom,  kedvesebb  inasom! 
A  föld  az  istené,  a  ló  az  ebeké. 
Forduljunk,  mert  vörös  szin  már  a  kezkenyő, 
Kádár  Katának  is  immár  rég  vége  lett." 

A  falu  véginél  volt  a  disznópásztor: 
„Hallod-e,  jó  pásztor,  mi  újság  nállatok?" 
„Nálunk  jó  újság  van,  de  neked  rossz  vagyon, 
Mert  Kádár  Katának  immár  vége  vagyon. 
A  te  édes  anyád  őtet  elvitette. 
Feneketlen  tóba  belé  is  vetette." 
„Jó  pásztor,  mutasd  meg,  hol  vagyon  az  a  tó, 
Arannyim  mind  tiéd,  a  lovam  s  a  hintó." 

El  is  ménének  ők  a  tónak  szélire : 
„Kádár  Kata  lelkem,  szólj  egyet,  itt  vagy-e?" 
A  tóba'  megszólalt  Kádár  Kata  neki, 
Hozzája  beugrék  hamar  Gyula  Márton. 

Édes  anyja  vízi  búvárokat  küldött; 
Megkapták  meghalva,  összeölelkezve. 

Egyiket  temették  oltár  eleibe. 
Másikat  temették  oltár  háta  mögé. 

A  kettőből  kinőtt  két  kápolna-viráfj, 
Az  oltár  tetején  összekapcsolódtak, 
Az  anvjok  odament,  le  is  szakasztotta. 
A  kápolna-virág  hozzá  igy  szólala: 
„Átkozott  légy,  átkozott  légy. 
Édes  anyám,  Gyulainé! 
Életembe  rossz  voltál, 
Most  is  meggyilkoltál!" 


FOGARASI  ISTVÁN 

Ablakba  könyököl  Fogarasi  István, 
Mellette  könyököl  az  ő  testvérhúga. 
„Hallottad-e  hírit,  édes  testvérhugom, 
Elköteleztelek  bé  Törökországba, 
Nagy  török  császárnak,  jegybéli  mátkának?" 

„Nem  hallottam  hírit,  édes  testvérbátyám! 
Adjon  isten  nékem  inkább  víg  vacsorát, 
Víg  vacsora  után  könnyű  betegséget. 
Szép  piros  hajnalba'  világból  kimúlást." 

Meghallgatá  isten  az  ő  kévánságát, 
Ada  isten  neki  egy  jó  víg  vacsorát. 
Víg  vacsora  után  könnyű  betegséget. 
Szép  piros  hajnalba'  világból  kimúlást. 

Eljőve,  eljőve  a  nagy  török  császár, 

Kérdezi:    „Hol  vagyon  gyűrűsöm,  jegyösöm  ?" 

„Virágos  kertiben  virágokat  plántál." 

Odamene,  oda  a  nagy  török  császár; 

Hát  a  virágok  is  mind  elhervadoztak. 

Az  6  szeretője  pedig  sehol  sincsen. 

Visszajőve,  vissza  a  nagy  török  császár, 
Kérdezi:  „Hol  vagyon,  gyűrűsöm,  jegyösöm?" 

„Leányok  házában  magát  öltözteti." 
Oda  niene,  oda  a  nagy  török  császár, 
Hát  a  leányok  is  mind  gyászba  öltöztek 
S  az  ő  szeretője  nvújtópadon  fekszik. 

Add  ide,  add  ide,  Fogarasi  sógor, 
Add  ide  énnékem,  gyűrűsöm,  jegyösöm! 
Csináltatok  néki  márvánkő  koporsót, 
Bé  is  béhuzatom  földig  bakacsínnal, 
Meg  is  megveretöm  aranyfejű  szeggel, 
Meg  is  gyászoltatom  halvan  katonával." 

„Nem  adom,  nem  adom,  te  nagy  török  császár. 
Csináltatok  én  is  márvánkő  koporsót, 
Bé  is  béhuzatom  földig  bakacsínnal. 
Meg  is  megveretöm  aranyfejű  szöggel. 
Meg  is  gyászoltatom  hatvan  katonával, 
Hadd  nyugodjék  itten  apjával,  anyjával, 
Apjával,  anyjával  szülötte  földében." 


MOLNÁR  ANNA 


Elindúla  Ajgó  Márton 
Hosszú  útra,  rengetegre; 
Megtalálta  Molnár  Annát: 
„Gyere  velem  Molnár  Anna, 
Hosszú  útra,  rengetegre." 
„Nem  mehetek,  Ajgó  Márton: 
Vagyon  nékem  csendes  házam, 
Csendes  uram,  jámbor  uram. 
Karon  űlő  kicsi  fiam." 

Hívta,  nem  jött,  elrabolta. 

Elindultak  most  már  ketten 
Hosszú  útra,  rengetegre; 

Megtaláltak  egy  burus  fát, 
Leiilcnek  árnyékába. 
„Nézz  egy  kicsit  a  fejembe." 
Hullni  kezd  az  asszony  könnye. 
„Mér'  sirsz,  mér'  sirsz,  Molnár  Anna:'" 
„Nem  sirok  én  Ajgo  Márton, 
A  mi  hull,  a  fa  harmatja." 
„Nem  hull  most  a  fa  harmatja, 
Mert  épen  álló  dél  vagyon." 

Fölindúla  Ajgó  Márton 
Ekkor  a  fa  tetejébe; 
Visszaejté  a  pallosát. 
„Add  fel,  add  fel  pallosomat!" 
Felhajítja  a  pallosát. 
Kelté  vágja  az  derekát. 
Felöltözik  ruhájába, 
Térdig  érő  angliába. 
Elindula  hazájába. 
Megállott  a  kapujába'. 

„Csöndes  gazda,  jámbor  gazda. 
Adsz-e  szállást  az  éjtszaka?" 
„Nem  adhatok  vitéz  uram. 
Vagyon  nekem  síró  fiam." 
Addig  kérte,  mig  megadta. 

„Csöndes  gazda,  jámbor  gazda, 
Van-e  jó  bor  a  faluba? 
Hozz  egy  kupát  vacsorára." 
Mig  az  ura  borért  jára. 
Kigombolta  a  dolmányát, 
Megszoptatta  síró  fiát. 

BORISKA 

„Boriska,  Boriska  szép  lyányodért  jöttünk, 
Törökök  kezébe  szép  lyányodat  add  ki!" 
'Állj  fel  lyányom,  állj  fel,  állj  fel  a  kőpadra. 
Nézz  ki  az  ablakon,  mit  látsz-e  alatta'. 
„Három  üveghintót,  kilenc  arany  zászlót 
Hát  nem  volt-e  kendnek  egy  darab  kenyere. 
Egy  darab  kenyere,  egy  pohárnyi  bora. 
Hogy  ne  adjon  engem  törökök  kezébe." 
Ki  megyén  a  kertbe,  leborul  a  gyepre, 
Zokogva  kiáltja:  „Virágim,  virágim, 
Tőbül  hervadjatok,  földig  száradjatok, 
Hadd  lássa  meg  minden,  hogy  engem  gyászoltok!" 
Bemenyen  a  házba,  leborul  az  ágyba. 
Zokogva  kiáltja:  „Gúnyáim,  gúnyáim, 
Szegrül  lehulljatok,  földön  rothadjatok. 
Hadd  lássa  mostohám,  hogy  engem  gyászoltok." 


KIS  JÚLIA 

,j  Hallod-e  te  király-iirfi! 
Jere  este  guzsalyasba." 
„Xem  mehetek  te  király-lány, 
Hogy'  juthatnék  túl  a  Dunán, 
Este  későn  sötét  leszen, 
S  a  Dunába  belé  esem." 

„Vagyon  nekem  szövétnekem, 
Tornácomba  kitétetem, 
S  meg  is  gyújtom,  mihelyt  lehet, 
Világánál  átal  jöhetsz." 

Megindula  király-urfl 
Este  későn  guzsalyasba; 
S  belé  esek  a  Dunába, 
A  Dunának  közepibe. 

Ugy  sír,  ugy  sír  király-  leány 
Király-leány  kis  Júlia. 
Szóval  kérdi  asszony-anyja: 
„Mér'  sírsz,  fiam,  kis  Júlia?" 
'Hogy  ne  sírnék  asszony- anyám, 
Elvesztettem  gyöngyös  pártám. 
Belé  esett  a  Dunába, 
A  Dunának  közepibe'. 

„Vagyon  nekem  gyöngyös  pártám. 
Azt  én  mindjárt  neked  adom." 
„Nem  kell  nekem  senki  másé, 
Csak  kell  nekem  a  magamé. 
Hallod-e  te  asszony-anyám ! 
Hivassuk  fel  Bíró  Jankót, 
Bíró  Jankót,  vízi  búvárt. 
Hogy  fogja  ki  gyöngyös  pártám. 

Hallod-e  te  Bíró  Jankó, 
Vedd  ki  az  én  gyöngyös  pártám!" 
„Nem  kapok  én  gyöngyös  pártát. 
Csak  kapok  én  király  fiát." 
„A'  kell,  a'  kell  Bíró  Jankó, 
Bíró  Jankó  vízi  búvár. 
Hozd  fel  ide  palotámba. 
Tedd  fel  ide  én  ágyamba." 
Ugy  sír,  ugy  sír  király-leány, 
Király-leány  kis  Júlia: 
Neki  szive  meghasada. 
Mindjárt  szörnyű  halált  hala. 
Az  egyiknek  csináltattak 
Fejér  márvány  kőkoporsót, 
A  másiknak  csináltattak 
Vörös  márvány  kőkoporsót. 
Virágos  kertbe  temették. 
Egymás  mellé  elültették. 
Az  egyikre  palántáltak 
Fejér  csíkos  tulipántól. 

A  másikra  palántáltak 
Tiszta  vörös  tulipántot. 
A  szerelmeseknek  lelke 
Élő  tulipánttá  leve, 
S  addig  s  addig  nevelkedtek, 
Amíg  összeölelkeztek. 

TÚL  A  TISZÁN 

líú  a  Tiszán,  Tisza  szélén, 
Ott  terem  a  magyar  legény, 
Vékony  mint  a  vékony  nádszál, 
Hajlik  mint  a  rozmaringszál. 

Túl  a  Tiszán,  Tisza  partján, 
Ott  terem  a  szép  magyar  lány, 
Vékony,  karcsú  a  dereka. 
Csókra  termett  piciny  szája. 


NEM  ANYÁTÓL  LETTÉL 

JNem  anyától  lettél, 
Rózsafán  termettél. 
Piros  pünkösd  napján. 
Hajnalban  születtél. 

Orcáid  rózsái 
Ha  közel  volnának. 
Égő  szivem  mellé 
Tűzném  bokrétának. 

iV£  ME\'J  RÓZSÁM  A  TARLÓRA 

JNe  menj  rózsám  a  tarlóra; 
Gyönge  vagy  még  a  sarlóra! 
Ha  megvágod  kis  kezedet, 
Ki  süt  nekem  lágy  kenyeret? 

Én  ültettem  a  rózsafát; 
Más  szedi  le  a  virágát; 
Én  szerettem  meg  a  kis  lányt: 
Más  éli  vele  világát. 


N/A'CS  SZEBB  VIRÁG 

J\incs  szebb  virág,  mint  a  fehér  liliom, 
Nincs  szebb  leány,  mint  az  én  kis  galambom. 
Nem  is  adnám  egész  világ  kincséért, 
A  tengernek  valamennyi  gyöngyéért. 


CSILLAG  SEM  SZERETNÉK 

Csillag  sem  szeretnék 
Az  égen  lenni, 
Nálad  nélkül  rózsám, 
Oda  fenn  lenni. 

Nálad  nélkül  rózsám 
Mit  ér  mennyország? 
Éjjel  nappal  járnék 
Szárnyon  le  hozzád. 

KIS  KACSA  FÜRDIK 

Kis  kacsa  fürdik  fekete  tóba, 
Fiához  készül  Lengyelországba, 
Kelj  fel,  mosdjál  kis  menyecske. 
Öleld,  csókold  akit  szeretsz. 
Ezt  ölelem,  azt  csókolom, 
Az  asszonyom  lányát, 
A  Zsuzsikáját. 


A  FEKETE  HOLLÓ 

A  fekete  holló  gyászt  visel  magáért. 
Én  is  gyászt  viselek  jegybéli  mátkámért, 
Jegybéli  mátkámért  mit  nem  cselekedném. 
Tenger  sűrű  habját  kalánnal  kimerném. 
Tenger  fenekében  gyöngyszemeket  szednék. 
Jegybéli  mátkámnak  gyöngybokrétát  kötnék. 

Küküllő  kövecse  kalamáris  volna. 
Tenger  sűrű  habja  mind  tintáié  volna, 
Mezőn  mennyi  fűszál  mind  pennaszál  volna, 
Fán  a  mennyi  levél  mind  papiros  volna, 
Bánatom  leírni  annak  is  sok  volna. 


TÚL  AZ  ÓTON 

Xúl  az  Oton  zérgő  malom. 
Bút  s  bánatot  törnek  azon; 
Bár  az  enyimet  törné  még, 
Hogy  bús  szüvem  ne  ölné  még. 

Tul  az  Óton  van  égy  fűzfa, 
Alatta  égy  szép  leányka. 
Homloka  fejér  mind  marván, 
Szémődöke  mind  szivárván. 

A  hód  a  homlokán  vag^yon, 
Azért  fémlik  ojan  nagyon, 
Ha  a  nap  olt  járna  s  kelne, 
Még  annál  fényesebb  lenne. 

Az  ajaka  bazsarózsa, 
Az  orra  pedig  muskáta; 
Héj  de  kevéj,  nem  jő  hézzám, 
Asd  meg  siromot  jó  anyám. 


MIÉRT  RAGYOG 

Miért  ragyog  a  sok  csillag  az  égen? 
Miért  nyílik  a  sok  virág  a  réten? 

Miért  újul  ki  tavasszal  az  erdő? 

Hogy  ha  nincsen  igaz  szivű  szerető! 


ERDŐ.  ERDŐ 

xLirdő,  erdő,  de  magas  vagy, 

Kedves  rózsám!  de  messze  vagy, 

Ha  az  erdőt  levághatnám, 

A  galambom  megláthatnám. 

Az  én  kedves  rózsabimbóm,  galambom. 

Erdő  nincsen  zöld  ág  nélkiil. 

Mező  nincsen  virág  nélkül, 

Az  én  szivem  sincs  bú  nélkül. 

Mert  távol  van  kedvesétül, 

Az  én  kedves  rózsabimbóm,  galambom. 

KIDŐLT  A  FA 

Kidőlt  a  fa  mandolástúl, 
Elszakadtam  a  rózsámtúl, 
Üg^y  elszakadtam  szegénytűi, 
Mint  ősszel  fa  levelétfll 
Elválik. 


HÁROM  FEHÉR  KENDŐT  VESZEK 

Három  fehér  kendőt  veszek, 

Ha  felveszem,  fehér  leszek, 

Feliér  leszek  mint  a  hattyú,  mint  a  hattyú. 

Nem  ölel  meg  minden  fattyú. 

Három  piros  kendőt  veszek. 

Ha  felveszem  piros  leszek, 

Piros  leszek  mint  a  rózsa,  mint  a  rózsa, 

Rám  illik  a  babám  csókja. 

Három  sárga  kendőt  veszek, 

Ha  felveszem  sárga  leszek. 

Sárga  leszek,  mint  a  virág,  mint  a  virág. 

Leányoknak  áll  a  világ. 

Három  barna  kendőt  veszek, 

Ha  felveszem,  barna  leszek. 

Barna  leszek  mint  a  csóka,  mint  a  csóka. 

Nem  kell  nekem  senki  csókja. 


KUTÁGASRA  SZÁLLOTT  A  SAS 

Kutágasra  szállott  a  sas  . . . 
Engem,  rózsám,  ne  csalogass! 
Mert  én  szegény  legény  vagyok. 
Nem  tehozzád  való  vagyok. 

Édes  anyám  rózsafája, 
Engem  nyitott  utoljára. 
Bár  sohase  nyitott  volna, 
Maradtam  volna  —  bimbóba ! 


A  CSAP-UTCÁN  VÉGIG 

A  Csap-utcán  végig,  végig,  végig, 
Minden  kis  kapuban  virág  nyílik, 
Minden  kis  kapuban  kettő,  három, 
Csak  az  enyém  száradt  el  a  nyáron. 


BORUL  A  KÁPOSZTA 

Borul  a  káposzta,  hajlik  a  levele, 
Búsul  a  kis  legény,  hogy  nincs  szerelője,— 
Ne  búsulj,  ne  bánkódj',  ne  is  siránkozzál, 
Megsegít  az  isten,  csak  jól  imádkozzál. 

Dombon  van  a  háza,  szélnek  van  fordítva, 
Kerek  az  ablakja,  engem  néznek  rajta; 

Titkos  a  szerelem,  fél  az  árulástól, 

Édes  kis  angyalom,  váljunk  el  egymástól. 

Két  út  van  előttem,  nem  tom,  merre  menjek,- 

Megházasodjam-e,  vagy  egyedül  éljek? 

Ha  megházasodom,  az  a  magam  kára, 
Ha  egyedül  élek,  az  isten  is  bánja. 

HÁROM  CSILLAG  VAN  AZ  ÉGEN 

Három  csillag  van  az  égen  egy  sorba', 
Három  szeretőm  van  nekem  egyforma, 
Három  között  azt  az  árvát  szeretem, 
Édes  anyja  árván  hagyta  énnekem. 

Három  dinnye  van  egy  száron,  mind  sárga. 
Három  szeretőm  van  mostan,  mind  árva. 
Három  közül  a  legszebbik  halovány. 
Arra  illik  az  én  csókom  igazán. 

Három  levele  vagyon  az  epernek. 
Három  szeretője  van  a  legénynek; 
Szétszakasztom  az  epernek  levelét, 
Elhagyom  a  szeretőmnek  kettejét. 


SZÉLES  AZ  ÖKRÖM  SZARVA 

Széles  az  ökröm  szarva, 
Nem  fér  az  istállómba; 
A  babámnak  két  karja 
Nem  ölel  meg  hajnalba. 

Hat  ökröm  a  járomba, 
Magam  az  áristomba, 
Gyere  babám,  váltsál  ki. 
Ne  hagyjál  elhervadni! 

Kiváltalak,  ki,  ki,  ki. 
Nem  hagylak  elhervadni, 
Adok  olyan  pár  csókot: 
Megér  ezer  forintot! 

SZABAD  A  MADÁRNAK 

Szabad  a  madárnak  ágról  ágra  szállni, 
Csak.  nekem  neni  s/abad  szeretőmhöz  járni. 

Áldd  meg  isten,  áldd  meg!  a  szeretöm  házát; 
Verd  meg  isten,  verd  meg!  a  benne  lakóját 

Azt  se  mindeniket,  csak  az  édes  anyját, 

Mért  nem  adta  nekem  az  ö  kedves  lányát?! 

Ha  neki  lyánya  volt,  nekem  szeretőm  volt; 
Ha  neki  kedves  volt,  nekem  kedvesebb  volt! . . 


FAKÓ  LOVAM 

Fakó  lovam,  föl  van  kantározva, 
El  is  megyek  a  rózsámhoz  rajta. 
Repülj  fakó,  szikrázik  a  patkó. . . 
Ez  a  kis  lyány,  de  kedvemre  való! 


MOST  JÖTTEM  A  TETÉTLENI  PUSZTÁRÓL 

Most  jöttem  a  tetétleni  pusztáról, 
Leesett  a  vas  a  lovam  lábáról, 
Mig  a  kovács  vasalja  a  lovamat, 
Nálad,  rózsám,  kimulatom  magamat. 

Verjed  kovács,  verjed  soká  a  patkót, 
ügy  kapsz  tőlem  gavallér  borravalót; 
A  mennyit  ütsz  kis  pej  lovam  lábára. 
Annyi  csók  jár  addig  rózsám  szájára. 

ESTE  VAN  MÁR 

Este  van  már,  hull  a  csillag, 
Szőke  legény  haza  ballag, 
Nehéz  neki  még  a  szó  is, 
Kifutna  a  világból  is. 

Este  van  már,  hull  a  csillag, 
Fehér  házban  gyertya  hamvad; 
Virág  van  az  ágyra  hintve. 
Barna  kis  lyány  kiterítve. 


MÉG  AZT  MONDJÁK:  INGADOZOM 

Még  azt  mondják:  ingadozom 
Ha  egy  pohár  bort  megiszom. 
Hej,  a  nád  is  ingadozik, 
Pedig  mindig  vizet  iszik. 

Még  azt  mondják:  az  orromon 
Piros  bor  virága  vagyon. 
Hej,  piros  a  liba  orra, 
Pedig  soh'  se  mártja  borba  ! 


BOGÁR  PISTA 


Bogár  Pista  szép  legény  volt, 
Az  dolmányán  hat  pityke  volt. 
Nadrágszíja  hét  lyukra  volt. 
Hej,  heh  gyönyörű  legény  volt! 

Által  is  ment  a  Kőrösön, 
Bele  is  hót  örökösön, 

Nyárfalevél,  füzfalevél, 
Mindet  összesodri  a  szél . . . 


KÉRI  PUSZTÁN 

Kéri  pusztán  az  endrédi  határban 
Leveledzik  egy  nagy  hársfa  javában. 
Hej  endrédi  határ  öreg  hársfája, 
Búsulni  jár  a  kis  bojtár  alája. 

Ég  a  gyertya  ha  meggyújtják  odabe', 
Barna  kis  lány  szomorkodik  mellette. 
—  Barna  kis  lány,  ne  szomorkodj,  gyere  ki; 
Vár  tégedet  a  kis  bojtár  ideki. 

Kinyílott  a  tiszttartó-ház  ablaka, 
A  kisasszony  maga  nézett  ki  rajta. 
Felsóhajtott  a  kisasszony  magába': 
„Mért  is  vagyok  a  liszttarló  leánya." 


A  JUHÁSZNAK 


A  juhásznak  jól  megy  dolga, 
Egyik  dombról  a  másikra 
Terelgeti  nyáját, 
Fújja  furulyáját, 
Bú  nélkül  éli  világát. 

Ha  megunta  furulyáját, 
Előveszi  bőrdudáját, 
Belefújja  búját, 
A  birka  bőrébe. 
Szélnek  ereszti  belőle. 

SEM  ESÖ  NEM  ESIK 

Sem  eső  nem  esik,  sem  felhő  nem  látszik, 
Még^is  az  én  bundám  két  oldalról  ázik. 

Sír  az  egyik  szemem,  a  másik  könnyezik, 
Sírjon  mind  a  kettő,  mint  a  sebes  eső. 

Lehajtom  fejemet,  rózsám,  a  válladra. 
Hullatom  könnyemet  hószínű  nyakadra. 

Záporeső  után  eszterhaj  megcsordul  — 
Talán  még  idővel  szived  hozzám  fordul. 


AMERRE  ÉN  JÁROK 

Amerre  én  járok,  még  a  fák  is  sírnak, 
Gyenge  ágaikról  a  levelek  hullnak. 

Hulljatok,  levelek,  rejtsetek  el  engem, 
Mert  az  én  galambom  sírva  keres  engem. 

Hulljatok,  levelek,  sűrűn  az  utamra. 

Hogy  ne  tudja  rózsám  :  merre  ment  galambja. 


FELSZÁLLOTT  A  PÁVA 

Felszállott  a  páva  vármegye  házára, 
Sok  szegény  legénynek  szabadulására. 

Várj  meg  páva,  várj  meg,  hadd  izenjek  tőled. 
Apámnak,  anyámnak,  szivbeli  mátkámnak! 

Ha  kérdik:  hogy  vagyok?  Mondjad,  hogy  rab  vagyok. 
A  jó  isten  tudja,  mikor  szabadulok. 

Rab  vagv  rózsám,  rab  vagy,  én  meg  beteg  vagyok. 
Ha  el  nem  jösz  hozzám,  lalán  meg  is  halok. 


SZÁRNYA  ,  SZÁRNYA 

Szárnva,  szárnva,  szárnya  a  madárnak. 
Fáj  a  szive  sok  édes  anvának. 
Fáj  a  szive  sok  édes  anyának. 
Mikor  fiát  viszik  katonának. 

Szárnya,  szárnva,  szárnva  a  verébnek, 
Fáj  a  szive  sok  szegény  legénynek, 
Fáj  a  szive  sok  szegény  legénynek, 
Mikor  fűzik  bakancsát  szegénynek. 

Mikor  visznek  Lengyelország  felé. 
Visszanézek  magyar  hazám  felé, 
De  sajnálom  apámat,  anyámat, 
De  még  jobban  a  kedves  babámat. 

Ha  majd  Lengyelországba  kell  mennem: 
Hogv'  kell  ott  majd  lengyel  lányt  ölelnem? 
Ha  ölelem:  fájnak  a  karjaim, 
Ha  csókolom:  hullnak  a  könnyeim  . . . 


MIKOR  VISZNEK  OLMÜC  FELÉ 

Mikor  visznek  Olmüc  felé, 
Nviljon  az  ég  ezerfelé, 
Nyiljon  az  ég  ezerfelé, 
Boruljon  be  mindenfelé. 
Boruljon  be  mindenfelé! 

Ez  az  utca  jaj  de  röges, 
Akin  Olmüc  felé  visznek, 
Jaj  de  röges,  jaj  de  köves, 
Ez  az  utca  jaj  de  röges. 
Akin  Olmüc  felé  visznek! 


NAGY-ABON  YBAX 


^agv-Abonyban  csak  két  torony  látszik. 
De  Majlandban  harminckeltő  látszik. 
Inkább  nézném  az  abonyi  keltőt, 
Mint  Majlandban  ezt  a  harminckettőt! 


A  BAKANCSOM  EL  AKARNÁM  CSERÉLNI 

A  bakancsom  el  akarnám  cserélni. 
De  már  látom,  el  kell  áztat  viselni; 
Jaj  de  rövid  az  én  bakancsom  szára. 
Esik  a  hó,  fázik  a  lábam  szára. 

Hej  a  bunda,  az  a  bunda,  a  bunda 

Mikor  ketten  melegedtünk  alatta! 

Hej  istenem!  minek  is  jut  eszembe,  — 

Tán  azóta  menyecske  lett  belőle! 


MIKOR  ÉN  MÉG  LEGÉNY  VOLTAM 

Mikor  én  még  legény  voltam, 
A  kapuba  kiállottam. 
Egyet-kettőt  kurjantottam, 
Mindjárt  tudták,  hogy  én  voltam. 

De  niióla  házas  vayyok, 
A  kapuba  kiállhatok, 
Akárhányszor  kurjanthatok, 
Még  sem  tudják,  hogy  én  vagyok. 


KALAPOM  SZEMEMRE  VÁGOM 

IValapom  szememre  vágom. 

Mellette  hervad  virágom, 

Sírva  nézem. 

így  múlik  el  i^uságom, 

Ma-holnap  oda  világom. 

Oh  be  érzem ! 

Fogd  meg,  pajtás,  a  vasvesszőt. 

Verd  meg  véle  a  temetőt. 

Mert  nem  kedvez  semmi  szépnek, 

Semmi  épnek. 

Oh  ne  bántsd,  pajtás,  azokat 

A  mohosuk  sirhantokat 

Vasvesszővel, 

Keress  inkább  az  út  mellett 

Kettőnknek  egy  nyugvóhelyet 

S  majd  idővel 

Tűzz  mellé  egy  száraz  ágat, 

Hadd  példázza  e  világot, 

Melyet  ketten  kinevettünk, 

Föl  sem  vettünk  I 

